
6,SLIOTEKA SHIVZI SULË as. - 
PRISHTINË-PRISTINA 


. NA ne' ) 


SHTËPIA BOTUESE 


Parathënie 


Ne që kërkojmë njohjen, jemi të panjohur, të panjohur 
edhe ndaj vetes sonë dhe një gjë e tillë ka arsyet e veta. 
Kurrë s'e kemi kërkuar veten - e si mund të ndodhte, që 
një ditë të bukur ta gjenim atë2 Me të drejtë kanë thënë: 
“Aty ku është thesari juaj, është dhe zemra juaj”, the- 
sari ynë gjendet aty ku janë zgjojet e njohjes sonë. Pran- 
daj jemi gjithmonë në lëvizje, mu si kafshë të lindura 
me flatra, si mbledhëse të mjaltit të shpirtit, me synimin 
e vetëm në zemër: “të çojmë në shtëpi” diçka. Mandej, 
sa i takon jetës me të ashtuquajturat “përvoja”, cili prej 
nesh ka pasur qoftë dhe vetëm seriozitetin e nevojshëm 
për to2 Ose kohën e nevojshme2 Druhem, se lidhur me 
këto gjëra, kurrë nuk “kemi qenë në brendi” vërtet: në 
fakt zemra jonë qëndron përtej - po ashtu dhe veshët 
tanël Ashtu si dikush, hyjnisht i habitur dhe i kredhur 
brenda vetes, veshët e të cilit janë trandur nga tingulli 
i kambanës që me gjithë forcën e saj ka lajmëruar mes- 
ditën me dymbëdhjetë goditje, e që zgjohet papritur 
dhe pyet veten “çfarë qe ky tingull2”, kështu pra ne, 
në një farë mënyre, më pas, fërkojmë veshët të befa- 
suar e tërë siklet dhe pyesim “çfarë përjetuam vallë në 
të vërtetët”, ose më tej “cilët jemi ne në të vërtetë7”, dhe 
vetëm më pas i numërojmë, siç edhe u tha, të dymbë- 

dhjetë fragmentet e goditjeve të përvojës sonë, të jetës 
sonë, të të qenit tonë - ajme - dhe ngatërrojmë lloga- 
rinë... Në fakt mbetemi medoemos të panjohur ndaj 
vetes, nuk e kuptojmë veten, duhet të dukemi tjetër 
nga ç'jemi, për ne vlen në përjetësi shprehja “çdokush 
është për vetveten gjëja më e largët” po të na pyesësh, 
ne nuk jemi njerëz që “kërkojnë njohjen”... 


2. 


Mendimet e mia mbi origjinën e paragjykimeve tona 
morale - me qenë se për këto bëhet fjalë në këtë vepër 
polemike - janë shprehur për herë të parë, në mënyrë 
të esëllt e të përkohshme, tek përmbledhja me aforiz- 
ma që mban titullin Njerëzor, tepër njerëzor. Një libër për 
shpirtra të lirë, hartimi i të cilit do të niste në Sorrento 
gjatë një dimri kur i lejova vetes pak prehje, siç ndalet 
për t'u prehur udhëtari, madje edhe për të rrokur me 
shikim truallin e gjerë e të rrezikshëm që shpirti im 
kishte përshkuar deri atëbotë. Kjo ndodhi në dimrin e 
1876 - 1877-ës, ndërkohë mendimet e shprehura qenë 
më të hershme. Në thelb ishin po këto mendime të 
cilave po iu kthehem te këto përsiatje - dhe shpreso- 
jmë që periudha e gjatë t'u ketë vyer për mirë, që të 
jenë bërë më të matura, më të qarta, më kompakte e 
më të plota. Por fakti që unë ende sot e kësaj dite nuk 
i kam braktisur këto mendime, ndërkohë që ato janë 
zhvilluar dhe bashkërenduar njëri me tjetrin duke u 
lidhur gjithmonë e më fort mesveti, e përforcon tek 
unë besimin se, qysh në krye, ato nuk lindën tek unë 
në mënyrë të izoluar, arbitrarisht dhe vetiu, por lindën 

nga një rrënjë e përbashkët, nga një vullnet themelor për 
njohje, i cili ushtron sundimin e vet në thellësi, që flet 
në një mënyrë gjithnjë e më të thellë, që mëton gjëra 
gjithmonë e më të përcaktuara. Në fakt vetëm kjo i ka 
hije një filozofi. Nuk kemi asnjë të drejtë të jemi të izolu- 
ar kurrfarësoj, nuk na lejohet as të gabojmë as të mbë- 
rrijmë tek e vërteta në mënyrë të veçuar. Porse pikër- 
isht me të njëjtën domosdoshmëri që pema jep frytet 
e veta, rriten tek ne mendimet tona, vlerat tona, po-të 
dhe jo-të tona, nëse-të dhe ndoshta-t, të afërta njëra me 
tjetrën dhe të gjitha në përkëmbyeshmëri të ndërsjellë, 
dëshmi të një vullneti, të një shëndeti, të një mbretërie 
tokësore, të një dielli të vetëm. A iu pëlqejnë vallë këto 
frytet tona2 - E ç'rëndësi ka kjo për pemëni E ç'rëndësi 
ka kjo për ne, për ne filozofëti... 


3. 


Me një sedër që nuk e rrëfej me dëshirë - siç do të 
shohim, i referohet nroralit, gjithçkaje që është brohori- 
tur mbi tokë deri më sot si moral - një sedër që hyri 
tepër herët në jetën time, krejt e pakërkuar, krejt e 
papërmbajtshme, po aq në kundërshtim me mjedisin, 
moshën, shembujt, origjinën, sa gati më jep të drejtën 
ta quaj si “a priorinë” time - kurioziteti im, njëherit me 
dyshimin tim, u desh të ndalen me kohë mbi çështjen 
se çfarë origjine kanë në të vërtetë e mira dhe e keqja jonë. 
Faktikisht problemi i origjinës së të keqes më ka përnd- 
jekur qysh trembëdhjetë vjeç: atij dhe i kushtova, në një 
moshë në të cilën njeriu e ndan zemrën “mes lodrave 
fëmijërore dhe Perëndisë”, lojën time të parë letrare, 

sprovën time të parë të shkrimit filozofik - dhe për sa 
i përket “zgjidhjes” sime të atëhershme të problemit, 
siç është logjike, ia lashë atë nder Perëndisë dhe e bëra 
atin e të keqes. A ishte pikërisht kjo, ajo çka kërkonte 
Nga unë “a prioria” ime, ajo “apriori” e re, imorale, ose 
të paktën imoraliste, dhe ai imperativ kategorik që prej 
saj fliste, medet, në mënyrë kaq antikantiane, kaq enig- 
matike, të cilën ndërkohë unë po e dëgjoja gjithnjë e 
më shumë, madje jo vetëm e dëgjoja2... Fatmirësisht 
mësova shpejt të dalloj paragjykimin teologjik nga ai 
moral dhe nuk e kërkova më origjinën e së keqes përtej 
botës. Pak edukim historik e filologjik dhe më tepër 
një delikatesë e lindur ndjeshmërie për problemet 
psikologjike në përgjithësi, e shndërruan rrufeshëm 
problemin tim në një tjetër: në cilat kushte i ka shpi- 
kur njeriu gjykimet mbi vlerën e mirë dhe e keqe(2) dhe 
ç vlerë kanë në vetvete” Deri më sot a e kanë penguar apo 

e kanë ndihmuar mirëqenien e njeriut A janë shenjat e 
të gjendurit ngushtë, e varfërimit, degjenerimit të jetës2 

. Apo në të kundërt, tek ato shpërfaqet plotësia, forca, 
vullneti i jetës, kuraja, siguria, e ardhmja e saj” - Për 
të gjitha këto pyetje gjeta dhe mora në sy përgjigje të 
shumta e të ndryshme brenda vetes, dallova epoka, 
popuj, rangje hierarkike individësh, e specifikova prob- 
lemin tim, nga përgjigjet lindën pyetje të reja, qëmtime, 
hamendësime, gjasa: derisa arrita të siguroj një territor 
timin, një truall vërtet timin, një botë të heshtur që rritet 
e harliset, e ngjashme me ato kopshtet e fshehta për të 
cilat askujt nuk i lejohet të ketë dijeni... Oh sa të lumtur 
jemi ne njerëzit e njohjes, mjaft të dish të heshtësh për 
tërë kohën e nevojshme... 

4. 


Shtysa e parë që më bëri të shpalos disa nga hipotezat 
e mia mbi origjinën e moralit, më erdhi nga një libërth 
i qartë, i pastër dhe inteligjent, madje edhe pak pe- 
dant, në të cilin hasa për herë të parë, në mënyrë të 
qartë, një tip të kundërt dhe pervers hipotezash gjene- 
alogjike, domethënë tipin anglez, që më grishi me atë 
forcën tërheqëse që ka çdo gjë që është diametralisht 
e kundërt e anti-etike me idetë e tua vetjake. Libërthi 
titullohej Origjina e ndjenjave morale, autori ishte doktor 
Paul Ree: viti i botimit 1877. Mund të them se kurrë 
mbase nuk kam lexuar një gjë që të më ketë ngjallur 
prirjen për të mohuar çdo fjali, çdo konkluzion, siç 
më ka ndodhur me këtë libër: e prapë pa më shkak- 
tuar bezdi dhe padurim. Në veprën për të cilën punoja 
atëherë dhe që e përmenda më sipër, iu referova rastë- 
sisht parimeve të këtij libri pa i mohuar këto të fundit 
- mohimet nuk kanë vend tek unë' - por, siç ka hije një 
shpirti pozitiv, duke vënë në vend të së pamundurës 
diçka më të mundshme dhe, hera-herës, në vend të një 
gabimi, një gabim tjetër. Asokohe, siç thashë, nxora në 
dritë për herë të parë, në mënyrë ende të ngathët, këto 
hipoteza gjenealogjike të cilave u janë dedikuar këto 
pjesë: këtë mungesë zhdërvjelltësie do të doja t'ia fshih- 
ja vetes, një paaftësi që kishte të bënte me mos-pasjen 
e një gjuhe timen të denjë për këto lloj argumentesh, 
me kërcitje dhe luhatje të shumta. Le të krahasohen 
veçanërisht ato që kam thënë rreth prehistorisë së dy- 
fishtë të së mirës dhe së keqes (domethënë duke u nisur 
nga sfera e padronëve dhe skllevërve) tek Njerëzor tepër 

njerëzor: mbi vlerën dhe origjinën e moralit asketik, ose 
më tej mbi “etikën e zakoneve”, që është ai lloj morali 
shumë më i lashtë dhe primitiv që largohet toto coelo” 
nga kriteri i vlerësimit altruist (në të cilin doktor Ree, 
ashtu si të gjithë gjenealogjistët e tjerë anglezë të mo- 
ralit, sheh kriterin e vlerësimit moral në vetvete): ose tek 
Udhëtari, tek Agu i mëngjesit, mbi origjinën e drejtësisë 
si marrëveshje ndërmjet atyre që kanë fuqi pothuajse të 
barabartë (baraspeshë që presupozon çdo pakt dhe po 
kështu çdo të drejtë), dhe më tej mbi origjinën e dënim- 
it tek Udhëtari, qëllimi frenues i të cilit nuk është as 
thelbësor as zanafillor (siç beson doktor Ree - ai është 
më tepër i induktuar, në rrethana të caktuara, gjithmo- 
në si diçka anësore, si shtojcë). 


5. 


Në thelb, pikërisht atëherë kisha për zemër diçka shumë 
më të rëndësishme se një bashke hipotezash të mijat 
apo edhe të të tjerëve rreth origjinës së moralit (ose, për 
ta saktësuar, çështjen e origjinës së moralit e shihja jo si 
qëllim në vetvete, por si një mjet për të mbërritur diku 
tjetër). Për mua bëhej fjalë për vlerën e moralit, madje 
lidhur me të mund të krahasohesha thuajse vetëm me 
mjeshtrin tim të madh Shopenhauer, të cilit i referohej 
ai libër me gjithë pasionin dhe kontradiktën e fshehtë 
që përmbante (në fakt edhe ai libër është një “vepër po- 
lemike”). Bëhej fjalë në mënyrë të veçantë për vlerën 
e “jo-egoistes”, për instinktin e mëshirës, vetëmohimit 


” Lat: aq larg sa qielli, shumë larg 

dhe vetëflijimit, të cilat pikërisht Shopenhaueri i kishte 
veshur me ar, si dhe i pat hyjnizuar, duke i tejbartur në 
të përtejbotshmen deri në atë pikë sa i mbetën si të vet- 
met “vlera në vetvete”, mbi bazën e të cilave ai përfun- 
doi duke i thënë jo jetës dhe vetes. Por shi kundër këtyre 
instinkteve u shfaq tek unë një mosbesim gjithnjë e më 
radikal, një skepticizëm që gërmonte gjithnjë e më në 
thellësit Bash aty e shihja rrezikun e madh të njerëzimit, 
tundimin dhe joshjen e tij më sublime - ndaj çfarë gjëje 
fundja (2) ndaj hiçit2 — pikërisht këtu shihja fillimin e 
fundit, ndalimin, lodhjen që i kthen sytë mbrapa - vull- 
netin që kthehet kundër jetës, sëmundjen e sprasme që 
shpallet në një melankoli të ëmbël: pashë në moralin 
e mëshirës që përparonte gjithnjë e më shumë, e që 
prekte dhe filozofët duke i sëmurur, simptomën më të 
mbrapshtë të kulturës sonë evropiane, që u bë dhe vetë 
e mbrapshtë, pelegrinazhin e saj të rrëpirët drejt një 
budizmi të ri, një budizmi evropian: pra ... nihilizmit2 
Kjo përzgjedhje e ky mbivlerësim modern i mëshirës 
nga ana e filozofëve është në të vërtetë diçka e re: se 
bash lidhur me mungesën e vlerës së mëshirës filozofët 
qenë pajtuar deri më sot. Mjafton të përmendim për 
këtë Platonin, Spinozën, La Roshëfukonë dhe Kantin, 
katër shpirtra këta, tepër të ndryshëm nga njëri-tjetri, 
por të ngjashëm në një gjë: në përçmimin e mëshirës. 


6. 


Ky problemi vlerës së mëshirës dhe i moralit të mëshirës 
(unë jam kundërshtar i zbutjes skandaloze moderne të 
ndjenjave), duket pikësëpari si një dukuri e izoluar, si 

një çështje më vete, por atij që do ndalet dhe do më- 
sojë të shtrojë pyetje mbi të, siç më ka ndodhur mua, 
do t'i hapet para syve një horizont i ri i pakufishëm. 
Një mundësi do ta mbërthejë si një marramendje dhe 
do të dalë në dritë çdo lloj mosbesimi, dyshimi e frike. 
Besimi te morali, te çdo lloj morali, do të lëkundet dhe 
së fundi do t'i bëhet e ndjeshme një nevoje të re. Le ta 
shpallim këtë nevojë të re: kemi nevojë për një kritikë të 
vlerave morale, të fillojmë të trajtojmë më në fund pikërisht 
vlerën e këtyre vlerave, madje për këtë punë kemi nevojë 
të njohim kushtet dhe rrethanat prej të cilave ato janë 
prodhuar, zhvilluar dhe modifikuar (morali si pasojë, 
simptomë, maskë, tartufizëm, sëmundje, keqkuptim, 
por edhe morali si shkak, si kurë, si stimulans, si mpirës, 
helm), pasi kjo njohje nuk ka ekzistuar deri më sot, por 
as nuk është dëshiruar. Vlera e këtyre “vlerave” është 
pranuar si e mirëqenë, si diçka faktike, përtej çdo dis- 
kutimi, deri më sot askush nuk ka ngurruar as dyshuar 
minimalisht në përcaktimin e një vlere më të madhe ”të 
mirit” se sa “të ligut”, vlerë më të madhe në kuptimin e 
përparimit, të dobishmërisë, të një begatie në lidhje me 
njeriun në përgjithësi (përfshi këtu edhe të ardhmen e 
njeriut). Po sikur e kundërta të ishte e vërtetë2 Po sikur 
tek “e mira” të ishte rrënjosur një simptomë regresi, ose 
një rrezik, një joshje, një helm, një narcotium, përmes së 
cilës e tashmja të jetonte në kurriz të së ardhmes2 Ndosh- 
ta me më shumë nge, me më pak rrezik, por edhe me 
stil dhe me thellësi më të ulët2... Kësodore morali qen- 
ka fajtori për faktin që nuk është arritur kurrë një fuqi 
e madhështi e mundshme e llojit njerit Kësodore morali 
qenka rreziku i rreziqeve2... 

Ja pra, pasi m'u hap ky horizont, pata arsye të mjaf- 
tueshme për të kërkuar rreth meje (çka ende vazhdoj 
ta bëj) shokë të ditur, të guximshëm dhe punëdashës. 
Duhet përshkuar territori i largët, i paanë dhe tepër i 
fshehtë i moralit — i moralit që ka ekzistuar dhe është 
përjetuar realisht - me pyetje të reja si të ishin sy të ri: 
a nuk domethënë kjo pikërisht zbulimin e këtij territori 
për herë të parë”... Në qoftë se këtu kam menduar për 
të lartpërmendurin doktor Ree, këtë e kam bërë ngaqë 
nuk dyshoja se ai do të mbërrinte i shtyrë nga natyra 
e vetë problemeve të tij te një metodologji më e saktë 
për të gjetur disa përgjigje. Më gënjeu mendja vallë2 
Dëshira ime ishte gjithsesi që t'i jepja me çdo kusht një 
drejtim më të mirë një këndvështrimi të mprehtë dhe të 
drejtë, domethënë ta adresoja drejt historisë së vërtetë të 
moralit, kundër një sërë hipotezash angleze të ndërtu- 
ara mbi rë. Sigurisht që gjithkush mund ta ketë të qartë 
se ekzistojnë ngjyra njëqind herë më të rëndësishme se 
e bardha e reve për gjenealogjistin e moralit: në krye të 
herës grija. Kur them këtë, e kam fjalën për fakte auten- 
tike të mbështetura në prova dhe që kanë ekzistuar 
realisht, ose e thënë shkurt, e kam fjalën për tërësinë e 
hieroglifeve (që është e vështirë të deshifrohen) me të 
cilat është shkruar historia e shkuar e moralit njerëzor. 
Kjo tërësi hieroglifesh mbeti e panjohur për Dr. Reenë, 
por ai kishte lexuar Darvinin - dhe kështu që në filozo- 
finë e tij shtaza darviniane dhe qenia morale modeste 
që “nuk kafshon më”, i japin dorën njëri-tjetrit gjithë 

edukatë, me një shprehi mirësjelljeje dhe një plogështi 
të lehtë, e përzier kjo më një grimë pesimizmi dhe 
lodhjeje në fytyrë, thua sikur të mos ia vlente të me- 
rreshin seriozisht të gjitha këto gjëra, domethënë pro- 
blemet e moralit. Në të kundërt, unë mendoj se nuk ka 
asgjë tjetër që ia vlen të merret kaq seriozisht sa prob- 
lemet e moralit, e sigurisht akoma më mirë do të ishte 
sikur të vinte ndonjëherë dita që ato të merreshin në 
mënyrë lojcake. Në fakt të qenit lojcak, ose e thënë me 
gjuhën time, kjo dije gazmore, është një shpërblim për 
një seriozitet të gjatë, të nëndheshëm e të zellshëm, që 
normalisht nuk është diçka që e merr përsipër kushdo. 
Por në ditën që ne do të themi me gjithë zemër “Hajt, 
edhe morali ynë i vjetër është tashmë material për ko- 
medil”, ne do të kemi zbuluar një intrigë të re dhe një 
mundësi të re për dramën dionisiake të titulluar “Fatii 
shpirtit” - dhe ai do ta shfrytëzojë më së miri, ai kome- 
diografi i madh antik e i amshuar i ekzistencës sonë... 


8. 


Në qoftë se ky shkrim do të jetë i pakuptueshëm dhe do 
t'ia vrasë veshin ndokujt, nuk besoj se më duhet vënë 
medoemos faji mua. Ky shkrim është mjaft i qartë, me 
kusht që lexuesi i kësaj vepre të ketë lexuar edhe veprat 
e mia të mëparshme, jo pa mund, pasi thelbii të tyre nuk 
është i lehtë për t'u rrokur. Le të marrim për shembull 
Zarathustrën, nuk mund të quhet njohësi i atij libri ai që 
nuk është herë lënduar dhe herë ngazëllyer thellësisht 
nga fjalët që janë shkruar aty, vetëm kështu ai do të ketë 
privilegjin të marrë pjesë në elementin këndellës prej të 

cilit ka lindur ajo vepër, të marrë pjesë në kthjelltësinë e 
saj diellore, në largësinë e saj, në gjerësinë dhe sigurinë 
e saj. Në raste të tjera paraqet vështirësi forma aforis- 
tike e të shprehurit, pikërisht se sot kësaj forme nuk i 
jepet rëndësia e duhur. Një aforizëm, të modeluar dhe 
të prerë mirë, nuk do të thotë se mjafton ta lexosh dhe 
e ke “deshifruar”, por qysh kur e lexon gjëja e parë që 
kërkohet është interpretimi, gjë për të cilën nevojitet një 
arti interpretimit. Pjesa e tretë e këtij libri përmban një 
shembull të asaj që unë e quaj “interpretim”: kësaj pjese 
i paraprin një aforizëm dhe vetë pjesa është komenti i 
këtij aforizmi. Pa dyshim, për të ushtruar kësisoj lexi- 
min si art, nevojitet mbi të gjitha një veti, që në ditë të 
sodit është harruar krejtësisht - çka është dhe arsyeja 
kryesore pse duhet ende kohë të vijë dita që shkrimet 
e mia të bëhen të lexueshme - një veti për ta ushtruar 
të cilën nevojitet thuajse të jesh një lopë, dhe kurrsesi 
“njeri modern” - dhe pikërisht vetia e nipërtypjes...Sils- 
Maria, Engadina e Sipërme 

Korrik 1887 





ESEJA E PARË 
“E MIRË DHE E LIGË”, “E MIRË DHE E KEQE” 
1. 


Psikologët anglezë, të cilët deri më sot janë të vetmit që 
duhen falënderuar për të vetmet përpjekje, për t'i dhë- 
në jetë një historie të origjinës së moralit - mbartin një 
enigmë jo të vogël në lidhje personalitetin e tyre, për të 
qenë të sinqertë, si enigma të gjalla që janë, ata kanë një 
avantazh kundrejt librave të tyre — ata edhe si njerëz janë 
interesantë Po çfarë duan në fund fare këta psikologët 
anglezë2 Ne gjithmonë i gjejmë të angazhuar me hir 
a me pahir në të njëjtën detyrë, në detyrën e nxjerrjes 
në pah të partie honteuse” të botës sonë të brendshme 
dhe i gjejmë duke kërkuar për parime të frytshme, 
normative dhe të zhvilluese, pikërisht aty ku vetëres- 
pekti intelektual i njeriut kurrë nuk do donte t'i gjente 
(për shembull, tek vis inertiae”” të zakonit, ose tek mos- 
mba-mendja, ose tek hallkëzimi dhe mekanika e verbër 
dhe rastësore e ideve, ose tek ndonjë faktor tërësisht 
pasiv, reflektiv, molekular, a thelbësisht budalla). Cila 
është fuqia e vërtetë motivuese që i shtyn këta psikologë 
pikërisht në këtë drejtim” A mund të jetë vallë një insti- 
nkt për denigrimin njerëzor, diçka ogurzezë, vulgare 
dhe e mbrapshtë, a ndoshta diçka që s'e pranojnë as 
vetë7 Ose ndoshta njëfarë dyshimi pesimist, një mosbe- 

sim idealistësh të zhgënjyer, të cilët janë bërë të trishtë, 
të helmuar, dhe të vrertë2 Ose një armiqësi dhe mëri 
e vogël e pavetëdijshme kundër Krishterimit (dhe Pla- 
tonit), që në mënyrë të kuptueshme nuk e ka kapërcyer 
pragun e ndërgjegjes2 Ose thjesht një shije libidinoze 
e së çuditshmes, e asaj çka është paradoksale deri në 
dhimbje, e asaj çka është problematike dhe absurde tek 
ekzistenca2 Ose, për ta mbyllur, një grimë nga secili 
prej këtyre motiveve - një fije vulgaritet, një fije anti- 
krishterim, një fije nevojë gudulisëse për ngacmim”... 
Por me sa më thonë, na qenkan thjesht ca bretkosa 
gjakftohte, ngordhalaqe dhe të mërzitshme që zvarri- 
ten e hidhen përpjetë përreth njerëzve dhe brenda 
njerëzve, sikur të ishin në habitatin e tyre, njëlloj si në 
moçal. 

Këto i dëgjoj me ndot dhe, për më tepër, as që i besoj: dhe 
nëse lejohet të dëshirosh kur e ke të pamundur të njohësh, 
uroj nga zemra që të jetë e kundërta - që këta hulumtues 
e mikroskopistë të shpirtit të jenë si përfundim, kafshë të 
guximshme, zemërgjera dhe eprane, që dinë si të zotëro- 
jnë edhe zemrën edhe zgjuarsinë e tyre, madje që e kanë 
stërvitur veten sidomos të flijoj-në gjithçka që është ideale 
në favor të asaj që është e vërtetë, në favor të çdo të vërtete, 
edhe ndaj asaj më të thjeshtës, të hidhurës, të shëmtuarës, 
të neveritshmes, jo të krishterës dhe imorales... Pasi ekzi- 
stojnë edhe nga këto lloje të vërtetash. - 


2. 


Gjithë nderimi ynë u shkon shpirtrave fisnikë, të cilët 
mund të mbizotërojnë te këta historianë të moralit. 

Sidoqoftë është e sigurt, për fat të keq, se ata vuajnë 
pikërisht nga demoni historik dhe janë lënë në baltë shi 
nga të gjithë demonët e historisë. Të gjithë këta, si është 
sifati vjetër i filozofëve, mendojnë në mënyrë thelbësisht 
antihistorike, kjo është më se e sigurt. Qysh në krye të 
herës del në pah karakteri i palatuar dhe kollajsia e gje- 
nealogjisë së tyre të moralit, sidomos ku bëhet fjalë për 
të përcaktuar origjinën e konceptit dhe të gjykimit të 
“së mirës”. “Në zanafillë - pohon mendësia e tyre - u 
lëvduan dhe u quajtën të mira disa veprime jo egoiste, 
nga ana e atyre kundrejt të cilëve kryheshin, domethë- 
në për të cilët këto veprime ishin të dobishme: më vonë 
kjo origjinë e lavdërimit ra në harresë dhe veprimet jo 
egoiste që, për forcë zakoni, konsideroheshin gjithmonë 
si të mira, filluan të përjetoheshin sikur të ishin të mira 
në vetvete.” Përnjëherësh vihet re se ky deduksion i 
parë i përmban sakaq të gjitha tiparet karakteristike 
dhe idiosinkratike të psikologëve anglezë - këtu kemi 
“dobishmërinë”, “harresën”, “zakonin” dhe së fundi 
“gabimin”, ku të gjitha të vëna në bazë të një vlerësimi, 
për të cilin njeriu superior është ndjerë epran, si me 
njëfarë privilegji të njeriut në përgjithësi. Kjo krenari u 
dashka poshtëruar, ky sistem vlerash u dashka zhvlerë- 
suar: vallë kemi mbërritur deri në këtë pikë2 

Argumenti i parë që më vjen tani në mend, është se 
kjo pikëpamje e vendos konceptin e të mirës në vend 
të gabuar: gjykimi “e mirë” nuk buron prej atyre të 
cilëve u jepet një provë “mirësie”. E vërteta është se 
kanë qenë vetë të mirët, aristokratët, të fuqishmit, su- 
periorët, ata që e ndjenë veten të mirë dhe që si të tilla 
(të mira) i përjetuan dhe veprimet e tyre, pra të dorës 

BYELIOTEKA SHIVZIJ SULEJMANI” 


PL në KT Pr TE E 

së parë, në kundërshtim me çdo gjë të pafisme, vulgare 
dhe plebeje. Duke u nisur nga ky pathos i distancës ata 
të parët i dhanë vetes të drejtën për të krijuar vlera dhe 
për të sendërgjuar emërtimin e vlerave: për dobish- 
mërinë as që donin t'ia dinini Pikëpamja e dobish- 
mërisë është maksimalisht e huaj dhe e dështuar, kur 
kemi të bëjmë me këtë farkëtim në të nxehtë të vlerave 
supreme, të cilat krijojnë dhe strukturojnë hierarkinë 
e tyre të brendshme. Shpërthim vullkanik i tyre na 
bën të kuptojmë, se ai ka kapërcyer çdo temperaturë 
të ulët që shënojnë kalkulimet utilitare dhe ky nuk 
është thjesht një rast i përkohshëm, por diçka e përher- 
shme. Siç e thashë dhe më lart, është pathosi i aristokra- 
cisë dhe distancës, ndjenja jetëgjatë dhe mbizotëruese 
themelore dhe totale e një skote eprane hegjemone ndaj 
një “poshtëranie” - kjo është origjina e antitezës mes 
të mirës dhe të keqes. (E drejta aristokrate për të vënë 
emra shtrihet aq larg sa që mund t'ia lejojmë vetes ta 
konceptojmë vetë origjinën e gjuhës si shprehje e fu- 
qisë së atyre që ushtrojnë sundimin: janë ata që thonë 
“kjo është kështu dhe ashtu”, dhe që me anë të një fjale i 
vënë vulën e tyre një gjëje apo një ngjarjeje, dhe përmes 
kësaj e bëjnë atë gjë të vetën). Është pikërisht kjo arsyeja 
pse fjala “e mirë” nuk ka aspak medoemos lidhje me 
veprimet ”jo egoiste”: siç mëtojnë në mënyrë besëtyte 
këta gjenealogjistë të moralit. Në të kundërt ndodh që 
vetëm me vlerëdhënien aristokratike, është imponuar 
gjithnjë e më fort, në ndërgjegjen njerëzore, kjo antitezë 
totale ndërmjet “egoistes” dhe “jo egoistes” — e thënë 
me gjuhën time, ajo çka gjen shprehjen e vet në shumë 
mënyra tek kjo antitezë, është instinkti 1 kopesë. 

Dhe prapë duhet goxha kohë që ky instinkt të bëhet do- 
minues në atë masë saqë dhe sistemi i vlerave të varet 
së brendshmi prej kësaj antiteze (si në rastin e Evropës 
së sotme): në ditët e sotme, paragjykimi se “morali”, 
“jo egoistja” dhe “dësintëressë” “janë koncepte ekuiva- 
lente, mbizotëron me forcën e një “ideje fikse”, e cila të 
jep përshtypjen e një sëmundjeje mendore. 


3. 


Së dyti, përpos faktit se kjo hipotezë mbi origjinën e 
vlerësimit si “e mirë” nuk qëndron historikisht, ajo bie 
vetë viktimë e një kontradikte të karakterit psikologjik. 
Nëse dobia e veprimit jo egoist qenka origjina e 
vlerësimit të tij dhe kjo origjinë paska rënë në harresë 
- atëherë si është e mundur një harresë e tillë” Mos ka 
ndodhur që dobishmëria e këtyre veprimeve një ditë të 
bukur ka pushuar së qeni e tillë” Në fakt, e vërtetë është 
e kundërta: kjo dobishmëri ka qenë diçka e përvojës së 
përditshme dhe si e tillë e theksuar vazhdimisht, pran- 
daj, në vend që të qërohej nga ndërgjegjja, në vend që 
të bëhej e harrueshme, ajo është ngulitur në ndërgjegje 
gjithnjë e më qartazi. Dhe sa më e logjikshme teoria 
e kundërt (pa qenë, për këtë arsye, më e vërtetë-), që 
mbrohet për shembull nga Herbert Spenseri, i cili ven- 
dos analogjinë thelbësore të konceptit të “së mirës” me 
atë të “së dobishmes” e “të funksionales”, ku në gjy- 
kimet “e mirë” dhe “e keqe” njerëzimi thjesht përm- 
bledh dhe pohon pikërisht përvojat e tij të paharruara 


 Fr.: e çinteresuar. 

dhe të paharrueshme që kanë të bëjnë me “e dobishme 
- funksionale” dhe “e dëmshme - jo funksionale”. Si- 
pas kësaj teorie, “e mira” është ajo që ka rezultuar e 
dobishme prej kohësh që s'mbahen mendi: për këtë ar- 
sye ajo mund të pretendojë të vlejë si “e çmueshme në 
shkallën më të lartë”, “e çmueshme në vetvete”. Edhe 
kjo metodë shpjegimi është gjithaq e gabuar, por vetë 
shpjegimi në fjalë është të paktën koherent dhe ka baza 
psikologjike. 


4. 


Treguesi i parë që më çoi drejt rrugës së duhur ishte 
pyetja se cili është kuptimi etimologjik i vërtetë i idesë së 
“të mirës”, e cila ka pothuajse të njëjtin kallëp në gjuhë 
të ndryshme” Më tej zbulova se të gjitha ato të çonin tek 
një metamorfozë konceptuale identike — se gjithandej “aris- 
tokratja”, “fisnikja” (në kuptimin e rangut shoqëror), 
përbën themelin e idesë “e mirë” prej të cilave rrjedh 
domosdoshmërisht kjo e fundit, në formën e “shpirtit 
aristokrat”, “fisnik”, në formën e “shpirtit të nivelit të 
lartë”, e “shpirtit të privilegjuar”- një zhvillim ky që 
ecën paralel me evolucionin përmes të cilit “vulgarja”, 
“plebeja”, “e ulëta”, shndërrohen në “e keqe”. Shem- 
bulli më i qartë lidhur me transformimin e fundit është 
fjala gjermane “schlecht” Je keqel, identike me “schli- 
cht” Je thjeshtë) — le të krahasohen edhe me “schlech- 
tvveg” Ithjesht), “schlechterdings” Jthjeshtësisht)j - e 
cila në origjinë të saj nënkuptonte njeriun e zakonshëm 
e të thjeshtë, në antitezë me njeriun e fisëm. Kjo do të 
ndryshonte gjatë periudhës së Luftës tridhjetëvjeçare, 

domethënë tepër vonë, duke marrë kështu kuptimin 
që ka dhe sot e kësaj dite. Nga pikëpamja e gjene- 
alogjisë së moralit ky zbulim rezulton të jetë thelbësor: 
shkaku pse është arritur kaq vonë në një përfundim të 
tillë, është ndikimi frenues që ka pësuar bota moderne 
prej paragjykimeve demokratike lidhur me çështjen 
e origjinës. Një ndikim i tillë është shtrirë edhe në te- 
rritorin, në dukje më objektiv, të shkencave të natyrës 
dhe fiziologjisë, siç do ta prek shkurt këtu. Katrahura 
e këtij keqkuptimi të shkaktuar prej paragjykimit (i 
cili ka shkuar deri në atë pikë sa ka prodhuar edhe ur- 
rej-tje), veçanërisht në etikë dhe histori, është e qartë 
tek rasti famëkeq i Baklit,' tek i cili plebeizmi i shpirtit 
modern, që ka origjinë angleze, shpërtheu përsëri në 
gjirin e atdheut të tij me arrogancën e një vullkani llum- 
rash të retorikës boshe, të padurueshme dhe vulgare, 
me të cilën kanë folur deri më sot të gjitha vullkanet. 


5. 


Në lidhje me problemin tonë, që me të drejtë mund të 
konsiderohet si një problem i heshtur, dhe që është i 
kapshëm vetëm nga pak veshë, është me interes të po- 
hojmë se në ato fjalë dhe rrënjë që nënkuptojnë vlerën 
“e mirë” ne vëmë re, qoftë dhe në mënyrë të sfumuar, 
fuqinë që i jep të drejtën aristokratëve për ta konside- 
ruar veten qenie të një rangu më të lartë se pjesa tjetër. 
Është e vërtetë se në pjesën më të madhe të rasteve të 
tyre ata e përkufizojnë veten me terma që rrjedhin nga 
superoriteti i tyre në fuqi (si “të fuqishmit”, “heronjtë”, 
“udhëheqësit”), ose duke u bazuar në treguesit më të 

dukshëm të këtij superioriteti, si për shembull, “të pa- 
surit”, apo “zotëruesit” (ky është dhe kuptimi i arya, që 
në mënyrë analoge gjendet ne gjuhën iraniane dhe atë 
sllave). Por gjithashtu ata e përkufizojnë veten edhe në 
bazë të një tipari idiosinkratik, dhe është pikërisht ky i 
fundit ai që na intereson. Ata e quajnë veten, për shem- 
bull, “pohuesit e të vërtetës”, forma e parë e një gjëje të 
tillë është aristokracia greke, zëdhënës i së cilës ishte 
Theognidi, poeti nga Megara. Fjala to0Xo€ që përdorej 
për të treguar atë që thamë më lart, nënkupton, sipas 
rrënjës së saj, dikë që është, që ka realitet, që është real, 
që është i vërtetë, dhe më pas, me një nënrendim subje- 
ktiv “të vërtetën” si predikat: në këtë stad të evoluimit 
të kësaj ideje kjo fjalë bëhet motoja dhe parulla e aris- 
tokracisë dhe kalon plotësisht në kuptimin e “faristokra- 
cisë” si dallim nga njeriu i zakonshëm, nga gënjeshtari, 
Siç e konsideron atë Theognidi, derisa në fund termi 
në fjalë, me rënien e fisnikërisë, mbetet vetëm për të 
shënjuar fisnikërinë e shpirtit dhe vjen e maturohet 
duke u ëmbëlsuar simethënë. Në fjalën kakoç ashtu si 
tek fjala deioç (plebejania në të kundërt me dyaGëc) 
nënkuptohej vitaliteti, dhe kjo mund të sugjerojë se në 
çfarë drejtimi duhet kërkuar origjina etimologjike e një 
termi që ka pasur shumë interpretime, termi dyaGac. 
Tek malus e latinëve (të cilën unë e vendos përkrah 
pëfas) mund të përfaqësohej njeriu i zakonshëm, një 
individ me ngjyrë të errët, veçanërisht me flokë të zinj 
(“hic niger est”)Y, aborigjeni paraarian banues i territo- 
rit italian që dallohej shumë qartë për shkak të ngjyrës 


“Lat: ky është: zi, 





Gjenealogjia e moralit 23 


së tij prej racës bionde tashmë në pushtet, domethënë 
gjë më ka bërë të mendoj dhe rasti i galëve - fin (për 
shembull në emrin Fin-Gal), term ky që emërtonte aris- 
tokracinë dhe së fundi të mirën, fisniken, të kulluarën, 
por në origjinë të tij presupozonte njeriun biond të 
dallueshëm prej aborigjenit flokëzi. E thënë paraprak- 
isht, keltët ishin padyshim një racë bionde, dhe është 
e gabuar të lidhen ato breza të një popullsie thelbë- 
sisht flokëzezë që vihen re në hartat më të përpunuara 
etnografike të Gjermanisë, me një origjinë kelte ose me 
një kryqëzim me gjakun kelt, siç vazhdon të bëj ende 
Virhovi: në ato zona ajo që ka qenë dominuese është 
popullsia paraariane e Gjermanisë. (E njëjta gjë vlen në 
thelb për të gjithë Evropën: në fakt, subjekti racë së 
fundmi ka dalë në plan të parë, në ngjyrën dhe formën 
e kafkës dhe ndoshta edhe në cilësitë intelektuale dhe 
sociale, kush na garanton se demokracia moderne, një 
lloj anarkie më moderne që është në të vërtetë një prirje 
drejt të “zakonshmes”, formës më primitive të shoqërisë 
që e gjejmë tashmë në mënyrë të përbashkët tek të 
gjithë socialistët e Evropës, nuk është në thelb veçse një 
rikthim i tmerrshëm mbrapa dhe që për shkak të kësaj 
raca e padronëve, raca ariane, nuk po bëhet gjithashtu 
psikologjikisht më inferiore”) Besoj se mund ta inter- 
pretoj fjalën latine bonus si “luftëtar”, hipoteza ime është 
se nuk gaboj nëse e derivoj bonus nga forma më e vjetër 
duonus (krahaso bellum-duellum “ duen - lum, në të 
cilën më rezulton të përmbahet fjala duonus). Bonus si 
një njeri i mospajtimit, i dallimit (duo), si një luftëtar: 
kështu pra shihet se çfarë nënkuptonte “e mira” për 





24 Friedrich Nietzsche 


njeriun e Romës së lashtë. A nuk nënkupton dhe fjala 
jonë e gjermanishtes së sotshme gut “hyjnoren, njeriun 
e një race hyjnore”2 Dhe identifikimi i gjermanit tonë 
me emrin e popullit të cilit i përket, atë të “gotëve”, 
a nuk dëshmon prejardhjen e tij hyjnore2 Fillet e një 
supozimi të tillë nuk i përkasin kësaj vepre. 


6. 


Para së gjithash, nuk ka përjashtime (megjithëse ekzis- 
tojnë mundësitë për përjashtime), ndaj rregullit se ideja 
e epërsisë politike kalon në një ide epërsie psikologjike, 
edhe në ato raste kur kasta e lartë është një kastë prift- 
ërore, dhe në përputhje me karakteristikat e saj të 
përgjithshme i akordon vetes privilegjin e një titulli 
që të kujton funksionin e saj priftëror. Dhe ja që na 
del përpara, për herë të parë, në kuptimi “e pastër” 
dhe “e papastër” si shenjë e diferencimit klasor: 
përsëri në këtë rast zhvillohet një “e mirë” dhe një “e 
keqe”, në një kuptimi cili pushon së qeni thjeshtë so- 
cial. Për më tepër, duhet bërë kujdes që mos merren 
shumë seriozisht konceptet e “së dëlirës” dhe të “së 
padëlirës”, apo të merren shumë gjerësisht, apo me 
karakter shumë simbolik: përkundër kësaj prirjeje, të 
gjitha konceptet e njeriut antik kuptoheshin prej tij 
në trajtën e tyre parake, në një kuptim i cili ishte i 
ashpër, i trashë, fizik dhe i ngushtë, e mbi të gjitha 
jo simbolik. “Njeriu i pastër” është në thelb veçse 
një njeri që lahet, që nuk përdor ushqime që mund 
të shkaktojnë sëmundje të ndryshme të lëkurës, që 
nuk fle me gra të papastra të shoqërisë së ulët, që ka 

tmerr nga gjaku - e asgjë më shumë se kaqi Nga ana 
tjetër, është pa mëdyshje e qartë, nga krejt tipi i një 
aristokracie priftërore, arsyeja përse kundërshtitë në 
vlerësim mundën të merrnin pikërisht këtu një trajtë 
dhe intensitet të rrezikshëm, faktikisht përmes kë- 
tyre kundërshtive janë hapur përfund hore të tilla sa 
as edhe një Akilii mendimit të lirë nuk do t'i kapër- 
cente pa u ngjethur. Ka diçka të pashëndetshme në këto 
aristokraci priftërore e në zakonet që mbizotërojnë në 
shoqëri të tilla, zakone që duke qenë kundër vepri- 
mit, formojnë konstruksione introspeksioni dhe emo- 
cionalizmi shpërthyes, si rezultat i të cilave shfaqen 
sëmundja introspektive dhe nevrastenia, e cila është 
karakteristikë tipike e priftërinjve të të gjithë tipave, 
po ashtu edhe për ilaçin që kanë shpikur ata vetë për 
këtë sëmundje - filozofit nuk i ngelet gjë tjetër veçse 
të tregojë që ky ilaç ka rezultuar të jetë njëqind herë 
më i rrezikshëm se sëmundja, prej të cilës ai presupo- 
zohej të shëronte. Vetë njerëzimi është ende i prekur 
nga këto naivitete kuruese priftërorel Për shembull, 
le të marrim disa lloje dietash (kreshma), agjërimi, 
dëlirësia seksuale, ikja “në shkretëtirë” (izolimi i 
tipit Uajr MiçëlP, megjithëse sigurisht pa një sistem 
të ushqyeri të bollshëm që përbën kundërhelmin më 
të mirë ndaj histerisë së idealit asketik): dhe e gjithë 
metafizika e priftërinjve, me luftën e saj kundër shq- 
isave, ligështimin e saj, me atë autohipnozën e tyre si 
fakirë e brahmanë (brahman, e përdorur në kuptimin 
e sferës së kristalit dhe idesë fikse), veljen e përgjith- 
shme që për pasojë vjen në mënyrë të natyrshme, me 
atë kurën e vet radikale, hiçin (ose, e thënë ndryshe, Zoti 

— aspirata për një unio mystica” me Zotin dhe aspirata e 
budistëve kah hiçi, Nirvana, dhe asgjë më tepër'). Ndër 
priftërinj gjithçka bëhet më e rrezikshme, dhejo vetëm 
mjetet terapeutike e ilaçet, por gjithashtu edhe krena- 
ria, hakmarrja, dinakëria, ekzaltimi, dashuria, ambicia, 
virtyti, sëmundjaj-mund të shtojmë po ashtu, dhe jo 
pa njëfarë paanësie se vetëm në truallin e kësaj forme 
njerëzore të ekzistencës, thelbësisht të rrezikshme, pra në 
formën priftërore, njeriu është bërë në përgjithësi një 
kafshë interesante, dhe vetëm këtu shpirti njerëzor ka 
fituar thellësi të nivelit më të lartë dhe është bërë i keg — 
dhe janë pikërisht këto dy format themelore të epërsisë 
që ka pasur deri më sot njeriu ndaj kafshëve të tjeral... 


7. 


Lexuesi duhet ta ketë pikasur me sa lehtësi mund të 
diferencohen kriteret e vlerësimit të priftërinjve nga 
ato kalorësiako-aristokrate, e të zhvillohen më tej sa të 
bëhen e kundërta e tyre, kësaj kundërshtie do t'i jepet 
një nxitje e veçantë, në çdo rasti kur kasta e priftërinjve 
dhe ajo e luftëtarëve të hyjnë në kundërshti me njëra- 
tjetrën për arsye xhelozie pa rënë dakord mbi vlerësi- 
min. Vlerat kalorësiako-aristokrate nënkuptojnë një 
konstitucion fizik të fuqishëm, një shëndet të lulëzuar, 
të pasur, shkumëzues deri në atë pikë sa të vërshojë, 
dhe bashkë me të, atë që e kushtëzon ruajtjen e tij, pra 
luftën, aventurën, gjahun, kërcimin, udhëtimin - në 
fakt, gjithçka që thërret të vepruarin e fortë, të liri dhe 

plot shend. Mënyra e të vlerësuarit e aristokracisë prif- 
tërore - siç e kemi thënë - bazohet mbi premisa të tjera: 
për këtë klasë është keq puna kur bëhet fjalë për luftët 
Priftërinjtë janë, dhe kjo është e kuptueshme, armiqtë 
më të këqij. Pse2 Sepse ata janë më të dobëtit. Kjo dobësi 
e tyre shkakton një urrejtje që përhapet deri sa merr 
përmasa të përbindshme dhe të djallëzore, më ditura- 
ket dhe më të helmatisura që mund të ekzistojnë. Prift- 
ërinjtë kanë qenë urryesit më të mëdhenj të historisë 
botërore - përballë me gjeninë e hakmarrjes priftërore, 
zor se mund vihet në krahasim ndonjë lloj tjetër gjenie. 
Historia njerëzore do të kishte qenë tepër e trashë pa 
gjeninë që kanë futur brenda saj të dobëtit - për të kup- 
tuar këtë le të marrim shembullin më të përkryer. Asnjë 
prej gjithë përpjekjeve të tjera kundër “aristokratëve”, 
“të fortëve”, “padronëve”, “mbajtësve të pushtetit”, 
nuk mund të krahasohet me atë që kanë bërë kundër 
kësaj klase çifutët - çifutët, ky komb priftëror të cilët 
kuptuan se metoda më e mirë e mundshme kundër 
armiqve dhe tiranëve të tyre ishte padyshim një për- 
mbysje rrënjësore në matjen e vlerave, që ishte njëko- 
hësisht akti më gjenial i hakmarrjes. Kjo metodë ishte e 
përshtatshme vetëm për një popull priftërinjsh, pop- 
ullit me një etje priftërore për hakmarrje. Ishin çifutët, 
që në kundërshtim me ekuacionin aristokrat (e mirë - 
aristokrate z e fuqishme 7 e bukur “ e gëzueshme - 
që e duan zotat), guxoi me një logjikë të tmerrshme të 
sugjeronte ekuacionin e kundërt, dhe të mbante të sh- 
trënguar ndër dhëmbë urrejtjen më të thellë (urrejtjen 
e të dobëtëve), ky ekuacion i kundërt, i quajtur, “vetëm 

të mjerët janë të mirë”, të varfrit, të dobëtit, të ulëtit, pra 
vetëm këta janë të mirë, vetëm të vuajturit, të sëmurët, 
të neveritshmit janë të respektuar, të vetmit që janë të 
bekuar, që vetëm për ata është shpëtimi - por ju, nga 
ana tjetër, ju aristokratët, ju njerëzit e fuqishëm, ju jeni 
përjetësisht vetë e keqja, e tmerrshmja, të korruptuarit, 
të pangopurit, të këqijtë, ju do të jeni gjithashtu për- 
jetësisht të nëmur, të mallkuar... Ne e dimë se kush e 
trashëgoi këtë përmbysje çifute të vlerave... Lidhur me 
këtë nismë fatale të përbindshme që çifutët e shndër- 
ruan në deklaratën më të përbindshme të luftës, më 
kujtohet një pasazh që e kam shkruar diku tjetër (Përtej 
të mirës dhe të keqes) — se bash me çifutët pra do të fillon- 
te revolta e skllevërve në moral, një revoltë që fsheh pas 
vetes një histori dymijë vjeçare, e cila në ditët e sotme 
thjesht na ka shpëtuar pa e vënë re pasi - ajo ka fituar. 


8. 


A nuk e kuptoni” Nuk keni sy për këtë gjë së cilës iu 
deshën dymijë vjet që të fitonte2... Nuk ka asgjë për t'u 
çuditur: të gjitha proceset e gjata janë të vështira për t'u 
parë dhe për t'u kuptuar. Kjo ishte ajo që ndodhi: mbi 
trungun e asaj peme të hakmarrjes dhe urrejtjes, urre- 
jtjes çifute - urrejtjes më të thellë e më sublime, pra kri- 
juese idealesh, jo përçmuese vlerash, që kurrë në tokë 
s'pati të dytë — çeli diçka po aq e pakrahasueshme, një 
dashuri të re, më e thella dhe më sublimja e të gjitha llo- 
jeve, - dhe mbi cilin trung tjetër mundi të çelte ajo”... 
Por mos mendoni se mbase është ngritur si një mohim 
i vërtetë i etjes për hakmarrje, si një antitezë e urrejtjes 

çifutel Jo, është e vërtetë e kundërtal Kjo dashuri çeli 
prej asaj urrejtjeje, si kurorë e saj, si kurora triumfuese e 
saj, duke e zgjeruar gjithmonë e më shumë rrethin e vet 
drejt kthjelltësisë dhe plotësisë së diellit, duke kërkuar 
në mbretërinë e qiellit dhe të lartësive fitoren, prenë, 
joshjen e saj, me të njëjtin intensitet me të cilin rrënjët 
e asaj peme të urrejtjes u shtrinë në çdo gjë të thellë 
dhe të keqe sa më shumë që rritej qëndrueshmëria 
dhe dëshira. Jezusi prej Nazareti, mishërimi i vërtetë 
i dashurisë, ky “shpëtimtar” që u sjell lumnimin dhe 
fitoren të varfërve, të sëmurëve, mëkatarëve - a nuk 
ishte pikërisht joshja në formën më të frikshme dhe 
më dhe të pandalshme, joshja dhe shtegu i shkurtër 
drejt atyre vlerave çifute e atyre risive çifute të idealit2 
A nuk arriti vallë Izraeli përmes shtegut të shkurtër të 
këtij “shpëtimtari”, të këtij kundërshtari e shpërbërësi 
në dukje të Izraelit, skajin e fundmë të etjes së vet për 
hakmarrje2 A nuk është pjesë e magjisë së zezë së një 
politike realisht të madhe të hakmarrjes, të një hakmar- 
rje largpamëse, të nëndheshme, që fiton terren ngadalë 
dhe është parashikuese në llogaritë që bën, fakti që vetë 
Izraelit i është dashur ta mohojë dhe ta vërë në kryq 
përpara gjithë botës si njëfarë armiku për vdekje, in- 
strumentin e mirëfilltë të hakmarrjes së tij, në mënyrë 
që mbarë bota, pra gjithë armiqtë e Izraelit të binin në 
këtë karrem2 Nga ana tjetër, kush mund të imagjinon- 
te, sado mendjehollë të ishte, një karrem më të rrezik- 
shëm se sa ky” Diçka që të jetë e ngjashme me fuqinë 
hipnotike, intoksikuese, trullosëse dhe korruptuese, 
që ka “kryqi i shenjtë”, me paradoksin e një “Zoti në 
kryq”, me misterin e mizorisë së pahamendësueshme, 

të fundme, të skajshme të vetëkryqëzimit të një Zoti për 
shpëtimin e njeriut”... Është e sigurt se sub hoc signo” Iz- 
raeli, ka triumfuar gjithmonë deri më sot mbi të gjitha 
idealet e tjera, mbi të gjitha idealet më fisnike, me hak- 
marrjen e tij dhe me përmbysjen e të gjitha vlerave. 


EA 


Por pse të na flasin akoma për ideale më fisnike2 Le t'u 
përmbaheni fakteve: populli ka fituar -ose “skllevërit”, 
“plebenjtë”, “kopeja” quajini si të doni - në qoftë se kjo 
ka ndodhur nëpërmjet çifutëve, e pra kështu ka ndod- 
huri Asnjë popull në krahasim me ta, nuk ka luajtur 
një rol kaq të madh në historinë botërore. “Padronët” 
janë hequr qafe, morali i njeriut vulgar ka triumfuar. 
Kjo fitore mund të konsiderohet edhe si një helmim i 
gjakut (ajo ka përzier racat ndërmjet tyre) - kësaj nuk 
ke ç'i diskuton, por padyshim që ky intoksikim ka qenë 
i suksesshëm. “Shëlbimi” i llojit njerëzor (shëlbim ky 
prej padronëve) po përparon, çdo gjë po çifutizohet, 
kristianizohet, ose vulgarizohet (ç'rëndësi kanë fjalët2). 
Duket e pamundur të ndalohet rrjedha e kësaj helma- 
tisje të përhapur në të gjithë trupin politik të njerëzimit: 
madje përparimi i saj mund të jetë tani e tutje gjithnjë 
e më i ngadaltë, më i pakapshëm e më i kujdesshëm - 
vetëm koha që s'mungon për një gjë të tillë... Në këtë 
kontekst, a ka të drejtë Kisha të ekzistojë në kohën e 
sotme” A mund të bëhet edhe pa të2 Quaeritur”. Duket 


t Lat. - nën këtë shenjë, nën këtë flamur. 
“ Lat.: Shprehje e gjuhës ligjore që do të përkthehej “Këtu 
qëndron çështja” ose “As që bëhet fjalë”. 

se ajo e ndal dhe frenon një prirje të tillë në vend që ta 
përshpejtojë atë. Epo mirë pra, pikërisht kjo mund të 
jetë dobia e saj. Sigurisht që kisha është një institucion 
i vrazhdë, prej të cilës ka ndot inteligjenca më delikate, 
ajo me gusto vërtetë moderne. A nuk do duhej të ra- 
finohej pak” Sot ajo më shumë të largon sesa të bën për 
vete. Cili prej nesh do të ishte “mendimtar i lirë” sikur 
të mos ekzistonte kisha2 Ajo që na ngjall neveri është 
kisha, jo helmi i saj - po ta lëmë mënjanë kishën, ne e 
kemi qejf helmin...1 

Ky është epilogu i një “mendimtari të lirë” ndaj disku- 
timit tim, i cili është një kafshë e nderuar (siç e ka pr- 
ovuar plotësisht një gjë të tillë), e që për më tepër është 
dhe demokrat, deri më tani qe bërë gjithë sy e veshë 
dhe nuk po arrinte më ta duronte heshtjen time. Pasi 
për mua, këtu ku jemi, ka shumë gjëra që duhen kaluar 
në heshtje lidhur me këtë çështje. 


10. 


- Revolta e skllevërve në moral fillon qysh kur ressenti- 
ment” bëhet krijuese dhe prodhon vlera, ressentiment” 
i atyre kensave të cilëve reagimi i vërtetë, pra vepri- 
mi, iu është ndaluar dhe ngushëllohen vetëm me një 
hakmarrje imagjinare. Teksa çdo moral aristokrat lind 
nga një pohim triumfues i vetvetes, morali i skllevërve 
i thotë “jo” çdo gjëje të jashtme që është “jashtë vetes 
së tij”, “i ndryshëm nga vetja e tij” dhe që është një 
“një tjetër”: dhe kjo “jo” është forca e tij krijuese. Kjo 
“Fr. mëri. Në të gjitha botimet evropiane, fjala është lënë si tek origji- 
nali, në frëngjisht. 

përmbysje e gjykimit që përcakton vlera - ky drejtim i 
detyrueshëm kah e jashtmja në vend të kthimit tek vet- 
vetja - i vjen përshtat pikërisht ressentiment-it: morali i 
skllevërve për të lindur ka nevojë, po të shprehemi në 
terma psikologjikë, për shtysa të jashtme për të vepru- 
ar, — veprimi i tij është thelbësisht reagues, kundërve- 
prues. E kundërta ndodh me mënyrën aristokrate të 
vlerësimit: kjo vepron dhe zhvillohet vetiu, e kërkon 
të kundërtën e saj vetëm me qëllim për t'i thënë “po” 
vetes me mirënjohje e hare edhe më të madhe - kon- 
cepti aristokrat negativ, për “të ulëtën”, “vulgaren”, “të 
keqen”, është thjesht një imazh i zbehtë dhe artificial në 
kontrast me konceptin themelor dhe plot jetë e pasion 
të “neve aristokratëve, neve të mirëve, neve të mreku- 
Illueshmëve, neve të lumturve”I 

Kur morali aristokratik gabon dhe mëkaton ndaj re- 
alitetit, kjo ndodh në raport me një sferë të caktuar të 
cilën ky moral nuk e njeh mjaftueshëm - një sferë kjo, 
prej njohjes së të cilës ai e mbron veten në mënyrë 
shpërfillëse. Në disa raste, ky moral keqkupton sferën 
të cilën ai përbuz, sferën e njeriut të zakonshëm e vul- 
gar dhe të njeriut të ulët, nga ana tjetër, duhet pasur 
parasysh që, në një mënyrë a në një tjetër, ndjenja e për- 
buzjes, e të parit nga lart poshtë, edhe nëse e pranojmë 
se e falsifikon objektin të cilit i referohet, prapëseprapë 
ajo nuk krahasohet me shkallën e falsitetit që kara- 
kterizon urrejtjen hakmarrëse me të cilën të dobëtit 
sulmoj-në armiqtë e tyre. Si pasojë e kësaj, ndodh të 
ngatërrohen me njëra-tjetrën shpërfillja, sipërfaqësorja, 
bezdisja dhe padurimi, dhe në këtë pikë vetëkënaqë- 
sia bën që viktima të shndërrohet në një karikaturë, 

ose në një gogol. Vëmendje duhet përsëri t'i kushto- 
het nuancave pothuajse dashamire, që fisnikëria greke 
i vishte fjalëve përmes të cilave dallonte popullin e za- 
konshëm prej vetes: vini re se si pothuajse tek të gjitha 
fjalët që përdoreshin për njeriun vulgar kemi shprehjen 
e një lloj ndjenje përkujdesjeje, mëshire, të cilat duken 
tek shpreh-jet si “fatkeqët”, “ata që kanë nevojë për 
mëshirë” (krahaso deNdç, deliatos, novnpos, HoxëNPOS 
ku dy termat e funditi referohen njeriut të zakonshëm 
si skllav-pune dhe kafshë transporti) — dhe ashtu si 
nga ana tjetër, “i keq”, ”i ulët”, “fatkeq”, nuk ka resh- 
tur kurrë së tingëlluari në veshin grek me një ton në të 
cilin “fatligu” ishte nota bazë: kjo është një trashëgimi 
e moralit të vjetër aristokrat, i cili nuk e përgënjesh- 
tron veten as në përbuzje (le të kujtojnë filologët kupti- 
min në të cilin përdoreshin oiCopos, avolBoç TANHEOV, 
dvotvxei v, Evi popa). “Të mirëlindurit” thjesht e ndjenë 
veten “fatlumë”: ata nuk kishin nevojë ta ndërtonin ar- 
tificialisht lumturinë e tyre duke hedhur shikimin nga 
armiqtë e tyre, as t'ia impononin vetes me kandisje, me 


timent-it), dhe kështu, si njerëz të plotësuar që janë, të 
tejmbushur me forcë, dhe për pasojë domosdoshmërisht 
aktivë, ata nuk dinin ta ndanin lumturinë nga të ve- 
pruarit - të qenit bërës e llogarisin si lumturi (kjo është 
etimologjia e ed nparrtetv) - e gjitha kjo në kontrast të 
plotë me “lumturinë” e të dobëtëve dhe të shtypurve, 
me dashakeqësinë dhe armiqësinë e tyre helmatisëse, 
mes të cilëve lumturia shfaqet si një narkozë, trullosje, 
qetësi, paqe, si një “sabath”, shtendosje e mendjes dhe 
relaksim i trupit — e thënë shkurt në formë pasive, Teksa 

njeriu i fisëm jeton me besim dhe troçësi para vetvetes 
(yevvaioç “i lindur fisnik”, që thekson nuancën “i sin- 
qertë”, e mbase edhe “naiv”), njeriu i ressentiment-it 
nuk është as i sinqertë dhe as naiv, as i ndershëm me 
vetveten. Shpirti i tij shan, mendja e tij pëlqen birucat, 
shtigjet e tërthorta, skutat, çdo gjë e fshehtë e tërheq si 
të ishte bota e tij, siguria e tij, streha e tij, është ekspert 
kur bie fjala për heshtur, për të mbajtur mend, për të 
pritur, për t'u tutluar dhe për ta ulur veten. Një këso 
race njerëzish të ressentiment-it do përfundojë medo- 
emos duke u bërë më e zgjuar se çdo racë aristokrate, 
ajo do ta nderojë zgjuarsinë në një mënyrë krejt tjetër, 
domethënë si një kusht të shkallës së parë, ndërsa 
zgjuarsia te njerëzit aristokratë ka shpesh herë një shi- 
je të hollë luksi dhe finese - mes tyre në fakt, ajo nuk 
është asfare aq thelbësore saç është funksionimi perfekt 
dhe i sigurt i instinkteve të pavetëdijshme rregullatore, 
ose sa është një lloj spontaniteti, që karakterizohet nga 
guximi për t'u hedhur me gjithsej si ndaj rrezikut qoftë 
ndaj armikut, apo ato shpërthimet e befta të ngazëll- 
yera të jetës, të dashurisë, të jetëdhënies, të mirënjohjes 
e të hakmarrjes, tek të cilat janë njohur kurdo shpirtrat 
aristokratë. Vetë ressentiment-i i njeriut aristokrat, kur 
ngjallet brenda tij, shpërfaqet dhe konsumohet në for- 
mën e një reagimi të menjëhershëm që nuk helmatis: gjë 
që është e pashmangshme tek të gjithë të dobëtit dhe 
të pafuqishmit. Paaftësia për të mos e marrë seriozisht 
gjatë armikun, fatkeqësinë, edhe keqbëmat vetjake — kjo 
është veti e natyrave energjike, të plota, ku ekziston 
një tepri force plastike, që rigjenerohet plotësisht dhe 
prodhon harresë (një shembull i mirë për këtë, marrë 

në botën moderne, është Miraboja, i cili nuk kishte kuj- 
tesë për fyerjet dhe poshtërsitë e bëra kundër tij dhe që 
i nuk ishte në gjendje të falte për faktin e thjeshtë se - 
harronte). Një këso burri, me një të shkundur të trupit 
hedh përtokë të gjithë krimbat që i janë ngjitur, të cilët 
tek trupi i ndonjë tjetri do të kishin bërë fole, vetëm te 
ky rast është e mundur, gjithë nëse përgjithësisht është 
e mundur mbi tokë, - “dashuria e vërtetë edhe për armi- 
kun”. Sigurisht, sa shumë respekt ka për armiqtë e tij 
njeriu aristokrati - dhe ky respekt është sakaq një urë 
drejt dashurisë. Madje e do për vete armikun e tij, si 
shenjë të vetën dalluese, nuk duron asnjë armik tjetër 
në mos atë ku s'ke ç'të përçmosh dhe ke shumë për të 
nderuari Le të mendojmë anasjelltas për konceptin që 
ka për “armikun” njeriu i ressentiment-it - dhe pikërisht 
tashti do e gjejmë veprimin e tij, mënyrën si krijon: ky 
koncepton “armikun e keq”, “të keqin” pikërisht si ide 
bazë duke u nisur prej të cilës imagjinohen të kundërtën 
dhe antiteza e tij, pra një “të mirë”, veten... 


11. 


Pra krejt në të kundërt me njeriun e fisëm, i cili e kon- 
cepton paraprakisht dhe vetiu idenë themelore të “të 
mirit”, duke u nisur pra nga vetja, dhe vetëm mbi këtë 
bazë krijon më pas një imazh të “të keqit”1 Ky “i keq” 
me origjinë aristokrate dhe ai “i ligu” që ka dalë prej 
kazanit të urrejtjes së pangopur - e para një krijim i 
ndajshtuar, një ngjyrë përplotësuese, një aksesor: ndër- 
sa e dyta, origjinali, gjeneza, akti i mirëfilltë i një morali 
skllavëror - sa ndryshim kanë nga njëra-tjetra këto dy 

fjalë, “i keq” dhe “i mirë”, që në dukje i kundërvihet po 
atij koncepti të “së mirës”. Por koncepti i “të mirit” nuk 
është i njëjti: më mirë le të shtrojmë pyetjen, se cili është 
“i ligu” sipas kuptimit të moralit të ressentiment. 

Me një përgjigje rigoroze do të themi: pikërisht “i miri” 
i moralit tjetër, pikërisht i fismi, i fuqishmi, ai që bën 
ligjin, vetëm se pikturohet me ngjyra të tjera, interpre- 
tohet në kuptimin e kundërt, shihet me tinëzi nga syri 
i dritështrembër i ressentiment. Këtu ka diçka që ne do 
ishim të fundit që do ta mohonim: ai që i ka njohur ata 
“të mirë” vetëm si armiq, nuk do njohë asgjë tjetër veç 
armiqsh të ligj, dhe vetë këta njerëz që mbahen rreptë- 
sisht brenda kufijve prej dokeve, prej respektit, prej za- 
konit, e akoma më shumë prej vigjilencës së ndërsjellë 
prej xhelozisë inter pares”, dhe nga ana tjetër, në ma- 
rrëdhëniet mesveti tregohet kaq të përpiktë në të respe- 
ktuarit, në vetëkontrollin, në delikatesën e të ndjemit, 
në besnikëri, krenari dhe në miqësi, këta njerëz në ra- 
port me atë që është jashtë rrethit të tyre (atje ku fillon 
bota e huaj, të huajt), s'janë më të mirë se bishat e egra. 
Ata i gëzohen atëbotë lirisë së tyre prej kontrollit so- 
cial, gjejnë shpagë në gjendjen e egër prej tensionit të 
prodhuar nga ngujimi i gjatë në paqen e komunitetit, 
ata kthehen prapa në pafajësinë e ndërgjegjes së kafshës 
pretare, si përbindësha festivë që mbase sa kanë dalë 
prej një maratone të lemerishme vrasjesh, flakëvëniesh, 
poshtërsish, torturash me aq krekosje dhe ekuilibër të 
brendshëm, sikur të paskej qenë thjesht një sherr mes 
studentësh, të bindur se poetët do të kenë tashmë për 


“Lat.: mes të barabartësh 

shumë kohë diçka të re për të kënduar dhe celebruar. 
Në fundin e të gjitha këtyre racave duhet dalluar bi- 
sha e egër, të mrekullueshmen të çarturën bishë bionde, 
të babëzitur për prë dhe për fitore, dhe herë pas here 
nevojitet një shfrim për këtë fundërrinë të fshehur, bi- 
sha duhet të dalë përsëri në pah, të kthehet në jetën 
e egër, - aristokracia romake, arabe, gjermane dhe 
japoneze, heronjtë homerikë, vikingët skandinavë, te 
kjo nevojë ngjajnë të gjithë me njëri-tjetrin. Kanë qenë 
racat fisnike ato, që në të gjitha shtigjet që kanë shkelur, 
kanë lënë në gjurmët e tyre konceptin “barbar”, niveli 
i tyre epran i kulturës kallëzon akoma vetëdijen e këtij 
fakti dhe madje krenarinë në lidhje me të (për shembull, 
kur Perikliu u thotë athinasve fjalimin e tij të famshëm 
mortor: “guximi ynë i ka hapur rrugën vetes mbi çdo 
tokë e det, duke ngritur kudo tempuj të pavdekshëm 
të së mirës dhe së keqes”).£ Ky “guxim” i racave të fisme, 
i çmendur, absurd, i papritur, mënyra sesi shpaloset, 
paparashikueshmëria, vetë ana e pagjasë sipërmar- 
rjeve të tyre - Perikliu nënvizonte veçanërisht paOvpia 
të athinasve” -, indiferenca dhe përçmimi i tyre ndaj 
sigurisë, trupit, jetës, komo-diteteve, qetësia e tyre e 
tmerrshme dhe thellësia e shijimit në çdo shkatërrim, në 
çdo epsh fitoreje dhe mizorie - e gjitha kjo, kristalizohet 
për ata që e pësojnë në imazhin e “barbarit”, e “armi- 
kut të ligë”, për shembull të “gotëve”, të “vandalëve”. 
Mosbesimi i thellë gjakngrirës që shkakton gjermani 
edhe sot e kësaj dite, posa e vendos pushtetin e vet - 
është gjithsesi prapë një jehonë e atij tmerri të pashuar 
me të cilin Evropa e ka parë gjatë shekujve tërbimin 
e bishës bionde gjermanike (edhe pse ndërmjet gjer- 

manëve të lashtë dhe neve të sotmit mezi ekziston një 
afërsi konceptuale dhe aq më pak një afërsi gjaku). Di- 
kur kam pasë tërhequr vëmendjen te sikleti i Hesiodit, 
kur ai hamendësoi vijimësinë e epoka të qytetërimit 
dhe u përpoq t'i shprehte ato në terma si ar, argjend dhe 
bronz: ai nuk diti ta zgjidhte kontradiktën që paraq- 
iste bota e Homerit aq e shkëlqyer e njëkohësisht aq e 
tmerrshme dhe e dhunshme, përveçse duke e ndarë të 
njëjtën epokë në dy faza të veçanta, të njëpasnjëshme - 
e para, ajo e heronjve dhe e gjysmëzotave të Trojës dhe 
të Tebës, ashtu siç kjo ishte ruajtur në kujtesën e fiseve 
aristokrate që shihnin tek ata paraardhësit e tyre, më 
pas, epoka e bronzit, ashtu siç u qe dukur ajo pasard- 
hësve të të shtypurve, të plaçkiturve, të përdhosurve, 
të gjithë atyre qenë marrë zharg dhe shitur: një epokë 
prej bronzi, si u tha, e ashpër, e ftohtë, e tmerrshme, 
pa ndjenja dhe pa ndërgjegje, që shtrydh gjithçka dhe 
e lan në gjak. Ta zëmë se ka qenë e vërtetë ajo që sot 
besohet si “e vërtetë”, pra që kuptimi i çdo qytetërimi 
është pikërisht ai që të disiplinojë me anë të eduki- 
mit bishën grabitqare “njeri”, për ta bërë kësodore një 
kafshe të zbutur dhe të qytetëruar, një kafshë shtëpiake, 
duhen marrë në shqyrtim pa dyshimin më të vogël të 
gjithë ato instinkte reagimi dhe ressentiment, përmes 
të cilave racat aristokrate janë poshtëruar në fund dhe 
janë mposhtur bashkë me idealet e tyre, si instrumentet 
tipike të qytetërimit, megjithëse me kaq nuk kemi thë- 
në ende se bartësit e këtyre instrumenteve përfaqësojnë 
gjithashtu vetë qytetërimin. Përkundrazi, e kundër- 
ta e kësaj jo vetëm që është më e mundur, por madje 
tashmë është tepër e qartët Këta bartës të instinkteve të 

shtypura dhe të djegur për shpagë, pasardhësit e çdo 
skllavërie evropiane e jo evropiane dhe veçanërisht të 
çdo popullsie para-ariane - këta përfaqësojnë kthimin 
prapa të njerëzimit. Këto “instrumente të qytetërimit” 
janë një fatkeqësi për njeriun dhe janë më shumë një 
dyshim, një argument i kundërt me “qytetërimin” në 
përgjithësit Edhe mund të kihet e drejta për të mos u 
çliruar nga frika prej bishës bionde që është në theme- 
lin e të gjitha racave aristokrate dhe që për t'u qën- 
druar vigjilentë: por cili është ai që nuk do të paraz- 
gjidhte njëqind herë më mirë të kishte frikë diçka që në 
të njëjtën kohë mund ta admironte, se sa të mos kishte 
frikë, pa mundur ndërkaq të çlirohej dot prej të pamit 
krupndjellës të qenieve të lindura keq, prej meskinëve, 
prej të trishtuarve dhe të helmatisurve2 Dhe a nuk 
është kjo fataliteti ynë2 Çka e përcakton sot ndotin tonë 
prej “njeriut”2 — sepse nuk diskutohet se për njeriun 
vuajmë. - Jo drashtja, porse fakti se nuk ka më asgjë për 
t'u pasur frikë nga njeriu, se krimbori “njeri” i ngrohtë 
është në plan të parë dhe gëlon, se “njeriu i zbutur”, 
njeriu pashërueshmërisht mediokër dhe i bezdisshëm 
është mësuar ta ndjejë veten si qëllim final e si kulm, 
si kah i historisë, si “njeri superior” - se ky ka pikërisht 
njëfarë të drejte që ta mbajë veten si i tillë, përderisa 
e ndjen veten si të distancuar nga tërësia e qenieve të 
deformuara, gjytyryme, të dërrmuara, të zhbëra, prej 
të cilave po zë të infektohet sot Evropa, pra si diçka që 
të paktën krahasimisht është e arrirë, të paktën është 


ende e zonja për të jetuar, të paktën ia thotë jetës “po- 
në” esaj. 

12. 


Këtu nuk arrij ta përmbaj një psherëtimë dhe një shpresë 
të fundit. Çfarë është pra për mua pikërisht gjëja abso- 
lutisht më e patolerueshme” E vetmja gjë të cilës nuk i 
dal në krye, që ma merr frymën dhe më mpakt Ajri i 
keqi Ajri i keqi Afrimi i diçkaje të dalë keq: kur dety- 
rohem të ndjej kutërbimin e një shpirti të deformuar 
së brendshmi... Në fund të fundit, çfarë nuk arrijmë 
të durojmë nga brenga, privimet, bunacat, sëmund- 
jet, mundimet dhe vetmisë2 Fundja, arrijmë t'ia dalim 
mbanë këtyre dhe të tjerave, pasi jemi të lindur për një 
ekzistencë të nëndheshme lufte, gjithmonë dalim prapë 
në dritë, gjithmonë e përjetojmë prapë çastin tonë të 
praruar të fitores - dheja ku jemi të patundur, ashtu siç 
kemi lindur, të pashkatërrueshëm, të tendosur, gati për 
të renë, për atë çka është edhe më e vështirë, edhe më 
e largët, si harqe të të cilëve çdo angështim i jep prorë 
veç si një tendosje edhe më të fortë. - Por më lejoni herë 
pas here — gjithë nëse ka, përtej së mirës dhe së keqes, 
perëndi të shpagimit - një pamje, një shikim të vetëm 
lejomëni, të diçkaje të përsosur, plotësisht të arrirë, 
të lume, të fuqishme, triumfuese, të diçkaje që mbart 
akoma një shkas për frikë Pamja e një njeriu që justi- 
fikon ekzistencën e njeriut, pamja e një shorti fatlum, 
integrues dhe shëlbyes, falë të cilit mund të ruhet besim 
tek njeriut... Pasi kështu qëndron e gjitha: meskinizmi 
dhe nivelimi i njeriut evropian fsheh rrezikun tonë më 
të madh, duke parë lodhjen që na shkakton ky spe- 
ktakël... Sot nuk shohim asgjë që dëshiron të bëhet më 
e madhe, kemi parandjenjën se gjithçka vijon të fundo- 

set, të fundoset duke u bërë më e hollë, më e mirë, më 
e matur, më e përshtatshme, më mediokre, më indife- 
rente, më kineze, më e krishterë - njeriu, padyshim - 
bëhet gjithmonë e më “i mirë”... Pikërisht këtu qëndron 
fataliteti i Evropës - të frikësuar për njeriun kemi hum-' 
bur edhe dashurinë për të, nderimin e tij, shpresën tek 
ai, madje edhe vullnetin e tendosur kah ai. Të pamët e 
njeriut tashmë na lodh - e çfarë është tjetër nihilizëm 
sot përveç kësaj”... Ne jemi të lodhur nga njeriu... 


13. 


Por le të kthehemi mbrapa: problemi i origjinës tjetër të 
“së mirës”, të së mirës siç e ka konceptuar njeriu i res- 
sentiment, është një problem që kërkon zgjidhje. - Fakti 
se qengjat nuk duan asnjë zog të madh grabitqar, nuk 
është ndonjë çudi e madhe, por një gjë e tillë nuk na 
autorizon t'i qortojmë grabitqarët e mëdhenj për fak- 
veti: “Këta grabitqarë janë të ligj: dhe ai që është më 
pak grabitqar, e madje ai që është i kundërt me këtë, 
domethënë qengji, a nuk duhet të jetë i mirë””, kësaj 
mënyre për të ngritur një ideal nuk ke ç'ti thuash, për- 
pos fakti se zogjtë grabitqarë do e shohin këtë gjë me 
një lloj shpotie dhe mbase do thonë: “Ne nuk i urrejmë 
aspak këta qengja të mirë, përkundrazi i duam, s'ka 
gjë më të shijshme se një qengj i butë”. Të kërkosh prej 
forcës që ajo të mos e shpërfaqë veten si forcë, që ajo të 
mos jetë dëshirë për të mposhtur, dëshirë për të shem- 
bur, dëshirë për të qenë padron, etje për armiq dhe an- 
tagonizma e triumfe, është po aq absurde sa t'i kërkosh 

dobësisë që të shpërfaqet si forcë. Një quantum force 
s'është veçse një guantum lëvizjeje, vullneti, aktiviteti - 
madje nuk është gjë tjetër veçse kjo lëvizje, ky vullnet, 
ky aktivitet, dhe vetëm iluzionet e gjuhës (dhe gabimet 
themelore të arsyes, të ngurtësuara në të) që nënkupto- 
jnë dhe keqkuptojnë çdo veprim si të ishte i kushtëzuar 
nga një veprues, nga një “subjekt”, mund të bëjnë që 
kjo të duket ndryshe. Pikërisht ashtu si populli e ndan 
në fakt rrufenë nga vetëtima e saj dhe mëton se kjo e 
fundit është një veprim, produkti një subjekti i cili quhet 
rrufe, po kështu dhe morali popullor e dallon fuqinë 
nga shpërfaqja e fuqisë, a thua se pas njeriut të fortë 
ekziston një nënshtresë asnjanëse, të cilës iu lejokërka ta 
shpërfaqë forcën ose jo. Por nuk ekziston kurrfarë nën- 
shtrese e tillë: nuk ekziston kurrë një “qenie” përpos të 
bërit, të vepruarit, të ndryshuarit, “bërësi” është thjesht 
diçka që i është ndajshtuar të bërit — të bërit është gjithç- 
ka. Në fund të fundit, populli e dublon të bërit, kurai e 
bën vetëtimën të vetëtijë, kjo është një “bërje e bërjes”: 
e bën të njëjtën dukuri në fillim shkak dhe pastaj pasojë 
të shkakut. Nuk sillen më mirë natyralistët kur thonë 
: “Forca lëviz, forca shkakton” e kështu me radhë - e 
gjithë shkenca jonë, për turpin e gjithë ftohtësisë së saj 
dhe të distancës së saj nga pasionet, është akoma nën 
joshjen e gjuhës dhe nuk është çliruar akoma nga këta 
bastardë të supozuar, “subjektet” (atomi, për shem- 
bull, është një prej këtyre bastardëve, ashtu si “sendi në 
vetvete” i Kantit). Nuk kemi pse habitemi që pasionet 
e strofulluara që ngrohen fshehurazi nën hi, të urrejtjes 
dhe hakmarrjes e shfrytëzojnë në dobi të vet këtë besë- 
tytë duke mbërritur si përfundim që të mos mbajnë në 

këmbë asnjë bindje tjetër përpos asaj “që i forti ka lirinë 
për të qenë i dobët, dhe zogu grabitqar lirinë për të qenë 
qengj. Kësodore ata i njohin të drejtën vetes që ta aku- 
zojnë zogun grabitqar pikërisht pse është grabitqar... 
Nëse të shtypurit, të poshtëruarit, të nënshtruarit, nën 
shtysën e dinakërisë që digjet për hakmarrje, në pafuqi, 
thonë: “Na lini të jemi të ndryshëm nga të ligjtë, pra të 
mirël Dhe i mirë është çdokush që nuk shtyp, që nuk 
lëndon askënd, që nuk sulmon, që nuk kërcënon, që 
ia lë hakmarrjen Zotit, e që ashtu si ne rri në fshehtësi, 
që shmang çdo të keqe, që kërkon pak nga jeta, i ng- 
jashëm me ne të duruarit, të përulurit, të drejtët”. E 
gjitha kjo, po të dëgjohet në mënyrë të ftohtë e pa asnjë 
masë mbrojtëse, nuk do të thotë veçse këtë: “Epo, ne të 
dobëtit jemi veçse të dobët dhe asgjë tjetër, e mira është 
të mos marrësh përsipër të bësh asgjë për të cilën nuk ke 
forcën e duhur”, por ky realitet shqeto, ky kujdes i rang- 
ut më të ulët, të cilin e kanë edhe insektet (që në fakt në 
rast rreziku të madh shtiren sikur kanë ngordhur, për 
të mos bërë asgjë “të tepërt”) falë artit të kamuflimit 
dhe kapacitetit për të mohuar veten, tipik për pafuqinë, 
hedh petkun pompoz të virtytit të dorëheqjes, heshtjes, 
pritjes, a thua se vetë dobësia e të dobëtit, domethënë 
esenca e tij, produktiviteti i tij, i gjithë realiteti i tiji plotë, 
unik, i pashmangshëm e i pakthyeshëm, të ishte një 
efekt i vullnetshëm, diçka e dëshiruar, e zgjedhur, një 
veprim, një meritë. Këta lloj njerëzish kanë nevojë të be- 
sojnë në një subjekt që është i lirë të zgjedhë pa dallim, 
çka rrjedh nga instinkti i ruajtjes, i vetëpohimit, në të 
cilin është normale që të shenjtërohet çdo gënjeshtër. 
Mbase prej kësaj subjekti (ose e thënë në mënyrë më 

popullore, shpirti) ka qenë deri më sot artikulli më i 
mirë i besimit mbi tokë, sepse u ka lejuar shumicës së 
vdekatarëve, të dobëtëve dhe të shtypurve të çdo lloji, 
atë mashtrimin sublim të vetes që e interpreton edhe 
dobësinë si liri, të qenin e saj kështu ose ashtu, si meritë. 


14. 


A gjakon njeri të kuturisë pak me sytë e tij thellë në 
fund të sekretit si fabrikohen idealet në tokët Kush ka 
kurajë për këtë2... Përparal Ja, kjo ofiçinë e errët hapet 
para shikimit tonë. Prisni vetëm një çast i dashur zoti 
Kureshtar dhe Kokëkrisur: më parë sytë tuaj duhet të 
mësohen me këtë dritë të rreme luhatëse... Kështul Fort 
mirël Flitni tanil Çfarë po ndodh aty poshtë2 Na thoni 
çfarë shihni, o njeri me kuriozitet të rrezikshëm - tani 
do të jem unë dëgjuesi. 

“Nuk shoh asgjë, por që dëgjoj më mirë. Nga çdo cep 
dhe nga çdo skutë vjen një llomotitje djallëzore dhe e 
dyshimtë që mezi dëgjohet, një pëshpërimë e përgjith- 
shme. Më duket se të gjithë nëpërdhëmbin gënjeshtra, 
çdo tingull duket sikur është i damkosur me një ëmbël- 
si prej mjalti. Dobësia duhet falsifikuar në meritë - nuk 
ka fë dyshimi - është pikërisht ashtu si thatë ju.” 

- Jepil 

- “Dhe impotenca që nuk merr shpagë, duhet falsifi- 
kuar në “mirësi”, burracakëria e frikur në “përvujturi”, 
nënshtrimi para atyre që urrejmë në “bindje” (bindje, 
pra, ndaj dikujt që sipas tyre e imponon këtë nënsh- 
trim - e quajnë Zot). Pasiviteti i të dobëtit, burracakëria 
me të cilën është bërë i pasur, me atë qëndrimin e tij 

gjithmonë në dritare, vetia e tij e pashmangshme për 
të qëndruar në pritje, përfton kësodore emër të mirë, 
si “durim”, dhe mbërrin të nënkuptojë vetë “virtytin”, 
pamundësia për t'u hakmarrë shndërrohet në mospas- 
je dëshirë për t'u hakmarrë, madje ndoshta dhe në falje 
bëjnë atal”). Flitet edhe për “dashurinë ndaj armiqve 
tuaj”” - dhe djersa shkon çurg.” 

-Jepil 

“Janë mjeranë, pa dyshim, gjithë këta pëshpëritës e fall- 
tarë skutash, anipse klloçiten ngrohtë pranë njëri-tjetrit 
- € prapë më thonë se mjerimi i tyre është shenjë që 
tregon se Perëndia i ka zgjedhur duke i dalluar mes të 
tjerësh, se njeriu rrifka pikërisht qentë që do më shumë: 
se ndoshta ky mjerim qenka një përgatitje, një provë, 
një zbutje, ndoshta edhe diçka më tepër - diçka që një 
ditë do të shpërblehet me interesa të mëdha në ar, çfarë 
them (1) në lumturi. Dhe këtë e quajnë “lumnim”1”.- 
Jepil 

- “Tani këta më lënë të kuptoj se jo vetëm që janë më 
të mirë se të fuqishmit, se sa zotërit e tokës, të cilëve 
duhet t'u lëpijnë pështymën (jo prej frikës, kurrsesi prej 
frikës, por ngase Zoti ka urdhëruar të nderohet çdo 
autoritet)” — që jo vetëm janë më të mirë, por edhe që 
“janë më mirë”, ose që sidoqoftë “do të jenë më mirë”, 
një ditë. Po mjaft mël E mbyllimi Nuk duroj dot. Ajër i 
rëndël Ajër i rëndël Më duket se kjo ofiçinë ku fabriko- 
hen idealet, është e mbushur me gënjeshtra të qelbura.” 
- Jo, prisni edhe një çasti Ende nuk më keni folur për 
kryeveprën e këtyre negromantëve, që nga gjithçka që 
është e zezë nxjerrin të bardhën, qumështin dhe pa- 

fajësinë - a nuk e keni vënë re se deri në ç'pikë arrin 
përkryerja e tyre në rafinim, takti i tyre artistik sypa- 
trembur, i stërhollë, stërgjenial e i stërgënjeshtërt” Bëni 
kujdesi Këto gjëkafshë të nëndheshme që gëlojnë nga 
marrjen dhe urrejtjen” A i keni dëgjuar ndonjëherë 
këto fjalët A do të dyshonit ndonjëherë, gjithë sikur 
t'iu besonit fjalëve të tyre, se do gjendeni pikërisht mes 
njerëzve të ressentiment-it2 

- “Kuptoj, dhe po i hap edhe një herë veshët (medet, 
medet, medet, dhe po mbyll hundët). Tani po dëgjoj për 
herë të parë atë që ata e kanë thënë aq shpesh: “Ne të 
mirët, ne jemi të drejtët - atë çka kërkojnë nuk e quajnë 
si shpagë, por si “triumfin e drejtësisë”, atë çka urrejnë 
nuk e quajnë armikun e tyre, jol por ata urrejnë “pa- 
drejtësinë”, “blasfeminë”, ajo në të cilën besojnë dhe 
shpresojnë nuk është shpresa për hakmarrje, për të ëm- 
blën hakmarrje (“më të ëmbël se mjalti” - e pati quajtur 
Homrri),'” por fitorja e Zotit, e Zoiit të drejtë mbi blasfe- 
muesit, ajo çka iu mbetet të duan në faqe të dheut nuk 
janë vëllezërit e tyre në urrejtje, por “vëllezërit e tyre në 
dashuri”,” siç thonë ata, të gjithë të mirët dhe të drejtët 
e tokës. 

- Dhe si e quajnë atë që iu shërben si ngushëllim për 
gjitha vuajtjet e jetës - fantazmagorinë e tyre të së 
ardhmes së bekuar të mbivendosur prej tyre27 

- “Sit Mirë e dëgjova” E quajnë “gjykimi universal”, 
ardhjen e mbretërisë së tyre, “mbretërisë së Zotit” - 
por ndërkohë jetojnë “në besim”, “në dashuri”, “në 
shpresë”. 

- Po mjaft me kaqi Mjaft me kaqi 

15. 


Në besimin tek çfarë” Në dashurinë për kë2 Në 
shpresën për çfarë - Këta të dobët - në fakt, në një 
çast të caktuar edhe ata duan të jenë të fortë, pa dy- 
shim, dhe një ditë të bukur do të vijë edhe “mbretëria” 
e tyre - “mbretëria e Zotit” thjesht kështu e quajnë ata, 
siç dhe e kemi thënë: janë kaq të përulur në çdo gjël 
Për ta përvojtur këtë mbretëri duhet jetuar gjatë, përtej 
vdekjes - madje duhet jetuar një jetë e përjetshme, për 
t'u ngushëlluar përjetësisht për jetën tokësore të kalu- 
ar “në besim, në dashuri, në shpresë”. Të shpërble- 
hesh për çfarë” Të shpërblehesh me çfarë”... Danteja, 
për mendimin tim, ka bërë një gabim trashanik duke 
vënë, me një naivitet tmerrues, në portën e ferrit të tij 
shkrimin “dashuria e amëshuar më krijoi” - ndërsa 
tek ajo e parajsës dhe me “lumnimin e përjetshëm” 
të saj, mund të qëndronte për bukuri, sidoqoftë do ta 
kishte tagrin për këtë, shkrimi “urrejtja e amshuar më 
krijoi” - gjithë nëse një e vërtetë mund të qëndrojë në 
portën e një gënjeshtrel Në fakt çfarë është lumnimi i 
asaj parajse2... Kësaj mund t'i biem në të edhe vetë, por 
do të ishte më mirë të na e tregonte një autoritet i padis- 
kutueshëm i çështjes në fjalë, Tomas Akuini, shenjtori 
dhe mësuesi i madh. “Beati in regno ccelesti — thotë ai me 
një butësi prej qengji — videbunt poenas damnatorum, ut 
beatitudo illis magis complaceat.” Ose nëse na e ka ënda 
ta dëgjojmë me tone më të forta, fjala vjen nga goja e 
njërit prej atyre etërve triumfues të Kishës, që ia ndalon 
dishepujve të tij kënaqësitë e spektakleve publike - e 
pse fundja”: “Besimi na ofron shumë më tepër - thotë 

ky, de Spectac., c. 29 sgg. - diçka shumë më intensive, falë 
shëlbimit kemi në dispozicionin tonë kënaqësi krejt të 
tjera, në vend të atletëve kemi martirët tanë, nëse duam 
gjak, e pra, kemi gjakun e Krishtit... Por çfarë nuk na 
pret në ditën e kthimit të tij, të triumfit të tij - dhe 
kështu vijon ky vizionar i rrëmbyer: cAt enim supersunt 
alia spectacula, ille ultimus et perpetuus judicii dies, ille na- 
tionibus insperatus, ille derisus, cum tanta seaculi vetustas 
et tot eius nativitates uno igne haurienturi Quae tunc spec- 
taculi latitudol Quid admireri Quid rideami Ubi gaude- 
ami Ubi exultem spectans tot et tantos reges, qiu in coelum 
recepti nuntiabantur, cum ipso Jove et ipsis suis testibus in 
imis tenebris congemescentesi Item praesides (guvernatorët 
e provincave) persecutores dominici nominis saevioribus 
quam ipsi flammis saevierunt insultantibus contra Chistria- 
nos liguescentesi Quos praetera sapientes illos philosophos 
coram discipulis suis una conflagrantibus erubescentes, qui- 
bus nihil ad deum pertinere suadebant, quibus anemas aut 
nullas aut non in pristina corpora redituras affirmabanti 
Etiam poetas non ad Rhadamanti nec ad Mimnois, sed adin- 
opinati Christi tribunal palpitantesi Tunc magis tragoedi 
audienti, magis scilicet vocales (më mirë në zë, ulëritës 
edhe më të këqij) in sua propia calamitate, tunc histriones 
cognoscenti, solutiores multo per ignem, tunc spectandus 
auriga in flammea rota totus rubens, tunc xystici contem- 
plandi non in gymnasiis, sed in igne jaculati, nisi quod ne 
tunc quidem illos velim vivos, ut qui malim ad eos potius 
conspectum insatiabilem conferre, qui in dominum desae- 
vierunt. “Hic estille, dicam, fabri aut quaestuariae filius (siç 
tregohet në të gjithë pjesën që vijon e sidomos nga ky 
përshkrim i nënës së Jezusit i njohur nga Talmudi, Ter- 

tuliani, duke u nisur nga ky çast i referohet çifutëve), 
sabbati destructor, Samarites et deamonium habens. Hic est, 
quem a Juda redemistis, hic est ille arundine et colaphis di- 
verberatus, sputamentis dedecoratus, felle et aceto potatus. 
Hic est, quem clam discentes subripuerunt, ut resurrexisse 
dicatur vel hortulanus detradxit, ne lactucae suae freguen- 
tia commeantium leaderentur.” Uk talia spectes ut talibus 
exultes, quis tibi praetor aut consul aut quaestor aut sacerdos 
de sua liberalitate praestabit” Et tamen haec jam habemus 
quodammondo perfidem spiritu imaginante repraesentata. 
Ceterum qualia illa sunt, quae nec oculos vidit nec auris au- 
vidit nec in cor hominis ascenderunt2( I Cor., 2,9). Credo 
certo et utraque cavea (rreshti i parë dhe katërt, ose sipas 
të tjerëve, skena komike dhe tragjike) et omni stadio gra- 
tiorav.' Per fidem: kështu është shkruar. 


16. 


Po i afrohemi përfundimit. Dy vlerat e përkundërta, 
“e mirë dhe e keqe”, “e mirë dhe e ligë”, kanë bërë 
mbi faqe të dheut një luftë të tmerrshme mijëvjeçare: 
e megjithëse është e sigurt se tashmë vlera e dytë ka 
kohë që e ka mposhtur të parën, ka ende vende ku 
beteja vazhdon dhe fati i saj nuk dihet. Madje mund të 
themi se ndërkohë ajo është intensifikuar gjithmonë e 
më shumë, duke u bërë gjithmonë e më e thellë, e më 
shpirtërore, aq sa ndoshta në ditët e sotme nuk ka mbe- 
tur më asnjë shenjë më përcaktuese e “natyrës sipërane”, 
natyrës më shpirtërore, sesa të qenit të skizmuar në 
mënyrën që u tha dhe të qenit akoma një sheshbetejë e 
asaj antiteze. Simboli i kësaj lufte, i shprehur në shkro- 

nja që kanë mbetur deri më sot të lexueshme përmbi të 
gjithë historinë e njerëzve, është “Roma kundër Judesë, 
Judea kundër Romës.” Nuk ka pasur deri më sot asnjë 
ngjarje më të madhe se kjo betejë, se parashtrimi i kësaj 
çështjeje, se kjo kundërvënie e një armiqësie për vdekje. 
Roma ndjeu te çifuti diçka si mishërimin e kundër- 
natyrës, simethënë monstrum-in e saj diametralisht të 
kundërt, në Romë çifuti konsiderohej një “fajtor i vërtet- 
uar i urrejtjes ndaj mbarë gjinisë njerëzore”: me plot të 
drejtë, përderisa është e drejtë të lidhet mirëqenia dhe 
e ardhmja e gjinisë njerëzore me dominimin e vlerave 
aristokrate, e vlerave romake. Po çfarë kanë ndjerë çi- 
futët kundrejt Romës” Kjo merret vesh nga shumë shen- 
ja, por do të mjaftonte vetëm të sillnim ndërmend me 
kujdes Apokalipsin e Gjonit, modeli më i ngatërruar i 
të gjitha sharjeve që mund të jetë shkruar, që hakmarrja 
ka në ndërgjegje. (Veç të tjerash nuk duhet nënvlerësu- 
ar vendosmëria e skajshme e instinktit të krishterë, që 
pikërisht mbi këtë libër të urrejtjes shkroi emrin e dishe- 
pullit të dashurisë, të po atij të cilit i atribuoi ungjillin 
e entuziazmit dashuror: pavarësisht falsifikimit letrar 
që është nevojitur për këtë qëllim, këtu sidoqoftë fshi- 
het një fije e vërtete.) Faktikisht romakët ishin të fortët 
dhe aristokratët, të fortë dhe aristokratë siç nuk ka pa- 
sur ndonjëherë mbi tokë, e madje të tillë siç as nuk janë 
ëndërruar ndonjëherë: çdo relikte e tyre, çdo mbish- 
krim të çon në ekstazë, gjithë nëse arrihet të gjendet 
çfarë shkruhet në to. Çifutët ishin anasjelltas ai popull 
priftëror, i ressentiment par excellence, tek i cili gjendej 
një gjenialitet popullor moral i pashoq: mjafton të kra- 
hasosh popujt me talente analoge si kinezët dhe gjer- 





Gjenealogjia e moralit 51 


manët, me çifutët, për të dalluar se çfarë është e dorës 
së parë dhe çfarë e dorës së pestë. Cila prej tyre doli 
përkohësisht fitimtare, Roma apo Judea2 Epo s'ka pikë 
dyshimi: mendoni në të vërtetë përpara kujt përkulen 
njerëzit sot, bash në Romë, si para kuintesencës së të 
gjitha vlerave eprane - dhe jo vetëm në Romë, por thu- 
ajse në më shumë se gjysmën e botës, kudo njeriu është 
zbutur, a gjakon të zbutet - para tre çifutëve, siç dihet, 
dhe një çifuteje (përpara Jezusit të Nazaretit, peshkatarit 
Pjetër, qilimbërësit Pal, dhe mamasë së Jezusit, të qua- 
jtur Mari). Është një fakt me rëndësi parësore: pady- 
shim Roma është mposhtur. Është e vërtetë se në Ril- 
indje pati një rizgjim mrekullisht shqetësues të idealit 
klasik, të mënyrës aristokrate në vlerësimin e gjërave: 
porsi dikush që ringjallet prej gjumit të vdekjes, vetë 
Roma po lëvizte nën peshën e Romës së re të çifutëzuar 
që ishte ndërtuar mbi atë të moçmen, që kishte tërë 
pamjen e një sinagoge ekumenike dhe quhej “Kishë”, 
por menjëherë Judea triumfoi sërish, falë asaj lëvizje të 
ressentiment thelbësisht plebeje (gjermane dhe angleze) 
të cilën e quajnë Reformë, bashkë me gjithçka që pa- 
sonte prej saj, restaurimin e Kishës - restaurim po ash- 
tu edhe i paqes së vjetër mortore të Romës klasike. Me 
Revolucionin francez, Judea e shpartalloi edhe një herë 
idealin klasik në një formë edhe më përfundimtare dhe 
të thellë: aristokracia e fundit politike ekzistuese në 
Evropë, ajo e shekujve francezë XVII e XVIII u shemb 
nën instinktet popullore të ressentiment-it - kurrë ndon- 
jëherë mbi tokë nuk është parë një jubile mëi madh dhe 
një entuziazëm më i zhurmshëm se kyl Porse pikërisht 
në kulmin e tij ndodhi gjëja më madhështore e më e 

papritura: vetë ideali antik u shfaq i tëri dhe i bëri para 
syve e ndërgjegjes së njerëzimit - ja edhe një herë për- 
ballë parullës së kahershme e të rreme të primatit të shu- 
micës, përballë vullnetit për skadim, përdhosje, nive- 
lim, ulje dhe perëndim të njeriut, tingëlloi më e qartë e 
më depërtuese se kurrë parulla e kundërt, e tmerrshme 
dhe magjepsëse, parulla e primatit të pakicësi Si shenjë e 
fundit e rrugës tjetër u shfaq Napoleoni, ky njeri krejtë- 
sisht i përveçëm, ky fryt i vonë tej çdo skaji si kurrkush 

tjetër, e bashkë me të problemi i mishëruar 1 vetë ide- 

alit aristokrat - merreni mirë parasysh se çfarë problemi 

madhor është ky - Napoleoni, kjo sintezë e çnjerëzores 

dhe e mbinjerëzores. 


17. 


-Pra paska marrë fund e gjithë kjo2 Ajo kundërvënie 
idealesh, më e madhja në mes shoqeve, qenka ven- 
dosur ad acta” përgjithmonë” Apo vetëm është shtyrë 
për një kohë të gjatë2... A nuk mund të ndodhë që në 
një çast të caktuar ardhmërie zjarri antik, pas një për- 
gatitjeje shumë më të gjatë, të shpërthejë prapë edhe më 
shkatërrues2 E për më shumë: a nuk duhet ta dëshiro- 
jmë me tërë fuqinë këtë gjë2 Madje dhe ta duam” Madje 
dhe ta promovojmë”... Kushdo që tashmë sikundër 
lexuesit e mi, fillon të meditojë e t'i thellojë mendimet 
e tij, zor se ka për t'ia dalë në krye brenda një kohe të 
shkurtër - arsye që është e mjaftueshme për mua për 
t'ia dalë në krye gjithsesi, duke qenë se tashmë prej 


“ Lat.: term juridik me kuptimin “e zgjidhur”, “ e futur në dosje”. 

kohësh ajo që dua unë është bërë më se e qartë, ajo që 
dua pikërisht me atë parullën e rrezikshme që është e 
shkruar shprehimisht në librin tim të fundit: “Përtej të 


mirës dhe të keqes”... Në mos tjetër kjo nuk do të thotë: 
“Përtej të mirës dhe të ligës”... 


Shënim. Gjej rastin që majep kjoesse të shpreh publikisht 
dhe formalisht një dëshirë që deri më sote kam shfaqur 
vetëm në diskutime rastësore me njerëz të dijes: pra që 
një aksh fakultet i filozofisë të merrte meritën, përmes 
një serie konkursesh akademike, për përparimin në 
studimet e historisë së moralit - ndoshta ky libër mund 
të shërbejë për të dhënë një shtysë energjike pikërisht 
në këtë drejtim. Pyetjen e mëposhtme e parashtroj 
pikërisht në lidhje me një mundësi të tillë. Kjo pyetje 
meriton vëmendjen e filologëve dhe historianëve po aq 
sa edhe atë të filozofëve profesionistë. “Çfarë të dhënash 
na siguron shkenca gjuhësore, dhe sidomos hulumtimi eti- 
mologjik, për historinë e evoluimit të koncepteve morale7”- 
Nga ana tjetër, është po aq e nevojshme që në këto 
lloj problemesh të fitohet edhe përfshirja e fiziologëve 
dhe mjekëve (mbi vlerën e kritereve të gjykimit të për- 
dorura deri më sot) - kësodore do mund t'u lihet në 
dorë filozofëve profesionistë mundësia për të ushtruar 
edhe në këtë rast patronazhin dhe ndërmjetësimin e 
tyre, pasi ata t'ia kenë dalë me sukses t'i transformojnë 
tërësisht marrëdhëniet ndërmjet filozofisë, fiziologjisë 
e mjekësisë, në një shkëmbim më se miqësor e të be- 
gatë. Të gjitha tabelat e vlerave, me një fjalë të gjitha 
“ti duhet”, të zbuluara prej etnologjisë, do të kishin 
nevojë para së gjithash për një qartësim dhe interpre- 

tim fiziologjik, përpara atij psikologjik, më pas të gjitha 
këto tabela vlerash kanë nevojë për një kritikë nga ana 
e shkencës mjekësore. Pyetja se “Cila është vlera e asaj 
apo kësaj tabele “vlerash” dhe morali””, duhet shtruar 
në këndvështrimet më të ndryshme: sidomos pyetja “e 
vlefshme për çfarë qëllimi” nuk shkokëlohet kurrë me 
hollësinë e duhur. Për shembull, diçka që do të kishte 
vlerë dukshëm lidhur me mundësinë e një jetëgjatësie 
më të madhe të një race (ose me fuqizimin e aftësive 
të saj për t'u përshtatur me një klimë të caktuar ose 
me ruajtjen e numrit më të madh të pjesëtarëve të saj), 
nuk do të kishte kurrsesi po atë vlerë nëse do të bëhej 
fjalë për të plazmuar një lloj më të fortë. E mira e shu- 
micës dhe e mira e pakicës janë kritere të përkundërta 
vlerash, mëtimin se i pari ndër këto pikëvështrime ka 
një vlerë sipërane është diçka që ia duam t'ia lëmë na- 
ivitetit të biologëve anglezë... Tashmë të gjitha shkencat 
duhet të përgatisin terrenin për detyrën e ardhshme të 
filozofëve: duke nënkuptuar me këtë detyrë faktin se 
filozofi duhet të zgjidhë problemin e vlerës, duhet të për- 
caktojë hierarkinë e vlerave. - 





ESEJA E DYTË 


“FAJI, (NDËRGJEGJJA E KEQE: 
DHE TË NGJASHMET 


Rritja e një kafshe të cilës i lejohet të bëjë premtime - a 
nuk është pikërisht kjo detyra paradoksale që i ka vënë 
vetes natyra ndaj njeriut2... A nuk është ky problemi i 
vërtetë i njeriut7... Fakti që ky problem është zgjidhur 
deri në një gradë të lartë, do t'i duket gjithmonë e më 
befasues atij që di ta masë plotësisht forcën e ndajsh- 
tuar dhe të kundërt, pra atë të të harruarit. Të harruarit 
nuk është vetëm vis inertiae”, siç besojnë sipërfaqësorët, 
është më tepër një forcë e të frenuarit, aktive dhe pozi- 
tive në kuptimin më të saktë të fjalës, forcë së cilës i 
detyrohet fakti se gjithçka që përjetojmë, mësojmë dhe 
mirëpresim brenda nesh, në gjendjen e tretjes (mund ta 
quajmë “përthithje intelektuale”) arrin aq pak në vetë- 
dijen tonë, sa i gjithë procesi i shumëfishtë i ushqimit 
të trupit tonë, i ashtuquajturi proces “asimilimi”. Me 
mbyllë ndonjëherë portat dhe dritaret e vetëdijes, mos 
me e lanë veten me u ngacmue nga zhurma dhe nga 
lufta me të cilën bota okulte e organeve në shërbimin 
tonë shpërfaq bashkëpunimin dhe kundërshtimin e saj: 


“ Lat.: forcë e inercisë 

pak qetësi, pak tabula rasa”” e vetëdijes, për t'i bërë ako- 
ma vend diçkaje të re, sidomos funksioneve e funksion- 
arëve më fisnikë, për të qeverisur, për të parashikuar, 
për të renduar (meqë organizmi ynë ka një strukturë 
oligarkike) - ky është avantazhi - siç u tha -i një të har- 
ruari aktiv, të ngjashëm me një gardian, me një ruajtës 
të rendit spiritual, të qetësisë, të etiketës: për këtë shkak 
do duhet vendosur në mënyrë të përnjëhershme, se në 
ç'masë s'ka lumturi, as paqtim, as shpresë, as krenari, as 
të tashme që është e mundur pa aftësinë për të harruar. 
Njeriu ku dëmtohet dhe zë të funksionojë në mënyrë të 
çrregullt ky aparat frenues, mund të krahasohet (dhe 
jo vetëm të krahasohet) me një dispeptik, që nuk arrin 
t'i “dalë në krye” asgjëje... Dhe pikërisht kjo kafshë me- 
doemos harruese, ku të harruarët përbën një forcë, një 
formë shëndeti të harlisur, ka plazmuar me anë të edu- 
kimit një aftësi të përkundërt, një kujtesë, me ndihmën 
e së cilës mund të ndërpresë, në disa raste — procesin e 
të harruarit - në ato raste, pra, kur duhet bërë ndonjë 
premtim: jo vetëm një pamundësi për t'u çliruar nga 
përshtypjet e harruara tashmë, jo vetëm një mostretje e 
një fjale sakaq të lënë peng të cilës nuk i gjendet dhe fi- 
lli, por një dëshirë për t'u bërë lirë, një dëshirë e përsëri- 
tur dhe e vazhdueshme e asaj që është dëshiruar sakaq, 
një kujtesë e vërtetë e dëshirimit: kështu që mes parakes 
“unë dëshiroj”, “unë do të bëj” dhe shkarkimit të vër- 
tetë të vullnetit, aktit të tij, mund të ndërkallet kollaj një 
botë gjërash të reja dhe të ndryshme, rrethanash, por 
edhe aktesh vullneti, pa e këputur këtë vargan të gjatë 


 Lat.: tabelë e fshirë, e bardhë. Koncept filozofik që ka 
kuptimin e diçkaje ende të paprekur, pa përvoja të mëparshme. 

të dëshirimit. Por sa shumë gjëra presupozon e gjithë 
kjol Sa shumë duhet të ketë mësuar njeriu në mënyrë 
që të mund të ketë paraprakisht në dorë të ardhmen, sa 
duhet të ketë mësuar ta ndajë mirë ngjarjen e domos- 
doshme nga ajo shkakësore, të mendojë sipas shkakë- 
sisë, të shohë dhe të parashikojë gjëra të largëta si të 
ishin të pranishme, të përcaktojë me saktësi se cili është 
qëllimi e cili është mjeti dhe, në përgjithësi, të dijë të 
llogarisë, të bëjë parashikime - për të bërë gjithë këtë, 
sa shumë duhet të jetë bërë vetë njeriu i parashikueshëm, 
i rregullt, i domosdoshëm edhe për veten e vet, për for- 
mën e vet të përshfaqjes, që të mund të hyjë dorëzanë 
më në fund për veten si ardhmëri, siç bën ai që premtoni 


2. 


Dhe kjo është pikërisht historia e gjatë e zanafillës së 
përgjegjësisë. Ajo detyra për të rritur një kafshë që mund 
të bëjë premtime, përmban në vetvete, siç e kemi pi- 
kasur, si kusht dhe përgatitje, detyrën e menjëher- 
shme për ta bërë në krye të herës njeriun, deri diku, të 
paracaktuar, të njëtrajtshëm, të barabartë mes të bara- 
bartëve, përshtat rregullit e, për pasojë, të parashikue- 
shëm. Puna e pamatë e atij që kam quajtur cmoralitet 
i zakonever (shih Agu i mëngjesit) puna e vërtetë që 
njeriu duhet të kryejë mbi veten në hapësirën më të 
gjatë kohore të gjinisë njerëzore, e gjithë puna parahis- 
torike e gjen këtu domethënien e saj, justifikimin e saj 
të madh, pavarësisht sa vrazhdësi, tirani, flegmatizëm 
dhe idiotizëm mbart ajo: falë moralitetit të zakoneve 
dhe këmishës së forcës shoqërore njeriu është bërë re- 


58 Friedrich Nietzsche 


alisht i parashikueshëm. Le të zhvendosemi përkun- 
drazi në fundin e procesit të pamatë, atje ku pema i 
pjek më në fund frytet e saj, ku shoqëria dhe moraliteti 
i zakoneve të saj nxjerr më në fund në dritë qëllimin 
për të cilin ajo qe thjesht mjeti: individin sovran, indivi- 
din e barabartë vetëm me veten, të emancipuar rish- 
tas nga moraliteti i zakoneve, individin autonom dhe 
mbi-moral (pasi gautonome dhe cetik” janë terma që 
përjashtojnë njëri-tjetrin), shkurt, njeriun me vullnet të 
vetin, të pavarur, të durueshëm në kohë, të cilit : lejohet 
të premtojë - dhe tek ai një vetëdije krenare që vibron 
në çdo muskul, të asaj çka është mbërritur dhe është 
mishëruar tek ai, një vetëdije reale e fuqisë dhe lirisë, 
një ndjenjë përkryerje e njeriut në përgjithësi. Kjo qe- 
nje e çliruar, që realisht mund të premtojë, ky kryezot 
i vullnetit të lirë, ky sovran - a ka si të mos e dijë se se 
çfarë superioriteti ka fituar ai mbi ata të cilëve nuk u 
lejohet të premtojnë as të bëhen dorëzanë për veten e 
tyre dhe sa besim, sa frikë, sa blatim ngjall - ky i aneri- 
tony të trija këto gjëra - dhe sesi, me dominimin e vetes, 
i jepet domosdo edhe dominimi i rrethanave, i natyrës 
dhe i të gjitha krijesave me vullnet më pak të vendosur 
dhe më pak të përgjegjshëm” Njeriu “i lirë”, padroni 
një vullneti të vendosur dhe të parrëzueshëm, gjen te 
ky proces edhe kutin e tij të vlerës: duke iu hedhur të 
tjerëve vështrimin e tij, ai nderon ose përçmon, dhe me 
të njëjtën domosdoshmëri me të cilën nderon të ngjash- 
mit e vet, të fortët dhe besnikët (të cilëve u lejohet të 
premtojnë), pra gjithsecilin që premton mbretërisht, 
me të vështirë, rrallë e pa ngut, nopranë po qe për ta . 
falur besimin e tyre, që, kur premton, të shënojë një dal- 

lim, dhe që e jep fjalën si diçka për t'i zënë besë sepse 
do jenë bërë të fortë mjaftueshëm sa të mund ta mbajnë 
pavarësisht çdo fatkeqësie, edhe kundër fatit: - me 
po të njëjtën vendosmëri do t'i ketë gati shqelmat për 
zagarët langaraqë që premtojnë pa pasur tagrin, dhe 
kamxhikun për gënjeshtarin që e tradhton fjalën e vet 
pikërisht në çastin kur e shqipton. Vetëdija krenare e 
privilegjit të jashtëzakonshëm të përgjegjësisë, vetëdija e 
kësaj lirie të rrallë, e kësaj fuqie mbi veten dhe mbi fa- 
tin, kanë depërtuar tek ai deri në sferat më të thella, për 
t'u bërë instinkt, instinkt mbizotërues - si do ta quajë 
ai këtë instinkt mbizotërues, gjitimonë nëse ndjen tek 
vetja nevojën e një termi për ta përçanësuar” Por nuk 
ka dyshim: ky njeri sovran e quan atë vetëdijen e tij... 


3. 


Vetëdijen e tij2... Mund të pikaset lehtë e paraprakisht 
se koncepti i vetëdijes, të cilin e ndeshim këtu në tra- 
jën e tij më të përkryer, më të lartë dhe gati befasuese, 
ka sakaq pas vetes një histori dhe metamorfozë të gjatë 
trajtash. Të mund të bëhesh dorëzanë për veten dhe me 
krenari, pra të mund t'i thuash po edhe vetes - kjo, siç 
u tha, është një frut i pjekur, por edhe një frut i vonë - 
por sa shumë kohë u desh që ky fruti athët e i hidhur 
të rrinte në pemël Dhe për një periudhë kohe akoma 
shumë më të gjatë, këtij fruti nuk iu pa asgjë - askush 
nuk do kishte mundur ta premtonte, edhe pse pema 
po rritej, e gjitha e tendosur pikërisht për ta lindur 
këtë fruti cSi krijohet kujtesa tek kafsha njeri7 Si ngu- 
litet tek ky intelekt i çastit, pjesërisht i mpirë, pjesër- 





60 Friedrich Nietzsche 


isht përhumbës, te kjo harresë e gjallë, si ngulitet pra 
aq thellë diçka që të ngelet e pranishme2”... Ky prob- 
lem shumë i lashtë, siç mund të merret lehtë me mend, 
nuk është zgjidhur bash me përgjigje dhe mjete të buta: 
mbase nuk ekziston, në tërë prehistorinë e njeriut, asgjë 
më e tmerrshme dhe e mistershme se mnemoteknika e 
tij. Diçka damkoset me zjarr për ta shtypur në kujtesë: 
vetëm ajo që s'pushon së dhemburi, ngelet në kujtesë 
- ky është një parim themelor i psikologjisë më antike 
(dhe për fat të keq, edhe më kohëgjatë) mbi tokë. Mund 
të thuhet gjithashtu, se kudo ku ekzistojnë akoma në 
tokë solemnitete, seriozitete, mister, ngjyra të errëta në 
jetën e njerëzve dhe popujve, vepron akoma a posteriori 
diçka nga tmerri me të cilin gjithkund mbi tokë dikur 
bëheshin premtime, jepeshin pengje, thureshin lavde: e 
kaluara, e kaluara më e gjatë dhe më e ashpër, që merr 
frymë pranë nesh dhe gurgullon ndër ne, kur bëhemi 
xhijerëndës. Sa herë që njeriut i është dukur e domos- 
doshme të krijonte një kujtesë, kjo nuk ka ndodhur kurrë 
pa gjak, tortura, flijime, flijimet dhe pengjet më mizore 
(mes të tjerash, flijimi i të parëlindurve), gjymtimet më 
të krupshme (për shembull tredhjet), format rituale 
më mizore të të gjithë kulteve fetare (dhe të gjitha fetë 
janë, në themelin e tyre të skajshëm, sistem mizorish) - 
gjithçka e ka zanafillën tek ai instinkt që tek dhimbja pë 
mjetin më të fuqishëm ndihmës për mbamendjen. Në 
njëfarë kuptimi i gjithë asketizmi përfshihet te kjo: disa 
ide duhen bërë të pashlyeshme, të gjithëpranishme, 
të paharrueshme, “fikse”, për hipnotizimin e të gjithë 
gjendjes së sistemit nervor dhe intelektual pikërisht 
falë këtyre “ideve fikse” — dhe procedurat, sikurse for- 

mat e jetës asketike, janë mjete për t'i çliruar këto ide 
nga konkurenca me të gjitha të tjerat, për t'i bërë “të 
paharrueshme”. Sa më keq të ishte njerëzimi “në punë 
kujtese”, aq më e tmerrshme ka qenë pamja e përdori- 
meve të saj: ashpërsia e legjislacionit penal në veçanti e 
jep përmasën e vështirësisë që kanë hasur njerëzit për 
të arritur harresën, dhe për t'ua mbajtur gjithnjë para- 
sysh disa nevoja parake të bashkëjetesës sociale, atyre 
që ishin skllevërit e çdo emocioni e çdo dëshire të çastit. 
Ne gjermanët sigurisht nuk konsiderohemi një popull 
fort mizor dhe zemërgur, aq më pak mund të konside- 
rohemi si popull sipërfaqësor dhe që kënaqet duke je- 
tuar ditën. Por mjafton vetëm t'i hedhim një sy rendeve 
tona të lashta penale për të kuptuar përnjëherësh se sa 
mund kushton, mbi tokë, të rrisësh një “popull men- 
dimtarësh” (dua të them: popullin e Evropës, në gjirin 
e të cilit sot është e mundur të gjesh maksimumin e 
besimit, seriozitetit, objektivitetit dhe të mungesës së 
shijes, dhe që falë këtyre cilësive ka të drejtë të rrisë 
lloj-lloj mandarinësh në Evropë). Këta gjermanët kanë 
krijuar një kujtesë me mjete të tmerrshme, për t'ia 
mbërritur bërjes zap të instinkteve të tyre plebeje dhe 
vrazhdësisë së tyre brutale: mendoni për dënimet e 
lashta gjermane, për shembull vrasja me gurë (- e para 
saga rrëzon mbi kokën e fajtorit gurin e mullirit), deri 
te tortura e rrotës (më tipikja ndër shpikjet dhe special- 
itetet e gjeniut gjerman në fushën e dënimevel), tek ajo 
e shtyllës, tek ajo e copëtimit dhe shkeljes së fajtorit nga 
kuajt (“shqyerja”), tek ajo e zierjes së fajtorit në vaj ose 
në verë (ende në shekullin e XIV dhe XV), tek rrjepja 
e përzgjedhur, tek shkulja e mishit nga kraharori: si 

dhe tek tortura e lyerjes së keqbërësit me mjaltë dhe 
braktisja e tij në mëshirë të mizave, nën diellin përcël- 
lues. Falë këtyre imazheve dhe këtyre veprimeve si 
përfundim fiksohen në kujtesë ato pesë apo gjashtë 
“nuk dua”, në lidhje me të cilat është bërë premtimi me 
qëllim për të jetuar me avantazhet e shoqërisë - dhe me 
të vërtetë, falë kësaj lloj kujtese u mbërrit më në fund 
“tek arsyeja”l - Ah arsyeja, serioziteti, zotërimi mbi 
afektet, gjithë kjo çështje e errët që quhet refleksion, të 
gjithë këto privilegje dhe emblema mburrje të njeriut: 
sa shtrenjtë kanë kushtuari Sa gjak dhe tmerr ka në 
themel të të gjithë gjërave të mira... 


4. 


. Por përse vallë ka ardhur në botë kjo “çështje e errët”, 
ndërgjegja e fajit, gjithë “ndërgjegja e keqe”2 - Dhe 
me këtë kthehemi tek gjenealogjistët tanë të moralit. 
E them edhe një herë - apo s'e kam thënë ende asn- 
jëherë” - ata nuk vlejnë asgjë. Një përvojë vetjake, jo 
më e gjatë se pesë pëllëmbë, thjesht “moderne”: kurr- 
farë dijeje, kurrfarë vullneti për ta njohur të kaluarën: 
instinkt historik më pak se kurrë, një “shikim i dytë” i 
nevojshëm pikërisht në këtë çast - e prapë merren me 
historinë e moralit: dhe kjo qartazi duhet të përfundojë 
në rezultate që nuk kanë një raport mirëfilli përbuzës 
me të vërtetën. Këta gjenealogjistët tanë të moralit a 
kanë menduar ndonjëherë, qoftë edhe për së largu se, 
për shembull, ai koncept themelor i “fajit” e ka zanafil- 
lën e vet nga koncepti shumë material i “borxhit”2 Ose 
që dënimi si shpagë është zhvilluar duke anashkaluar 

absolutisht çdo hamendje mbi lirinë a moslirinë për 
të dashur” — dhe kjo deri në pikën ku përndryshe lind 
pikësëpari nevoja për një nivel të lartë humanizimi, që 
kafsha “njeri” të fillojë të bëjë ato dallime shumë më 
primitive si “qëllim”, “neglizhencë”, “e rastësishme”, 
“e përgjegjshme” dhe të kundërtat e tyre, e t'i peshojë 
ato në dhënien e dënimit. Ai mendim që sot është kaq 
i lirë e në dukje kaq i natyrshëm dhe i pashmangshëm, 
të cilit na është dashur t'i drejtohemi gjithmonë për të 
shpjeguar se si ka zënë fill mbi tokë ndjenja € drejtësisë, 
mendimi pra se “krimineli meriton të dënohet pasi do 
të kishte mundur të vepronte ndryshe”, është në fakt 
një formë absolutisht e vonuar, madje e rafinuar, e gjy- 
kimit dhe deduktimit njerëzor, ai që e zhvendos këtë 
gjykim tek zanafillat, bën një gabim të trashë në lidhje 
me psikologjinë e njerëzimit më antik. Në harkun më 
të gjatë kohor të historisë njerëzore, nuk janë dhënë 
dënime pasi ai që e kishte bërë të keqen konsiderohej 
përgjegjës për veprimin e vet, pra jo sipas premisës 
se duhet dënuar vetëm fajtori - por, përkundrazi, ai 
dënohej siç i dënojnë prindërit ende sot bijtë e tyre, prej 
zemërimit për një dëm të pësuar, që shfryhet mbi auto- 
rin e dëmit - zemërim ky, i kontrolluar dhei ndryshuar 
nga ideja se çdo dëm ka të barasulershmen e tij dhe se 
mund të zhdëmtohet, qoftë edhe me anë të dhimbjes së 
atij që e ka shkaktuar. Nga e ka përftuar forcën e vet kjo 
ide shumë e lashtë, me rrënjë shumë të thella që mbase 
sot nuk mund të çrrënjosen më, do me thënë ideja e një 
barazvlere të dëmit dhe dhimbjes” Unë e kam zbuluar 
sakaq në marrëdhënien kontraktuale mes kreditorit dhe 
debitorit, që është aq i lashtë sa janë edhe “subjektet e 

së drejtës”, dhe i cili na shpie edhe njëherë, vetiu, tek 
format themelore të blerjes, shitjes, shkëmbimit dhe 
tregtisë. 


5. 


Pa dyshim, të menduarit e këtyre raporteve kontrak- 
tuale, zgjon, sikurse është e natyrshme të pritet pas 
asaj që vëzhguam përpara, çdo lloj dyshimi dhe rezi- 
stence kundër njerëzimit më antik që i ka krijuar apo 
premtuar ato. Pikërisht këtu bëhen premtimet, pikërisht 
këtu bëhet fjalë për të fabrikuar një kujtesë për atë që 
premton, pikërisht ky do ketë një bazë ku do zbulohen 
gjëra të vrazhda, mizore, të pakëndshme. Për ta bërë 
të besueshëm premtimin tij për rikthim, për t'i garan- 
tuar seriozitetin dhe shenjtërimin e premtimit, për t'i 
imponuar vetes dhe vetëdijes rikthimin si një detyrë, 
si një obligim, debitori ofron me një kontratë, si peng 
për kreditorin në rast të ndonjë moszbatimi të mund- 
shëm, diçka që ai akoma “zotëron”, diçka mbi të cilën 
ka ende pushtet, për shembull trupin e vet, gruan vet, 
lirinë ose dhe jetën e vet (ose, sipas do premisave re- 
ligjioze, deri edhe lumnimin e vet, shpëtimin e shpirtit 
të vet, dhe në fund, edhe paqen e varrin: si në Egjipt, 
ku as në varr kufoma e debitorit nuk gjente paqe nga 
kreditori - dhe pikërisht për egjiptasit kjo paqe kishte 
një kuptim të veçantë). Por pikërisht kundër trupit të 
debitorit kreditori mund të përdorte çdo lloj lëndimi 
dhe torture, për shembull duke i prerë aq pjesë sa men- 
donte ai se ishin në përpjesëtim me shumën e borxhit. 
Dhe pikërisht nga kjo mënyrë të pami zunë fill shumë 

shpejt dhe kudo parametra vlerësues shumë të saktë, 
pjesërisht mizorë në detajet e tyre të vogla dhe imcake, 
vlerësime, të fiksuara në mënyrë legjitime, për gjym- 
tyrët e veçanta dhe pjesët e trupit. Mëtoj se përbën 
sakaq një hap përpara prova e një konceptimi më të lirë 
të së drejtës, më zemërgjerë, më romak, fakti se në Romë 
dymbëdhjetë pllakat dekretonin se duhej konsideruar 
si diçka e parëndësishme çështja se sa prenin kreditorët 
nga trupi i kreditorit, “si plus minusve secuerunt, ne 
fraude esto””. Le ta sqarojmë logjikën e gjithë këtij lloj 
kompensimi: ajo nuk është dhe aq e zakonshme. Baras-. 
vlera rrjedh nga fakti se përkundër një avantazhi që i 
referohet direkt dëmit (pra, në vend të një dëmshpër- 
blimi në para, në tokë a prona të ndryshme) i lejohet 
kreditorit njëfarë kënaqjeje e brendshme si rimbursim i 
borxhit dhe dëmshpërblim - kënaqësia që të mund ta 
shfryjë lirisht fuqinë e vet kundrejt një të pafuqishmi, 
epshi “de faire le mal pour le plaisir de le faire””, qejfi i për- 
dorimit të dhunës: kënaqësi që si e tillë vlerësohet gjithë 
e më shumë sa më i papërfillshëm dhe i mjerueshëm që 
është kreditori në rendin e shkallës shoqërore, dhe që 
mund t'i duket debitorit një kafshatë e shijshme, madje 
si ngjërim i një rangu më të ngritur. Nëpërmjet “ndësh- 
kimit” të debitorit, kreditori merr pjesë te një e drejtë 
zotnie, më në fund mund të shijojë ndjenjën këndellëse 
të përçmimit dhe keqtrajtimit të një qenie njerëzore si 
diçka që është “poshtë tij” - a të paktën, në rastin kur 
zbatimi i një dënimi iu ka kaluar sakaq “autoriteteve”, 
ta shohë të përçmuar dhe të keqtrajtuar. Kompensimi 


“ Lat.: pret më pak apo më shumë, nuk ka rëndësi.” Fr. të bësh keq 
vetëm nga kënaqësia. 

qëndron pra tek një mandat dhe tek një e drejtë mizo- 
rie. 


6. 


Në këtë sferë, në të drejtën e detyrimeve pra, e ka 
vatrën e saj të parë bota e koncepteve morale të “fajit”, 
“vetëdijes”, “detyrës”, “shenjtërisë së detyrës”. Fillesat 
e saj, si ato të çdo gjëje që është e madhe në tokë, janë 
njomur gjatë dhe në thellësi nga gjaku. Dhe a s'do ishte 
e drejtë të shtonim se në fund, asaj bote nuk i është 
shqitur kurrë më një kundërmim gjaku dhe torture” 
(edhe te plaku Kant: imperativi kategorik ka shijen e 
mizorisë...). Dhe njësoj këtu është përsëritur për herë të 
parë ai zinxhir i mbrapshtë idesh, “faji dhe vuajtja”, që 
mbase është bërë i pazgjidhshëm. Dhe ta pyesim prapë 
veten: në ç'kuptim mund të jetë dhimbja kompensim i 
“borxheve”2 

Për arsye se shkaktimi i vuajtjes prodhon shkallën më të 
lartë të kënaqjes, për shkak sei dëmtuari merrte në këm- 
bim të humbjes (shto këtu edhe pakënaqësinë për dë- 
min) një kundër-kënaqësi të jashtëzakonshme, atëherë 
shkaktimi i vuiajtjes qe një festë e vërtetë, diçka që, siç 
u tha, vlerësohej gjithmonë më shumë, sa më shumë që 
kundërshtonte rangun dhe pozitën shoqërore të kredi- 
torit. Këto thuhen si hamendësim: pasi është shumë 
e vështirë të arrish në fund të këtyre gjërave të nënd- 
heshme, pavarësisht faktit se është edhe e mjerueshme: 
dhe ai që ndërkall ngathtazi këtu konceptin e “hakmar- 
rjes”, nuk bën tjetër përpos që vesh dhe mbulon sytë në 
vend që t'i bëjë më të mprehtë (edhe hakmarrja shpie 

pikërisht tek i njëjti problem: “si është e mundur që 
të shkaktuarit e vuajtjes përfaqëson një zhdëmtim””). 
I kundërvihet, më duket mua, delikatesës, e akoma 
më shumë hipokrizisë së kafshëve të zbutura shtë- 
piake (aludoj për njerëzit modernë, aludoj për ne), të 
imagjinosh me intensitetin më të madh të mundshëm 
deri në ç'gradë mizoria përbën lumturinë më të madhe 
festive të njerëzimit më të lashtë, dhe madje përzihet si 
ingredient, me gati të gjitha gëzimet e tij, nga ana tjetër, 
me sa naivitet dhe me sa pafajësi shpërfaqet nevoja e 
tij për mizori, dhe se si pikërisht “ligësia” e çinteresuar 
(ose, për ta thënë me Spinozën, sympathia malevolens) 
vendoset në mënyrë themelore prej tij si cilësi normale e 
njeriut. Tek Përtej të mirës dhe të keqes, (edhe më përpara 
tek Agu i mëngjesit) kam përmendur me kujdes spiritu- 
alizimin dhe “hyjnizimin” gjithnjë në rritje të mizorisë, 
që rend përmes të gjithë historisë së qytetërimit supe- 
rior (dhe, marrë në një konotacion domethënës, madje 
e sendërton). Sidoqoftë, nuk ka kaluar dhe aq shumë 
kohë qysh kur nuk arrihej të imagjinoheshin dasma 
princash dhe festa popullore me salltanet pa ekzeku- 
time kapitale, tortura e qoftë edhe një auto-da-fe'”, dhe 
as të imagjinohej një qeverisje aristokratike e shtëpisë 
pa individë mbi të cilat të mund të shpërthehej lirisht 
ligësia dhe talljet mizore (- le të kujtojmë për shembull 
Don Kishotin në oborrin e dukeshës: sot ne e lexojmë 
tërë Don Kishotin me një shije të hidhur në gojë, gati 
duke u torturuar, dhe për këtë mbase do të ishim të 
huaj, shumë të errët për autorin dhe bashkëkohësit e tij 


“ Spani. akt besimi. Quheshin kështu dënimet kapitale që 
jepte Inkuizicioni spanjoll dhe portugez ndaj heretikëve. 

- ata e lexonin me vetëdijen më të qetë në botë, si librin 
më të paqtë, dhe sa s'vdisnin së qeshuri). Të shohësh 
të tjerët tek vuajnë të bën mirë, ta shkaktosh vuajtjen të 
bën akoma më mirë - kjo është një sentencë e ashpër, 
por prapë një sentencë themelore, antike, e fuqishme, 
njerëzore — tepër njerëzore, që mbase edhe majmunët 
do ta miratonin: në fakt thuhet se ata, duke shpikur 
mizori të çuditshme, e pathonë në shumëçka njeriun 
dhe janë, simethënë, “preludi” i tij. Pa mizori nuk ka 
festë: këtë mëson më e hershmja, më e gjata histori e 
njeriut - por edhe dënimi ka në vetvete goxha pamje 
festivel 


7. 


— Për ta thënë shkarazi, me këto mendime nuk dua as- 
pak që të ndihmoj pesimistët tanë të çojnë ujë të ri në 
mullinjtë e çjerrë dhe cijatës të mërzisë së tyre nga jeta: 
përkundrazi, duhet dëshmuar shprehimisht se atëbotë, 
kur njerëzimit nuk i vinte ende turp prej mizorisë së 
vet, jeta në tokë ishte shumë më e paqtë se sot që ekzis- 
tojnë pesimistët. Errësimi i qiellit mbi njerëzit ka ard- 
hur gjithnjë duke u rritur në përpjestim me rritjen e tur- 
pit të njeriut përballë njeriut. Shikimi i lodhur pesimist, 
mosbesimi përballë enigmës së jetës, jo-ja e akullt e ne- 
verisë ndajjetës - a nuk janë këto shenjat e epokave më të 
liga të gjinisë njerëzore2 Madje ato, si bimë moçalore që 
janë, dalin në dritë të diellit vetëm kur ekziston moçali 
të cilit i përkasin - nënkuptoj këtu squlljen dhe demor- 
alizimin e sëmurë, për shkak të të cilit bisha “njeri” më- 
son, përfund, të ketë turp nga të gjithë instinktet e veta. 

Në rrugën drejt “engjëllit” (që të mos përdorim këtu 
një fjalë më të ashpër) njeriu ka ardhur duke vënë atë 
stomak të sëmurë dhe atë gjuhë veshtullore, për shkak 
të të cilëve i janë bërë të neveritshme jo vetëm gëzimi 
dhe pafajësia e kafshës, por i është bërë e amësht edhe 
vetë jeta - aq sa nganjëherë qëndron përballë vetes 
duke mbyllur hundën dhe me papën Inoçenti i Tretë 
përpilon, me dënim, katalogun e gjithçkaje që e nev- 
erit (“ngjizja në mëkat, ushqimi krupëndjellës i trupit 
amësor, mjerimi i lëndës prej të cilës njeriu është zhvil- 
luar, kutërbimi mizor, sekretimi i pështymës, urina dhe 
fekalet”). Tani që dhimbja duhet të vihet në ekspozë sii 
pari ndër argumenten kundër ekzistencës, si pikëpyetja 
e saj më e mbrapshtë, do të bënim mirë të kujtonim ato 
kohë kur gjykimi ynë ishte i kundërt, ngaqë nuk dëshi- 
ronte njeri të hiqte dorë nga të shkaktuarit dhimbje dhe 
te kjo gjë shihej një magji e dorës së parë, një karrem 
i vërtetë që të joshte për të jetuar. Mbase atëherë - ta 
themi për ngushëllimin e shpirtrave delikatë - dhim- 
bja nuk ishte aq e madhe sa sot të paktën ky ka për të 
qenë përfundimi i mjekut që do të ketë kuruar zezakë 
(duke i marrë si përfaqësues të njerëzve prehistorikë -) 
në raste të rënda inflamacionesh të brendshme, që e 
çojnë në prag të dëshpërimit edhe evropianin më të 
përkryer organikisht - zezakëve kjo nuk iu ndodh. 
(Kurba e rezistencës njerëzore ndaj dhimbjes në fakt 
duket se precipiton në mënyrë të jashtëzakonshme dhe 
gati të papritur, posa ke pas vetes dhjetëmijë apo dhjetë 
milionë të parët që i përkasin një qytetërimi superior, 
dhe për aq sa më takon nuk kam dyshime se, në kra- 
hasim me një natë dhimbjesh të një femre histerike të 

emancipuar, vuajtjet e të gjithë kafshëve që deri më sot 
janë pyetur me thikë me qëllimin për të marrë përgjigje 
shkencore, nuk janë as për t'u marrë në konsideratë.) 
Mbase është legjitime të pranohet mundësia që edhe 
kënaqësia e mizorisë nuk duhet të jetë shuar mirëfilli: 
ajo do të kishte nevojë vetëm për njëfarë sublimimi dhe 
për njëfarë dëlirësimi, duke e lidhur me faktin se dhim- 
bja dhemb më shumë, në veçanti duhet të përshfaqet 
e përkthyer në elementin imagjinar dhe shpirtëror, e 
stolisur me emra thjesht kaq të padëmshëm sa të mos 
zgjojë asnjë dyshim as në ndërgjegjen më delikate dhe 
hipokrite (“mëshira tragjike” është një nga këto emra, 
tjetër është “les nostalgies de la croix””. Ajo çka të re- 
volton përballë dhimbjes, nuk është dhimbja në vetve- 
te, por absurditeti i dhimbjes: por as për të krishterin, 
që ka transferuar tek dhimbja një mekanizëm të tërë të 
mistershëm shpëtimi, as për njeriun e thjeshtë të epo- 
kave më të lashta, që dinte ta interpretonte çdo dhimbje 
në raport me spektatorin ose me atë që e shkaktonte të 
keqen, nuk ekzistonte kjo dhimbje absurde. Në mënyrë 
që dhimbja e nëndheshme, e pazbuluar, pa dëshmi- 
tarë, të hiqej nga bota dhe të mohohej ndershmërisht, 
qe gati e detyrueshme të shpikeshin hyjni dhe qenie 
të ndërmjetme të gjithfarë lartësie e thellësie, shkurt, 
diçka që lëviz edhe në fshehtësi, që sheh edhe në terr 
dhe që nuk e lë t'i ikë lehtë një spektakël interesant i 
dhimbshëm. Falë këtyre shpikjeve, jeta u esnafizua, në 
stratagjemin, ku gjithmonë ka qenë esnafe, e përligjjes 
së vetvetes, e përligjjes së “të keqes” së saj: sot, mbase 

pikërisht për këtë arsye, do të duheshin shpikje të 
tjera ndihmëse (për shembull jeta si enigmë, jeta si pro- 
blem i njohjes). “Është e përligjur çdo e keqe, spektakli 
i të cilës këndell një zot”: kështu tingëllonte logjika 
primitive e ndjenjës - dhe në të vërtetë, a ishte veç 
ajo primitive” Perënditë e menduara si të dhëna pas 
spektakleve mizore - oh, sa shumë grafullon bren- 
da humanizimin tonë evropian kjo ide e stërlashtë, 
mund t'u lypet këshillë Kalvinit dhe Luterit në lid- 
hje me këtë. Është e sigurt, megjithatë, se deri dhe 
grekët nuk dinin t'u ofronin perëndive të tyre kurr- 
farë sajdisje më të pëlqyeshme për lumturinë e tyre se 
gëzimet e mizorisë. Me çfarë sysh kujtoni ju se i bën 
Homeri perënditë e tij ta shohin fatin e njeriut” Ç'kuptim 
të fundëm patën, tekembramja, luftërat trojane dhe 
tmerre të tilla të ngjashme tragjike2 Nuk ia vlen të vi- 
het në dyshim: shiheshin si spektakle feste për perënditë, 
dhe për faktin se poeti, në këtë gjë, ka një natyrë shumë 
më “hyjnore” se njerëzit e tjerë, pasi ato ishin edhe 
festa për poetët... Po kështu, filozofët grekë të moralit 
më vonë imagjinuan se i shihnin perënditë të hedhur 
mbi konfliktet morale, mbi heroizmin dhe mundimet 
e vetëshkaktuara të atij që është i virtytshëm: “Herkuli 
i detyrës” ishte mbi një palk skenik, dhe e dinte më së 
miri këtë gjë: virtyti pa dëshmitarë, ishte për këtë po- 
pull aktorësh diçka absolutisht e pakonceptueshme. 
Ajo shpikje aq e guximshme dhe fatale e filozofëve, 
që atëbotë u fut për së pari në përdorim në Evropë, 
shpikja e “vullnetit të lirë”, e spontanitetit absolut të 
njeriut në të mirë dhe në të keqe, a nuk qe vallë për t'i 
dhënë status një të drejtë idesë se interesi i perëndive 

për njeriun, për virtytin njerëzor, nuk mund të pakësohet 
kurrë2 Mbi këtë skenë tokësore nuk duhej të mungonte 
kurrë gjëja realisht e re, tensionet, ngatërresat, katastro- 
fat: një botë e menduar në mënyrë krejt deterministe do 
të kishte qenë e thjeshtë për t'u parashikuar nga perën- 
ditë e, për pasojë, në një hark të shkurtër kohe do ishte 
edhe e bezdisshme - shkak ky i mjaftueshëm për ata 
miq të perëndive, filozofët, për të mos pretenduar nga 
perënditë një botë të tillë deterministel Tërë njerëzimi i 
lashtë është plot me pekule delikate për “spektatorin”, 
si një botë thelbësisht publike, thelbësisht e shfaqur, që 
nuk dinte ta imagjinonte lumturinë pa spektatorë dhe 
festa. - E siç e thashë njëherë, edhe tek ndëshkimi i madh 
ka goxha pamje festivel... 


8. 


Që të rimarrim fillin e kërkimit tonë, ndjenja e 
fajit, e detyrimeve tona personale, siç e kemi parë, i ka 
pasur rrënjët e veta në marrëdhënien ndërpersonale 
më të lashtë e zanafillore që ka ekzistuar ndonjëherë, 
në marrëdhënien mes blerësit dhe shitësit, kredito- 
rit dhe debitorit: këtu, për herë të parë, ballafaqohej 
personi me personin, këtu, për herë të parë, personi 
u mat me personin. Ende nuk është gjetur një gradë 
aq e ulët civilizimi sa të mos vihej re diçka nga kjo 
marrëdhënie. Vendosja e çmimeve, matja e vlerave, 
shpikja e të barasvlershmeve, shkëmbimi kokë më 
kokë - e gjithë kjo e ka shqetësuar mendimin më të 
lashtë të njeriut në atë masë saqë, njëfarësoj, të men- 
duarit është e gjithë kjo: këtu është kultivuar forma më 

e lashtë e mendjemprehtësisë, kjo mund të supozohet 
edhe si përudhja e parë e krenarisë njerëzore, ndjenja 
e epërsisë kundrejt kafshëve të tjera. Mbase fjala jonë 
“Mensch” (manas) shpreh pikërisht një pjesë të kësaj 
ndjenje për veten: njeriu përkufizohej si qenie që për- 
cakton vlera, vlerëson dhe mat sepse është “kafsha 
vlerësuese në vetvete”. Shitblerja, me të gjithë nda- 
jshtesat e saj psikologjike, është më e lashtë edhe se 
fillimet e çdo forme tjetër të organizmit social dhe të 
shoqërizimit: kurse ndjenja e shkëmbimit, kontratës, 
borxhit, detyrimit, kompensimit që po çelte, përkun- 
drazi, është zhvendosur pikësëpari nga forma më 
rudimentare e së drejtës personale tek komplekset 
komunitare më të palatuara dhe parake (në raportet 
e tyre me komplekse të ngjashme), tok me zakonin 
për të krahasuar fuqinë me fuqinë, për të matur dhe 
llogaritur. Syri qe përshtatur tashmë me këtë perspe- 
ktivë: dhe me atë vijimësi të palatuar, që është kara- 
kteristike e mendimit të njerëzimit më të hershëm, 
qe i ngadaltë në lëvizje por mandej i pamëshirshëm 
për të çarë përpara në një drejtim të vetëm, u mbërrit 
shumë shpejt, me përgjithësim të madh, tek “çdo gjë 
ka çmimin e vet: gjithçka mund të blihet” - tek kanoni 
moral më i lashtë dhe naiv i drejtësisë, tek fillimi i 
çdo “shpirtmirësie”, çdo “barazie”, çdo “vullneti të 
mirë”, çdo “objektiviteti” mbi tokë. Në këtë nivel të 
parë, drejtësia është vullneti i mirë mes njerëzve gati 
të barabartë për nga fuqia, për të rënë në ujdi pala 
me palën, për t'u “marrë vesh” prapë me një ujdi - 
dhe, në lidhje me më pak të fuqishmit, për t'i detyruar 
të bëjnë një marrëveshje mes tyre. - 

9. 


I matur gjithnjë me metrin e fillesave (fillesa të cilat, 
nga ana tjetër, ekzistojnë në çdo epokë, ose janë edhe 
një herë të mundshme), edhe komuniteti qëndron me 
anëtarët e vet në atë raport themelor kaq të rëndë- 
sishëm i cili është ai i kreditorit kundrejt debitorëve të 
tij. Njeriu jeton në një komunitet, gëzon avantazhet e 
një komuniteti (oh, çfarë avantazheshi sot nganjëherë 
i nënvlerësojmë), banon i mbrojtur, i strehuar, në paqe 
dhe mirëbesim, i qetë në lidhje me disa dëmtime dhe 
akte armiqësore, të cilave iu ekspozohet njeriu : jashtëm, 
“i përjashtuari” - gjermani e njeh mirë domethënien 
zanafillore të “Elend”” (ëlend) -, sepse pikërisht për 
shkak të këtyre dëmtimeve dhe akteve armiqësore janë 
marrë angazhime e detyrime karshi komunitetit. Çfarë 
ka për të ndodhur në rastin tjetër” Komuniteti, kreditori 
i mashtruar, do të marrë shpagën më të kënaqshme, për 
këtë mund ta flemë mendjen. Këtu është në diskutim, të 
paktën, dëmi i menjëhershëm, që dëmtuesi ka shkaktu- 
ar: pavarësisht kësaj, ai që bën keq është sidomos ai që 
“prish”, që shkel kontratën, ose s'e mban fjalën e dhë- 
në ndaj të gjithës, për sa i takon të gjitha të mirave dhe 
lezeteve të jetës komunitare, tek të cilat ka pasë pjesë 
deri në atë çast. Keqbërësi është një debitor që jo vetëm 
nuk dëmshpërblen avantazhet dhe paradhëniet që ka 
gëzuar, por që kalon madje në sulm ndaj kreditorit të 
tij: nga çka rrjedh qartazi, se duke u nisur nga ai çast 
jo vetëm që i humbet të gjitha këto të mira dhe avan- 


—————. 

tazhe, por paralajmërohet madje se ç'rëndësi kanë këto 
të mira. Mëria e kreditorit të dëmtuar, e komunitetit, e 
rikthen debitorin në gjendjen e egër dhe absolutisht të 
jashtëligjshme nga e cila pat qenë deri në atë moment 
i mbrojtur: e përzë nga gjiri i vet - dhe që nga ky mo- 
ment mund të ushtrohet kundër tij çdo lloj armiqësie. 
“Dënimi”, në këtë nivel qytetërimi, nuk është tjetër pos 
riprodhimit, mimus-it të sjelljes normale kundër njeriut 
të urryer, të çarmatosur dhe të mposhtur, që ka hum- 
bur jo vetëm çdo të drejtë dhe mbrojtje, por edhe çdo 
mëshirim, pra e drejta e luftës dhe celebrimi i fitores së 
vae victisi” në tërë pamëshirësinë dhe mizorinë e saj -— 
nga kjo shpjegohet sesi vetë lufta (përfshi kultin flijues 
të luftëtarëve) ka ofruar të gjitha format në të cilat jepet 
dënimi në histori.” Gjerm.: mjerim 


10. 


Një komunitet, me të përftuar më shumë fuqi, nuk 
i merr më aq seriozisht shkeljet individuale, sepse 
ato nuk mund të konsiderohen më, në atë masë si 
përpara, aq të rrezikshme dhe revolucionare për 
qëndrueshmërinë e së tërës: shkelësi nuk “nxirret 
jashtë ligjit” as nuk dëbohet më, mëria e përgjithshme 
nuk mund të shpërthejë më kundër tij në mënyrë të 
shfrenuar si më parë - madje në të kundërt, duke fil- 
luar nga ai çast, keqbërësi do jetë i mbrojtur dhe i 
ruajtur me kujdes nga komuniteti kundër kësaj më- 
rie dhe veçanërisht kundër mërisë së atyre që janë 
dëmtuar drejtpërsëdrejti. Kompromisi me mërinë 
e atyre që janë goditur më shumë se të gjithë nga 

keqbëria: një orvatje për të lokalizuar rastin dhe për 
të parandaluar një pjesëmarrje dhe një gjendje ankthi 
më të gjerë dhe më të përgjithshme, orvatja për të 
gjetur ekuivalentet e për të sistemuar tërë ngjarjen 
(compositio): mbi të gjitha vullneti, që përparon gjith- 
një e më i vendosur, për të trajtuar çdo shkelje si të 
kompensueshme me para, pra për të izoluar, të paktën 
deri në njëfarë mase, keqbërësin nga veprimi i tij - ja 
tiparet që janë ngulitur gjithmonë e më haptazi në 
zhvillimin e mëtejshëm të së drejtës penale. Duke 
u rritur forca dhe vetëdija e një komuniteti, edhe e 
drejta penale zbutet, çdo dobësim dhe çdo gjendje 
më e thellë rreziku nxjerr sërish në dritë forma më të 
ashpra se kjo. “Kreditori” është bërë gjithmonë e më 
njerëzor dora-dorës që pasuria e tij është shtuar: në 
fund është bërë pikërisht masë e pasurisë së tij aftësia 
për t'i duruar dëmet pa vuajtur. Nuk do ishte e pak- 
onceptueshme një vetëdije fuqie nga ana e shoqërisë, 
për të cilën ajo të mundej t'ia lejonte vetes luksin më 
aristokratik të mundshëm - të lërë të pandëshkuar 
ata që e sulmojnë. “Ç'punë kam me parazitët e mi2” 
mund të thotë. “Të rrojnë e të begatohen: jam akoma 
mjaft e fortë sa t'ia lejoj vetesi”... Drejtësia, që kishte 
filluar me “gjithçka kompensohet me para, gjithçka 
duhet të kompensohet me para”, përfundon duke 
mbyllur një sy dhe duke i lënë të lirë mos-shlyesit 
- përfundon, si çdo gjë e mirë në tokë, duke asgjësuar 
vetveten. Ky vetasgjësim i drejtësisë: dihet se me çfarë 
emri të bukur quhet - falje, ngelet, siç është e duk- 
shme, privilegji i më të fuqishmit, më mirë akoma, të 
qenit e tij përtej së drejtës. 

11. 


Dhe tani një fjalë refuzimi për orvatjet e shfaqura së 
fundmi për të kërkuar origjinën e drejtësisë në një te- 
rren krejt të ndryshëm - pra atë të ressentiment. Le t'ua 
themi së pari në vesh psikologëve, gjithmonë nëse kanë 
me të vërtetë dëshirë për ta studiuar një herë e mirë 
nga afër ressentiment-in: kjo bimë lulëzon sot në tërë 
shkëlqimin e vet mes anarkistëve dhe antisemitëve, si- 
kundër ka lulëzuar gjithmonë, e fshehur, e ngjashme 
me vjollcën, sidoqë ka pasur një erë krejt tjetër. Dhe 
meqë nga e ngjashmja mund të dalë vetëm e ngjashm- 
ja, nuk kemi pse mrekullohemi nëse pikërisht nga këto 
mjedise do lindin përpjekje, sikundër sakaq ka pasur 
shpesh - shih citimet e mësipërme - për ta shenjtëruar 
hakmarrjen me emrin e drejtësisë - sikur drejtësia, teke- 
fundit, të mos ishte tjetër pos një zhvillim i mëtejshëm i 
ndjenjës së njeriut që ndihet i fyer - e pastaj për t'i nde- 
ruar, me hakmarrjen, afektet e kundërimit në përgjithësi, 
apo dhe të të gjithëve. Mbi këtë gjënë e fundit nuk do 
të skandalizohesha shumë: madje do më dukej gati një 
meritë, po të raportohej me gjithë problemin biologjik 
(në lidhje me të cilin vlera e këtyre afekteve është nën- 
vlerësuar deri më sot). E vetmja gjë që dua të nënvizoj, 
është fakti se pikërisht nga fryma e ressentiment është 
ajo që e bijon këtë nuancë të re barazie shkencore (në 
dobi të urrejtjes, zilisë, mllefit, dyshimit, mërisë dhe 
hakmarrjes). Në fakt kjo “drejtësi shkencore” ndalon 
menjëherë dhe ia lë vendin notave të një armiqësie 
dhe paragjykimi vdekjeprurës, sapo të hyjë në lojë një 
grup tjetër afektesh që, si pasojë e kanë merituar për 

këtë arsye të vlerësohen shkencërisht dhe të mbahen si 
të rëndësishme: pra afektet mirëfilli aktive, si lakmia për 
pushtet, për zotërim, dhe gjëra të ngjashme të këtij lloji. 
(E. Dyhring, Vlera e jetës, Kurs Filozofie, dhe gjithandej). 
Kaq mjafton kundër kësaj prirjeje në përgjithësi: për sa 
i takon parimit të veçantë të Dyhringut, sipas të cilit 
atdheu i drejtësisë duhet kërkuar në trojet e ndjenjës 
kundërvepruese, për hir të së vërtetës, me një përm- 
bysje të beftë, do i duhet vënë përkundër ky tjetri: tru- 
alli i fundit i pushtuar nga shpirti i drejtësisë është ai 
i ndjenjës së kundërveprimiti Nëse ndodh realisht që 
njeriu i drejtë të ngelet i drejtë edhe ndaj fyesit të tij, 
(dhe jo vetëm i ftohtë, i vetëpërmbajtur, i huaj, indife- 
rent: të qenit i drejtë është gjithmonë një sjellje pozitive), 
në qoftë se nën peshën e një ofendimi, të një talljeje, të 
një dyshimi personal, objektiviteti i lartë, i qartë, sa i 
thellë aq edhe shpirtgjerë, i një syri të drejtë dhe gjykues 
nuk turbullohet, ja, ky është një shembull përsosmërie 
dhe mjeshtërie sublime mbi tokë - diçka që këtu, me 
pak kujdes, nuk duhet ta presim, dhe të cilës në çdo 
rast nuk i duhet besuar shumë lehtë. E sigurt është se, 
mesatarisht, edhe tek personat më të drejtë mjafton një 
dozë e vogël armiqësie, ligësie, insinuate, për t'ia ngji- 
tur gjakun në sy dhe për t'ia nxjerrë nga sytë barazinë. 
Njeriu aktiv, që sulmon dhe është i dhunshëm, është 
gjithmonë dhe akoma njëqind hapa më afër drejtësisë 
se njeriu që reagon, ai nuk e ka fare të nevojshme ta 
vlerësojë në mënyrë false dhe të paragjykuar objektin 
e tij, siç bën dhe i duhet të bëjë njeriu reaktiv. Në fakt, 
në çdo epokë njeriu agresiv, duke qenë më i fortë, më 
kurajoz, më fisnik, ka pasur nga ana e vet dhe shikimin 

më të lirë dhe ndërgjegjen më të mirë: përkundrazi pika- 
set sakaq ai që ka mbi ndërgjegjen pikërisht shpikjen 
e “ndërgjegjes së keqe” — njeriu i ressentiment-iti Dhe 
së fundi, le të shohim pak historinë rreth nesh: tek cila 
sferë, deri më sot, ka qenë e shtëpisë e gjithë ushtria e të 
drejtës si dhe nevoja e mirëfilltë për drejtësi mbi tokë2 
Vallë në sferën e njerëzve që reagojnë” Sigurisht që jo' 
Përkundrazi, tek ajo të njerëzve aktivë, të fortë, sponta- 
në, agresivë. Nga këndvështrimi historik, e drejta për- 
faqëson mbi tokë - e them kundër agjitatorit të lartpër- 
mendur, që ka rrëfyer për veten: “doktrina e hakmarr- 
jes kalon si filli i kuq i drejtësisë përmes të gjithë pu- 
nëve dhe mundimeve të mia””, pikërisht luftën kundër 
ndjenjave të kundërveprimit, luftën ndaj tyre, nga ana 
e fuqive agresive dhe aktive, që përdornin një pjesë të 
forcës së tyre për të frenuar dhe kontrolluar shfrenimet 
e patosit kundërveprues dhe për të bërë të detyrueshëm 
një ujdi. Kudo që ushtrohet drejtësia, kudo që mbahet 
drejtësia, shihet një fuqi më e fortë në raport me ata që 
i janë nënshtruar dhe që janë më të dobët (qofshin ata 
grupe ose individë), e cila kërkon mjete për t'i dhënë 
fund furisë së marrë të ressentiment-it mes tyre, duke 
e hequr pjesërisht nga duart e hakmarrjes objektin e 
ressentiment-it, pjesërisht duke zëvendësuar, nga ana 
e vet, hakmarrjen me luftën kundër armiqve të paqes 
dhe të rendit, pjesërisht duke shpikur, duke propozuar 
dhe, me raste, duke imponuar marrëveshje, pjesërisht 
duke ngritur në normë disa ekuivalentë të kompensimi 
të dëmit, tek të cilave duke filluar nga ai moment, ad- 
resohet ressentiment-i. Por elementi më vendimtar, ajo 
çka bën dhe kryen pushteti suprem kundër regjimit 

të ndjenjave të kundërvënies dhe mërisë — kështu bën 
gjithmonë sapo e ka njëfarësoj forcën e mjaftueshme 
- është statutizimi i ligjit, shtjellimi imperativ i asaj 
që, në sytë e tij, duhet konsideruar si e drejtë dhe e 
ligjshme, apo si e padrejtë dhe e paligjshme: dhe teksa, 
pas themelimit të ligjit, pushteti suprem i trajton aktet 
agresive dhe arbitrare të individëve, apo të grupeve 
të tëra, si dhunim të ligjit dhe si revoltë kundër tij, ai 
e heq vëmendjen e subjekteve të tij nga dëmi i afërt, i 
shkaktuar nga këto krime dhe përfton, në fund fare, të 
kundërtën e asaj që kërkon çdo hakmarrje e cila sheh 
vetëm me këndvështrimin e të dëmtuarit dhe vetëm atë 
e mban të vlefshëm. Tani e tutje, syri ushtrohet në një 
vlerësim gjithmonë e më impersonal të veprimit, edhe 
syri i vetë të dëmtuarit (edhe pse i fundit, siç e kemi 
vënë në dukje). - Në përputhje me këtë, vetëm duke 
u nisur nga statutizimi i ligjit, ekziston “e drejta” dhe 
e “gabuara” (dhe jo, siç do Dyringu, duke u nisur nga 
akti dëmtues). Nuk ka absolutisht kuptim të flitet për 
të drejtë dhe të gabuar në vetvete, në vetvete të ofendosh, 
të dhunosh, të shfrytëzosh, të asgjësosh nuk mund të 
jetë asgjë e “kundërt me të drejtën” përderisa jeta re- 
alizohet thelbësisht, pra në funksionet e saj themelore, 
duke ofenduar, dhunuar, e shfrytëzuar dhe as nuk 
mund të mendohet pa këtë karakter. Madje duhet të 
rrëfejmë edhe diçka më serioze: parë nga këndvësh- 
trimi më i lartë biologjik, kushtet e ligjshmërisë mund 
të jenë vetëm kushte të jashtëzakonshme, pasi ato janë sh- 
trëngime të pjesshme të vullnetit të vërtetë dhe të mirë- 
filltë për jetë, që bëhet vullnet për fuqi, dhe kësodore 
janë të nënshtruara si mjete të veçanta për qëllimin e 





Gjenealogjia e moralit 81 


përgjithshëm të këtij vullneti: pra si mjete për të kri- 
juar njësi fuqie më të mëdha. Një rend juridik i menduar 
si sovran dhe i përgjithshëm, jo si mjet në luftën mes 
komplekseve të fuqisë, por si mjet kundër çdo lufte në 
përgjithësi, pak a shumë sipas modelit komunist të Dy- 
ringut për të cilin çdo vullnet duhet ta konsiderojë të 
ngjashëm çdo vullnet, do ishte një parim armiqësor ndaj 
jetës, një realitet që shkatërron dhe zhbën njeriun, një 
atentat ndaj të ardhmes së njeriut, një shenjë sfilitjeje, 
një udhë e tërthortë drejt hiçit. 


12. 


Edhe një fjalë, tani, mbi zanafillën dhe qëllimin e dëni- 
mit - dy probleme që ndahen dhe duhen ndarë: për fat 
të keq, zakonisht, përzihen në një të vetëm. Si janë sjellë, 
në këtë rast, deri më sot gjenealogjistët tanë të moralit2 
Në mënyrë naive, siç kanë bërë gjithmonë. Zbulojnë një 
“qëllim” çfarëdo të dënimit, si për shembull, hakmar- 
rjen dhe frikësimin, dhe mandej në gjithë pafajësinë e 
tyre, e vendosin këtë qëllim në zanafillë, si causa fiendi” 
të dënimit, dhe me kaq loja mbaron. Por “qëllimi i së 
drejtës” është elementi i fundit që të hyn në punë për 
historinë e ngjizjes së të drejtës. Madje për cilëndo his- 
tori, nuk ekziston asnjë parim më i rëndësishëm se ai, i 
fituar me aq shumë mund dhe që pikërisht kështu duhej 
fituar — sipas të cilit arsyet e lindjes së një gjëje dhe dobia 
e saj finale, sikundër edhe përdorimi i saj real dhe futjae 
saj në një sistem qëllimesh, janë fakte toto coelo të ndara 


“Lat.: shkak i të bërit. 

nga njëra-tjetra. Se diçka që ekziston, e realizuar në një- 
farë mënyre, përfundon gjithmonë duke u interpretuar 
në perspektivën e qëllimeve, nga një fuqi eprane ndaj 
saj: merret përsëri, ristrukturohet dhe përshtatet sërish 
për përdorime të reja. Se çdo ngjarje në botën organike 
është një mposhtje, një vënie nën thundër, një interpre- 
tim, një sistemim, ku, domosdoshmërisht, “kuptimi” 
dhe “qëllimi” të vlefshëm deri në atë moment, duhet të 
nxihen ose të bjerren plotësisht. Sado mirë qoftë kuptu- 
ar dobishmëria e një çfarëdo organi psikologjik, ose qoftë 
edhe e një institucioni juridik, e një zakoni shoqëror, 
e një doku politik, e një forme në artet apo në kultin 
fetar, sigurisht nuk është kuptuar akoma asgjë në lid- 
hje me origjinën e tij: sado që kjo mund të tingëllojë e 
papranueshme dhe e papëlqyeshme për veshë më të 
vjetër - sepse ngaherë është besuar se të kuptuarit e 
qëllimit final ose dobisë së diçkaje, të një forme, të një 
institucioni, do të thotë edhe kuptim i arsyes së zanafil- 
lës së saj. Për të dhënë një shembull të kësaj logjike: 
syri qenkej bërë për të parë, dora për të rrokur. Kështu 
është imagjinuar edhe fakti se dënimi qe shpikur për të 
ndëshkuar. Por të gjitha qëllimet, të gjitha dobitë, janë 
vetëm shenja të faktit se një vullnet për fuqi ka vënë nën 
dominim diçka më pak të fuqishme dhe i ka imponu- 
ar në mënyrë autonome sensin e një funksioni, dhe e 
gjithë historia e një “gjëje”, e një organi, e një përdor- 
imi, mund të jetë kësodore një vargan i vazhdueshëm 
shenjash, interpretimesh dhe sistemimesh gjithmonë të 
reja, arsyet e të cilave as nuk kanë nevojë për të qenë 
të lidhura mes tyre, madje, sipas rasteve, ndjekin dhe 
zëvendësojnë njëra-tjetrën krejt rastësisht. “Evolucio- 

ni” i një “gjëje”, i një zakoni, i një organi, është diçka 
krejt tjetër nga progressus-i i saj drejt një finishi, dhe më 
pak se kurrë një progressus logjik dhe shumë shkurtër 
përftuar me harxhimin minimal të forcës dhe të mirave 
- porse vijimësia e proceseve të mposhtjes zhvillohen 
në të pak a shumë thellësisht, pak a shumë të pavarur 
nga njëri-tjetri, për më tepër me rezistenca që vazhdi- 
misht i kundërvihen, përpjekje për modifikim forme 
me qëllim mbrojtjeje dhe reagimi, përfshi rezultatet 
e kundërveprimeve të arrira. Forma është fluide, por 
“kuptimi” është akoma më tepër... Edhe në brendësi të 
çdo organizmi të veçantë nuk ndodh aspak ndryshe: në 
çdo rritje substanciale të së gjithës, rrëshqet edhe “funk- 
sioni” i organeve të veçanta - në disa raste prishja e tyre 
e pjesshme, zvogëlimi i tyre numerik (për shembull me 
shkatërrimin e elementeve të ndërmjetëm) mund të 
jetë një shenjë force dhe perfeksioni në rritje. Doja të 
thosha: edhe të bërit i pavlefshëm pjesërisht, atrofizimi 
dhe degjenerimi, humbja e kuptimit dhe e njëtrajtsh- 
mërisë me qëllimin, thënë shkurt, vdekja, bëjnë pjesë 
te kushtet e progressus-it real, i cili shfaqet gjithmonë 
si vullnet dhe rrugë drejt një fuqie më të madhe dhe 
pohohet gjithmonë me çmimin e fuqive më të vogla të 
panumërta. Madhështia e një “progresi” matet madje 
me metrin e gjithçkaje që është dashur të sakrifikohet: 
njerëzimi si masë e sakrifikuar për mirëqenien e një lloji 
të veçantë njerëzor më të fortë - ky do ishte progres... E 
nënvizoj gjith'e më fort këtë këndvështrim themelor të 
metodologjisë historike, sepse i kundërvihet rrënjësisht 
instinkteve dhe shijes së kohës, në fakt dominuese, e 
cila në vend të teorisë së një vullneti për fuqi që zhdrivil- 

lohet në çdo ngjarje, do të preferonte të përshtatej me 
rastësinë absolute, madje dhe me absurditetin mekani- 
cist të çdo ngjarje. Idiosinkrazia demokratike kundrejt 
gjithçkaje që komandon dhe don të komandojë, mis- 
arkizmi”” modern (për të përvijuar me një fjalë të shëm- 
tuar një gjë të shëmtuar) pak nga pak është maskuar 
aq shumë dhe është shndërruar në një gjë intelektuale, 
madje intelektuale në shkallë sipërore, sa të mundet të 
hyjë sot tinëz, hap pas hapi, deri edhe në shkencat më 
rigoroze dhe në dukje më objektive: madje më duket se 
ka bërë zap tërë fiziologjinë dhe teorinë e jetës, në dëm 
të tyre, afërmendsh, pasi me një marifet prestidigjita- 
tori ka bërë të zhduket prej tyre një koncept themelor, 
ai i veprimtarisë së vërtetë e të mirëfilltë. Nën trysninë 
e asaj idiosinkrazie kalon përkundrazi në plan të parë 
“përshtatja”, pra një veprimtari e dorës së dytë, një 
kundërveprim i thjeshtë, madje vetë jeta është përkufi- 
zuar si një përshtatje e brendshme gjithnjë e më e finali- 
zuar ndaj fakteve të jashtme (Herbert Spenser). Me këtë 
mohohet, amë, esenca e jetës, vullneti për fuqi i saj. Shpë- 
ton nga sytë prioriteti parimor që kanë forcat spontane, 
agresive, mësymëse, që janë në gjendje të sigurojnë 
interpretime të reja, direktiva dhe forma të reja, efek- 
ti i të cilave thjesht pasohet nga “përshtatja”. Në këtë 
mënyrë mohohet, te vetë organizmi, roli hegjemonik i 
elementeve të caktuara për funksionet më të ngritura, 
ku vullneti i jetës shpërfaqet në mënyrë aktive dhe for- 
mative. Mendoni për atë për çka Haksli e ka qortuar 
Spenserin “nihilizmin administrativ”: por këtu është 


“ Qëndrim armiqësor ndaj qeverisë, por më i butë se anarkizmi. 

fjala për shumë më tepër sesa për të “administruar”... 
13. 


- Për t'u kthyer te argumenti, pra tek dënimi, duhen 
dalluar dy aspekte te ai: nga një anë, ajo kohëzgjatja rel- 
ative, zakoni, akti, “drama”, njëfarë vijimësie e rreptë 
procedurash, nga ana tjetër rrjedhshmëria e tij, kuptimi, 
qëllimi, pritja që lidhet me ekzekutimin e këtyre pro- 
cedurave. Këtu ne hamendësojmë, per analogiam, sipas 
këndvështrimit të metodologjisë historike që ekspo- 
zuam më lart, se vetë procedura do të jetë diçka më 
antike, e përparme ndaj përdorimit të saj në lidhje me 
dënimin, që kjo e fundit është futur së pari në procedurë 
(e cila ekzistonte prej kohësh, por e kuptuar ndryshe) 
dhe e interpretuar brenda saj. Shkurt, që gjërat nuk janë 
ashtu siç kishin pretenduar deri më sot gjenealogjistët 
tanë naivë të moralit dhe të së drejtës, të cilët pan- 
dehnin që të gjithë se procedura ishte shpikur me qël- 
limet e dënimit, ashtu sikundër ishte menduar se dora 
qe bërë për të mbërthyer. Për sa i takon aspektit tjetër të 
dënimit, atij të rrjedhshëm, “domethënies” së tij, kon- 
cepti “dënim” nuk ka më, në fakt, në një gjendje shumë 
më të vonë të qytetërimit (për shembull në Evropën e 
sotme) një domethënie të vetme, por një sintezë të tërë 
“domethëniesh”: historia që i paraprin, ajo e dënimit 
në përgjithësi, historia e përdorimit të tij për qëllimet 
më të ndryshme, përfundon duke u kristalizuar në 
njëfarë uniteti të vështirë për t'u shprishur, të vështirë 
për t'u analizuar, dhe duhet ta përsëris, absolutisht të 
papërcaktueshëm. (Sot është e pamundur të thuhet me 

saktësi për çfarë arsye mbërrihet tek dënimi: çdo kon- 
cept, ku përqendrohet semantikisht një proces i tërë, 
i shpëton përkufizimit, e përcaktueshme është vetëm 
ajo që nuk ka histori.) Në një stad të mëparshëm, ajo 
sintezë “domethëniesh” duket ku e ku më e ndashme, 
akoma më e shpërbëshme:, akoma mund të perceptohet 
sesi, për çdo rast të veçantë, elementet e sintezës e ndry- 
shojnë vlerën e tyre dhe për pasojë ristrukturohen, në 
mënyrë që tani kjo e tashme e elementit del në pah dhe 
dominon në kurriz të të tjerëve, madje, në disa raste, 
një element (si për shembull qëllimi i frikësimit) duket 
se i eliminon të gjithë elementet e tjerë. Për të dhënë 
akoma një ide se sa e pasigurt, paragjykuese, aksiden- 
tale është “domethënia” e dënimit dhe se sa mund të 
përdoret, interpretohet, rregullohet për qëllime radi- 
kalisht të ndryshme një procedurë e vetme dhe iden- 
tike: ja skema që ka ardhur duke mu përcaktuar mbi 
vetë bazën e një materiali relativisht të kufizuar dhe të 
rastësishëm. Dënimi si neutralizim, si pengim për një 
dëm të mëtejshëm. Dënimi si shpagim i dëmit ndaj të 
dëmtuarit në çfarëdo forme (edhe në atë të një kom- 
pensimi të ndjenjave). Dënimi si izolim i një gjëje që 
e trazon ekuilibrin, si parandalim i përhapjes së mëte- 
jshme të trazimit. Dënimi si mjet për të futur frikë për- 
para atyre që e përcaktojnë dhe e bëjnë ekzekutiv dëni- 
min. Dënimi si një lloj kompensimi për avantazhet që 
ka gëzuar shkelësi deri në atë çast (për shembull, kur 
përdoret në miniera si skllav). Dënimi si syrgjynosje 
e një elementi në prishje e sipër (në disa raste të një 
rodi të tërë: siç ndodh në të drejtën kinezet: si mjet, 
pra, për të ruajtur pastërtitë e racës ose për ta bërë të 

qëndrueshëm një tip të caktuar social). Dënimi si festë, 
pra si dhunë dhe poshtërim në dëm të një armiku më 
në fund të mposhtur. Dënimi si ngulitje në kujtesë, si 
për atë që e vuan - i ashtuquajturi “korrektim”, si dhe 
vetëm për dëshmitarët e ekzekutimit. Dënimi si pagimi 
një honorari, me anë të të cilit fuqia pretendon ta mbro- 
jë keqbërësin nga sulmet e hakmarrjes. Dënimi si kom- 
promis me dukurinë natyrore të hakmarrjes, përderisa 
ai mbahet ende në jetë nga racat më të forta dhe kon- 
siderohet privilegj. Dënimi si deklarim dhe normë e 
luftës kundër një armiku të paqes, të ligjit, të rendit, të 
autoritetit, që luftohet me mjetet që siguron lufta, si i 
rrezikshëm për komunitetin, si shkelës i paktit mbi të 
cilin bazohen premisat e tij, si kryengritës, tradhtar dhe 
prishës i paqes. - 


14. 


Është e qartë se kjo listë është e paplotë, dënimi është 
qartazi i mbingarkuar me gjithfarë dobish. Kjo e bën 
shumë më të lejueshëm eliminimin e një dobie të 
hamendësuar, që me thënë të drejtën, në ndërgjegjen 
popullore konsiderohet si më thelbësorja - besimin 
tek dënimi, që sot për arsye të ndryshme po luhatet, 
pikërisht këtu e gjen akoma gjithmonë mbështetjen e 
vet më të vlefshme. Vlera e dënimit duhet të jetë që të 
zgjojë tek fajtori ndjenjën e fajit, tek dënimi kërkohet 
instrumentum-i karakteristik i atij reaksioni psiqik që 
quhet “ndërgjegje e keqe”, “brejtje ndërgjegjeje”. Por 
kjo teori është ende sot një dhunim sa i takon realitetit 
dhe psikologjisë: dhe aq më tepër, nëse mendon për 

tërë historinë më të gjatë të njeriut, për prehistorinë e 
tijt Pikërisht tek keqbërësit dhe të burgosurit ndjenja 
e brejtjes së ndërgjegjes është diçka shumë e rrallë, 
burgjet, institutet e dënimit nuk janë vendet e inku- 
bacionit ku shumohet ky lloj krimbi - për këtë janë 
dakord të gjithë vëzhguesit e ndërgjegjshëm, të cilët, në 
shumë raste, e shprehin një gjykim të tillë me zemër të 
thyer dhe kundër dëshirave të tyre më të thella. Që ta 
shprehim me fjalë të përgjithshme, dënimi të bën më të 
vrazhdë dhe të ftohtë: ai përqendron, acaron ndjenjën e 
tëhuajsisë, shton aftësinë e rezistencës. Nëse ndodh që 
ai ta flashkë energjinë dhe të shkaktojë një gjunjëzim të 
mjerueshëm dhe një vetëposhtërim, ky rezultat është 
sigurisht akoma më pak ngushëllues se efekti i mesëm 
i dënimit, që karakterizohet nga një hije e rëndë, e thatë 
dhe e zymtë. Por nëse mendojmë për ata mijëvjeçarë që 
i paraprijnë historisë së njeriut, do të mund të deduk- 
tonim kollaj se pikërisht dënimi e ka ndalur, më vend- 
osmërisht se kurrë, evolucionin e ndjenjës së fajit - të 
paktën për sa i përket viktimës mbi të cilën ushtrohej 
fuqia dënuese. Në fakt nuk duhet të nënvleftësojmë 
se në ç'masë pikërisht spektakli i procedurave gjyqë- 
sore dhe ekzekutive është për fajtorin një pengesë për 
ta konsideruar gjestin e tij, llojin e aksionit të tij në vet- 
vete, si diçka të qortueshme: sepse ai sheh që pikërisht 
i njëjti lloj veprimesh kryhet me ndërgjegje të paqtë në 
shërbim të drejtësisë, dhe miratohet, pra spiunazhi, 
mashtrimi, mitmarrja, intriga, i gjithë arti plot dinakëri 
dhe marifete, i policëve dhe paditësve - i gjithë sistemi, 
në fakt, i shpërfaqur në llojet e ndryshme të dënimit 
(një sistem i pajustifikuar nga pasioni, por i bazuar mbi 

parimin), të vjedhjes, dhunës, shtypjes, fyerjes, bur- 
gosjes, torturës, vrasjes. Të gjitha këto veprime ai i sheh 
që gjykatësit nuk i trajtojnë si akte që meritojnë censurë 
dhe dënim në vetvete, por vetëm në një kontekst apliki- 
mi të veçantë. “Ndërgjegjja e keqe”, bima më e mbrap- 
shtë dhe më interesantja e “bimësisë sonë”, nuk ka lin- 
dur mbi këtë truall — në të vërtetë, ndërgjegjja e atyre 
që gjykojnë dhe vendosin dënimin, për një periudhë 
kohe shumë të gjatë, nuk e ka regjistruar kurrë faktin 
shumë me një individ të aftë për të shkaktuar dëme, me 
një copë të papërgjegjshme fataliteti. Madje edhe ai mbi 
kokën e të cilit binte mandej dënimi, sërish si një copë 
fatalitet, nuk vuante nga asnjë “dënim intim” tjetër 
përpos atij që rrjedh nga shfaqja e papritur e diçkaje 
të paparashikuar, e një fatkeqësie të frikshme natyrore, 
e një orteku që bie dhe të përlan, kundër të cilit nuk 
mund të bëhet asgjë.15.Edhe ndërgjegjja e Spinozës e 
ndjeu tërë këtë në mënyrë të rrezikshme (pavarësisht 
komentatorëve të tij si për shembull Kuno Fisher, që 
u ngutën për ta keqkuptuar pikërisht mbi këtë pikë, 
kur, një pasdite, duke u penguar kushedi te cili kuj- 
tim, u zhyt në problemin se sa nga i famshmi morsus 
conscientia” kishte mbetur tek ai në veçanti, tek ai që e 
kishte përkufizuar të mirën me të keqen mes fantazive 
njerëzore, duke mbrojtur me zemërim nderin e Zotit të 
tij “të lirë” kundër atyre blasfemuesve që kishin guxu- 
ar të pohonin se Zoti e përcakton çdo efekt sub ratione 
boni” (“gjë e cila, ama, do nënkuptonte që Zoti t'i nën- 


“ Lat.: brejtja e ndërgjegjes. 
“ Lat.: në aspektin e së mirës. 

shtrohet fatit dhe do ishte sigurisht më i madhi ndër të 
gjitha absurditetet”).” Për Spinozën bota ishte kthyer 
sërish mbrapa tek ajo pafajësi ku gjendej para shpikjes 
së ndërgjegjes së keqe: ku kishte përfunduar pra morsus 
coscientia2 “E kundërta e gaudium”””, — u tha në fund - 
një trishtim i shoqëruar nga përshfaqja e një ngjarjeje të 
kaluar që është kryer në mënyrë të kundërt me çdo prit- 
shmëri”. Eth. III propos. XVIII schol. LII Jo ndryshe nga 
Spinoza, keqbërësit e goditur nga dënimi, në rrjedhën e 
mijëvjeçarëve, e kanë kuptuar “fajin” e tyre: “Papritur 
diçka nuk ka shkuar si duhet këtu”, dhe jo “Nuk duhet 
ta kisha bërë”, ata i nënshtroheshin dënimit siç i nën- 
shtrohesh një sëmundjeje, një fatkeqësie apo vdekjes, 
me atë fatalizëm kokëfortë e pa revoltim, falë të cilit, 
për shembull, rusët ende sot na e kalojnë ne perëndi- 
morëve në trajtimin e jetës. Nëse pati atëherë një kritikë 
të aksionit, qe inteligjenca që ushtroi kritikën e saj mbi 
aksionin: pa dyshim duhet t'i kërkojmë efektet e mirë- 
fillta të dënimit para së gjithash në një mprehje të sensit 
të kujdesit, në një zgjatje të kujtesës, në një vullnet për 
të vepruar, tash e tutje, me më shumë vëmendje, me 
më shumë mosbesim, me më shumë fshehtësi, duke 
konsideruar që për shumë gjëra jemi me të vërtetë tepër 
të dobët, në njëfarë përsosjeje të vetë-kritikës. Ato çka 
mund të arrihen me anë të dënimit tek njeriu dhe kaf- 
sha, janë shtimi i frikës, mprehja e dinakërisë, kontrolli 
i dëshirave: në këtë mënyrë dënimi e zbut njeriun, por 
nuk e bën “më të mirë” - madje, do ishte më korrekte 
të pohohej e kundërta. (“Kush pëson mëson”, thotë një 


““ Lat.: gëzimi, ngazëllimi. 

fjalë e urtë: dhe sapo mëson, bëhesh edhe i keq. Për fat, 
shumë shpesh gabimi të bën edhe budalla.) 


16. 


Në këtë pikë, nuk mund ta shmang dot dhënien e 
një përkufizimi të parë e të përkohshëm të hipotezës 
sime personale mbi zanafillën e “ndërgjegjes së keqe”. 
Ajo e fiton me vështirësi vëmendjen dhe kërkon 
meditim, veshtim dhe përsiatje të vazhdueshme. Mëtoj 
se ndërgjegjja e keqe është ajo sëmundje e rëndë që i 
ra njeriut si pasojë e metamorfozës më të thellë nga të 
gjitha ndryshimet që ka përvojtur - atë që e burgosi në 
rrethojën e shoqërisë dhe të paqes. Një gjë e tillë duhet 
t'i ketë ngjarë kafshëve ujore, kur qenë të detyruara 
të shndërroheshin në kafshë tokësore apo të vdisnin, 
e kështu edhe këto gjysmëkafshë të përshtatura në 
mënyrë fatlume me jetën e egër, me luftën, me noma- 
dizmin, me aventurën - papritur i panë të gjitha ins- 
tinktet e tyre të zhvleftësuara dhe “të fikura”. Atëbotë 
iu desh të ecnin mbi këmbë dhe “të mbaheshin”, tek- 
sa më përpara i mbante uji: një rëndesë e tmerrshme 
i mundonte. Ndiheshin të paaftë për veprimet më el- 
ementare, për këtë botë të re dhe të panjohur, nuk 
i kishin më udhërrëfyesit e tyre të lashtë, instinktet 
rregulluese, të pagabueshme në mënyrë të pavetëdi- 
jshme - ishin katandisur, fatkeqët e gjorë, të mendonin, 
të deduktonin, të llogarisnin, të kombinonin shkaqe 
dhe pasoja, të katandisur te “ndërgjegjja” e tyre, te or- 
gani më i mjerueshëm dhe më mashtrues i tyrel Besoj 
se mbi tokë nuk ka pasur kurrë një ndjenjë të këtillë 

mjerimi, një siklet kaq të zymtë - e ndërkaq ato ins- 
tinkte sigurisht nuk kishin reshtur papritur së shpër- 
faquri nevojat e tyrel Vetëm se për t'i kënaqur ishte e 
vështirë dhe vetëm në të rrallë e mundur: në thelb, ato 
u desh të gjenin kënaqje të reja dhe gati të nëndheshme. 
Të gjithë instinktet që nuk shkarkohen jashtë, kthehen së 
brendshmi - kjo është ajo çka quaj përbrendësim i njeriut: 
vetëm kështu zhvillohet ajo çka më vonë do marrë em- 
rin “shpirt”. E gjithë bota e brendshme, në fillim e hollë 
si të ishte mes dy shtresash epitetale, është zgjeruar dhe 
stërçelur, ka fituar thellësi, gjerësi, gjatësi, po aq sa janë 
penguar mundësitë e njeriut për t'u shkarkuar jashtë. 
Ato bastione të tmerrshme kundër të cilave organizimi 
shtetëror mbrohej kundër instinkteve të lashta të lirisë - 
dënimet bëhen kryesisht prej këtyre bastioneve - bënë 
që ato instinkte të njeriut të lirë dhe endacak, duke u 
prapësuar, të ktheheshin kundër vetë njeriut. Armiqësia, 
mizoria, kënaqësia e persekutimit, e sulmit, e gjym- 
timeve, e shkatërrimit — gjithçka që kthehet kundër 
zotëruesve të këtyre instinkteve: kjo është origjina e 
“ndërgjegjes së keqe”. Njeriu, që në mungesë armiqsh 
të jashtëm dhe rezistencash, i ngujuar në ngushticat 
shtypëse dhe në rregullsinë e zakoneve, çartte i padu- 
rueshëm vetveten, vetëpërndiqej, torturohej, thum- 
bohej, keqtrajtohej, kjo kafshë që hidhet kundër hek- 
urave të kafazit të vet duke u plagosur, të cilën duan 
“ta zbusin”, kjo qenie e privuar nga diçka, e brejtur nga 
nostalgjia e shkretëtirës, të cilës i është dashur të bëjë 
vetë një aventurë, një qelë torture, një xhungël të pasig- 
urt dhe plot rreziqe - ky i lojtur, kyi burgosur i dësh- 
përuar dhe i përmalluar për vendlindjen, u bë shpikë- 

si i “ndërgjegjes së keqe”. Me këtë, amë, iu çel udha 
sëmundjes më të rëndë dhe më të errët nga e cila njerëzi- 
mi nuk është shëruar deri më sot, vuajtja që njeriu ka 
për veten, për vetë njeriun: si pasojë e një shkëputjeje të 
dhunshme nga e shkuara e vet kafshërore, e një kapër- 
cimi, thuajse e një rënieje në situata dhe kushte të reja 
ekzistenciale, e një shpallje lufte kundër instinkteve të 
lashta, mbi të cilat deri atëherë e kishte bazuar forcën 
e vet, kënaqësinë e vet, dhe me të cilën fuste frikën. Po 
shtojmë menjëherë se, nga ana tjetër, me faktin që një 
shpirt kafshëror drejtohet kundër vetes, duke marrë 
qëndrim kundër vetes, mbi tokë ishte shfaqur diçka 
kaq e re, e thellë, e padëgjuar, enigmatike, e mbarsur 
në kontradikta dhe e mbarsur me të ardhme, sa pamja 
e tokës ndryshoi në mënyrë rrënjësore. Në të vërtetë 
do duheshin spektatorë hyjnorë për të çmuar shfaqjen 
që sapo kishte filluar, përmbyllja e së cilës akoma nuk 
është e parashikueshme absolutisht — një spektakël 
tepër i rafinuar, fantastik, tepër paradoksal që të mund 
të zhvillohej për arsye absurde, i pavënëre mbi çfarëdo 
planeti tjetër qesharaki Qysh atëherë, njeriu konsidero- 
het një nga fatet më të papritura dhe ngazëllyese të lo- 
jës që ka bërë “djaloshi i madh” i Heraklitit” — qoftë ai 
Zeusi apo rasti — ai Zgjon vetë një interes, një tension, 
një shpresë, gati një siguri, si të ishte njoftimi i diçkaje, 
përgatitja e diçkaje, sikur njeriu të mos ishte finalizim, 
por udhë, episod, urë, premtim i madh... 


17. 


Një nga premisat e kësaj hipoteze mbi origjinën e 

ndërgjegjes së keqe është, para së gjithash, fakti se ai 
gjymtim nuk ka qenë as gradual, as i vullnetshëm dhe 
nuk ka përfaqësuar një rritje organike në kushte të reja, 
por një thyerje, një kapërcim, një bashkëveprim, një fat 
të pashmangshëm, kundër të cilit nuk ishte e mundur 
as lufta, e aq më pak ressentiment-i. Në radhë të dytë, 
mandej, fakti se futja e një popullsie, deri atëherë e 
shfrenuar dhe patrajtë, në një trajtë të qëndrueshme, siç 
pat zënë fill me një akt dhune, kështu u çua në përm- 
bushje vetëm me akte dhune - që, për pasojë, “Shteti” 
më i lashtë u duk si një tirani e tmerrshme, si një me- 
kanizëm shtrydhës dhe pa skrupuj, dhe vijoi mbi këtë 
udhë, deri sa ajo lënda e papërpunuar e popullit dhe e 
gjysmëkafshërisë më në fund u amalgamua mirë dhe 
u bë e epshme, dhe gjithaq e pajisur me formë. Përdora 
fjalën “Shtet”: është e qartë se kujti referohem - një tufë 
çfarëdo me kafshë bionde për pre, një racë pushtue- 
sish dhe padronësh, që e organizuar ushtarakisht dhe 
me forcën për të organizuar, i hodhi kthetrat e saj të 
tmerrshme mbi një popullsi mbase pafundësisht më të 
madhe si numër, por akoma pa trajtë, akoma nomade. 
Kështu zë fill në tokë “Shteti”: besoj se është asgjesuar 
ajo ëndrra në diell që e bënte atë të fillonte me një “kon- 
tratë”. Ai që mund të komandojë, ai që është natyr- 
shëm “padron”, ai del në skenë tiranik në veprime e 
në gjeste — sigurisht nuk ka nevojë për kontratal Me 
qenie të tilla është e pamundur të bësh llogaritje, ata 
vijnë si fati, pa shkak, pa arsye, pa respekt, pa pretek- 
ste, shfaqen si rrufeja, tepër të tmerrshëm, tepër bindës, 
tepër “të ndryshëm” për të qenë qoftë edhe thjesht të 
urryer. Vepra e tyre është një krijim formash instink- 

tive, një sajim formash, ata janë artistët më të pavull- 
netshëm dhe të pavetëdijshëm që ekzistojnë - pra, aty 
ku ata shfaqen ka diçka të re, një produkt sundimi që 
jeton, ku pjesët dhe funksionet janë të përcaktuara dhe 
të finalizuara, ku nuk gjen vend asgjë që nuk ka marrë 
më parë një “kuptim” në lidhje me gjithçka. Nuk e dinë 
se çfarë është faji, përgjegjësia, respekti, këta organiza- 
torë të lindur. Tek ata dominon ai egoizmi i tmerrshëm 
i artistit, që ka një shikim të çeliktë dhe di të justifiko- 
het me “vepër”, si nëna me të birin, në jetë të jetëve. 
Këta nuk janë ata tek të cilët është rritur “ndërgjegjja 
e keqe” - merret vesh më së miri qysh në fillim — por 
megjithatë pa ata kjo bimë e keqe nuk do ishte rritur, 

ajo nuk do ekzistonte sikur nën peshën e goditjeve të 
tokmakëve të tyre, të dhunës së tyre prej artistësh të 

mos ishte përzënë nga bota, ose të paktën nga shikimi 

dhe të ishte bërë gati latent një quantum gjigand i lirisë. 

Ky instinkt i lirisë i bërë latent nga dhuna - e kemi kup- 

tuar tashmë - ky instinkt i shtypur i lirisë, i mbytur, i 

burgosur në brendësi, që përfundon duke mos mun- 

dur të shkarkohet dhe të shpengohet tjetërkund në mos 

kundër vetes: kjo dhe vetëm kjo gjë, është, në fillesën e 

saj, ndërgjegjja e keqe. 


18. 


Të ruhemi nga nënvlerësimi i të gjithë këtij fenomeni 
vetëm sepse ai është, qysh në krye të herës, i pakënd- 
shëm dhe i dhimbshëm. Në fund, po ajo forcë aktive 
që vepron madhërisht në ata artistë dhe organizues të 
dhunës dhe ngre shtete, është po ajo që këtu, në brendë- 

si, në përmasa më të vogla, më të reduktuara, kthehet 
mbrapsht, në “labirintin e zemrës” për t'u shprehur me 
Gëten”, ndërton ndërgjegjen e keqe dhe idealet nega- 
tive, është pikërisht po ky instinkt i lirisë (i quajtur në 
gjuhën time: vullneti për fuqi): vetëm se lënda mbi të 
cilën shkundullon natyra e dhunshme dhe formuese e 
kësaj force, këtu është pikërisht njeriu, në gjithë veten e 
tij antike dhe shtazore - dhe jo, si tek ai fenomeni tjetër 
më i madh dhe më vezullues, njeriu tjetër, njerëzit e 
tjerë. Kjo dhunë e fshehtë kundër vetvetes, kjo mizori 
prej artistësh, kjo kënaqësi për t'i dhënë vetes, lëndës 
që dergjet gati e rëndë, krupëndjellëse, për t'ia ngulitur 
vetvetes një formë, për ta damkosur me zjarr një kri- 
tikë, një kontradiktë, një përçmim, një jo, ky mundim 
i mbrapshtë e tmerrësisht plot kënaqësi i një shpirti të 
ndarë me dashje në vetvete, që i shkakton vetes dhim- 
bje për kënaqësinë e të shkaktuarit dhimbje, e gjithë kjo 
“ndërgjegje e keqe” aktive, në fund - pikaset sakaq — si 
një prehër amësor autentik ngjarjesh ideale dhe imagji- 
nare, ka pjellë edhe një sasi të madhe bukurish dhe po- 
himesh të reja, dhe mbase për herë të parë, në radhë të 
parë bukurinë... Në fakt, çfarë do ishte “e bukur”, sikur 
kontradikta të mos ishte bërë më përpara e vetëdijshme 
për veten, nëse përpara i shëmtuari të mos i kishte thë- 
në vetvetes: “Unë jam i shëmtuar”2... Të paktën, pas 
këtij udhëzimi, enigma do jetë më pak enigmatike: në 
ç'masë, pra, koncepte kontradiktore si altruizëm, vetë- 
mohim, vetëflijim mund të shprehin një ideal, një bukuri: 
dhe një gjë do të jetë e qartë tash e tutje - nuk e dyshoj 
- pra natyra e kënaqësisë që provon altruisti, ai që mo- 
hon dhe sakrifikon vetveten: kjo kënaqësi është mizori. 

- Kaq duhej thënë nga unë, tani për tani, mbi zanafil- 
lën e “jo egoistes” si vlerë morale dhe për caktimin e 
truallit nga i cili ka lindur kjo vlerë: vetëm ndërgjegjja 
e keqe, vetëm vullneti për të keqtrajtuar veten, përbën 
premisën për vlerën e jo egoistes. 


19. 


Nuk ka dyshime mbi faktin se ndërgjegjja e keqe është 
një sëmundje, por një sëmundje siç mund të jetë shtat- 
zania. Nëse shkojmë në kërkimin e kushteve në të cilat 
ka mbërritur në kulmin e vet më mizor dhe sublim kjo 
sëmundje - do shohim se çfarë ka hyrë në botë bash- 
kë me të. Por për këtë gjë duhet frymëmarrje e gjerë 
- dhe, para së gjithash, duhet të kthehemi sërish në një 
pikëvështrim të përparshëm. Raporti i të drejtës pri- 
vate mes debitorit dhe kreditorit, për të cilin është folur 
gjatë, është interpretuar prapë dhe, ç'është e vërteta, 
në një mënyrë absolutisht të pazakontë dhe që meri- 
ton refleksion nga pikëvështrimi historik, në gjirin e 
një raporti ku për ne modernët ai është mbase absolut- 
isht i pakuptueshëm: pra në raportin që ekziston mes 
bashkëkohësve dhe paraardhësve të tyre. Brenda komu- 
nitetit primitiv të fiseve - flasim për epoka zanafillore 
- brezi i gjallë njeh përherë një detyrim juridik kundrejt 
brezit më të lashtë që ishte themeluesi i fisit (dhe në 
asnjë mënyrë një lidhje sentimentale: jo pa arsye mund 
edhe të mohohet kjo lidhje për periudhën më të gjatë 
të gjinisë njerëzore). Këtu mbizotëron bindja se lloji 
vazhdon vetëm falë sakrificave dhe veprimtarisë së të 
parëve, të mbijetuar si shpirtra të fuqishëm, që nuk 

pushojnë së siguruari llojit avantazhe të reja dhe kon- 
tribute të reja që rrjedhin nga forca e tyre. Mbase fa- 
las2 Por nuk ekziston më asgjë “falas” për ato epoka të 
palatuara dhe “të varfra në shpirt”. Me çfarë mund të 
shpaguhen” Sakrifica (në fillim për ushqimin, e kup- 
tuar trashë, festa, tempuj, blatime, mbi të gjitha bindje 
- ngaqë të gjithë doket, si produkti të parëve, janë edhe 
rregulla edhe urdhra që vijnë prej tyre —: aiujepet ndon- 
jëherë mjaftueshëm të parëve2 Dyshimi mbetet dhe 
rritet: kohë pas kohe ai bën të detyrueshëm një zhdëm- 
tim të madh gjithëpërfshirës, njëfarë dëmshpërblimi të 
përbindshëm për “kreditorin” (sakrifikimi famëkeq i të 
paralindurit, për shembull, gjak, gjak njerëzor në çdo 
rast). Frika nga të parët dhe nga fuqia e tyre, vetëdija 
e detyrimeve ndaj tyre, sipas kësaj logjike, rritet saktë- 
sisht në atë masë që rritet vetë forca e fisit, dora dorës 
që fisi bëhet gjithnjë e më fitimtar, më i pavarur, më i 
nderuar dhe më i frikshëm. Sigurisht, është kështu, dhe 
jo e kundërtal Çdo hap drejt prishjes së fisit, të gjitha 
mjerimet e mundshme, të gjitha tiparet e degjenerimit, 
të zhbërjes së afërt e zvogëlojnë gjithmonë edhe frikën 
përpara shpirtit të themeluesit të tij dhe japin një imazh 
gjithmonë e më të zvogëluar të largpamësisë së tij, të 
provanisë së tij dhe të aktualitetit të forcës së tij. Nëse 
e imagjinojmë këtë tip logjike të palatuar të shtyrë deri 
në kulmin e vet, paraardhësit e fiseve më të fuqishme 
do përfundojnë duke u transformuar, falë fantazisë 
së frikës në rritje, në diçka të përbindshme, dhe do të 
shtyhen në fund në errësirën e një hyjnie të zymtë e 
të paimagjinueshme - paraardhësi përfundon, medo- 
emos, duke u shpërfiguruar në një zot. Mbase kjo është 

edhe zanafilla e zotave, pra një zanafillë e prejardhur 
nga frikal... Dhe nëse dikush do ta quante të nevojshme 
të shtonte “e prejardhur edhe nga pietasi” do të kishte 
vështirësi ta mbante në këmbë këtë teori për periudhën 
më të gjatë të llojit njerëzor, epokën e hershme. Dhe aq 
më tepër pastaj për epokën e mesme, ku formohen fi- 
set aristokratike - që në të vërtetë ia kanë paguar me 
gjithë interesa të parëve të tyre, paraardhësve të tyre, 
(heronj, perëndi), të gjitha cilësitë që, ndërkohë, ishin 
shpërfaqur tek ata, cilësitë aristokratike. Më vonë do t'i 
hedhim një sy edhe procesit të fisnikërimit dhe stërhol- 

limit të perëndive (që sigurisht nuk është “shenjtërimi” 

i tyre): e përmbyllim sa për tani, përkohësisht, rrjedhën 

e të gjithë këtij evolucioni të vetëdijes së fajit. 


20. 


Vetëdija e të qenit borxhi ndaj zotave, siç mëson his- 
toria, nuk është shuar fare as mbas rënies së formës së 
organizimit të “komunitetit” të bazuar mbi afërsitë e 
gjakut: njerëzimi, në të njëjtën mënyrë si ka trashëguar 
konceptet e “së mirës dhe së keqes” nga fisnikëria e fisit, 
(me prirjen e vet thelbësore psikologjike për të vendo- 
sur rendime hierarkike), ka marrë, me trashëgiminë e 
hyjnive, të fisit dhe të tribusë, edhe atë të barrës së borx- 
heve akoma të pashlyera dhe dëshirës për t'u çliruar 
prej tyre. (Momenti i kalimit shënohet nga popullatat e 
gjera të skllevërve dhe të shërbëtorëve që janë përshta- 
tur me kultin e perëndive të padronëve të tyre, qoftë 
me forcë, qoftë për shkak të nënshtrimit dhe mimikrisë: 
duke kaluar nëpërmjet tyre kjo trashëgimi vërshon në 

gjithë botën.) Ndjenja e borxhit kundrejt zotave është 
rritur në harkun e mijëvjeçarëve, dhe në të vërtetë, 
gjithmonë në të njëjtën masë me të cilën rriteshin dhe 
mbarështoheshin mbi tokë, koncepti i zotit dhe ndjenja 
e hyjnisë. (E gjithë historia e luftërave, e fitoreve, vël- 
lazërimeve, përzierjeve etnike, gjithçka që i paraprin 
rendimit përfundimtar hierarkik të të gjithë element- 
eve popullorë të çdo sinteze të madhe racore, pasqyro- 
het në lëmshin gjenealogjik të perëndive të tyre, në sa- 
gat e luftërave të tyre, të fitoreve dhe pajtimeve të tyre. 
Përparimi drejt mbretërive universale është gjithmonë 
po aq edhe progresi drejt perëndive-universale, despo- 
tizmi, me nënshtrimin që i bën aristokracisë së pavar- 
ur, ia çel gjithmonë rrugën këtij apo atij monoteizmi.) 
Shfaqja e zotit të krishterë, si zoti maksimal, tek i cili 
kemi mbërritur deri më sot, ka sjellë gjithashtu edhe 
maksimumin e ndjenjës së borxhit mbi tokë. E zëmë se 
më pas kemi hyrë në lëvizjen e kundërt, gjasat janë të 
plota për të deduktuar nga dekadenca e pandalshme 
e besimit tek zoti i krishterë faktin se qysh tash ekzis- 
ton një rënie e konsiderueshme e vetëdijes së fajit tek 
njeriu, madje nuk është për t'u hedhur poshtë perspek- 
tiva, se fitorja e plotë dhe përfundimtare e ateizmit do 
të mund ta çlironte njerëzimin nga gjithë kjo ndjenjë 
borxhi ndaj fillimit të vet, ndaj causa prima-s. Ateizmi 
dhe njëfarë pafajësie e dytë e plotësojnë dhe i bashkohen 
njëri-tjetrës. — 


21. 


Kaq kam për të thënë, tani për tani, në përgjithësi dhe 

shkurtimisht mbi lidhjet mes koncepteve “borxh”, 
“detyrë” dhe postulateve të tyre religjioze: qëllimisht e 
kam lënë pasdore deri tani moralizimin e mirëfilltë të 
këtyre koncepteve (rrëshqitjen e po atyre tek ndërgjegj- 
ja ose, akoma më saktë, gërshetimin e ndërgjegjes së keqe 
me konceptin e zotit) dhe në fund të kapitullit paraard- 
hës kam folur sikur ky moralizim të mos ekzistonte, dhe 
për pasojë sikur këto koncepte të ishin sot, medoemos, 
pranë fundit, meqë hipoteza e tyre ka rënë, besimi te 
“kreditori” ynë, te Zoti. Faktet e vërteta janë tmerrësisht 
ndryshe nga kjo teori. Moralizimi i koncepteve të fajit 
dhe detyrës, me prapa-shtyrjen e tyre në ndërgjegje të 
keqe, është realisht përpjekja për të përmbysur drejtimin 
e zhvillimit të përshkruar deri tani ose të paktën për t'ia 
bllokuar lëvizjen: tash duhet përjashtuar përfundimisht 
perspektiva e një ngushëllimi përfundimtar, tani shiki- 
mi duhet të tërhiqet trishtazi dhe të përmbyset para një 
pamundësie të hekurt, tash ato koncepte të “fajit” dhe 
“detyrës” duhet të kthehen prapa - kundër kujt pra” 
S'kemi pse dyshojmë: pikësëpari kundër “debitorit”, 
teki cili është konsoliduar fuqishëm ndërgjegjja e keqe, 
ka kryer një brejtje të tillë, është përhapur aq shumë, 
aq shumë është rritur nga të gjitha anët si një polip, 
saqë bashkë me pamundësinë e shlyerjes së borxhit 
konceptohet në fund edhe pamundësia e shlyerjes së 
dënimit, mendimi i pamundësisë së një shpage (dënimi 
“i përjetshëm”) - dhe në fund edhe kundër “kredito- 
rit”, qoftë kur merret për causa prima-n e njeriut, për 
zanafillën e gjinisë njerëzore, për stërgjyshin e tij, dënu- 
ar tashmë nga një mallkim (“ Adami”, “mëkati zanafil- 
lor”, “mosliria e vullnetit”), qoftë ndaj Natyrës nga gjiri 

i të cilës lind njeriu dhe ku është futur tashmë parimi 
i së keqes (“demonizimi i natyrës”), ose ndaj ekzis- 
tencës në përgjithësi që ngelet si e pavlefshme në vetvete 
(ndarje nihiliste nga ajo, dëshirë e hiçit ose dëshirë e “të 
kundërtës” së saj, e një tjetër-qenie, budizmi apo gjëra 
të afërme) — derisa papritur gjendemi përballë ekspedi- 
entit paradoksal dhe të tmerrshëm tek i cili njerëzimi i 
martirizuar ka gjetur një lehtësim të çastit, atë shkëndi- 
jë gjeniale të krishtërimit: vetë Zoti sakrifikohet për faj 
të njeriut, Zoti vet-shpaguhet, Zoti si i vetmi që mund 
ta çlirojë njeriun nga ajo gjë nga e cila njeriu është bërë 
i paaftë të çlirohet vetë - kreditori sakrifikohet për de- 
bitorin e tij, për dashuri (a duhet ta besojmë2 -), për 
dashurinë e debitorit të tij'... 


22. 


Lexuesi duhet ta ketë marrë vesh sakaq se çfarë ka ndo- 
dhur vërtet në skenën dhe në prapaskenat e kësaj drame. 
Ai vullnet për vetë-torturë, ajo mizori e përkëmbyer e 
kafshës njerëzore, që u subjektivizua dhe u shty brenda 
vetes, e burgosur siç ishte brenda “Shtetit”, si pjesë e 
procesit të zbutjes, shpiku ndërgjegjen e keqe, për të 
lënduar veten, meqë u ndalua shfrimi më i natyrshëm 
i kësaj dëshire për të bërë keq - ky njeri i ndërgjegjes 
së keqe e ka shfrytëzuar hipotezën religjioze për ta 
shtyrë vetë-martirizimin e tij deri në vrazhdësinë dhe 
rafinimin më të tmerrshëm. Një borxh kundrejt Zotit: 
ky mendim bëhet për të instrumenti i torturës. Rrok 
te “Zoti” antitezat më të skajshme që arrin të gjejë në 
lidhje me instinktet e veta tipike dhe të pashlyeshme, i 

ri-interpreton këto instinkte si faj ndaj Zotit, (si armiqë- 
si, revoltë, rebelim kundër “Zotit”, “Atit” të parit dhe 
fillimit të botës), tendoset në kundërvënien “Zot” dhe 
“Djall”, hedh kundër vetes çdo Jo që i thotë natyrës, 
natyrshmërisë, realitetit të qenies së vet, e derdh jashtë 
si një Po, si diçka që ekziston, trupore, e njëmendtë, si 
Zot, si shenjtëri e Zotit, si gjykim i Zotit, si vend ekze- 
kutimi i Zotit, si përtejsi, si amëshim, si martirizim pa 
fund, si ferr, si pamatësi e dënimit dhe e fajit. Kjo është 
një marrëzi e vullnetit në sferën e mizorisë psikologjike 
që absolutisht s'e ka shoqen: vullneti i një njeriu për t'u 
ndjerë fajtor dhe i dënueshëm aq sa të mos mundet më 
t'i shlyejë fajet e tij, vullnet i tij për t'u menduari ndësh- 
kuar, pa qenë e mundur asnjëherë që dënimi të përshta- 
tet me fajin, vullneti i tij për të helmuar universin me 
problemin e ndëshkimit dhe të fajit, për të përjashtuar 
njëherë e përgjithmonë kësodore çdo rrugëdalje nga ky 
labirint “idesh fikse”, vullneti i tij për të vendosur një 
ideal, - atë të “të shenjtit Zot” — dhe për të qenë i sig- 
urt në mënyrë të patjetërsueshme për padenjësinë e vet 
përpara tij. Medet për këtë shtazë të marrë e të trishtë, 
Njeriuni Çfarë fantazish ia kaplojnë mendjen, çfarë 
idesh kundër-natyre, çfarë paroksizmash perversiteti, 
ç'shtazëri mendore shpërthen sapo frenohet në qenien e 
vet bisha e aksionitt... E gjithë kjo është jashtëzakonisht 
interesante, por ka edhe një trishtim të zi, të zymtë dhe 
nervozues: kështu që duhet ta mbajmë veten me forcë 
që të mos e ngulim shikimin shumë gjatë në këto hum- 
nera. Këtu ka sëmundje, nuk ka dyshim, është sëmundja 
më e tmerrshme që ka bërë kërdinë ndonjëherë mes 
njerëzve deri më sot - e ai që arrin akoma të dëgjojë 

(por sot nuk ka më veshë për këto gjëral -), sesi në këtë 
natë martirizimi dhe absurditeti, ka kumbuar britma e 
dashurisë, britma më e përmalluar e ekstazës, e shëlbim- 
it në dashuri, ai sprapset nga tmerri i pathyeshëm... Tek 
njeriu ka shumë gjëra të tmerrshmel... Një kohë tepër të 
gjatë, Toka ka qenë një çmendinël... 


ZI, 


Le të mjaftojë kjo njëherë e mirë mbi origjinën 
e “të shenjtit Zot”. - Që konceptimi i zotave në 
vetvete nuk ka përse të çojë te kjo lajthitje e fan- 
tazisë, pa fokusimin e të cilës nuk qëndruam dot 
për një çast, që ekzistojnë mënyra më fisnike për ta 
përdorur shpikjen fantastike të perëndive, që për 
këtë vetëkryqëzim dhe këtë vetëdëmtim të njeri- 
ut, ku mijëvjeçarët e fundit të Evropës kanë qenë 
mjeshtërorë - e gjithë kjo për fat akoma mund të 
rroket duke i hedhur një vështrim perëndive greke, 
këtyre reflekseve ku pasqyrohen njerëz aristokra- 
tikë dhe të zotët e vetes, ku shtaza që është tek nje- 
riu ndihej e hyjnizuar dhe nuk e shqyente veten me 
furil Këta grekët i përdorën për një kohë të gjatë 
perënditë e tyre, pikërisht për ta larguar nga vetja 
“ndërgjegjen e keqe”, për t'u kënaqur me lirinë e 
tyre shpirtërore: pra në një kuptim të kundërt me 
përdorimin që i ka bërë krishtërimi Zotit të vet. Në 
këtë gjë shkuan shumë larg këto koka fëmijësh lu- 
anore e plot shkëlqim, dhe madje një autoritet si ai 
i Zeusit homerik herë pas here i bën të kuptojnë se 
sillen në mënyrë tepër sipërfaqësore. “Çudil” - pat 

thënë ai në një rast - qe fjala për çështjen e Egjistit, 
një çështje shumë e mbrapshtë. 

“Çudi, si vdekatarët ankohen prorë për të pavdek- 
shmiti 

Vetëm nga ne ju vika e keqja, kështu mendojnë 

por në marrëzinë e tyre, 

kundër fatit, vetes rrënimin ia krijojnë.”22 

Këtu shihet dhe ndihet në të njëjtën kohë që ky spek- 
tator dhe gjykatës olimpik është fare larg nga të qenit 
armiqësor dhe nuk ka mendim të keq për ta: “Sa të 
marrë janël” mendon ai për gabimet e vdekatarëve - 
dhe “marrëzinë”, “mungesën e arsyes”, pak “tjetër- 
sim mendor” edhe grekët e epokës më të thantë dhe 
të guximshme ia kanë lejuar vetes për të shpjeguar 
shkakun e shumë të këqijave dhe ndodhive ogurze- 
za - punë pa mend, jo mëkati Kuptoni”... Por edhe 
ky “tjetërsim mendor” ishte problem - sakaq, si ka 
mundësi” “Prej nga mund të kenë ardhur mendje si 
tonat, njerëz siç jemi ne, fisnikë prej lindjes, të gatu- 
ar mirë, shoqërisht të ngritur, aristokratë, të virtyt- 
shëm””. Kjo ka qenë pyetja që shekull pas shekulli i 
ka bërë vetes fisniku grek, kur është gjendur përpara 
cënimesh dhe përdhosjesh që nuk arrinte t'i kupton- 
te dhe me të cilat ishte përlyer një nga të barabartët 
e tij. “Duhet ta ketë marrosur ndonjëri nga zotat,” 
do të thoshte përfund, duke shkundur kokën. - Kjo 
rrugëdalje është tipike e grekëve,... Kësodore perën- 
ditë shërbenin për të justifikuar, deri në njëfarë pike, 
njeriun edhe në të keqe, ato shërbenin si shkaqe të së 
keqes - aso kohe ata nuk merrnin mbi vete as dëni- 
min, por, çka është shumë më fisnike, as fajin... 

24. 


- Po e mbyll me tri pyetje, siç do të mund ta shihni. 
“Këtu a po vendoset, apo po shpërbëhet ndonjë ideal”2” 
mund të më pyesni... Por a e keni pyetur ndonjëherë 
veten, se sa shtrenjtë ka kushtuar mbi tokë vendosja e 
cilitdo ideal” Sa realitet duhej të diskreditohej për këtë 
shkak dhe të hidhej poshtë, sa gënjeshtra duhet të shen- 
jtëroheshin, sa ndërgjegje duhet të turbulloheshin, sa 
“hyjni” duhej të sakrifikoheshin çdo herë2 Që të mund 
të ngrihet një tempull, duhet shkatërruar një tempull: ky 
është ligji - tregomëni në çfarë rastesh nuk e ka gjetur 
përmbushjen e veti... Ne njerëzit modernë, trashëgojmë 
traditën mijëra vjeçare të viviseksionimit të ndërgjegjes 
dhe të praktikimit të mizorisë kundër kafshës që jemi 
vetë ne: dhe kjo është sfera e stërvitjes sonë më të 
gjatë, mbase e vokacionit tonë artistik, e në çdo rast, 
e diletantizmit dhe shthurjes së shijes tonë. Njeriu i ka 
parë për një kohë tepër të gjatë prirjet e tij natyrore me 
“sy të keq”, kësodore këto kanë përfunduar duke u 
lidhur ngushtë me “ndërgjegjen e keqe”. Një orvatje e 
përkundërt do ishte gjë e bëshme në vetvete, - por kush 
do kishte forcën për ta bërë2 - pra orvatjen për të bash- 
kangjitur me ndërgjegjen e keqe prirjet e panatyrshme, të 
gjithë ato aspirata për të përtejshmen, të kundërta me 
shqisën, me instinktin, me natyrën, me kafshën, shkurt 
të gjithë idealet që kanë ekzistuar deri më sot, ideale 
që janë që të gjitha armiqësorë ndaj jetës, ideale që 
denigrojnë botën. Kujt mund t'i drejtohesh sot me këto 
shpresa dhe me këto kërkesa2... Pikërisht njerëzit e mirë 

do na dilnin kundër: dhe mandej, sigurisht, dembelët, 
kufizuesit, mburravecët, histerikët, të lodhurit... Çfarë 
ofendon më thellësisht, çfarë ndan më bindshëm se vë- 
nia në dukje e një grime nga ashpërsia dhe madhështia 
me të cilën e trajtojmë veten7 Dhe nga ana tjetër — sa 
mirëkuptim dhe sa dashamirësi na tregon bota, posa 
sillemi si tërë pjesa tjetër e botës dhe njësoj “e lëshojmë 
veten”1... Për atë qëllim do të duhej një soj shpirtrash 
ndryshe nga ata që janë të mundshëm pikërisht në 
këtë epokë: shpirtra të bërë më të fortë nga luftëra dhe 
fitore, për të cilët pushtimet, aventurat, rreziqet, dhim- 
bja janë bërë deri dhe nevojë, për të gjitha këto do të 
duhej mësimi me ajrin prerës të maleve, me ecjet e 
gjata dimërore, me akullin, me malet në çdo kuptim, 
do duhej, për t'u shprehur në mënyrë të palatuar dhe 
të përciptë, pikërisht ai shëndet i madhi... E sot a është 
akoma i mundshëm ai shëndet i madh”... Por një ditë, 
në një epokë më të fortë se kjo e tashme e kalbur dhe in- 
trospektive, ka për të mbërritur deri tek ne njeriu i shël- 
bimit, njeriu i dashurisë dhe përçmimit të madh, shpirti 
krijues, gjithmonë sërish i shtyrë nga vrulli i forcës së tij 
larg nga çdo izolimi, nga çdo përtejësi, ai njeri vetmia 
e të cilit keqkuptohet nga populli, si të ishte një arra- 
tisje nga realiteti - teksa është vetëm shpërfundja e tij, 
vetëvarrosja e tij, zhytja e tij në realitet, për të mundur 
me nxjerrë dhe me sjellë me vete i kthyer sërish në dritë 
dikur, shëlbimin e këtij realiteti: shëlbimin nga mallkimi 
që ideali, siç ka qenë deri më sot, i ka hedhur përsipër. 
Ky njeri i së ardhmes, që do na shëlbojë jo vetëm nga 
ideali siç ka qenë deri më sot, por edhe nga ajo që u 
desh të lindte prej tij, nga neveria e madhe, nga vullneti 

i hiçit, nga nihilizmi, ky kumbim i mesditës dhe i ven- 
dimit të madh, që do t'a lirojë sërish njeriun, që do t'i 
kthejë tokës qëllimin e saj dhe njeriut shpresën e tij, ky 
antikrisht dhe antinihilist, ky mposhtës i Zotit dhe i 
hiçit - do të duhet një ditë të vijë... 


25. 


- Po çfarë po them” Mjafti Mjafti Tashmë veç një gjë 
është e drejtë, me heshtë: përndryshe do të hyja në një 
log të hapur vetëm për atë që është më i ri se unë, që 
është më i fortë se unë, më “ardhmëror” se unë - të 
hapur vetëm për Zarathustrën, Zarathustrën e pa Zot... 


ESEJA E TRETË 


CILA ËSHTË DOMETHËNIA E IDEALEVE ASKE- 
TIKE2 


“Të shkujdesur, tallës, të fortë — kështu na do mençuria: 
ajo është grua, dashuron gjithmonë veç luftëtarin.” 
Kështu foli Zarathustra. 


1. 


Ç'kuptim kanë idealet asketike” - Tek artistët, asfare, 
ose gjithfarë kuptimi, tek filozofët e dijetarët, një lloj 
“dhuntie” dhe instinkti për kushtet më të favorshme 
për të arritur një nivel më të lartë shpirtëror, tek gratë, 
në rastin më të mirë një joshje shtesë, pak morbidezza” në 
kurmin e bukur, ëngjëllsia e një kafshe të bukur, të dhja- 
mur, tek të dështuarit dhe të fituarit fiziologjikisht (në 
shumicën e të vdekshmëve), një orvatje për t'u shfaqur 
si “shumë të mirë” për këtë botë, një formë e shenjtë e 
babëzisë, dermani i tyre kryesor në luftën me dhimbjen 
dhe mërzinë e vazhdueshme, tek priftërinjtë besimi i 
njëmendtë priftëror, motori i tyre më i mirë i fuqisë, si 
dhe legjitimimi “eprar” i fuqisë, tek shenjtorët, më në 
fund një pretekst për letargji, novissima gloriae cupido”t 


” Ital: butësi. Në italisht në origjinal. 
“' Lat.: dëshira më e re për lavdi. 

e tyre, paqtimi i tyre në mosqenie (“Zoti”), forma e tyre 
e çmendurisë.Por te fakti i thjeshtë që idealet asketike 
kanë pasur një domethënie kaq të madhe për njeriun, 
shprehet tipari themelor i vullnetit të njeriut, horror va- 
cut” i tij: ai ka nevojë për një qëllim - dhe ai shpejt do të 
vendosë mosqenie më mirë sesa mungesë vullneti. - 
Nuk po kuptoni”... A më keni kuptuar”... “Sigurisht që 
jo, zotni” - Epo, le ta fillojmë nga fillimi. 


2. 


Ç'kuptim kanë idealet asketike2 Ose, që të marrim 
një rast të veçantë, në lidhje me atë që më kanë pye- 
tur shpesh, çfarë domethënie ka, për shembull, që një 
ar-tist si Rikard Vagneri i ka thurur lavd dëlirësisë në 
ditë e pleqërisë së tij Është e vërtetë që, në një farë 
kuptimi, e ka bërë këtë gjithmonë, por në kuptimin 
asketik vetëm në çastin më të fundit. Ç'kuptim ka pra 
ky “ndryshim kuptimi”, kjo përmbysje e kuptimit - 
meqë kështu ndodhi, në këtë mënyrë Vagneri u kthye 
drejt e në të kundërtën e tij. Ç'kuptim ka që një artist të 
kthehet në të kundërtën e tij2 Në këtë pikë (duke pasur 
parasysh se ne nuk na vjen keq të ndalojmë pak tek 
kjo pyetje), menjëherë sjellim në mendje periudhën më 
të mirë, më të fortë, më të lumtur dhe më të spikatur, 
që mbase ka ekzistuar ndonjëherë në jetën e Vagnerit: 
kjo është periudha kur ai ishte sinqerisht dhe thellë- 
sisht i zënë me idenë e “Dasmës së Luterit”. Kush e di 
se cilat rrethana janë përgjegjëse për faktin se ne tani 


“ Lat.: tmerr nga boshi. Sipas Niçes, ky është fenomeni antropologjik bazë. 

kemi Mjeshtrit Këngëtarë në vend të muzikës së tij të 
dasmës” Dhe sa prej asaj vijon të kumbojë te kjo2 Por 
nuk ka dyshim se edhe motivi i Dasmës do kishte qenë 
në godi me lavdin e dëlirësisë. Sigurisht ky gjithashtu 
do të ishte pajtuar me lavdin e sensualitetit - dhe kësh- 
tu, do të dukej tamam në rregull, edhe kështu do të 
ishte tamam “vagneriane”. Pasi nuk është e nevojshme 
antiteza midis dëlirësisë dhe sensualitetit: çdo mar- 
tesë e mirë, çdo lidhje zemre e mirëfilltë e tejkalon këtë 
antitezë. Mua më duket se Vagneri do të kishte bërë 
mirë ta kishte sjellë këtë realitet tërheqës edhe njëherë në 
shtëpi tek gjermanët e tij, me anë të një “Komedie Lute- 
riane” të guximshme dhe të hirshme, për ata gjermanë 
që ishin dhe janë shumë mohues ndaj sensualitetit: dhe 
mbase merita më e madhe e Luterit është në faktin që 
pati kurajën e sensualitetit të tij (zakonisht është quajtur, 
me delikatesë “liria ungjillore”...). Por edhe në ato raste 
kur ekziston antiteza midis dëlirësisë dhe sensualitetit, 
fatmirësisht për një farë kohe nuk ka pasur nevojë të 
jetë një antitezë tragjike. Kjo duhet të vlejë për të gjithë 
të vdekshmit e mend në kokë e këmbë në tokë, të cilët 
janë larg së njehuri se s'bën mes arsyeve të kundërta 
me jetën ekuilibrin e tyre të dobët mes “kafshës” dhe 
“engjëllit” - shpirtrat më të hollë e më të kthjellët, si 
Gëtja, si Hafisi, kanë parë tek kjo gjë një joshje të mëte- 
jshme të jetës. Këto “konflikte” janë realisht ato që e 
joshin njeriun për jetën. Nga ana tjetër, kuptohet fare 
mirë se kur e adhurojnë dëlirësinë derrat e gjorë - dhe 
të tillë derra ka ploti - vetëm shohin dhe adhurojnë në 
të antitezën ndaj vetvetes, antitezën ndaj derrave fat- 
keqë - oh, me çfarë lakmie dhe hungërime tragjikel 

veç mund ta hamendësoni - ata adhuruan atë kontrast 
meskin dhe të sipërfaqshëm, të cilin Rikard Vagneri 
në moshë të shtyrë padyshim dëshironte t'ia vendoste 
muzikës dhe ta vinte në skenël Për ç'arsye vallë” mund 
të pyetet me të drejtë. Çfarë rëndësie patën derrat për 
të, çfarë rëndësie kanë për ne” - 


3. 


Në këtë pikë është e pamundur të mos shtrojmë pyetjen 
e mëtejshme se çfarë duhet të bënte realisht ai me atë 
“thjeshtësinë fshatarake” - burrërore (ah, kaq të pabur- 
mi) - të atij djallushi të gjorë dhe natyral, Parsifalit, të 
cilin përfundimisht e bëri katolik nga gjithë ato këshilla 
mashtruese. Çfarë” Ishte menduar seriozisht ky Parsifa- 
lit Dikush mund të tundohet të supozojë të kundërtën, 
madje ta dëshirojë atë - që Parsifali vagnerian ishte një 
engjletisje, si një pjesë përmbyllëse e një trilogjie ose një 
drame satirike, në të cilën Vagner tragjediani dëshiron- 
te të na jepte lamtumirën neve, vetes së tij, mbi të gjitha 
tragjedisë, dhe të vepronte kështu në një mënyrë që do 
të ishte e volitshme dhe e vlefshme, kjo është, me një 
teprim të parodisë së shpenguar dhe më ekstreme të 
vetë tragjikes, të seriozitetit më të kobshëm tokësor dhe 
të mjerimit tokësor të së vjetrës - një parodi e fazës më 
të vrazhdë në panatyrshmërinë e idealit asketik, që ishte 
tejkaluar prej kohësh. Kjo, siç kam thënë, do të kishte 
vlerë për një tragjedian madhështor, i cili si çdo artist 
fillimisht e arrin kulmin e mbramë të madhështisë së 
vet kur mund të shikojë poshtë vetes së tij dhe artit të tij, 
dhe kur mund të qeshë me veten e tij. A është Parsifali 

i Vagnerit e qeshura e tij e fshehtë e superioritetit mbi 
veten, triumfi i asaj lirie artistike supreme dhe i përtej- 
sisë artistike të cilën ai e kishte arritur prej kohësh” E 
dëshirojmë të jetë kështu, se çfarë vlere mund të ketë, po 
të merret seriozisht, Parsifali2 Është vërtet e nevoj-shme 
të shohim në të (siç patën thënë kundër meje) “pjellën e 
një urrejtjeje të sëmurë ndaj diturisë, shpirtit, dhe kur- 
mit”2 Një mallkim i shqisave dhe i shpirtit në një frymë 
të vetme urrejtjet Një apostazi dhe një konvertim tek 
idealet obskurantiste dhe të sëmura kristiane” Dhe së 
fundmi, një vetëmohim dhe veteliminim nga ana e një 
artisti i cili deri në atë çast ia kishte kushtuar gjithë fuq- 
inë e vullnetit të tij të kundërtës, domethënë, shprehjes 
më të lartë artistike të shpirtit dhe trupit. Dhe jo vetëm 
artin, por dhe jetën e tij. Kujtoni vetëm se me çfarë en- 
tuziazmi i ndoqi Vagneri hapat e filozofit Fojerbah. 
Motoja e Fojerbahut e “sensualitetit të shëndetshëm” 
tingëllonte në veshët e Vagnerit gjatë viteve tridhjetë 
dhe dyzet të këtij shekulli, njësoj si dhe në veshët e 
shumë gjermanëve të tjerë (ata e pagëzuan veten e tyre 
“Gjermanët e rinj”) si fjala e shëlbimit. Po në fund, a më- 
soi diçka të ret Se të paktën duket se ka përfunduar duke 
dëshiruar të jepte një mësim të ri mbi atë subjekt... Dhe 
jo vetëm në rastin e Parsifalit me trumbetat lart nga 
skena: në melankolinë e studimeve të mundimshme, 
të shumta dhe të sikletshme të viteve të mbrame, ka 
me qindra vende në të cilat shfaqjet një dëshirë dhe një 
vullnet i fshehtë, një vullnet i përhumbur, i pasigurt, 
i papranuar për të predikuar kthimin e sigurt prapa, 
konvertimin, mohimin, kristianizmin, mesjetën, dhe 
për t'i thënë dishepujve të tij, “Gjithçka është e kotët 

Kërkojeni shpëtimin diku tjetëri” Madje dhe “gjaku i 
Shëlbuesit” përmendet njëherë. 


4. 


Më lejoni të them timen në një rast të tillë, i cili ka shumë 
elementë të dhimbshëm - dhe është një rast tipik: puna 
më e mirë është ta ndash artistin nga vepra në mënyrë 
aq të plotë sa ai të mos mund të merret aq seriozisht sa 
vepra e tij. Ai është fundja premisa e veprës së tij, barku 
i nënës, trualli, në disa raste fertilizuesi dhe plehu, mbi 
të cilën dhe prej të cilës rritet ajo - dhe për pasojë, në 
shumicën e rasteve, diçka që duhet harruar nëse duam 
të shijojmë vetë veprën. Këqyrja e origjinës së një vepre 
i takon fiziologëve dhe viviseksionistëve të shpirtit, por 
kurrë dhe kurrsesi, sot a mot për estetët, artistët. Autori 
dhe krijuesi i Parsifalit nuk u kursye nga një nevojë për 
t'u zhytur dhe për të jetuar në thellësitë dhe themelet 
e tmerrshme të kundërshtive mesjetare të shpirtit, nga 
nevoja e një shkëputjeje egërshane nga çdo ngritje in- 
telektuale, nga çdo rreptësi dhe disiplinë, nga nevoja 
për një farë perversiteti mendor (nëse lexuesi do ma 
falë një fjalë si kjo), as më pak e as më shumë sesa i 
kursehen një gruaje shtatzënë tmerret dhe mrekullitë 
e shtatzënisë, që, siç kam thënë, duhen harruar nëse 
don ta gëzosh fëmijën. Ne duhet të ruhemi nga kon- 
fuzioni, kur artisti bie shumë lehtë për shkak të “con- 
tiguity”“ psikologjike (që të përdorim terminologjinë 
angleze), të thuash vetë artisti na qenkej në fakt objekti 


“ Ang.: afërsi. 

që ai mund të përshfaqë, imagjinojë dhe shprehë. Në 
të vërtetë, sikur artisti të konceptonte se qenkej ky 
objekt, ai sigurisht nuk do ta përshfaqte, konceptonte 
apo shprehte atë. Homeri nuk do ta kishte krijuar një 
Akil, as Gëtja një Faust, sikur Homeri të kishte qenë 
një Akil apo Gëtja të kishte qenë një Faust. Një artist i 
plotësuar edhe i përkryer është i shkëputur përjetësisht 
nga “realja”, nga aktualja, nga ana tjetër, çmohet fakti 
se ai nganjëherë mund të lodhet në pikën e dëshpërimit 
nga “irrealiteti” dhe falsiteti i përjetshëm i ekzistencës 
së tij më intime — dhe se priret nganjëherë të hidhet në 
truallin më të ndaluar për të, në realitet, dhe të tento- 
jë të ketë ekzistencë reale. Me çfarë rezultati7 Rezultati 
mund të pikaset — është velejteti tipik i artistit, po ai 
velejtet viktimë e të cilit ra Vagneri në pleqërinë e tij, 
dhe për të cilin atij iu desh të paguante aq shtrenjtë dhe 
aq fatalisht (ai për këtë arsye humbi më të vlefshmen 
pjesë të shokëve). Por tek e fundit, duke e anashkaluar 
këtë velejtet kush nuk do të dëshironte për hir të Vag- 
nerit që ai të na kishte thënë lamtumirë me një mënyrë 
tjetër, jo me një Parsifal, por me një stil më prej fitimtari, 
më vetëbesues, më vagnerian - një stil më pak mash- 
trues, një stil më pak të dyzuar në lidhje me kuptimin 
e vet total, më pak shopenhauerian, më pak nihilist2... 


5. 


- Ç'kuptim paskan pra idealet asketike2 Në rastin e një 


“ Velleitët, (ang, Velleity, fr. Velleitë, it. Velleita) në gjuhët kryesore 
evropiane, qysh prej shekullit XVII, do të thotë: vullnet i dobët, zakonisht i 
artistëve që shpërfaqin njëmijë projekte por nuk realizojnë asnjë vepër. 

artisti: kurrfarë kuptimi... ose kaq shumë sa janë baras me 
asgjë... Të eliminojmë në radhë të parë artistët: ata janë 
tepër larg një pavarësie të mjaftueshme prej botës ose 
kundër saj, që vlerësimet e tyre dhe ndryshimet në këto 
vlerësime të meritojnë vëmendje. Në të gjitha kohët ata 
kanë luajtur rolin e shërbyesit të një morali, një filozo- 
fie, ose një feje, pa marrë parasysh se fatkeqësisht kanë 
qenë shumë shpesh oborrtarët e përkulur të klientëve 
dhe padronëve të tyre, dhe lajkatarët kureshtarë të fuq- 
ive ekzistuese dhe madje të fuqive të reja që do vinin. 
Të paktën, ata kanë gjithmonë nevojë për një mbrojtje, 
një mbështetje, një autoritet të strukturuar tashmë: ar- 
tistët nuk qëndrojnë kurrë vetëm, të qëndruarit vetëm 
është në kundërshtim me instinktet e tyre më të thella. 
Kështu, për shembull, Rikard Vagneri “kur erdhi koha” 
mori filozofin Shopenhauer si eskortën dhe mbroj- 
tjen e tij. Kush do ta konsideronte qoftë edhe të men- 
dueshëm, faktin se ai do të kishte kurajën e një ideali 
asketik, pa mbështetjen që i ofronte filozofia e Shope- 
nhauerit, pa autoritetin e Shopenhauerit që dominoi 
Evropën në vitet shtatëdhjetë2 (Kjo, pa marrë parasysh 
pyetjen nëse do të ishte e mundur ekzistenca e një ar- 
tisti pa qumështin” e një ortodoksie). Çka na sjell tek 
pyetja më serioze: Ç'kuptim ka një filozofi vërtetë që i 
bën homazh një ideali asketik, një intelekti vërtet të pa- 
varur si Shopenhaueri, një burrë dhe një kalorës me një 
vezullim prej bronzi, i cili ka kurajën të jetë vetja e tij, 
i cili di si të qëndrojnë vetë pa pritur për njerëz të tjerë 
që t'i mbulojnë shpatullat, dhe për këshillat e eprorëve 


“ Aludim për monologun e famshëm tek Vilhelm Teli 

të tij2 Fillimisht le të marrim në shqyrtim qëndrimin e 
Shopenhaurrit përballë artit, një qëndrim i cili ka qenë 
jo vetëm për t'u marrë parasysh por edhe joshës për 
disa tipe njerëzish. Është e qartë se kjo është arsyeja pse 
Rikard Vagneri papritmas iu drejtua Shopenhauerit (i 
bindur për këtë hap, siç dihet, nga një poet, Hervegu), 
deri në atë pikë sa bëri që të shpërthente një kontra- 
diktë teorike e plotë midis kredove të tija estetike më të 
hershme dhe atyre të mëvonshme - për shembull, më 
të hershmet, të shprehura tek Opera dhe Drama, më të 
vonshmet tek shkrimet që botoi nga 1870-a e më pas. 
Nga ajo kohë dhe më vonë (dhe kjo është kthesa e cila 
na acaron më tepër) Vagneri nuk pati skrupuj në ndry- 
shimin e gjykimit të tij në lidhje me vlerën dhe pozi- 
cionin e vetë muzikës. Çfarë i interesonte atij kur prej 
asaj dite e mbrapa e bëri muzikën një mjet, një medium, 
një “grua”, e cila në mënyrë që të harlisej, kishte nevojë 
për një qëllim, një burrë - që është, drama” Ai papritur 
kuptoi që më shumë mund të ndikohej nga risia e teorisë 
shopenhaueriane në majorem musicee gloriam'” - që do 
me thënë, me anë të sovranitetit të muzikës, siç e kup- 
tonte Shopenhaueri, muzika shkëputej dhe u kundër- 
vihej të gjitha arteve të tjera, muzika si artii pavarur më 
vete, jo si artet e tjera, që përball refleksione mbi botën 
fenomenologjike, por më shumë si gjuha e vetë vullne- 
tit, që flet në mënyrë kategorike për “abisin” si shfaqjen 
e tij më personale, origjinale dhe e drejtpërdrejtë. Rrit- 
ja e jashtëzakonshme në vlerës e muzikës (një rritje e 
cila dukej se buronte nga filozofia e Shopenhauerit) 


' Lat.: për një lavd më të madh të muzikës. 

fillimisht ishte e shoqëruar nga një rritje e padëgjuar 
në vlerësimin me të cilin mbahej vetë muzikanti: ai u 
bë tani orakull, prift, madje, më shumë se prift, një 
lloj pipëze për “esencën e brendshme të gjërave”, një 
telefon i botës së përtejme - sepse tani e tutje nuk fliste 
vetëm me muzikë, ai e bëri atë ventrilokuistin e Zotit, 
— ai ligjëronte metafizikë: sa çudi që një ditë foli përfun- 
dimisht për idealet asketikel 


6. 


Shopenhaueri e ka shfrytëzuar konceptimin kantian të 
problemit estetik edhe pse është e qartë se nuke ka kon- 
sideruar me një shikim kantian. Kanti mëtonte se i jepte 
nderin vetartit, duke preferuar dhe duke vënë në plan 
të parë, mes predikateve të së Bukurës, ato që formojnë 
krenarinë e njohjes: pavetorësia dhe vlefshmëria e për- 
botshme. Nuk është ky vendi për të diskutuar nëse kjo 
ka qenë në fund fare, një gabim, dua vetëm të nënvizoj 
faktin se Kanti, si të gjithë filozofët, në vend që të vërë 
në fokus problemin estetik duke u nisur nga përvoja e 
artistit (e krijuesit), ka medituar mbi artin dhe mbi të 
bukurën vetëm nga pikëvështrimi i “spektatorit” dhe 
e ka përfshirë, kësodore, pa e vënë re, edhe “spektato- 
rin” në konceptin e “së bukurës”1 Dhe sikur të paktën 
filozofët e së bukurës ta njihnin mirë këtë “spektator”, 
pra si fakt të madh dhe përvojë personale, si një plotësi 
përjetimesh të veçanta dhe të forta, dëshirash, surpri- 
zash, gëzimesh në sferën e së bukurësi Përkundrazi, 
druhem se ka ndodhur gjithmonë e kundërta: dhe 
kështu ata na kanë dhënë, qysh prej fillimeve, përku- 

fizime tek të cilat, si tek ai përkufizimi i famshëm që 
i dha Kanti së bukurës, mungesa e një përvoje më të 
rafinuar personale mori pamjen e një krimbi të madh, e 
një gabimi themelor. Kanti ka thënë: “E bukur është ajo 
që pëlqehet pa interes”. Pa interesi Ta krahasojmë këtë 
përkufizim me një tjetër të dhënë nga një “spektator” 
dhe nga artist “i vërtetë”, Stendali, që njëherë e quajti 
të bukurën une promesse de bonheur.” Këtu refuzohet dhe 
eliminohet në çdo rast, pikërisht e vetmja gjë që Kanti 
vlerëson tek kondita estetike: le dësinterëssement. Kush 
ka të drejtë, Kanti apo Stendali7 - Sigurisht që sikur es- 
tetët tanë të mos lodhen duke hedhur në peshore, në 
favor të Kantit, faktin se falë magjisë së artit mund të 
shihen “pa interes” edhe statuja femrash lakuriq, do të 
na lejohet fare mirë të qeshim pas shpine me ta — për- 
vojat e artistëve, në lidhje me këtë çështje delikate, janë 
shumë më “interesante”, dhe Pigmalioni, nuk duhet 
të ketë qenë, në asnjë rast, një “burrë jo estetik”. Le ta 
gjykojmë pra me dashamirësi pafajësinë e estetëve tanë 
që pasqyrohet në argumente të këtilla, dhe le t'i bëjmë 
për shembull nder Kantit për atë që di të të mësojë mbi 
karakteristikat e veçanta të taktit me një naivitet prej 
famullitari fshatit - Dhe të kthehemi pra tek Shopen- 
haueri që ishte i afërt me artet në mënyrë krejt të ndry- 
shme nga Kanti, e prapë nuk arriti kurrë të çlirohej nga 
tërheqja magjike e përkufizimit kantian: si ka ndodhur 
kjo2 Ky fakt është mjaft i çuditshëm: shprehjen “pa in- 
teres” ai e interpreton në mënyrën më personale, duke 
u nisur nga përvoja që për të duhet të ketë qenë më nor- 
male se çdo tjetër. Për pak gjëra Shopenhaueri flet me 
kaq shumë siguri si për efektin e soditjes estetike: thotë 

se ajo thjesht kundërvepron ndaj “interesit” seksual, si 
kamfuri dhe lupulina, ai nuk lodhet kurrë së ekzaltuari 
këtë çlirim nga “vullneti jetësor” si avantazhi dhe dobia 
e madhe e konditës estetike. Madje mund të tundohe- 
mi të pyesim nëse botëkuptimi thelbësor i “Vullnetit 
dhe përshfaqjes” së tij, mendimi se është i mundur një 
shëlbim i “vullnetit” vetëm nëpërmjet “përshfaqjes”, 
ka zënë fill nga një përgjithësim i kësaj lloj përvoje të 
seksit. (Në gjithçka që i përket filozofisë shopenhaueri- 
ane, nuk duhet harruar kurrë, e vë në dukje kalimthi, 
se ajo është konceptimi i një të riu njëzetegjashtë vjeçar, 
dhe që prandaj ajo është pjesë jo vetëm e specifikes 
shopenhaueriane, por edhe e specifikes së asaj pjese të 
jetës). Të dëgjojmë, për shembull, një nga pjesët më do- 
methënëse të shkruara në lavd të konditës estetike (Bota 
si vullnet dhe si përshfaqje, 1, £. 231), të dëgjojmë tonin, 
vuajtjen, lumturinë, mirënjohjen me të cilën janë thënë 
këto fjalë. “Kjo është gjendja e mungesës së dhimbjes 
që Epikuri e ekzaltonte si e mirë supreme dhe si gjendje 
hyjnore, për atë çast jemi të çliruar nga impulsi i pacipë 
i dashjes, celebrojmë sabatin e punës së detyrueshme 
të vullnetit, e ndalur rri rrota e Isionit...” Çfarë afshi 
në këto fjalët Çfarë imazhi dënimi dhe mërzie të gjatë' 
Çfarë kundërvënie, gati patologjike, kohe mes “atij 
çasti” dhe asaj “rrote Isioni”, “puna e detyrueshme e 
vullnetit”, “impulsi i pacipë i dashjes”I Ta zëmë edhe 
se Shopenhaueri ka njëqind herë të drejtë për personin 
e vet, e çfarë na qenkej arritur me këtë, për një njohje 
më të mirë të esencës së të bukurës” Shopenhaueri ka 
përshkruar një efekt të së bukurës, efektin e paqtimit 
të vullnetit - por ky mandej a është një efekt normal” 

Stendali, siç u tha, natyrë jo më pak sensuale, por më 
harmonike se Shopenhaueri, nënvizon një efekt tjetër 
të së bukurës: “E bukura premton lumturi”, dhe mëton 
se e dhëna faktike është pikërisht ngazëllimi i vullnetit 
(i “interesit”) dhe nëpërmjet së bukurës. Dhe, në fund, 
a nuk mund t'i bëhet vërejtje vetë Shopenhauerit, i cili 
shumë pa të drejtë këtu equan veten kantian, se nuk e 
ka kuptuar absolutisht në mënyrë kantiane përkufizi- 
min kantian të së bukurës - sepse edhe atij e bukura i 
pëlqen për shkak të një “interesi”, madje për shkak të 
një interesi tepër të fortë, personal si rrallëherë: atë të 
të torturuarit që çlirohet nga tortura e tij2... Dhe për t'u 
kthyer tek pyetja jonë e parë, “ç'kuptim ka lavdi që i bën 
një filozof idealit asketik7” — kemi këtu, të paktën, një 
udhëzim të parë: ai don të çlirohet nga një torturë. 


7. 


Të ruhemi, para fjalës “torturë” nga vrenjtja e fytyrave: . 
pikërisht në këtë rast ka mjaft për të vënë në llogarinë 
e kundërt, mjaft për të deduktuar, - mbetet edhe diçka 
për të qeshur. Të mos e nënvleftësojmë faktin se Shope- 
nhaueri, që e kishte trajtuar sensualitetin sikur në të 
vërtetë të ishte një armik i tij personal (përfshi veglën e 
tij, gruan, këtë “instrumentum diaboli”), kishte nevojë 
për armiq, për të ruajtur humorin e mirë, sepse i dashu- 
ronte pasionet e tërbuara, të vrerta, të zeza dhe të gjel- 
bëreme, tërbohej për t'u tërbuar, për pasion, sepse do 
të sëmurej, do të bëhej pesimist (- gjë që nuk ndodhi, 
megjithëse e dëshironte me zjarr) pa armiqtë e tij, pa 
Hegelin, gruan, sensualitetin dhe gjithë vullnetin për të 

ekzistuar, për të ngelur. Përndryshe Shopenhaueri nuk 
do kishte mbetur, mund ta vëmë bast: armiqtë e tij ama 
e mbanin, armiatë e tij e joshnin gjithmonë dhe pandarë 
për ekzistencën, mëria e tij ishte, si tek cinikët e lashtë, 
rimëkëmbja e tij, ngushëllimi i tij, shpërblimi, dermani 
kundër neverisë, lumturia e tij. Kjo për sa i përket as- 
pektit më personal të rastit Shopenhauer: veç kësaj ka 
akoma tek ai diçka tipike, - dhe vetëm tashti kthehemi 
te problemi ynë. Do të ketë në mënyrë të padiskutu- 
eshme, për sa kohë të ketë filozofë në tokë dhe kudo 
që ka pasur filozofë (nga India në Angli, për të marrë 
polet ekstreme të talentit filozofik) një acarim dhe një 
mëri filozofike të veçantë kundër sensualitetit - Shope- 
nhaueri është vetëm shfryrja më elokuente, dhe nëse 
kemi veshë për të dëgjuar, edhe shkulmi më tërheqës 
dhe ngazëllues - në të njëjtën mënyrë ekziston te filo- 
zofët një parapritje dhe një përzemërsi krejt e veçantë 
për sa i takon të gjithë idealit asketik, kundrejt dhe 
kundër të cilave nuk bëhet dot gjë. Të dyja i përkasin, 
siç u tha, tipit, nëse njëra gjë apo tjetra do i mungojnë 
një filozofi, ai do të ngelet - për këtë të jemi të sigurt - 
vetëm një “i ashtuquajtur”. Ç'do me thënë kjo2 Kjo gjen- 
dje faktike pikësëpari duhet interpretuar: ajo të rrijë aty 
budallaqe në amshim, si çdo “gjë në vetvete”. Çdo kaf- 
shë, pra edhe la bëte philosophique, priret instinktivisht 
kah një optimum kushtesh të favorshme, që i lejojnë të 
shfryjë plotësisht forcën e saj dhe të mbërrijë maksimu- 
min në ndjenjën e fuqisë. Po aq instinktivisht dhe me 
një mprehtësi nuhatjeje “sipërane ndaj çdo arsyeje”, të 
gjitha kafshët dridhen për vdekje para çdo lloj turbul- 
limi dhe pengese që ua ndalojnë apo pengojnë udhën 

drejt optimumit (- nuk është udha e saj drejt lumturisë, 
ajo për të cilën flas, por udha e saj drejt fuqisë, drejt 
aksionit, drejt një veprimi më të fuqishëm dhe, në shu- 
micën e rasteve, pikërisht udha e saj drejt palumturisë). 
Njësoj e përçmon martesën filozofi, sikundër gjithçka 
që mund ta kandisë për të, - martesën si pengesë dhe 
fatkeqësi në rrugën e tij drejt optimumit. Cili filozof i 
madh ka qenë i martuar” Herakliti, Platoni, Dekarti, 
Spinoza, Lajbnici, Kanti, Shopenhaueri - asnjëri nuk 
ishte, për më tepër, as nuk mund të mendohen të martu- 
ar. Një filozof i martuar është për komedi, kjo është teo- 
ria ime: dhe ai përjashtim me emrin Sokrat, i mbrapshti 
Sokrat, me sa duket, u martua ironice”, vetëm për të 
vërtetuar këtë teori. Çdo filozof do të fliste si foli njëherë 
Buda, teksa e njoftuan se i kishte lindur një djalë: “Më 
lindi Rahula, mu farkëtua një zinxhir”4 (Rahula këtu 
ka kuptimin “një demon i vogël”): çdo “shpirt i lirë” 
duket të ketë një orë reflektimi, gjithë, nëse ka pasur 
përpara një orë shkujdesjeje, siç i ndodhi vetë Budës 
— “e shtypur dhe e ankthshme - mendonte mesveti - 
është jeta në shtëpi, në bujtinën e ndyrë, liri është ta 
braktisësh shtëpinë”: “dhe duke menduar kështu, e 
braktisi shtëpinë”.” Kaq shumë ura drejt pavarësisë 
tregohen në idealin asketik, sa filozofi s'ka si t'i dëgjo- 
jë pa u gëzuar në thellësi dhe pa i duartrokitur histo- 
ritë e këtyre njerëzve të vendosur, që një ditë i thanë jo 
çdo mungese lirie për të ikur në një shkretëtirë çfarëdo: 
edhe duke pranuar se ishin vetëm gomerë gjigandë ose 
madje gjithçka përpos se shpirtra të fortë. Ç'kuptim ka, 


“ Frëng.: ironikisht. 


124 Friedrich Nietzsche 


në këtë pikë, ideali asketik për filozofët2 Përgjigja ime, 
që do jetë marrë vesh prej kohësh, është: duke e parë 
atë filozofi buzëqesh si para një optimumi të kushteve të 
spiritualitetit sipëran dhe fort të guximshëm - dhe me 
këtë nuk mohon “ekzistencën”, madje pohon aty ekzis- 
tencën e vet dhe vetëm atë, e mbase e deri n'atë pikë sa të 
arrijë thuajse te konceptimi i dëshirës sakrilegje: pereat 
mundus, fiat philosophia, fiat philosophus, fiami...“” 


8. 


Shihet se nuk janë dëshmitarë dhe gjykatës të pakor- 
ruptueshëm të idealit asketik këta filozofëti Ata men- 
dojnë për vete, — ç'u duhet atyre “e shenjta” Madje 
mendojnë për atë që për ta është gjëja më e domos- 
doshme: liria nga detyrimet, nga turbullimet, nga zhur- 
ma, nga aferat, nga detyrat, nga shqetësimet, kthjelltësi 
në kokë, valle, hedhje dhe fluturim i mendimeve: një 
ajër i mirë, i kthjellët, i qartë, i lirë, i thatë, siç është ajri i 
bjeshkëve, ku çdo qenie kafshërore bëhet më shpirtërore 
dhe me flatra, qetësi në çdo nëntokë, të gjithë qentë të 
lidhur më së miri në zinxhirë, asnjë lehje armiqësie dhe 
mërie pushatake, asnjë tenjë ambicieje të lënduar: rro- 
pulli të përvuajtura dhe të nënshtruara, të zëna me 
punë si gurë mulliri, por të pavënare, zemra e huaj, 
përtej, në të ardhme, postume, - për ta përmbledhur, 
me ideal asketik ata nënkuptojnë asketizmin e paqtë të 
një kafshe të hyjnizuar dhe të aftë tashmë për të flutu- 
ruar, që kalon përmbi jetën, më shumë se sa të ndalet 


t Lat: u fiktë bota, u bëftë filozofia, u bëfshin filozofët, u bëfshat 

mbi të. Dihet cilat janë tri parullat kumbuese të idealit 
asketik: varfëri, përvujturi, dëlirësi: dhe vetëm shikoje- 
ni nga afër jetën e të gjithë shpirtrave të mëdhenj, pje- 
llorë dhe gjenialë — do të gjenden që të tria gjithmonë 
deri në njëfarë momenti. Dhe, sigurisht - kurrë sikur të 
ishin pjesë e “virtyteve” të tyre - ç'punë ka kjo specie 
njerëzish të lartësuar me virtyteti - përpos si kushtet 
më thelbësore dhe natyrale të ekzistencës së tyre më të 
mirë, të pjellshmërisë së tyre më të bukur. Dhe në këtë 
lidhje është krejt e mundshme që intelektualizmi i tyre 
dominues duhet të ngatërrohej në një krenari të shfren- 
uar dhe të acaruar ose një sensualitet fyes, ose që të ar- 
rinte të mëtonte vullnetin e tyre për “shkretëtirë” mbase 
kundër një prirje për luksin dhe për finesën, dhe 
njëherësh kundër njëfarë lirie plangprishëse të zemrës 
dhe të dorës. Por ai intelektualizëm ia doli, pikërisht 
sepse ishte instinkti dominues, që i pohon nevojat e tij 
mbi të gjithë instinktet e tjera - dhe ia del akoma, po të 
mos ia dilte nuk do ishte dominues. Te kjo pra nuk ka 
asgjë prej “virtyti”. Për më tepër, shkretëtira për të cilën 
sapo fola, ku shpirtrat e fortë tërhiqen dhe izolohen — sa 
ndryshe është kjo shkretëtirë nga ajo që të diturit 
imagjinojnë në ëndrrat e tyrel Në fakt, në disa raste, 
janë vetë këta të ditur, shkretëtira. Dhe është e sigurt se 
të gjithë komedianët e intelektit nuk mund ta përbal- 
lojnë atë për asnjë çast — për ata një shkretëtirë e tillë 
nuk është romane as siriane sa duhet, as teatrale sa 
duheti Sidoqoftë, deve ka me shumicë: por ngjashmëria 
mbaron me kaq. Një errësirë e qëllimshme mbase: një 
bishtnim nga vetja, një frikë nga poterja, përnderimi, 
gazetat, ndikimi, një punë e vogël, jeta e përditshme, 

diçka që fsheh më shumë sesa të nxjerrë në dritë, një 
seri kontaktesh të rastit me kafshë të pafajshme dhe 

paqësore, dhe me zogj që të falin prehje t'i shohësh, një 
. mal për shoqëri, veçjo një mal i vdekur por një që ka sy 
(pra me liqene): ndonjëherë deri edhe një dhomë në një 
han plot njerëz, kuje i sigurt se të marrin për tjetërkënd 
dhe ku mund të flasësh pa teklif me të gjithë - kjo është 
“shkretëtira”: oh, është boll e vetmuar, besomënil Kur 
Herakliti u tërhoq në oborret dhe nën portikët e temp- 
ullit gjigand të Artemisës, kjo “shkretëtirë” ishte më 
dinjitoze, e pranoj: përse nuk kemi tempuj të tillë” - 
(mbase i kemi: po mendoj për studion time më të bukur, 
në Sheshin San Marko, në pranverë merret vesh, dhe në 
mëngjes, mes orës dhjetë dhe dymbëdhjetë). Ajo prej 
nga arratisej Herakliti, është ende po ajo gjë nga e cila 
arratisemi tashti ne: poterja dhe llafet demokratike të 
Hefesëve, politika e tyre, risitë e tyre mbi “perandori- 
në” (e Persisë, merret vesh), domedumet e tyre prej “të 
sotmeje” - sepse ne filozofët kemi nevojë sidomos për 
qetësi përpara një gjëje: sidomos përpara çdo “të sot- 
meje”. Ne përnderojmë heshtjen, ftohtësinë, fisnikëri- 
në, largësinë, të shkuarën, pra gjithçka para të cilës 
shpirti nuk ka nevojë të mbrohet, të kyçet brenda - diç- 
ka me të cilën mund të flitet, pa folur me zë të lartë. Mjaf- 
ton vetëm të dëgjosh tingullin që ka një shpirt kur flet: 
çdo shpirt ka tingullin e vet, e do tingullin e vet. Ai atje 
duhet të jetë sigurisht një agjitator, dua të them një 
kokëbosh, një tigan bosh: ajo që hyn aty, çfarëdo qoftë, 
del prej aty e zymtë dhe e rënduar, e rënduar nga je- 
hona e boshllëkut të madh. Njëri aty rrallë flet pa u 
ngjirur: vallë i është marrë zëri nga gjithë ato mendime” 

Kjo gjë do ishte e mundshme - nëse pyesim fiziologët 
- por kush mendon me fjalë, mendon si orator dhe jo si 
mendimtar (dhe zbulon se në thelb nuk mendon gjëra, 
nuk mendon konkretisht, por vetëm në lidhje me gjërat, 
dhe që mendon në të vërtetë veten dhe dëgjuesit e tij). 
Ky i treti përkundrazi flet në mënyrë të bezdisshme, na 
hyn nën hundë, ia ndjejmë firomën - pa dashje mbyl- 
lim gojën, edhe pse na flet nëpërmjet një libri: toni i 
stilit të tij zëvendëson arsyen - ai nuk ka kohë, mezi i 
beson vetes, i gjen fjalët o sot o kurrë. Një shpirt amë, 
që është i sigurt në vetvete, flet me zë të ulët, e do dis- 
krecionin, lë që ta presin. Një filozof njihet nga shman- 
gia e tri gjërave shkëndritëse e të zhurmshme, lavdia, 
sundimtarët dhe gratë: dhe me këtë nuk është e thënë 
se ato nuk vijnë tek ai. I druhet çdo drite tepër të qartë: 
prandaj i druhet kohës së tij, edhe “ditës” së tij. Në këtë 
gjë është si hije: sa më shumë që bie dielli aq më e ma- 
dhe bëhet. Për sa i përket “përvujtërisë” së tij, ai duron, 
siç duron errësirën, edhe njëfarë vartësie dhe eklipsi: 
dhe për më tepër u tutet dëmeve të shkaktuara nga 
vetëtimat, sprapset i shushatur përpara brishtësisë së 
një peme tepër të izoluar dhe të ekspozuar, mbi të cilën 
çdo kohë e keqe i shfryn mërzitë e veta dhe çdo mërzi 
kohën e vet të keqe. Instinkt i tij “amësor”, dashuria e 
fshehtë për çka rritet brenda tij, e drejton tek kondita ku 
çlirohet nga detyra për të menduar për veten: në të njëj- 
tin kuptim sikurse instinkti i nënës, tek gruaja, e ka kon- 
soliduar deri më sot gjendjen e vartësisë së gruas në 
përgjithësi. Fundja nuk kërkojnë shumë këta filozofët, 
motoja e tyre është: “Kush zotëron, zotërohet” - dhe jo, 
siç nuk do të lodhem kurrë së përsëritur, falë një virty- 

ti, falë një vullneti të meritueshëm vetëpërmbajtjeje dhe 
thjeshtësie, por sepse zoti i tyre suprem këtë pretendon 
prej tyre, dhe e pretendon urtësisht dhe pa mëshirë: si 
al që ka për zemër vetëm një gjë, dhe vetëm për atë 
mbledh dhe kursen gjithçka, kohë, forcë, dashuri, in- 
teres. Ky lloj njeriu nuk ka qejf të shqetësohet nga 
armiqësitë, dhe as nga miqësitë, harron dhe përçmon 
me lehtësi. Beson se është gjë e shëmtuar të bësh marti- 
rin, “të vuash për të vërtetën” - është diçka që i duhet 
lënë ambiciozëve dhe heronjve të palkut skenik të 
shpirtit dhe atyre që kanë kohë për të humbur (- 
përkundrazi ata, filozofët, kanë diçka për të bërë për të 
vërtetën). Përdorin në mënyrë të matur fjalë të mëdha, 
thuhet, se vetë fjala “e vërtetë” iu ndjell krupë: na pa- 
ska një tingull kumbues... Për sa i përket mandej 
“dëlirësisë” së filozofëve, është e qartë se pjellshmëria e 
kësaj lloj mendjeje qëndron mirëfilli në një sferë tjetër 
nga ajo e fëmijëve, dhe mbase diku tjetër është edhe 
mbijetesa e emrit të tyre, pavdekësia e tyre e vogël (me 
modesti edhe më të vogël shpreheshin në Indinë e 
lashtë mes filozofëve: “Përse i duhen pasardhësit atij, 
shpirti i të cilit është bota2”. - Këtu dëlirësia nuk buron 
prej ndonjë skrupulli asketik apo urrejtjes për shqisat, 
ashtu sikundër nuk është dëlirësi ajo e atletit ose e kal- 
orësit që u ruhet grave: më shumë është vullneti i ins- 
tinktit të tyre dominues, të paktën gjatë periudhës së 
shtatzënisë filozofike të avancuar. Çdo artist e di sa të 
dëmshme janë raportet seksuale në gjendjet e tensionit 
dhe të përgatitjes së madhe shpirtërore, për më të fortët 
dhe për më të sigurtët instinktivisht mes tyre, ky nuk 
është rasti i një përvoje - përvoje të vështirë, - por është 

thjesht instinkti i tyre “amësor” i cili që të përfitojë ve- 
pra në masë, përdor këtu pa mbajtur anë (me të gjitha 
rezervat dhe shtesat e tjera të forcës) fuqinë dhe jetën 
kafshërore: forca më e madhe përdor atëherë më të vo- 
glën. Tani mund ta diskutojmë përsëri Shopenhauerin 
në dritën e këtij interpretimi: spektakli i së bukurës ve- 
pronte qartësisht tek ai si një cytës çlirues mbi forcën 
kryesore të natyrës së tij (forcën e reflektimit dhe e një 
vështrimi më të thelluar), kështu që kjo mandej 
shpërtheu dhe u bë përnjëherësh zot i vetëdijes. Por kjo 
nuk përjashton aspak mundësinë që ajo ëmbëlsi dhe 
plotësi, tipike e gjendjes estetike, të mund të përftohet 
pikërisht nga përbërësi “sensualitet” (nga i njëjti burim 
rrjedh ai “idealizëm” karakteristik i vajzave në moshën 
e pubertetit) - dhe është e mundur, që për rrjedhojë, 
sensualiteti të mos përjashtohet nga prania e konditës 
estetike, siç pandehte Shopenhaureri, por të shfigurohet 
dhe të mos hyjë më në vetëdije si cytës seksual. (Mbi 
këtë zanafillë do të rikthehem një herë tjetër, në lidhje 
me problemet akoma më delikate, të fiziologjisë së este- 
tikës që deri më sot nuk e kemi prekur as zbuluar ku- 
rrë.) 


9. 


Njëfarë asketizmi, një dorëheqje e rreptë dhe e paqtë, 
spontane, siç e kemi parë, bën pjesë tek kushtet e favor- 
shme të një spiritualiteti shumë të lartë dhe në të njëjtën 
kohë te pasojat e tij më të natyrshme: kësodore qysh në 
krye të herës nuk do ketë arsye për t'u mrekulluar nëse 
ideali asketik është trajtuar gjithmonë me ndonjë para- 

pritje pikërisht nga filozofët. Në një kundërprovë his- 
torike serioze, lidhja mes idealit asketik dhe filozofisë 
shfaqet deri edhe më e ngushtë dhe e ngjeshur. Mund 
të thuhet se vetëm falë fijeve orientuese të këtij ideali filo- 
zofia ka mësuar të hedhë mbi tokë hapat dhe çapat e 
saj — mjerisht, akoma kaq e pasigurt, mjerisht, me një 
shprehje kaq të pakënaqur, mjerisht, kaqe gatshme për 
të rënë dhe për të ngelur me barkun përtokë, kjo sakate 
mallëngjyese me këmbët kërrabël Filozofisë, në fillim, 
i ka ndodhur ajo që u ndodh të gjitha gjërave të mira - 
për një kohë të gjatë nuk patën guximin tëishin vetvetja, 
shikonin gjithmonë rrotull vetes, se mos ndonjëri donte 
t'u ndihte dhe kishin deri edhe frikë nga të gjithë ata që 
i vështronin. Le t'i numërojmë me radhë impulset dhe 
virtytet e veçanta të filozofit - shtysa e tij drejt dyshim- 
At, impulsi i tij drejt mohimit, drejt pritjes (impuls “efek- 
tik”), impulsi analitik, i kërkimit, i hetimit, impulsi për 
të guxuar, për të krahasuar, për të ekuilibruar, vullneti 
i tij për asnjanësi dhe objektivitet, vullneti i tij për çdo 
gjë që është “sine ira et studio” -. a nuk e kemi kuptuar 
vallë se këto impulse dhe këto virtyte të marra së bash- 
ku kanë sfiduar për një kohë shumë të gjatë, nevojat 
kryesore të moralit dhe të ndërgjegjes2 (Për të mos fol- 
ur mandej për arsyen në përgjithësi që Luteri e quante 
akoma “Zonja Urtësi e urta lavire”). Që një filozof, në 
rast se do të kishte mbërritur deri te ndërgjegjja do të 
duhej të ishte ndjerë pikërisht si “nitimur in vettum”” 
i tëri dhe i bëri - dhe pra që ruhej mirë nga “të ndjerit 
vetveten”, nga mbërritja te vetëdija”... Si u tha, e njëjta 


“Lat.: pa zemërim e pa zell 
“ Lat: tërheqja pas së ndaluarës. 

gjë ndodh për gjërat e mira, për të cilat sot jemi kre- 
narë, edhe pse e matur me metrin e grekëve të lashtë, 
e gjithë qenia jonë moderne, në masën që nuk është 
dobësi, fuqi dhe vetëdije e fuqisë, nuk duket tjetër për- 
pos hybris dhe pafesi: pasiqë pikërisht gjërat e kundërta 
të atyre që sot nderojmë, kanë pasur nga ana e tyre, 
për një kohë shumë të gjatë, ndërgjegjen dhe Zotin që 
i ruante. I gjithë qëndrimi ynë përballë natyrës është 
hybris, dhuna që i bëjmë natyrës me ndihmën e maki- 
nave dhe të gjenisë së shpikjes, kaq të shkujdesur, të in- 
xhinierëve dhe të teknikëve, hybris është pozicioni ynë 
kundrejt Zotit, dua të them, kundër çfarëdo mbretërie 
etiko-finalistike të fshehur pas leqeve të mëdha të ras- 
tësisë, - mund të themi, si Karli Sypatrembur në luftë 
me Luigjin e XI, “je combats l'universelle araignëe”“”, 
hybris është qëndrimi ynë ndaj vetes, ngaqë mbi veten 
ne orvatemi të bëjmë eksperimente që nuk do i lejonim 
kurrë mbi kafshë të tjera, dhe seksionojmë të kënaqur 
dhe gjithë kërshëri shpirtin duke hapur mishin e gjallë: 
të qenit i sëmurë është mësimdhënës, dhe padyshim 
më mësimdhënës se të qenit i shëndoshë - sot agjentët 
patologjikë na duken edhe më të domosdoshëm se cilido 
shaman a “shpëtimtar”. Sot ne i bëjmë dhunë vetes, ne 
arrëthyesit e shpirtit, ne hetues dhe të pandehur, sikur 
jeta të mos ishte tjetër pos thyerje arrash: pikërisht me 
këtë, ditë pas dite, duhet të bëhemi domosdoshmërisht 
gjithnjë e më të vënshëm në pyetje dhe më të denjë për 
të shtruar pyetje, dhe pikërisht për këtë, vallë, a edhe 
më të denjë për të jetuar”... Të gjitha gjërat e mira kanë 


“et Fr: unë luftoj merimangën e përbotshme. 

qenë dikur gjëra të këqija: çdo mëkat zanafillor është 
transformuar në një virtytit zanafillor. Për shembull, 
martesa ngjau për një kohë të gjatë si një fyerje ndaj të 
drejtës së komunitetit, dikur paguhej një gjobë për të 
qenë kaq mendjemadh sa të merrje një grua të gjithën 
për vete (është rasti i jus primae noctis,”“t ende sot në 
Kamboxhia privilegj i priftërinjve, këtyre ruajtësve 
të “zakoneve të mira të hershme”). Ndjenjat e buta, 
dashamire, falëse dhe mëshiruese - vlera e të cilave u 
rrit aq shumë sa u bënë, në fund, gati “vlera në vetve- 
te”, për një kohë shumë të gjatë patën kundër pikërisht 
përçmimin e vetes: vinte turp nga mirësia si sot nga 
vrazhdësia, (cit. Përtej të mirës dhe të keqes). Nënshtrimi 
ndaj të drejtës: oh me sa shumë kundërshti që fiset aris- 
tokrate, kudo mbi tokë, kanë hequr dorë nga ana e tyre 
prej hakmarrjes dhe i kanë lënë të drejtës fuqi mbi tal “E 
drejta” ka qenë për një kohë të gjatë një vetitum 
një krim, një risi, u shfaq me dhunë, si dhunë ndaj të 
cilës u përshtatën pa iu ardhur turp nga vetja. Çdo hap 
sado i vogël mbi tokë është fituar me çmimin e tor- 
turave fizike dhe shpirtërore: të gjithë këtë pikëvësh- 
trim “që jo vetëm avancimi, por përparimi, lëvizja dhe 
transformimi kanë pasur nevojë për martirët e tyre të 
panumërt”, e kam nxjerrë në pah tek Agu i mëngjesit. 
“ Asgjë nuk është fituar më shtrenjtë, thuhet aty, se ajo 
pak arsye njerëzore dhe ndjenjë lirie që përbën sot kre- 
narinë tonë. Por kjo krenari është shkaku për të cilin sot 


“” Lat.: e drejta e natës së parë. E drejta e padronit për të shkuar 
me gruan e sapomartuar natën e parë të martesës duke zëvendësuar 
burrin legjitim. 

“— Lat.: gjë e ndaluar. 

na është e pamundur të kemi të njëjtat ndjenja të atyre 
epokave të pamata të “moralitetit të zakoneve”, që i 
paraprinë “historisë universale”, si krye-histori reale 
dhe vendimtare që ka ngulitur karakterin e njerëzimit: 
ku vuajtja ishte virtyt, mizoria virtyt, falsiteti virtyt, 
hakmarrja virtyt, mohimi i arsyes virtyt: dhe përkun- 
drazi mirëqenia konsiderohej rrezik, etja për dije rrezik, 
paqja rrezik, mëshira rrezik, të qenit të mëshiruar një 
fyerje, marrëzia hyjni, gjymtimi mungesë eticiteti dhe 
realitet i mbarsur me rrënimi...” 


10. 


Në të njëjtin libër shpjegohet se nën çfarë barre për- 
çmimi iu desh të jetonte racës më të lashtë të soditësve 
- i përçmonin po aq sa më parë ua kishin pasur frikëni 
Soditja u shfaq në tokë fillimisht me figurë të maskuar, e 
dykuptimtë në pamje, me një zemër të keqe dhe shpesh 
me një kokë prore në vramendje, mbi këtë nuk ekzis- 
ton asnjë dyshim. Ajo çka është joveprore, përsiatëse, 
joluftarake tek burrat soditës, shkaktoi rreth tyre, për 
shumë kohë, një mosbesim të thellë: kundër kësaj nuk 
ekzistonte derman tjetër përpos futja e frikës nga vetja. 
Dhe nga kjo gjë brahmanët e hershëm merrnin vesh 
shumëti Filozofët më të hershëm ditën t'i japin ekzis- 
tencës dhe dukjes së tyre një kuptim, një qëndruesh- 
mëri dhe një sfond, falë të cilave njerëzit nxunë t'u 
tuten: dhe po ta shqyrtojmë këtë gjë me saktësi më të 
madhe, kjo rrodhi nga një nevojë akoma më thelbësore, 
pra nga nevoja për të fituar frikën dhe përnderimin. Pa- 
siqë ata i gjenin brenda vetes të gjithë gjykimet e vlerës 

të drejtuara kundër vetes, duhej të mposhtnin çdo lloj 
dyshimi dhe rezistence kundër “filozofit në vetvete”. 
Dhe ata, burrat e një epoke të frikshme, e bënë këtë 
me mjete të frikshme: mizoria kundër vetes, ndësh- 
kimi i përgjetur i vetes — qe arma themelore e këtyre 
eremitëve dhe rinuesve të mendimit të etur për fuqi, që 
duhet të dhunonin në krye të herës perënditë dhe tra- 
ditën në mënyrë që të mund t'i besonin ata vetë risitë e 
tyre. Më kujtohet historia e famshme e mbretit Viçvam- 
itra, i cili si rezultat i një vetë-martirizimi mijëravjeçar, 
kishte përftuar një vetëdije të atillë fuqie dhe një besim 
të atillë saqë ndërmori ndërtimin e një qielli të ri: simbol 
i mbrapshtë i historisë më të lashtë dhe më moderne 
të filozofëve mbi tokë — kushdo që ndërtoi ndonjëherë 
një “qiell të ri”, forcën e gjeti vetëm në ferrin e tij... Që 
t'i përqendrojmë në formula të shkurtra të gjitha këto 
të dhëna faktike: shpirtit filozofik i është dashur gjith- 
monë, para së gjithash, të maskohet dhe të fshihet në 
tipat e paravendosur të njeriut soditës, si prift, magjistar, 
falltar, njeri i fesë në përgjithësi, për të qenë disi edhe 
makar i mundshëm: ideali asketik i ka shërbyer për një 
kohë të gjatë filozofit si formë sipërfaqësore, si kusht 
mundësie për të ekzistuar. Që të mund të ishte filozof 
ai duhej të jepte një shembull të këtij ideali, që të mund 
ta jepte këtë shembull duhej të besonte tek ai ideal. Pozi- 
cioni i izoluar i filozofëve, që e mohon në mënyrë tipike 
botën, e urren jetën, nuk i beson shqisave, madje nuk 
ka të tilla, dhe që është mbajtur i ngulitur deri në ditët e 
sotme, aq sa ka fituar pothuajse vlefshmërinë e një qën- 
drimi filozofik ideal — është më së pari një pasojë e kush- 
teve të pavolitshme ku filozofia në përgjithësi ka lindur 

dhe është afirmuar: përderisa, filozofia në fakt nuk do 
kishte qenë absolutisht e mundur për një kohë shumë të 
gjatë, pa një mbështjellje dhe një veshje asketike, pa një 
keqkuptim asketik të vetes. Për t'u shprehur në mënyrë 
më të qartë dhe evidente: prifti asketik ka qenë deri më 
sot forma larvale më e shpifur dhe e errët, e vetmja mbi 
të cilën filozofia e pati të lejueshme të gjallonte dhe të 
hiqej zvarrë... A ka ndryshuar situata realisht2 Insekti 
me flatra shumëngjyrëshe dhe i rrezikshëm, ai “shpirt” 
që kjo vemje fshihte në vetvete, a e ka braktisur për- 
fund me të vërtetë fshikëzën e vet dhe a ka dalë në dritë 
falë një bote më me diell, më të nxehtë, më të kthjel- 
lët2 A kemi sot kaq shumë krenari, kaq shumë guxim, 
kaq shumë trimëri, vetësiguri, vullnet shpirti, vullnet 
përgjegjësie, liridashje, që mbi tokë “filozofi” të jetë re- 
alisht —i mundshëm”... 


11. 


Dhe vetëm tani, pasi e kemi vëzhguar priftin asketik, do 
t'i qasemi seriozisht problemit tonë: çfarë do të thotë 
ideali asketik2 — vetëm tani ai bëhet “serioz”, në fakt 
gjendemi pikërisht para përfaqësuesit të mirëfilltë të se- 
riozitetit. “Çfarë do të thotë çdo seriozitet7” - mbase e 
kemi sakaq mbi buzë këtë pyetje edhe më themelore: 
një pyetje për fiziologët, siç është e qartë, por që, për 
momentin, e anashkalojmë. Vetë prifti asket tek ai ideal 
ka jo vetëm besimin e tij, por edhe vullnetin, fuqinë, 
interesin e tij. E drejta e tij për ekzistencë bazohet dhe 
rrëzohet tek ai ideal: s'kemi pse habitemi, pra, nëse 
këtu gjendemi përpara një kundërshtari të tmerrshëm, 

gjithë nëse ne jemi kundërshtarët e atij ideali7 Një 
kundërshtar që lufton për ekzistencën e tij kundër mo- 
huesve të këtij ideali2... Nga ana tjetër, sigurisht nuk 
është e mundur, me shikim të parë, që një qëndrim- 
marrje kaq e interesuar për problemin tonë mund të jetë 
dobiprurëse për të, zor se prifti asket do të bëhet makar 
dhe vetëm mbrojtësi fatlum i idealit të tij, për të njëjtën 
arsye për të cilin një grua ndesh, zakonisht, një dësh- 
tim, kur zë të mbrojë “gruan në vetvete” - dhe akoma 
më pak do të mund të jetë vëzhgues dhe gjykatës obje- 
ktiv në maksimumin e kundërshtisë të ngritur këtu. 
Duhet madje ta ndihmojmë - gjë kjo që është sakaq më 
e dukshme - të mbrohet mirë kundër nesh, më shumë 
sesa të druhemi se do të na mundë... Mendimi, përreth 
të cilit debatohet këtu, është vlerësimi i jetës sonë nga 
pikëvështrimi i priftërinjve asketë: kjo jetë (me gjithçka 
ku merr pjesë, “natyra”, “bota”, e gjithë sfera e shndër- 
rimit dhe e rrënimit) lidhet nga ata me një ekzistencë 
krejtësisht të ndryshme, të cilën e përfshin dhe të cilës 
i kundërvihet, përpos kur mohon veten: në këtë rast, në 
rastin e një jete asketike, jeta shërben si urë drejt ekzis- 
tencës tjetër. Asketi e trajton jetën si një rrugë të gabuar 
që duhet ripërshkuar, së prapthi, deri tek fillimi i saj, 
ose si gabim që hidhet poshtë - që do të duhet të hidhet 
poshtë nëpërmes aksionit: ngaqë ky kërkon që t'i bash- 
kohemi atij dhe imponon, ku mundet, vlerësimin e vet 
të ekzistencës. Çfarë do të thotë kjo” Një kriter vlerësi- 
mi kaq i përbindshëm nuk është shkruar në historinë e 
njeriut si fakt i jashtëzakonshëm dhe si kuriozitet: është 
një nga realitetet faktike më të gjera dhe më jetëgjata 
që kanë ekzistuar ndonjëherë. I lexuar nga një yjësi € 

largët, shkrimi me të madhe i ekzistencës sonë tokë- 
sore mbase mund të na çojë tek përfundimi i gabuar 
se toka është ylli asketik par excellence, një strofkë për 
krijesa të pakënaqura, mendjemëdha dhe të krupshme, 
të paafta për t'u çliruar nga një mërzi e thellë me veten, 
me tokën, me jetën, por të afta përkundrazi për t'i bërë 
vetes të gjithë të keqen e mundshme, për kënaqësinë 
e të bërit keq - mbase kënaqësinë e tyre të vetme. Le 
të shqyrtojmë sesi prifti asketik shpërfaqet rregullisht, 
botërisht dhe gati në çdo epokë, nuk bën pjesë tek as- 
një racë e veçantë, lulëzon kudo, lind nga çdo shtresë 
shoqërore. Jo se e ka kultivuar dhe përhapur modulin 
e vlerësimit me trashëgiminë: është e vërtetë pikërisht 
e kundërta - një instinkt i thellë ia ndalon në fakt, në 
tërësi, riprodhimin. Duhet të jetë një nevojë e dorës së 
parë ajo që bën të rritet dhe të lulëzojë prapë e prapë 
ky lloj armiqësor ndaj jetës - duhet të jetë pikërisht një 
interes i vetë jetës që bën që një tip i tillë vetë-kontradikte 
të mos zhduket. Sepse një jetë asketike është një vetë- 
kontradiktë: këtu dominon një ressentiment i pashoq, ai 
i një instinkti të pangopur dhe i një vullneti për fuqi që 
do të donte të bëhej zot, jo mbi një gjë të jetës, por mbi 
vetë jetën, mbi kushtet e saj më të thella, më të forta 
dhe më të nëndheshme: këtu kemi orvatje që të për- 
doret forca për të dëmtuar burimet e forcës: këtu shi- 
kimi plot vrer i zilisë drejtohet edhe kundër mirëqenies 
fiziologjike: dhe në veçanti kundër shprehjes së saj, bu- 
kurisë, haresë: ndërsa kërkohet dhe shijohet dështimi, 
përtharja, dhimbja, fatkeqësia, shëmtia, lëndimi i qël- 
limshëm, heqja dorë nga vetja, vetë-fshikullimi, vetë- 
flijimi. E gjithë kjo është paradoks në shkallën më të 

lartë: këtu gjendemi përballë një dyzimi, që don të jetë 
dyzim, që vetëkënaqet për këtë vuajtje dhe bëhet gjith- 
monë e më i sigurt për veten e triumfues në atë masë që 
zvogëlohet presupozita e tij, vitaliteti fiziologjik. “Triu- 
mii, pikërisht në agoninë e fundit”: nën këtë emblemë 
ekstravagante ka luftuar ngahera ideali asketik: në këtë 
mister të ndjelljes, në këtë imazh ekstaze dhe torture ka 
njohur dritën e vet më të çelët, shpëtimin e vet, fitoren e 
vet përfundimtare. Crux, nux, lux” — aty të tria janë një. 


12. 


Po ta pranojmë se ky vullnet i mishëruar kontradikte 
dhe kundër-natyre kandiset të filozofojë: mbi çfarë do 
ta lëshojë hovin e arbitraritetit të vet të brendshëm” 
Mbi atë çka me sigurinë maksimale ndihet si e vërtetë, 
si reale: do të kërkojë gabimin pikërisht atje ku instink- 
ti autentik jetësor në mënyrën më të pakushtëzuar të 
mundshme vendos të vërtetën. Si bënë, për shembull, 
asketët e filozofisë Vedanta, që e poshtëruan lëndën në 
iluzion, sikundër dhimbjen, shumësinë, të gjithë an- 
titezën konceptuale “subjekt” dhe “objekt” - i trajtuan 
si gabime, asgjë përveç se gabimel Heqja dorë nga besi- 
mi te Uni vetjak, mohimi i “realitetit” vetjak - çfarë tri- 
umfil - tashmë jo vetëm mbi shqisat, mbi dukjen, një lloj 
triumfi shumë i lartë, një dhunë dhe një mizori të drej- 
tuara kundër arsyes: epsh që vjen, sii tillë, në çastin kul- 
mor kur përçmimi asketik për veten, dhe vetëpërqeshja 
e arsyes shpall: “Ekziston një mbretëri e së vërtetës dhe 


“ Lat.: Kryq, bërthamë, dritë. 

e qenies, por pikërisht arsyeja është e përjashtuar prej 
atyl”... (E thënë me nënvizim: prapë qoftë edhe në kon- 
ceptin kantian të “karakterit intelegjibël” të gjërave” ka 
ndonjë mbetje nga kjo krisje epsharake prej asketi, që 
vdes t'ia kundërvërë arsyen arsyes, ngaqë “karakter 
inteligjibël” do të thotë te Kanti një modalitet specifik i 
gjërave ku intelekti koncepton vetëm se për intelektin 
gjëja është krejt dhe plotësisht e pakuptueshme.) - Dhe ne, 
pikërisht si njohës, nuk duhet të tregohemi mosmirën- 
johës kundër këtyre përmbysjeve të vendosura të per- 
spektivave dhe vlerësimeve të zakonshme, me të cilat 
shpirti është sulur shumë gjatë kundër vetes në mënyrë 
blasfeme dhe sterile të dukshme: të shohësh njëherë në 
mënyrë kaq ndryshe, të duash të shohësh ndryshe është 
vetëm një stërvitje dhe përgatitje jo e vogël e intelektit 
me “Objektivitetin” e tij të përjetshëm - objektivitet i 
kuptuar jo si “soditje e çinteresuar” (që si e tillë është 
një jo-koncept dhe një nonsers), por si aftësia për të pa- 
sur në dorë, për të bërë dhe zhbërë pro-në dhe kundra-n 
vetjake: kështu që të mësohet si të përdoret për njohjen 
pikërisht larmia e perspektivave dhe e interpretimeve 
emotive. Zotërinj filozofë, tash e tutje të ruhemi më 
mirë nga kjo mitologji e lashtë dhe e rrezikshme kon- 
ceptuale, që ka vendosur një “subjekt njohës të kulluar, 
pa vullnet, pa dhimbje, përtej kohës”, të ruhemi nga 
tentakulat e këtyre koncepteve kontradiktorë si 'arsyee 
kulluar”, “spiritualitet absolut” “njohje e vetes”: - këtu 
kërkohet gjithmonë të mendohet një sy që nuk mund 
të mendohet, një sy që nuk mund të ketë bash asnjë 
drejtim, ku duhen ndërprerë, duhet të mungojnë for- 
cat aktive, interpretuese, falë të cilave vetëm të pamët 

bëhet një shikim i diçkaje: këtu kërkohet pra gjithmonë 
një nonsens dhe një jo-koncept syri. Ekziston vetëm një 
vështrim perspektiv, vetëm një “njohje” perspektive: 
dhe sa më shumë afekte që i lëmë të flasin mbi diçka, sa 
më shumë sy, sy të ndryshëm që dinë të veprojnë bren- 
da nesh, brenda së njëjtës gjë, aq më i plotë do të jetë 
“koncepti” ynë për të, “objektiviteti”. Por me eliminue 
në përgjithësi vullnetin, me i heqë afektet në tërësinë e 
tyre, gjithë nëse qenka e mundur: si2 A nuk do të thotë 
kjo ta tredhësh intelektin2...” Në origjinal është , intelleg- 
ibler”, që do të thotë, i rrokshëm vetëm prej intelektit, 
pra i përnjohshëm intelektualisht, në fakt i rrokshëm 
nga koncepti, pra i entit. 


13. 


Por le të kthehemi mbrapsht. Një vetë-kundërshti e til- 
lë, si ajo që duket se përshfaqet tek asketi, “jetë kundër 
jetës” — gjë kjo absolutisht e qartë - në një pikëvështrim 
psikologjik dhe jo më fiziologjik, duket si nonsens. Ajo 
mund të jetë vetëm në dukje kontradiktë, duhet të jetë 
njëfarë shprehje provizore, një interpretim, një formulë, 
një sistemim, një ekuivok psikologjik mbi diçka natyra 
e vërtetë e të cilës nuk u kuptua për një kohë të gjatë, 
për shumë kohë nuk u përçanësua në vete - një fjalë dhe 
asgjë tjetër, e ndërkallur në hendekun e lashtë të njohjes 
njerëzore. Që t'i ekspozojmë shkurtimisht faktet kundër 
realitetit të tij: ideali asketik lind nga instinkti i profilaksisë 
dhe i vetë-mbrojtjes së një jete në degjenerim, që përpiqet 
me çdo mjet që ka në dorë të ruajë pozicionin e vet dhe 
lufton për ekzistencën e vet: ai sinjalizon një depresion 

fiziologjik dhe një shterim, kundër të cilit luftojnë pada 
dhe me mjete e shpikje të reja instinktet më të thella 
dhe ende të paprekura të jetës. Ideali asketik është një 
nga këto mjete: pra është pikërisht e kundërta e asaj që 
mendojnë adhuruesit e këtij ideali - jeta lufton në të 
dhe nëpërmjet tij me vdekjen dhe kundër vdekjes, ideali 
asketik është një artificë në ruajtjen e jetës. Fakti që ky 
mandej mundi t'i dominonte dhe t'i zaptonte njerëzit 
deri në atë pikë që na mëson historia, dhe pikërisht aty 
ku u afirmua civilizimi dhe zbutja e njeriut, përbën një të 
vërtetë të madhe faktike: kondita e sëmurë e tipit njerëzor 
deri më sot, të paktën të tipit njerëzor të zbutur, lufta 
fiziologjike e njeriut me vdekjen (më saktë: me mërzinë 
e jetës, me lodhjen, me dëshirën “e fundit”), prifti është 
edhe dëshira e mishëruar e të qenit-tjetër, e të qenit- 
tjetërkund, dhe në të vërtetë grada më e lartë e kësaj 
dëshire, zjarri i saj tipik dhe pasioni i saj: por pikërisht 
fuqia e të dëshiruarit të asaj është zinxhiri që e pran- 
gos këtu: pikërisht në këtë mënyrë ai bëhet instrument 
i detyruar për të punuar për krijimin e kushteve më të 
favorshme të të qenit këtu dhe të qenit-njeri - pikër- 
isht me këtë fuqi mban në ekzistencë të gjithë tufën e të 
dështuarve të çdo lloji, e të pakënaqurve, e të keqtrajtu- 
arve nga fati, e të papërshtaturve, e fatkeqëve, e atyre 
që e pësojnë vetveten, duke iu paraprirë instinktivisht si 
një bari. Më keni kuptuar saora: ky prift asket, ky armik 
i dukshëm i jetës, ky mohues, bën pjesë pikërisht te for- 
cat më të mëdha konservatore dhe krijuese në sens pohues 
të jetës... Nga çfarë vjen kjo gjendje e sëmurë27 Që njeriu 
është mëi sëmurë, më paki sigurt, mëi ndryshueshëm, 
më pak i vendosur se çdo kafshë tjetër, mbi këtë s'ka 

dyshim - qi është kafsha e sëmurë: dhe nga çfarë buron 
kjo2 Është e sigurt se, më shumë se të gjithë kafshët e 
marra së bashku, njeriu ka guxuar, rinovuar, sfiduar, 
provokuar fatin: njeriu, ky eksperimentues i madh i 
vetvetes, i pakënaqur, i pangopur, që lufton me kaf- 
shët, natyrën dhe hyjninë për supremacinë e mbrame, 
kjo qenie gjithmonë dhe akoma e pazbutur, përjetësisht 
e realizueshme, që nuk gjen më paqe përballë hovit të 
vetë forcës së vet, aq sa e ardhmja e vet e nguc pashter- 
shëm në mishin e çdo të tashmeje si një mamuze - si të 
mos jetë një kafshë kaq e guximshme dhe e pasur, dhe 
e ekspozuar më gjatë ndaj rrezikut, edhe thellësisht 
më e sëmurë se të gjitha kafshët e tjera2... Njeriu është . 
velur nga të gjitha këto, mjaft shpesh, bien epidemi të 
kësaj velje - (si për shembull përreth 1348-ës, në ko- 
hën e valles së vdekjes): por edhe kjo neveri, kjo lodhje, 
kjo mërzitje me veten - gjithçka përfton tek ai një fuqi 
të tillë sa bëhet përnjëherësh një lidhje e re. Jo-ja që ai 
i thotë jetës, nxjerr në dritë, si për magji, një shumësi 
po-sh më të rafinuar: madje, kur plagoset, ky mjeshtër 
i shkatërrimit, i vetëshkatërrimit — është pikërisht vetë 
plaga që e detyron të jetojë. 


14. 


Sa më normale që të jetë kondita e sëmurë e njeriut - 
dhe nuk mund ta vëmë në dyshim normalitetin e këtij 
fakti - aq më tepër duhen vlerësuar rastet e rralla të 
forcës shpirtërore dhe fizike, rastet fatlume të qenies 
njerëzore, aq më rreptësisht duhen mbrojtur të arrirët 
nga atmosfera më e pizmosur, ajo e të sëmurëve. Por a 

e bëjmë ne këtë2... Të sëmurët janë rreziku më i madh 
për të shëndoshët, rrënimi për të fortët nuk vjen nga më 
të fortët, por nga më të dobëtit. A dihet kjo”... Duke 
folur në përgjithësi, nuk është absolutisht frika e njeriut 
ajo për të cilën duhet uruar një pakësim: kjo frikë i dety- 
ron në fakt të fortët të jenë të fortë, dhe sipas rasteve, të 
tmerrshëm - ajo mban në këmbë tipin e arrirë njerëzor. 
Ajo çka duhet pasur frikë, ajo që vepron në mënyrë më 
fatale se çdo fatalitet tjetër, nuk i bie të jetë frika e mad- 
he, por neveria e madhe përballë njeriut: sikurse dhe 
mëshira e madhe për njeriun. Sikur një ditë ato të kry- 
qëzoheshin, diçka fort e mbrapshtë do të vinte përn- 
jëherësh dhe pashmangshëm në botë, “vullneti i 
mbramë” i njeriut, vullneti i tij për asgjë, nihilizmi. Dhe 
për këtë rruga është e shtruar. Ai që nuk ka vetëm hun- 
dën për të nuhatur, por ka edhe sy e veshë, nuhat sot 
kudo që shkon, diçka si një atmosferë çmendine dhe 
spitali — flas, siç e do arsyeja, për rajonet kulturore të 
njeriut, për çdo lloj “Evrope” që do të lindë në të ardh- 
men në tokë. Të ligjtë janë rreziku i madh për njerëzit: jo 
të këqijtë, jo “kafshët e presë”. Ata që janë goditur qysh 
në fillim nga fatkeqësia, të poshtëruarit, të shkatërru- 
arit — ata më të dobëtit, janë ata që më shumë se të tjerët 
e minojnë jetën mes njerëzve, që helmojnë dhe prob- 
lematizojnë, në mënyrën më të rrezikshme, besimin 
tonë tek jeta, tek vetë ne. Ku mund t'i shpëtosh atij shi- 
kimi të mjegulluar që të ngjit një trishtim të thellë, dhe 
atij shikimi të kthyer mbrapa të atij që është i gjymtë 
ngahera, shikim që tradhton faktin se si një njeri i tillë 
flet me vete — atij shikimi që është një psherëtimël “Të 
muni të isha një tjetër çfarëdol” - kështu psherëtin ky 

shikim: “Por nuk ka shpresë: Unë jam ai që jam, si 
mund të çlirohem nga vetja7 Dhe vërtet - jam velur nga 
vetjal”. Në këtë truall vetëpërçmimi, kënetë e vërtetë, 
rritet çdo bar i keq, çdo bimë helmuese, dhe gjithçka 
është kaq e rrezikshme, dhe gjithçka është kaq e vogël, 
kaq e fshehur, kaq e rreme dhe kaq e sheqerosur. Këtu 
gëlojnë krimbat e ndjenjës së hakmarrjes dhe mërisë, 
këtu ajri kutërbon nga gjëra të fshehura dhe të parrë- 
fyeshme, këtu thuret pa ndërprerje rrjeti i komplotit më 
djallëzor - komploti i atyre që vuajnë kundër atyre që 
janë të mirëformuar dhe fitimtarë, këtu pamja e fitim- 
tarit urrehet. Dhe sa shumë gënjeshtra për të pranuar se 
kjo urrejtje është urrejtjet Ç'vërshim fjalësh të mëdha 
dhe gjestesh të mëdha, çfarë arti “shpifjesh” të nder- 
shmel Ç'përkushtim i sheqerosur, xhelatinoz, i përvu- 
ajtuar pluskon në sytë e tyret Por çfarë duan në të vër- 
tetë2 Të paktën të përshfaqin drejtësinë, dashurinë, 
urtësinë, superioritetin, kjo është ambicia e këtyre “më 
të poshtërve”, e këtyre të sëmurëvel Dhe sa të zotin që 
të bën kjo ambicie' Le të admirohet veçanërisht zotësia 
e falsifikatorëve me të cilën imitojnë tiparet e virtytit, 
edhe tingëllimin, tingëllimin e artë, të virtytit. E kanë 
marrë me qira, krejt për vete, virtytin, këta të dobët, të 
pashërueshëm dhe të sëmurë, mbi këtë nuk ka asnjë 
dyshim: “Vetëm ne jemi të mirët, të drejtët - kështu 
thonë - vetëm ne jemi homines bonae voluntatis”.” Vër- 
titen mes nesh si qortime të mishëruara, si para- 
lajmërime kundër nesh, a thua se shëndeti, tiparet e 
bukura, forca, krenaria dhe sensi i fuqisë janë sakaq në 


“ Lat:: njerëzit me vullnet të mirë 

vetvete gjëra mëkatare, që një ditë duhen paguar, 
duhen paguar hidhur: oh, sa të gatshëm janë, në fund 
fare, të vënë në punë spiunët, sa shumë të etur janë nga 
dëshira për t'u bërë kasapë. Mes tyre janë të shumtë në 
numër individët e babëzitur për hakmarrje të maskuar 
si gjykatës, që kanë gjithmonë në gojë fjalën “drejtësi” 
si pështymë helmuese, gjithmonë me një grimasë mbi 
gojë, gjithmonë të gatshëm për të pështyrë mbi gjithçka 
që nuk ka një shikim të pakënaqur dhe shkon rrugës së 
vet me shpirt të paqtuar. Mes tyre nuk mungon as ajo 
racë absolutisht e krupshme e mendjemëdhenjve, e 
aborteve të gënjeshtërta, që nuk priren për asgjë tjetër 
përpos që të kalojnë për “shpirtra të bukur” dhe të vënë 
në shesh, të mbështjellë me vargje dhe pelena të tjera, 
sensualitetin e tyre të gjymtë si “dëlirësi zemre”: raca e 
onanistëve moralë dhe e atyre që “i bëjnë qejfin vetes”. 
Vullneti i të sëmurëve për të përfaqësuar një formë 
çfarëdo të superioritetit, instinkti i tyre për shtigje të 
shkurtra që çojnë tek një tirani mbi të shëndoshët - ku 
nuk mbërrin ky vullnet për fuqi, tipik pikërisht i më të 
dobtëvel Dhe në veçanti gruaja e sëmurë: askush nuk ia 
kalon në rafinimin për dominim, në shtypje, tiranizim. 
Gruaja e sëmurë, në fakt, nuk kursen asgjë të gjallë, as- 
gjë të vdekur, ringjall gjërat e varrosura më thellë (bo- 
gotët thonë: “gruaja është hienë”). Mjafton të shihet jeta 
e fshehtë e çdo familjeje, e çdo grupi, e çdo komuniteti: 
kudo lufta e të sëmurëve kundër të shëndoshëve - luftë 
memece, e bërë kryesisht me pluhura toksike, me 
shpime gjilpërash, me grimasa durimi hipokrit dhe di- 
nak, e hera herës edhe me atë mënyrë të vepruari 
fariseje të të sëmurit që reciton më me qejf se asgjë tjetër 

“indinjatën fisnike”. Deri tek dhomat e shenjta të 
shkencës do të donte të dëgjohej lehja e çjerrë e indin- 
jatës së qenve të sëmurë, gënjeshtra helmuese dhe tër- 
bimi i këtyre “fisnikëve” farisenj (ju kujtoj prapë lexu- 
esve që kanë veshë, atë apostullin berlinez të hakma- 
rrjes, Eugen Dyhring, që në Gjermaninë e sotme përdor 
në mënyrën më të padenjë dhe të neveritshme tam- 
tamet e moralit: Dyhringu, kryehorri i moralit në ditë të 
sodit, deri edhe mes të ngjashmëve të tij, antisemitëve). 
Këta janë të gjithë njerëzit e ressentiment, këto janë qenie 
fiziologjikisht fatkeqe dhe të brejtura nga krimbi, një 
mbretëri e tërë tokësore hakmarrjeje të nëndheshme, të 
pashtershme, të pangopshme në shfryrjet e saj të dhun- 
shme kundër fatlumëve, si në maskaradat e hakmar- 
rjes, në pretekstet e hakmarrjes: kur do mbërrinin vallë 
në triumfin e tyre të sprasëm, më të rafinuar e sublim të 
hakmarrjes7 Pa pikë dyshimi në momentin kur t'ia da- 
lin që të bëjnë të rrëshqasë në ndërgjegjen e fatlumëve 
mjerimin e tyre, madje mbarë mjerimin e përgjithshëm: 
në mënyrë që këta të fillojnë, një ditë të bukur, të tur- 
përohen nga lumturia e tyre dhe t'i thonë njëri-tjetrit: 
“sa turp të jesh i lumtur, ka tepër mjerimi”... Por nuk 
mund të ketë ekuivok më të madh dhe fatal se ai që do 
kishim sikur të lumturit, të arrirët, të fortët në shtat e 
shpirt, të fillonin kështu të dyshonin për të drejtën e 
tyre për lumturi. Mjaft me këtë “botë të përmbysur”l 
Mjaft me këtë ngordhje të turpshme të ndjenjësi Që të 
sëmurët të mos i bëjnë të shëndoshët të sëmursn - dhe 
kjo do ishte një ngordhje e tillë — duhet të jetë perspe- 
ktiva maksimale në tokë - por për këtë dhe para së 
gjithash është e nevojshme që të shëndoshët të rrinë të 

ndarë nga të sëmurët, të mbrojtur deri edhe nga shikimi 
i të sëmurëve, që të mos shkëmbehen me të sëmurët. A 
do të ishte detyra e tyre që të shërbenin mbase si infer- 
mierë a mjekë2... Por ata nuk do mund ta hidhnin 
poshtë e mohonin detyrën e tyre në mënyrë më të keqe 
se kjo — ajo që është eprane nuk duhet të degradohet në 
instrument të asaj që është poshtërane, patosi i distancës 
duhet t'i mbajë të ndara, në përjetësi, edhe detyrati E 
drejta e tyre për të ekzistuar, privilegji i kambanës me 
tingull të kulluar mbi atë të stonuarën, të çjerrën, është, 
në të vërtetë, një mijë herë më i madh: ata janë dorëzanët 
e vetëm të së ardhmes, vetëm ata kanë detyrime për të 
ardhmen e njerëzimit. Ajo çka munden afa, ajo çka 
duhet ata, nuk është e gjendjes së të sëmurëve me e mu- 
jtë a me e dashtë: por në mënyrë që ata të munden atë 
çka thjesht duhen, si do mundeshin me qenë vallë të lirë 
me qenë mjekët, ngushëlluesit, “shpëtimtarët” e të 
sëmurëve”... Pra ajër i pastëri Ajër i pastëri Dhe të rrimë 
larg nga të gjitha çmendinat dhe spitalet e qytetërimiti 
Pra, shoqëri e mirë, shoqëri e jonal Ose, nëse s'bëhet 
ndryshe, vetmil Por sidoqoftë, rrini larg avujve të ligë 
të qelbësirës së brendshme dhe brejtjes së fshehtë të të 
sëmurëvel... Që të mund të mbrohemi të paktën një fije, 
miq, nga dy mortajat më të këqija që mund të na goda- 
sin pikërisht ne - nga neveria e madhe për njeriuni nga 
mëshira e madhe për njeriunt... 


15. 


Nëse është kuptuar, në tërë thellësinë e vet - dhe dëshi- 
roj që pikërisht këtu të shkohet deri në fund, të kupto- 

het thellësisht - në ç'masë nuk mund të jetë absolutisht 
detyrë e të shëndoshëve ajo e ndihmës ndaj të sëmurëve, 
e shërimit të të sëmurëve, do jetë kuptuar njëherit edhe 
një nevojë tjetër - ajo pra që mjekët dhe infermierët të 
jenë ata vetë të sëmurë: dhe në këtë pikë do të mbajmë të 
shtrënguar në të dyja duart domethënien e priftit asket. 
Duhet ta konsiderojmë pra priftin asket si shpëtimtar 
të paracaktuar, bari dhe mbrojtës i grigjës së sëmurë: 
vetëm kështu do të mund ta kuptonim misionin e tij 
historik. Dominimi mbi lënguesit është mbretëria e tij, tek 
ajo e shtyn instinkti i tij, tek ajo qëndron i vetmi arti tij, 
mjeshtëria e tij, Ilojii tiji lumturisë. Duhet tëjetë i sëmurë 
ai vetë, duhet të jetë thellësisht i afërt ndaj atij që është i 
sëmurë dhe fatkeq, për ta kuptuar - për t'u kuptuar prej 
tij: por duhet të jetë edhe i fortë, akoma më zot i vetes 
se të tjerët, pra kompakt në vullnetin e tij për fuqi, që të 
mund të jetë përkrahje, rezistencë, mbështetje, bashkë- 
veprim, korrigjues, tiran, zot për të. Duhet ta mbrojë 
grigjën e tij - kundër kujt” Kundër të shëndoshëve nuk 
ka dyshim, si edhe kundër zilisë ndaj të shëndoshëve, 
duhet të jetë kundërshtari i natyrshëm dhe përçmuesi i 
çdo shëndeti dhe i çdo fuqie të palatuar, të stuhishme, 
të shfrenuar, të vrazhdë, të dhunshme dhe grabitqare. 
Prifti është forma e parë e kafshës më delikate, që përç- 
mon më lehtë nga sa urren. Nuk do të shmangë dot së 
bëri luftë kundër kafshëve grabitqare, një luftë dinakë- 
rie, (të “shpirtit”) më shumë sesa të dhunës, siç është € 
dukshme - arsye për të cilën, në ndonjë rast, do të jetë 
i detyruar të përpunojë në vetvete gati një tip të ri kaf- 
she preje, ose të paktën ta përfaqësojë - një monstruoz- 
itet të ri kafshëror, ku ariu polar, pantera e akullt dhe e 

zhdërvjellët në pritë, dhe sigurisht jo më pak dhelpra, 
duken të lidhura në një unjësi sa tërheqëse aq dhe të 
tmerrshme. Kudo që e lyp nevoja, do të shfaqet mes llo- 
jeve të tjera të grabitqarëve me hijen e rëndë të një ariu, 
dinjitoz, inteligjent, të akullt, sipëran në mënyrë mash- 
truese, si një kasnec dhe një zëdhënës fuqish misteri- 
oze, mendjendarë për të mbjellë kudo që mundet, mbi 
këtë truall, dhimbje, mosmarrëveshje, vetë-kundërshti, 
edhe tepër i sigurt për artin e tij të dominimit, në çdo 
moment, të atyre që lëngojnë. Nuk ka dyshim se ai mbart 
me vete melheme dhe balsame: por për të qenë mjek 
duhet më parë domosdo të lëndojë, dhe ndërsa e paq- 
ton dhimbjen e shkaktuar nga plaga, infekton njëhera- 
zi vetë plagën - në fakt është i aftë sidomos te kjo gjë, 
ky magjepsës dhe zbutës kafshësh të egra, në rrethin 
e të cilit gjithçka që është e shëndetshme bëhet medo- 
emos e sëmurë dhe gjithçka që është e sëmurë bëhet 
medoemos e butë. Në të vërtetë e mbron mjaft mirë 
grigjën e tij të sëmurë, ky bari i çuditshëm - e mbron 
edhe kundër vetes, kundër asaj ligësie, asaj zemërzie 
dhe asaj djallëzie që bëjnë fole deri edhe brenda grigjës 
dhe kundër gjithçkaje që është tipike e të gjithë të pa- 
mundurve dhe të sëmurëve, ai lufton me inteligjencë, 
vrazhdësi dhe fshehtësi kundër anarkisë dhe kundër 
vetëshkatërrimit gjithmonë në prag për të lindur në 
grigjë, ku vazhdon të grumbullohet gjithmonë e më 
shumë ai material i rrezikshëm eksploziv dhe shpër- 
thyes që është ressentiment. Çminimi i këtij eksplozivi, 
duke shmangur hedhjen në erë të bariut apo grigjës, 
kjo është kryevepra e tij e vërtetë por edhe dobia e tij 
më e madhe: po të donim ta përmbyllnim në një for- 

mulë jashtëzakonisht të thukët vlerën e ekzistencës 
priftërore, duhet thënë patjetër: prifti është ndryshuesi 
i drejtimit për ressentiment-in. Të gjithë ata që vuajnë, 
në fakt, kërkojnë në mënyrë instinktive një shkak të 
dhimbjes së tyre, më saktë akoma, një autor ose, për 
të qenë më të saktë, një autor përgjegjës - shkurt, një 
qenie të gjallë çfarëdo, mbi të cilën t'i shkarkojnë me një 
pretekst çfarëdo faktikisht ose hamendësisht pasionet 
e tyre: sepse shfryrja e pasioneve personale është për- 
pjekja më e madhe e çlirimit, pra e trullosjes së atyre që 
vuajnë, narkotiku i saji dëshiruar në mënyrë të pavull- 
netshme kundër dënimeve të çdo lloji. 

“Dikush duhet të jetë përgjegjës për faktin se unë jam 
keq” - ky tip arsyetimi është tipik i çdo të sëmuri, dhe 
madje, sa më i fshehur që ngelet për ta shkaku i vërtetë 
i të qenit keq, ai fiziologjik, (- ai mund të qëndrojë në 
një sëmurje të nervus sympathicus ose në një sekrecion 
të tepërt të fshikëzës së vrerit, ose tek mungesa në gjak 
e sulfateve dhe fosfateve, ose në një gjendje presioni të 
nënvetes që e pengon qarkullimin e gjakut si dhe një 
degjenerim vezor e të tilla). Të gjithë ata që vuajnë janë 
tmerrësisht të gatshëm dhe të pasur me iniciativa në 
gjetjen e justifikimeve për emocione të dhimbshme, ata 
kënaqen edhe me zilinë e tyre, përhumben në men- 
dime, rrëmojnë në rropullitë e së shkuarës dhe të së 
tashmes së tyre, në kërkim të historive të errëta dhe të 
dyshimta, ku mund të shullëhen lirisht në një dyshim 
torturues dhe të trullosen në helmin e vetë ligësisë së 
tyre - nxjerrin cullake plagët më të lashta, përgjaken 
duke hapur çibanët tashmë të mbyllur, e transformojnë 
në keqbërës mikun, gruan, birin dhe gjithë ata që kanë 

më afër vetes. “Vuaj: dikush duhet ta ketë fajin” - këtë 
mendon çdo dele e sëmurë. Por bariu i saj, prifti asket, 
i thotë: “Është e vërtetë, delja imel dikush e ka fajin: 
por ky dikushe ti vetë, ti dhe vetëm ti je fajtorja - ti dhe 
vetëm ti je fajtore për veten tëndel”... — Kjo është e guxim- 
shme sa mjafton dhe e rreme sa duhet: por të paktën 
kështu mbërrihet diçka, kështu, siç u tha, drejtimi i res- 
sentiment... ndryshohet. 


16. 


Tashmë mund të kuptohet sipas gjykimit tim, ajo çka të 
paktën ka tentuar nëpërmjet priftit asketik instinkti ter- 
apeutik i jetës dhe qëllimi për të cilin i është dashur t'i 
shërbejë një tiranie të përkohshme objektesh aq para- 
doksale dhe paralogjike si “faji”, “mëkati”, “shthurja” 
“mallkimi”: për t'i bërë pra, pjesërisht të padëmshëm 
të sëmurët, për t'i detyruar të pashërueshmit për vet- 
eliminim, për t'i adresuar të sëmurët jo rëndë vetëm e 
vetëm kundër vetes, duke e drejtuar ressentiment-in e 
tyre prapa (“vetëm një gjë është e nevojshme”) dhe 
për të shfrytëzuar kështu instinktet e liga të çdo vua- 
jtësi në kuadrin e vetëdisiplinës, të vetëkontrollit, të 
vetëtejkalimit. Është e qartë se nuk mund të bëhet ab- 
solutisht fjalë për një “mjekim” të këtij lloji, një mjekim 
thjesht emotiv, një shërim autentik të të sëmurit në sens 
fiziologjik: as nuk mund të pohohet se këtu instinkti i 
jetës ka pasur si synim dhe qëllim shërimin. Nga njëra 
anë, njëfarë përqendrimi dhe organizimi i të sëmurëve 
(termi më popullor për ta përcaktuar është “Kishë”), 
nga tjetra, një vënie provizore në shërbim të atij që 

është më i shëndetshëm, të atij që është i strukturuar 
më përsosmërisht, hapja për pasojë e një honi mes të 
shëndoshit e të sëmurit — kjo për një kohë të gjatë, qe 
gjithçka. Dhe qe shumël Shumë farel... 

Në këtë ese, siç e shihni, po nisem nga hipoteza që, për 
sa u takon lexuesve që më nevojiten, nuk jam i detyruar 
ta provoj paraprakisht - pra që “mëkatësia” e njeriut 
nuk është një e dhënë faktike, por më shumë vetëm një 
interpretim i një të dhëne faktike, pra i një shqetësimi 
fiziologjik - një shqetësim i parë përmes një perspe- 
ktive moralo-religjioze që nuk ka më asnjë vargan mbi 
ne. - Fakti se dikush ndihet “fajtor”, “mëkatar”, sigur- 
isht që nuk përbën akoma një provë se ai ka të drejtë që 
ndihet i tillë, njësoj sikundër dikush nuk është i shën- 
doshë thjesht sepse ndihet i tillë. Le të kujtojmë pro- 
ceset e famshme të shtrigave: atëbotë gjykatësit më të 
mprehtë dhe mëshirëplotë nuk ushqenin asnjë dyshim 
se gjendeshin në prani të një faji, “shtrigat” vetë nuk e 
dyshonin këtë - e prapë faji nuk ekzistontel - Më lejoni ta 
shtjelloj këtë hipotezë: unë nuk e pranoj për asnjë çast 
“dhimbjen e shpirtit” si fakt real, por vetëm si një inter- 
pretim (interpretim shkakësor) të dhënash faktike deri 
më sot jo saktësisht të formulueshme, si diçka, pra, që 
është akoma krejt në ajër dhe shkencërisht jo bindëse - 
në të vërtetë vetëm një fjalë e mbufatur në vend të një 
pikëpyetjeje të thatë - të thatë si gozhdë. Nëse dikush 
nuk arrin t'i dalë në krye “një dhimbjeje të shpirtit”, 
kjo nuk varet, për ta thënë trashë, nga “shpirti” i tij: 
por përkundrazi gjasat janë që të varet më shumë nga 
stomaku (për ta thënë trashë, siç kam thënë: gjë me të 
cilën nuk shpreh dëshirën për t'u dëgjuar dhe kuptuar 

trashë...). Një njeri i fortë dhe i mirë-formuar i tret për- 
vojat e veta (përfshi të bërat dhe të pabërat e tij), siç 
tret vaktet, edhe pse është i detyruar të kapërdijë kaf- 
shata të hidhura. Nëse nuk arrin “t'i dalë në krye” një 
përvoje, kjo lloj mostretjeje është po aq fiziologjike sa 
çdo mostretje tjetër — dhe në të vërtetë shpesh vetëm një 
pasojë e atyre të tjerave. Mund ta përqafosh një teori të 
tillë, dhe prapë, e thënë entre noust, të jesh pa lënë gjë 
mangët kundërshtari më i fortë i çdo materializmi... 


17. 


A është ama përnjëmend mjek, ky prift asket” - E kemi 
marrë vesh sakaq se deri në ç'masë është e lejueshme ta 
quajmë mjek, sado që ai vetë ka qejf të ndihet “shpëtim- 
tar”, dhe vdes që ta nderojnë si “shpëtimtar”. Ai lufton 
veç dhimbjen në vetvete, të keqen e atyre që vuajnë dhe 
jo shkakun e tyre, jo gjendjen e vërtetë të sëmurë - kjo 
duhet të përbëjë vërejtjen tonë thelbësore kundër tera- 
pisë priftërore. Por nëse vihemi njëherë në atë perspek- 
tivë që vetëm prifti e zotëron dhe e njeh, do të jetë e 
vështirë me i vendosë kufij admirimit për gjithçka që 
ka parë, kërkuar dhe gjetur. Lehtësimi i dhimbjes, 
“ngushëllimi” i çdo lloji - kjo duket si vetë gjenia e tij, 
me sa shumë naivitet e ka interpretuar detyrën e tij 
ngushëlluese, me sa shumë mungesë skrupujsh dhe 
me sashumë guximi ka zgjedhur mjetete përshtatshmet 
Mund të përcaktohet krishtërimi, në mënyrë të veçantë, 
si dhoma e madhe e thesarit të mjeteve më shpirtërore 


“ Niçes i pëlqen frëngjishtja: mes nesh. 

të ngushëllimit, shumë ngushëllim, mëshirë, nar- 
kotizim grumbullohen në të, të shumta janë rreziqet e 
mëdha dhe guximet e pamata të marra në sy për këtë 
qëllim, e shumtë është finesa e hollë, finesa orientale 
me të cilën ai, në mënyrë të veçantë ka nuhatur se me 
ç'lloj stimujsh pasionalë mund të mposhtet, qoftë dhe 
përkohësisht, depresioni i thellë, lodhja e rëndë, trish- 
timi i zi i atij që është psikologjikisht i gjymtë. Meqë, në 
përgjithësi, në të gjitha religjionet është bërë fjalë sido- 
mos pë: të luftuar një farë lodhjeje dhe rëndimi që është 
bërë epidemik. Paraprakisht mund të supozohet si diç- 
ka e mundshme që në rajone të caktuara të tokës, herë 
mbas here, një sens depresioni fiziologjik duhet medo- 
emos të bëjë zap masa të mëdha, që amë, për mungesë 
njohjesh fiziologjike nuk hyn si tillë tek vetëdija, këso- 
dore “shkaku” i tij, dermani i tij, mund të kërkohet dhe 
provohet vetëm në rrugë psikologjiko-morale (në fakt 
kjo është formula ime më e përgjithshme për atë që, 
përgjithësisht, përcaktohet “religjion”). Një ndjenjë e 
këtillë depresioni mund të ketë origjina nga më të ndry- 
shmet: mund të jetë rezultati i kryqëzimit të racave 
tepër heterogjene (ose i klasave - klasat sociale shpre- 
hin gjithmonë edhe diferenca origjine dhe race: “dhim- 
bja kozmike” evropiane “pesimizmi i shekullit XIX” 
është thelbësisht rezultati i një përzierje të beftë dhe të 
pakuptimtë klasash): si rezultat i një emigrimi të gabuar 
- një racë që ka qëlluar në një klimë me të cilën nuk ka 
forcën e mjaftueshme për t'u përshtatur (ky është rasti 
i indianëve në Indi): ose si pasojë e një plakjeje a një 
dobësimi të racës (pesimizimi parizien duke filluar nga 
1850-ta): apo si një dietë jo korrekte (alkoolizmi i Mes- 

jetës, marrëzia e veqetarians që gjithsesi kanë autoritetin 
e tyre prej Kristofori xhentëlmen shekspirian), apo si 
pasojë e një prishjeje të gjakut, malarie, sifiliz, e të 
ngjashme (depresioni gjerman pas luftës 30 vjeçare, që 
gërbuli gjysmën e Gjermanisë me sëmundje të 
tmerrshme e që ia përgatiti kështu terrenin servilizmit 
gjerman dhe burracakërisë gjermane). Në këtë rast 
gjithmonë ka orvatje, në shkallë të gjerë, për një luftë 
kundër ndjenjës së depresionit, le të informohemi pra 
shkurtimisht mbi praktikat dhe format e saj më të 
rëndësishme. (Po lë këtu plotësisht mënjanë, çka duket 
sheshit, të folurit për luftën tipike të filozofëve, zako- 
nisht, gjithmonë të njëhershëm, kundër ndjenjës së 
depresionit, — është një luftë mjaft interesante, por tepër 
absurde, tepër e shpërfillshme në fakt, tepër e ngjashme 
me një pëlhurë merimange, tepër prej bjerraditësish: 
për shembull, kur duan të tregojnë se vuajtja është 
gabim, me hamendësimin naiv se vuajtja duhet të zh- 
duket mu në momentin kur zbulohet gabimi që fshihet 
aty — por, pa shih pa shihi ajo vetëm për t'u zhdukur që 
s'zhduket...) Ai depresion dominues luftohet në radhë të 
parë me mjete që e reduktojnë ndjenjën e jetës në 
përgjithësi në një nivel fare të ulët. Mundësisht, kurrnjë 
vullnet më, kurrnjë dëshirë më: shmangia e çdo gjëje që 
shkakton pasion, që bën “gjak” (mosngrënia e kripës: 
higjiena e fakirit), mos-dashuri, mos-urrejtje, mos-tra- 
zim, mos-hakmarrje, mos-pasurim, mos-punë, lypje 
lëmoshe, mundësisht asnjë grua, ose sa më pak gra që 
është e mundur, parimi i Paskalit cil faut s'abëtire”, i 


1 Fr.: Duhet me u bagtizue. 

parë nga një perspektivë spirituale. Rezultati, i thënë 
në terma psikologjiko-moralë, “shkëputja nga vetja”, 
“shenjtërimi”, thënë në terma fiziologjikë: hipnotizimi 
- përpjekja për ta çuar njeriun përafërsisht tek ajo që 
për çdo specie kafshërore është letargjia dimërore, për 
shumë bimë të klimave të nxehta letargjia verore, një 
minimum shpenzimi energjetik dhe metabolizmi, ku 
jeta mezi vazhdon të qëndrojë në këmbë, pa e mbërri- 
tur akoma pragun e ndërgjegjes. Për këtë qëllim është 
shpenzuar një sasi e pabesueshme energjie njerëzore - 
vallë a më kot2... Nuk mund të ketë pikë dyshimi se 
këta sportsmen të “shëndetit”, me të cilët gëlon gati çdo 
qertë nga ajo gjë të cilën e luftonin me një training aq 
rigoroz - në raste të panumërta ata janë shëlbyer realisht 
nga ai depresion i thellë fiziologjik, falë ndihmës së 
sistemit të tyre të mjeteve hipnotike: arsye për të cilën 
metodika e tyre njihet mes fakteve më të përgjithshme 
etnologjike. Kësodore është gjë pavend që ta konsi- 
derojmë këtë plan për ta vdekur elementin trupor dhe 
dëshirat, mes simptomave të marrëzisë (siç ia kënda të 
bëjë një sorollopi ngordhalaq “mendimtarësh të lirë” 
dhe Kristoforësh fisnikë ngrënës roast-beef-ësh). Aq më 
i sigurt është përkundrazi fakti se metodika e tyre i çel 
udhën gjithfarë shqetësimeve mendore, “dritave të 
brendshme”, si për shembull në rastin e “hezikastëve” 
të Malit Atos, halucinacioneve optike dhe akustike, 
shpërthimeve dhe ekstazave epshore të sensualitetit 
(Historia e Shenjtes Terezë). Interpretimi që u bëhet kë- 
tyre gjendjeve të sensualitetit nga ata që vuajnë prej tij 
ka qenë gjithmonë kulmi i falsitetit fanatik, gjë që 

shpjegohet vetiu. Theksi i mirënjohjes më të përulur, që 
tejshihet sakaq te vullneti për një interpretim të këtij 
lloji nuk duhet lënë aspak pas dore. Gjendja supreme, 
shpëtimi vetë, ajo qetësi dhe ajo hipnozë totale e arritur 
më në fund, është për ta gjithmonë mister në vetvete, që 
nuk mund të shprehet as me simbolet më të mëdha, si një 
prag dhe një hyrje tek fundi i gjërave, një çlirim nga çdo 
iluzion, si “dija”, “e vërteta”, “qenia”, si një arrati nga 
çdo qëllim, nga çdo dëshirë, nga çdo bërje, një e përte- 
jme e së mirës dhe së keqes. “E mirë dhe e keqe”- thotë 
budisti- “janë të dyja zinxhirë: të dyja kanë qenë të do- 
minuara nga e Përsosura”: “Fakt dhe jo fakt”— thotë be- 
simtari i Vedantave, “nuk i sjellin asnjë dhimbje, njësoj 
sii urti e shkund nga vetja të mirën dhe të keqen, asnjë 
veprim nuk e mundon më mbretërinë e tij, përtej së 
mirës dhe së keqes, përtej këtyre dy gjërave ai ka 
shkuar”: një konceptim ky, tipik për tërë botën indiane, 
sa brahamanike aq edhe budiste. -(As në mënyrën in- 
diane të të menduarit, as në atë kristiane, ai “çlirim” 
nuk ngjan i arritshëm me virtytin, me një përmirësim 
moral, sado lart që ta vendosin vlerën hipnotike të 
virtytit: dhe kjo qoftë e dhënë si e sigurt - nga ana tjetër 
i përgjigjet thjesht realitetit të gjërave. Fakti se mbeten 
të vërteta mbi këtë pikë, mund të konsiderohet mbase si 
fragmenti më i mirë i realizmit në tri fetë më të mëdha, që 
përndryshe janë thellësisht të moralizuara. “Për ata që 
dinë nuk ka detyrime...”. “Shpëtimin nuk e sjell përfiti- 
mi i virtyteve: pasi që ky qëndron në të qenit njësh me 
brahmanin, i paaftë për asnjë përftim perfeksioni, aq 
më pak zhveshja nga mëkatet, pasiqë brahmani, të qenit 
njësh me të cilin është ajo çka përbën shpëtimin, është 

përjetësisht i pastër” -këto pasazhe nga komenti i Çan- 
karas, janë përmendur nga njohësi i parë i vërtetë i filo- 
zofisë indiane në Evropë, miku im Paul Dojsen.)” Le ta 
nderojmë pra “shpëtimin” tek fetë e mëdha, përndry- 
she e kemi pak të vështirë të qëndrojmë seriozë përpara 
vlerësimit të gjumit të thellë të këtyre pesimistëve të 
këputur që janë tepër të lodhur qoftë edhe për të ëndër- 
ruar - ndaj gjumit të thellë, pra, si shkrirje tek braha- 
mari, si përftim i unio mystica” me Zotin. “Kur ta ketë 
zënë gjumi krejt” -pohon në lidhje me këtë “shkrimi” 
më i lashtë dhe më i përnderuari - “e të ketë mbërritur 
qetësinë absolute, në mënyrë që të mos shohë asnjë 
imazh ëndrre, atëherë, o i shtrenjtë, ai është i bashkuar 
me Qenien, ka hyrë brenda vetes - i mbështjellë me Unin 
në njohje absolute, nuk ka më asnjë vetëdije për atë që 
është e brendshme dhe e jashtme. Mbi këto ura s'kalon as 
dita, as nata, as pleqëria, as dhimbja, as vepër e mirë, as 
vepër e keqe.” “Në gjumë të thellë” — thonë mandej be- 
simtarët e kësaj feje, më e thella nga tri fetë e mëdha- 
“shpirti ngrihet dhe del nga ky trup, depërton në dritën 
supreme dhe kësodore shfaqet në figurën e tij: ai është 
rrjedhimisht vetë shpirti suprem, që sillet duke bërë hoka, 
duke luajtur e duke u argëtuar, me gra, me karroca ose 
me miq: mendimet e tij nuk kthehen më mbrapsht tek ajo 
shtojcë trupore me të cilën është ngjitur prëna (fryma jetë- 
sore) si kafsha që tërheq karrocën”. Megjithatë edhe këtu, 
si në rastin e “shpëtimit”, do të mbajmë parasysh faktin se 
në fund, qoftë edhe me madheshtinë e ekstravagancës 
orientale, edhe këtu shprehet vetëm një vlerësim i ng- 


“ Lat.: Bashkimit mistik. 

jashëm me atë të të qartit, të ftohtit, të ftohtit porsi grek, 
por të vuajturit Epikur: sensi hipnotik i hiçit, qetësia e gju- 
mit më të thellë, shkurt mungesa e dhimbjes - kjo mund të 
përfaqësojë për ata që vuajnë dhe për ata që janë rrënjë- 
sisht të pakënaqur sakaq të mirën sipërane, vlerën e vle- 
rave, kjo duhet vlerësuar nga ata pozitivisht, duhet ndjerë 
si pozitivja në vetvete. (Sipas vetë logjikës së ndjenjave, 
hiçi, në të gjitha fetë pesimiste, quhet Zot.) 


18. 


Një mpirje e tillë hipnotike e ndjeshmërisë, e aftësisë 
për të ndjerë dhimbje, që presupozon sakaq forca më 
të rralla, para së gjithash kurajë, përçmim të opinionit, 
“stoicizëm intelektual”, është më pak e shpeshtë se një 
training tjetër kundër gjendjeve depresive i cili, sido- 
qoftë, është më i lehtë: veprimtaria mekanike. Nuk ka 
dyshim që, falë kësaj, një ekzistencë e dhimbshme ndi- 
het e lehtësuar në mënyrë të konsiderueshme, ky fakt 
përvijohet sot, me njëfarë pandershmërie, me emrin 
“bekimi i punës”. Lehtësimi qëndron te kjo: që interesi 
i atij që vuan, shmanget rrënjësisht nga vuajtja- në mo- 
nopolizimin e pandërprerë të ndërgjegjes nga veprimi, 
arsye për të cilën tek ajo mbetet pak hapësirë për dhimb- 
jen: pasi është e ngushtë, kjo oda e ndërgjegjes njerëzorel 
Veprimtaria mekanike me gjithçka që e shoqëron - si- 
kundër rregullsia absolute, bindja e përpiktë dhe e pa- 
menduar, rutina kronike e mënyrës së jetesës, mbushja 
e krejt kohës, njëfarë lejimi, madje njëfarë detyrimi, për 


e 
' Lat.: shpërfillje për veten, 

të qenë “pavetor”, për harrim të vetes, “incuria sui”, 
me çfarë radikalizmi dhe me sa finesë ka ditur me e 
përdorë prifti asket gjithë këtë në luftën kundër dhim- 
bjesi Pikërisht në rastet kur kishte të bënte me vuajtës të 
shtresave të ulëta, me skllevër të punës ose të burgosur 
(ose me gratë, që në fakt, janë kryesisht të dy gjërat së 
bashku, skllave të punës dhe të burgosura), i mjaftonte 
diç më shumë se njëfarë aftësie në ndryshimin e em- 
rave dhe në ripagëzim për t'u treguar atyre në gjërat e 
urryera, një të mirë, një lumturi relative - pakënaqësia 
e skllavit për fatin e tij megjithatë nuk është shpikur nga 
priftërinjtë. - Një mjet akoma më popullor në luftën 
kundër depresionit është paracaktimi i një gëzimi të 
vogël, që është i lehtë për t'u arritur dhe mund të kthe- 
het në rregull, kjo terapi përdoret shpesh së bashku me 
ato që përmendëm qëparë. Forma më e shpeshtë, nën 
të cilën rekomandohet gëzimi si ilaç është gëzimi i të 
shkaktuarit gëzim (si të bësh mirë, të dhurosh, të rrisësh, 
të ndihmosh, të kandisësh, të ngushëllosh, të mburrësh, 
të lavdërosh): duke këshilluar “dashuri për tjetrin”. 
Prifti asket këshillon në fund të fundit një nxitje të ins- 
tinktit më të fortë dhe më vital, edhe pse të dozuar me 
shumë kujdes - të vullnetit për fuqi. Lumturia e “epër- 
sisë më të vogël”, që rrjedh nga bamirësia, nga të qeniti 
dobishëm, nga ndihma, nga elozhimi, është terapia më 
e pasur e ngushëllimit që përdorin zakonisht të gjymtët 
fiziologjikisht, gjithë nëse këshillohen mirë: në rastin 
e kundërt, duke iu bindur natyrisht të njëjtit instinkt 
e krishterimit në botën romake, na tregon shoqata për 
kujdesin ndaj më të varfërve dhe të sëmurëve, tarafe të 

përzishme, të rritura në shtresat më të ulëta të shoqërisë 
së kohës, ku zbatohej me vetëdije kjo terapi kryesore 
kundër depresionit, pra gëzimi i vogël, ai i përfitimit të 
ndërsjellë — vallë a ishte kjo atëherë diçka e re, një zbu- 
lim i vërtetë2 Me “komunitet”, “caenacula””, ky vull- 
net për fuqi, i stimuluar kësodore, qoftë edhe minimal- 
isht, do të arrijë në mënyra shprehjeje të reja dhe më të 
plota. Organizimi në kope, në luftën kundër depresionit, 
përbën një hap dhe një fitore thelbësore. Me rritjen e ko- 
munitetit maturon, edhe për individët, një interes i ri, 
që mjaft shpesh e ngre përtej momentit krejt personal 
të pakënaqësisë vetjake, të përçmimit të vetes (“despec- 
tio sui” të Zhëlinksit). Në dëshirën për t'u çliruar nga 
pakënaqësia konfuze dhe nga sensi i dobësisë, të gjithë 
ata që janë të sëmurë ose priren kah sëmundja gjakojnë 
instinktivisht për një organizim në kope, prifti asket e 
pikas këtë instinkt dhe e nxit, aty ku ekzistojnë grigja, 
ka qenë instinkti i dobësisë që e ka dashur grigjën, dhe 
mprehtësia priftërore që e ka organizuar. Nuk duhet 
harruar, në fakt, se të fortët priren të përçahen me po 
atë nevojë natyrale me të cilën të dobëtit priren të për- 
bashkohen: nëse të parët bashkohen, kjo ndodh vetëm 
në perspektivë të një aksioni të përbashkët ofensiv dhe 
të një kënaqjeje të përbashkët të vullnetit të tyre për 
fuqi, jo pa rezistenca të mëdha nga ana e ndërgjegjes 
individuale, të tjerët, përkundrazi, përbashkohen, duke 
shijuar pikërisht këtë bashkim - pasiqë duke bërë kësh- 
tu instinkti i tyre është shumë i kënaqur, sa instinkti 
i atyre që kanë lindur “zotër” (pra i llojit të vetmuar 


“ Lat.: rrethe ku hahesh. 

të njerëzve pretarë) është i irrituar dhe i shqetësuar, 
tekembramja, nga organizimi. Në fund të çdo oligarkie 
— e gjithë historia na e mëson - fshihet gjithmonë epshi 
i tiranisë, çdo oligarki dridhet vazhdimisht për shkak të 
tensionit që i duhet çdo anëtari të përveçëm për ta do- 
minuar këtë epsh. (Kjo lloj sjelljeje, për shembull, është 
greke: njëqind pasazhe të Platonit e dëshmojnë, të Pla- 
tonit që i njihte të ngjashmit e vet - sikurse vetveten...) 


19. 


Mjetet e priftit asket, të cilat i kemi njohur deri më tash 
- mpirja e ndjenjës së jetës, energjia mekanike, gëzimi 
minimal, sidomos metoda e “duaje fqinjin tënd”, orga- 
nizimi në kope, zgjimi i sensit të fuqisë së komunitetit 
çojnë, për pasojë, te neveria e individit për veten që 
eklipsohet nga kënaqësia e tij për mbrothësinë e grupit 
dhe janë, të para në një optikë moderne, instrumentet 
e tij të pafajshme në luftën kundër pakënaqësisë: le të 
shqyrtojmë tani atë më interesanten, metodën “ fajtore”. 
Kjo metodë synon një gjë: të shkaktojë aberrim të ndjenjës 
- që përdoret si mjeti më efikas kundër gjendjes së tyre 
të shurdhët, të gjatë, paralizuese të dhimbjes, kjo është 
arsyeja përse naiviteti priftëror ka qenë i pashtershëm 
në përsiatjen e kësaj çështje: “Me çfarë mjeti shkaktohet 
aberrimi i ndjenjës””... Kjo tingëllon e rëndë: është e 
qartë se do ishte shumë më e këndshme dhe mbase më 
e pëlqyeshme për veshin sikur të thosha: “Prifti asket 
e ka përdorur gjithmonë në avantazh të vetin entuziaz- 
min që përmban çdo emocion i fortë”. Por ç'e mirë na 
vjen po të lehtësojmë akoma veshët e varur të të femër- 

zuarve tanë modernë” Ç'të mirë bëjmë ne nga ana jonë, 
po t'i lëshojmë qoftë edhe një hap peksnifjanizmit” të 
fjalëve të tyre” Për ne psikologët, kjo do ishte sakaq një 
peksnifjanizëm në veprim, pavarësisht faktit se do të na 
vijë ndot prej tij. Në fakt, psikologu e bazon sot shijen 
e mirë të tij — (të tjerë do thoshin: ndershmërinë e tij), 
nëse ka kund ndonjë bazë, te kundërvënia ndaj asaj 
mënyre të foluri të moralizuar paturpësisht që sot leros 
çdo gjykim modern mbi njerëzit dhe mbi gjërat. Të mos 
të mashtrohemi në lidhje me këtë: ajo që përbën shen- 
jën dalluese më tipike të shpirtrave modernë, të librave 
modernë, nuk është gënjeshtra, por pafajësia që është 
pjesë e pandershmërisë së tyre intelektuale. Nevoja për 
ta vënë në dukje gjithandej këtë “pafajësi” — kjo për- 
bën mbase pjesën më të neveritshme të punës sonë, të 
gjithë asaj pune në vetvete të pashmangshme, me të 
cilën duhet të ngarkohet sot një psikolog është pjesë e 
rrezikut tonë të madh - është një udhë, që mbase na çon 
pikërisht ne tek neveria e madhe... Nuk kam asnjë dys- 
him për atë çka vetëm librat modernë do të shërbenin 
(gjithë nëse do të mbesin, gjë për të cilën sigurisht nuk 
kemi pse tutemi), dhe gjithë nëse ekziston një pasard- 
hje e pajisur me një shije më të rreptë, më të vrazhdë, 
më të shëndoshë) - për çka do shërbente ose mund të 
shërbente gjithçka që është moderne: mund të shërbejë 
si emetikt - dhe kjo falë ëmbëlsimit dhe falsitetit të 
tyre moral, falë feminizmit të tyre thellësisht intim, që 
përkufizohet me qejf si “idealizëm”, e që madje e be- 
“ Që shtiret si dashamirës e njeriu me moral të lartë. Sipas Seth 


Peksnifianit, personazh tek romani Martin Çazëlluiti (1843), i Dikensit, 
“ Ilaç që shërben për të vjellë. 

son se është. Të diturit tanë të sotëm, “të mirët” tanë 
nuk gënjejnë - është e vërtetë: por kjo nuk i nderon atal 
Gënjeshtra e vërtetë, gënjeshtra autentike, e vendo- 
sur, “e ndershme” (mbi vlerën e saj mund të dëgjoni 
Platonin)” do ishte për ta diçka tepër e rreptë, diçka 
tepër e fortë, ajo do të lypte atë që nuk është legjitime 
të pretendohet prej njerëzve, pra që të hapin sytë mbi 
veten, që të dinë ta bëjnë, në veten e tyre, dallimin mes 
“së vërtetës” dhe “së rremes”. Atyre iu shkon vetëm 
gënjeshtra e pandershme, gjithçka që sot e vë në lojë një 
“njeri të mirë” është absolutisht e papërshtatshme për 
çfarëdo qëndrimi tjetër përpos atij të një gënjeshtari të 
pandershëm, gënjeshtari absolut, por jo më pak edhe të 
pafajshëm, sy-kaltër, virtuoz. Këta “njerëz të mirë” - sot 
janë të gjithë thellësisht të moralizuar dhe, për sai takon 
ndershmërisë, janë të shtrembëruar e të gjymtuar për- 
jetësisht: cili prej tyre do ta duronte akoma një të vërtetë 
“rreth njeriut”1... Ose, për ta bërë më konkrete pyetjen: 
kush prej tyre do të toleronte një biografi të vërtetë... DY 
shembuj: Lord Bajroni hartoi një jetëshkrim tepër per- 
sonal, por Tomas Mauri ishte “tepër i mirë” për një gjë 
të tillë: ai i hodhi në zjarr letrat e mikut të tij.” Të njëjtën 
gjë thuhet se ka bërë dr. Guineri, zbatuesi i testamen- 
tit të Shopenhauerit: pasi edhe Shopenhaueri kishte 
shkruar diçka kundër vetes (”eig tavtov”). Amerikani 
virtuoz Thejër,” biograf i Bethovenit, e ndërpreu pa- 
pritur punën e tij: pasi kishte mbërritur deri në njëfarë 
pike të kësaj jete të thjeshtë dhe të nderuar, nuk arriti 
ta duronte më... Morali: cili njeri me mend në krye do 
të shkruante akoma një fjalë të ndershme mbi veten” 
- do të duhej t'i përkiste në këtë rast Urdhrit të Shen- 

jtë të Kokëshkretësisë. Na premtohet një autobiografi 
e Rikard Vagnerit:5' kush dyshon te fakti se do të jetë 
biografi e gjykueshme2... Të kujtojmë akoma tmerrin 
kozmik që ngjalli në Gjermani prifti katolik Jansen 
me përshfaqjen e tij, të përciptë dhe naive përtej çdo 
imagjinate, të lëvizjes gjermane të Reformës: çfarë do 
të ndodhte vallë, sikur dikush të na rrëfente një Luter 
autentik, pa dëlirësinë morale të një prifti fshati, pa er- 
zin e sheqerosur dhe të respektueshëm të historianëve 
protestantë, por përkundrazi me kurajën e paepur të 
një Taine, që vrundullon prej forcës së karakterit dhe jo 
prej një tolerance të kujdesshme të forcës”... (E thënë 
me germa të mëdha, gjermanët kanë prodhuar së fund- 
mi me sukses tipin klasik të kësaj tolerance - mund t'ia 
atribuojnë vetes qysh tash, mund t'i atribuojnë vetes 
lavdin: në personin e Leopold Rankes së tyre, ky advo- 
catus klasik, i lindur, i çdo causa fortior,” ky esnaf mes të 
gjithë esnafëve “oportunistë”.) 


20. 


Por sakaq duhet të më keni kuptuar. - Thënë shkurt: a 
nuk është kjo, tekembramja, një arsye e mjaftueshme 
që ne psikologët sot të mos largohemi kurrë prej një- 
farë mosbesimi kundrejt vetes sonë”... Mbase edhe ne 
jemi ende “shumë të mirë” për zanatin tonë, mbase 
jemi edhe ne viktima, preja, të sëmurët e kësaj shijeje të 
moralizuar të kohës, sado që mund të ndihemi përçm- 
ues të saj - mbase ajo na infekton akoma edhe ne. Nga 


“ Lat.: shkak më i fortë. 

çka paralajmëronte ai diplomati, duke u folur të ngja- 
shmëve të tijt “Të mos u besojmë, zotërinj, sidomos 
reagimeve tona të paral - thoshte - Janë gati gjithmonë 
të mira...” Po kështu duhet t'u flasë sot çdo psikolog të 
ngjashmëve të tij... Dhe kështu kthehemi tek problemi 
ynë, që në të vërtetë kërkon nga ne njëfarë rreptësie, një- 
farë mosbesimi, sidomos kundrejt “reagimeve të para”. 
Ideali asketik në shërbim të një aberrimi ndjenje të paraven- 
dosur — kush e mban mend atë që thashë më përpara, 
ka për ta ditur sakaq pjesërisht, përmbajtjen, e përqen- 
druar në këto dhjetë fjalë, të asaj çka do të ekspozohet. 
Ta shkëpusësh sojin njerëzor nga të gjithë ushqyesit 
e tij, ta zhysësh në tmerre, akull, flakë dhe ëndje, aq 
sa ta bësh të izolohet nga të gjitha, si më një të shtënë 
rrufeje, nga të gjitha gjërat foshnjarake dhe vogëlsitë e 
pakënaqësisë, e topitjes, e humorit të keq: cilat rrugë 
çojnë te ky destinacion” Dhe cilat prej tyre janë më të 
sigurtat”... Të gjitha emocionet e mëdha, e kanë në fund 
këtë fuqi, gjithë nëse shpërthejnë papritur - zemërimi, 
frika, kënaqësia, hakmarrja, shpresa, triumfi, dëshpëri- 
mi, mizoria, dhe në të vërtetë prifti asket ka marrë pa 
tjetër në shërbimet e tij tërë lukuninë e qenve t'egjër që 
janë brenda njeriut duke ndërsyer herë këtë, herë atë, 
gjithmonë me të njëjtin qëllim për ta shkundur njeriun 
nga trishtimi i tij, për t'i dhënë arratinë, dhimbjes së 
tij shurdhane, mjerimit të tij ngurrues, dhe gjithmonë, 
dosido, edhe me një interpretim dhe një “justifikim” 
religjioz. Dhe mandej çdo aberrim ndjenje, i këtij lloji, 
merr shpagë mandej, kjo dihet - e bën të sëmurin më 
të sëmurë - dhe prandaj ky lloj dermani ndaj dhimbjes, 
i matur me një kriter modern, është një lloj “fajtor”. 

Diktati i barazisë, kërkon megjithatë që të emfatizojmë 
faktin se ky derman është aplikuar me ndërgjegje të qetë, 
që prifti asketik e ka dhënë këtë ilaç me besim shumë 
të thellë në dobinë e tij, madje në domosdoshmërinë e 
tij - dhe shumë shpesh ka përfunduar gati në kolaps 
para dhimbjes që ka krijuar vetë, si dhe që revanshet e 
dhunshme fiziologjike të këtyre aberrimeve, mbase deri 
edhe çekuilibrimet e shpirtit, në fund nuk e kundërtho- 
në të gjithë sensin e kësaj lloj terapie: ngaqë kjo, siç e 
kemi treguar ndërkaq më sipër, nuk synonte të shëronte 
sëmundjet, por të luftonte hidhërimin e depresionit, ta 
lehtësonte, ta mpinte. Edhe kështu qëllimi është arritur. 
Nota bazë që prifti asketik i ka lejuar vetes, për të lua- 
jtur çdo lloj muzike agonistike dhe ekstatike mbi kor- 
dat e shpirtit njerëzor, është përmbushur - siç e dinë 
të gjithë- me përdorimin e ndjenjës së fajit. Në esenë e 
mëparshme e kam treguar ndërkaq gjenezën e kësaj 
ndjenje - si pjesë e psikologjisë kafshërore dhe asgjë 
më shumë: aty viheshim përballë ndjenjës së fajit, si- 
methënë, të gjallë. Vetëm në duart e priftit, artist i vër- 
tetë i ndjenjës së fajit, ajo ka marrë formë - dhe çfarë 
formel “Mëkati” — sepse ky është emri i variantit të ri 
priftëror të “ndërgjegjes së keqe” kafshërore (i mizorisë 
së kthyer kah vetja) - ka qenë ngjarja më e madhe, deri 
më sot, në historinë e shpirtit të sëmurë: tek ai kemi 
kryeveprën më të rrezikshme dhe fatale të interpretimit 
religjioz. Imagjinojeni njeriun, që në një mënyrë apo një 
tjetër vuan vetiu, por në shkallë fiziologjike, gati si një 
kafshë e mbyllur në kafaz, pa e ditur përse, me çfarë 
qëllimi, i dëshiruar për arsye — arsyet janë një çlirim - i 
dëshiruar edhe për medikamente dhe për narkotikë, që 

në fund këshillohet me atë që di dhe di madje edhe atë 
çka është e fshehur - dhejal fiton përmendjen, fiton nga 
magjistari i tij, prifti asket, përmendjen e parë të “shka- 
kut” të vuajtjes së tij: duhet ta kërkojë në vetvete, në një 
faj, në një copë të shkuare, duhet ta kuptojë vetë vua- 
jtjen e tij si një gjendje ndëshkimi... Fatkeqi ka dëgjuar, 
ka kuptuar: tani është si pula, përreth të cilës është 
shënuar një vizë. Nga ky rreth vizash nuk arrin të dalë 
më: i sëmuri është bërë “mëkatari”... Dhe tash, për nja 
dy shekuj, nuk do të çlirohemi nga ky i sëmurë i ri, nga 
“mëkatari” — po a do të çlirohemi ndonjëherë” - kudo 
që ta hedhësh shikimin, do të jetë gjithmonë shikimi 
hipnotik i mëkatarit, që shkon gjithmonë në një drejtim 
të vetëm (në drejtimin e “fajit”, si shkak i vetëm i vua- 
jtjes): gjithmonë ndërgjegjja e keqe, kjo “shtazë e krup- 
shme”, thënë me gjuhën e Luterit: gjithmonë e shkuara 
e ripërtypur, veprimi i shtrembëruar, “syri i vrerosur” 
për çdo veprim, gjithkund vullneti për të keqkuptuar 
dhimbjen, keqvlerësimi i saj në ndjenjat e fajit, frikës 
prej ndëshkimit, gjithkund kamxhiku, këmisha e 
forcës, trupi i drobitur nga agjërimi, ndërkryerja: gjith- 
kund mëkatari që e fut veten në rrotën e mekanizmit 
mizor të një ndërgjegjeje të shqetë, e prirë nga epshi i 
sëmurë, gjithkund dhimbja memece, frika e skajshme, 
agonia e zemrës së martirizuar, spazmat e një lumturie 
të panjohur, thirrja për “shëlbim”. Në të vërtetë, falë 
kësaj mënyre të vepruari, depresioni i lashtë, rëndimi 
dhe lodhja janë kapërcyer rrënjësisht, jeta është bërë sër- 
ish shumë interesante: vigjilente, përjetësisht vigjilente, 
e pagjumë, e zjarrtë, e karbonizuar, e zhbërë, e prapë jo 
e lodhur - kështu i dukej njeriut, “mëkatarit”, që është 

nismuar me këto mistere. Ky kryemagjistar i vjetër i 
luftës kundër pakënaqësisë, prifti asketik - kishte fituar 
qartazi, mbretëria e fj kishte ardhur: njerëzit sakaq nuk 
ankoheshin më kundër dhimbjes, lëngonin nga etja për 
dhimbje, “më shumë dhimbje, më shumë dhimbjet” - kjo 
qe britma, për shekuj e shekuj, e dëshirës së dishepujve 
dhe të nismuarve të tij. Çdo aberrim ndjenje që ishte i 
dhimbshëm, gjithçka që bënte copë e grimë, rrëzonte, 
grinte, rrëmbente dhe çonte në ekstazë, fshehtësia e 
vendeve të torturës, zgjuarsia e vetë ferrit — gjithçka qe 
zbuluar tashmë, pikasur, shfrytëzuar, gjithçka ishte në 
shërbim të magjistarit, gjithçka, nga ai çast, i shërbente 
fitores së idealit të tij, idealit asketik... “Mbretëria ime 
nuk është e kësaj bote”$ - vazhdonte të thoshte si në 
fillim ashtu dhe tani: - por a e kishte ende të drejtën të 
fliste kështu2... Gëtja ka thënë se ekzistojnë vetëm tri- 
dhjetë e gjashtë situata tragjike” Nga kjo merret vesh, 
nëse nuk e dini sakaq, se Gëtja nuk qe një prift asket. 
Prifti — njeh më tepër... 


21. 


Për sa i përket të gjithë kësaj lloj terapie priftërore, llojit 
“fajtor”, çdo fjalë kritike është sipërfaqësore. Po fakti që 
prifti asket e ka zakon t'ua rekomandojë, si në këtë rast, 
këtë aberrim ndjenje të sëmurëve të tij (me emrat më 
të shenjtë, dihet, dhe në të njëjtën kohë i pushtuar nga 
shenjtëria e qëllimit të tij), a i ka sjellë realisht dobi ndon- 
jë të sëmuri, a do të kishte vallë dëshirë të mëtonte një 
pohim të tillë” Të paktën duhet të merreshim vesh mbi 
fjalën “dobi”. Nëse mtesa është që me atë të pohohet 


170 Friedrich Nietzsche 


se një sistem i tillë trajtimi e ka përmirësuar njeriun, nuk 
kam asgjë kundër, vetëm shtoj se për mua “i përmirë- 
suar” ka të njëjtin kuptim si “i zbutur”, “i dobësuar”, 
“i dekurajuar”, “i rafinuar”, “i qullosur”, “i tredhur” 
(pra gati e njëjta gjë si “i dëmtuar” ...). Por kur ke të bësh 
kryesisht me krijesa të sëmura, të pakënaqura, të depre- 
sionuara, një sistem i tillë e bën, në çdo rast, të sëmurin 
edhe më të sëmurë, edhe në qoftë se e bën “më të mirë”, 
mjafton të pyesësh psikiatrët se cilat janë pasojat e ap- 
likimit metodik të torturave shëlbyese, të detyrimeve 
dhe konvulsioneve shpëtuese. Mjafton të pyesësh edhe 
historinë: sa herë që prifti asket ua ka aplikuar këtë tra- 
jtim të sëmurëve, sëmundja vetëm sa ka fituar terren, 
me një shpejtësi të jashtëzakonshme, në gjerësi dhe në 
thellësi. Dhe “rezultati” cili ka qenë2 Një sistem nervor 
i shkatërruar, përpos sëmundjes ekzistuese, dhe kjo te 
më i madhi sikurse te më i vogli, tek individët sikurse 
te masat. Pas training-ut të pendesës e të shpëtimit të 
shpirtit gjejmë epidemi shumë të mëdha epileptike, më 
të mëdhatë që njeh historia, si ato të balerinëve të Shën 
Vitos dhe të Shën Gjonit në Mesjetë, si fazë tjetër e pa- 
sojave të saj gjejmë paralizat e tmerrshme dhe depre- 
sionet kronike, me të cilat, në disa raste, përmbyset 
temperamenti i një populli ose i një qyteti (Gjenevë, Ba- 
zel) njëherë e përgjithmonë, në të kundërtën e vet - dhe 
këtu duhet konsideruar edhe histerizmi i shtrigave, 
diçka e ngjashme me somnambulizmin (tetë shpërthi- 
me të mëdha epidemike vetëm mes 1564-ës dhe 1605- 
ës) - gjejmë mes pasojave ato delire vetëvrasëse kolek- 


” I: rroftë vdekja. 

tive, britma e tmerrshme e të cilëve “evviva la mortel”t 
u dëgjua në tërë Evropën, e ndërprerë nga idiosinkrazi 
herë epsharake herë të furishme shkatërruese: veç 
kësaj, po ai gërshetim afektesh, me po ato ndërhyrje 
dhe po ato kërcime, vihet re edhe sot kudo, në çdo 
rast atje ku doktrina asketike e mëkateve arrin për të 
disatën herë sukses të madh. (Neuroza fetare duket si 
formë e “shfaqjes së djallit”: nuk ka asnjë dyshim. Çfarë 
është2 Quaeritur.) Përgjithësisht, ideali asketik dhe 
kulti i tij sublim-moral, ky sistemim shumë gjenial si 
dhe shumë i shpenguar e shumë i rrezikshëm i çdo 
metode të aberrimit të ndjenjës, nën mbrojtjen e qëlli- 
meve të shenjta, është i shkruar me germa të mëdha në 
mënyrë të tmerrshme dhe të paharrueshme në tërë his- 
torinë e njeriut, dhe për fat të keq, jo vetëm në historinë e 
tij... Nuk do të dija ç' gjë tjetër të tregoja që e ka sulmuar 
shëndetin dhe efikasitetin e racës së evropianëve me kaq 
shumë destruktivitet si ka bërë ky ideal: pa e tepruar 
minimalisht ai mund të jetë fataliteti i vërtetë në histori- 
në shëndetësore të evropianit. E shumta, mund të bëni 
një krahasim posaçërisht me ndikimin gjerman: dua të 
them për helmimin e Evropës nga alkooli, çka deri më 
sot është mbajtur në një hap me epërsinë politike dhe 
raciale të gjermanëve (- atje ku ata shtien gjakun e tyre, 
shtien edhe vesin e tyre). - I treti në rend përparësie 
është për t'u shënuar sifilizi - magno sed proxima inter- 
vallo.“n 


“Lat.: ankohet 
“ Lat.: që vjen fill më pas në radhë, por pas një intervali të madh. 

22. 


Prifti asketik ka korruptuar shëndetin e shpirtit, kudo 
që ka ardhur në pushtet, e për pasojë ka korruptuar edhe 
shijen in artibus et litteris” - dhe akoma e korrupton - 
“Për pasojë2” - Shpresoj që të mos hasen vështirësi për 
të ma lejuar këtë “për pasojë”, të paktën nuk do ta tregoj 
këtu. Një përmendje e vetme: i referohet librit themelor 
të literaturës së krishterë, modelit të saj të njëmendtë, 
“librit në vetvete”. Akoma në mesin e ma-dhështisë 
greko-romake, që ishte edhe një madhështi librash, në 
prani të një bote të lashtë shkrimesh që nuk kishin rënë 
akoma në dekadencë e rrënim, në një kohë kur mund 
të lexoheshin akoma disa libra për zotërimin e të cilave 
sot do të jepeshin në shkëmbim gjysma letërsish, ple- 
beizmi dhe mendjemadhësia e agjitatorëve të krishterë 
— i quajnë Etërit e Kishës - guxonte sakaq të dekreton- 
te: “Edhe ne kemi letërsinë klasike, nuk kemi nevojë për 
atë të Grekëve” - duke bërë me shenjë krenarisht drejt 
librave të tyre me legjenda, letrave të apostujve dhe 
traktateve të tyre të vogla apologjetike, pak a shumë 
në të njëjtën mënyrë si lufton sot “ushtria e shpëtimit” 
angleze, me një letërsi të ngjashme, kundër Shekspirit 
dhe “paganëve” të tjerë. Siç mund ta kuptoni fare lehtë, 
unë nuk e dua Dhjatën e Re, gati më turbullon fakti se 
jam kështu vetëm me shijen time përballë kësaj vepra 
letrare shumë të çmuar dhe tepër të vlerësuar (shija e 
dy mijëvjeçarëve është kundër meje): por ç'rëndësi kal 


“ Lat. : në artet dhe letrat. 


Gjenealogjia e moralit 173 


“Ja ku jam, nuk mund të bëj ndryshe”, - kam guxim 
për shijen time të keqe. Dhjata e Vjetër — po, është një gjë 
krejt tjetër: Dhjata e Vjetër meriton çdo respekti Aty gjej 
burra të mëdhenj, një peizazh heroik dhe, gjë shumë 
e rrallë mbi tokë, naivitetin e pakrahasueshëm të një 
zemre të fortë, dhe për më tepër, gjej një popull. Tek e 
Reja, përkundrazi, kurrgjë përpos manovrash të vogla 
sektesh, kurrgjë përpos rokokoshë të shpirtit, kurrgjë 
tjetër përpos pikëvështrimesh fluturake, marrakotjesh, 
thjesht atmosferë kuvendi, pa harruar një duhmë - 
nganjëherë - me ëmbëlsi bukolike, tipike e epokës (si 
edhe e provincës romake) dhe që nuk është aq hebraike 
sa është helenistike. Përvujtëria dhe mendjemadhësia në 
çdo faqe: një vërshim i ndjenjës që gati të budallalleps: 
histeri pasionale por pa pasion, pantomimë e dhimb- 
shme, është e qartë që këtu mungon çdo edukim i mirë. 
Si është e mundur të bësh kaq shumë zhurmë mbi ve- 
shëmi Asnjëri nuk merakoset për këtë, as Zoti. Gjithë 
këta njerëz të vegjël province, në fund, duan edhe “ku- 
rorën e jetës së përjetshme”: por me çfarë qëllimi” Për 
çfarë2 - Nuk mund të jesh më fyes se kaq. Një Pjetër “të 
pavdekshëm”: kush do ta duronte” Kanë një ambicie 
që të bën për të qeshur, këta ripërtypin faktet e tyre më 
intime, budallallëqet, trishtimet dhe meraket e tyre të 
ngeshme, a thua sikur vetë universi ta kishte për detyrë 
të vetë-bezdisej: po si nuk lodhen së përfshiri vetë Zotin 
në fatkeqësitë më të vogla që i godasin. Dhe kjo kokë- 
më-kokë e përjetshme me Zotin, sa pa shijel Kjo bezdisje 
fizikisht e pacipë e Zotit, hebraike dhe aspak hebraikelt... 
Në Azinë Lindore ekzistojnë “ popullsi pagane” të vogla 

e të përçmuara, nga të cilat këta të krishterët e parë do 

kishin mundur me mësue diçka thelbësore, pak takt në 

adhurim, këto kombe nuk ia lejojnë vetes, siç dëshmoj- 

në misionarët e krishterë, të shqiptohet as emri i zotit të 

tyre. Kjo më duket delikate mjaftueshëm, sigurisht që 

është tepër delikate jo vetëm për të krishterët “e parë”: 

për ta kuptuar kontrastin, mund të kujtojmë Luterin, 

më “shprehiplotin” dhe më mendjemadhin fshatar që 

ka pasur Gjermania, por edhe tonin luteran tek i cili ky 

ndihej shumë i përfaqësuar gjatë kokë-më-kokës së tij 

me Zotin. Kundërvënia e Luterit ndaj shenjtorëve mes- 

jetarë të Kishës (dhe në mënyrë të veçantë ndaj “papës, 

kurvës së dreqit”) qe në fund të fundit, pa hije dyshimi, 

kundërvënia e një bujku të bezdisur nga etiketa e mirë 

e Kishës, ajo etiketë përkushtimore e shijes hieratike, që 

pranon si Sancta Sanctorumi vetëm më të konsakruarit 
dhe më të rezervuarit kurse bujqit i lë jashtë. Pikërisht 
në këtë vend dhe njëherë e përgjithmonë, ata nuk duhet 
të flasin - por Luteri, fshatari, e mendonte ndryshe, kjo 
nuk i dukej gjermane mjaftueshëm, donte para së gjithash 
të fliste drejtpërsëdrejti, të fliste në vetë të parë, “pa cer- 
emoni” me Zotin e tij... Dhe kështu bëri. — Ideali aske- 
tik, mund ta keni marrë vesh, kurrë dhe në asnjë vend 
nuk ka qenë një shkollë e shijes së mirë, e aq më pak e 
mirësjelljes - në rastin më të mirë ka qenë një shkollë për 
mënyrat e sjelljes priftërore: në fakt përmban në vetvete 
diçka armiqësore për vdekje ndaj të gjitha rregullave të 
mirësjelljes - mungesë mase, përçmim për masën, është 
vetë ai një non plus ultrart. 


 Lat.: shenjtë të shenjtëve. 
t Lat.: që s'ka më tej. 

23. 


Ideali asketik ka prishur jo vetëm shëndetin dhe shijen, 
por ka korruptuar edhe një gjë të tretë, një të katërt, një 
të pestë, një gjë të gjashtë - do të ruhem mirë nga të 
thënët sa (nuk do arrija kurrë në fundi). Këtu nuk do të 
nxjerr në dritë atë që ka prodhuar ky ideal: por më tepër 
vetëm domethënien e tij, atë çka lë të kuptohet, atë çka 
është e fshehur pas tij, nën të, tek ai, shprehja provizore, 
konfuze, e tejmbushur me pyetje dhe me keqkuptime 
e së cilës është ai. Dhe vetëm në lidhje me këtë qëllim 
nuk kam mundur t'u kursej lexuesve të mi një shikim 
mbi pamatësinë e rezultateve të tij, edhe të rezultateve 
të tij fatale: për ta përgatitur, pra, me aspektin më të 
mbramë dhe të tmerrshëm që ka, për mua, problemi 
i domethënies së atij ideali. Çfarë do të thotë, në fakt, 
fuqia e këtij ideali, pamatësia e fuqisë së tij2 Për ç'arsye 
i është dhënë kaq shumë hapësirë2 Përse nuk i është 
kundërvënë rezistenca më e mirë” Ideali asketik shpreh 
një vullnet: ku gjendet vullneti i kundërt, ku shprehet 
ky ideal i kundërt2 Ideali asketik ka një gëllim - ky është 
mjaft i përbotshëm sa që i bën të gjitha interesat e tjerë 
të ekzistencës njerëzore, të duken në krahasim me të, 
meskinë dhe të kufizuar, i finalizuar për këtë qëllim të 
vetin, ai interpreton në mënyrë të pamëshirshme epo- 
ka, njerëz e popuj, nuk toleron asnjë interpretim tjetër, 
asnjë qëllim tjetër, hedh poshtë, mohon, miraton, kon- 
firmon vetëm në kuptimin e interpretimit të tij (- dhea 
ka pasur gjëkundi një sistem interpretativ të menduar 
në mënyrë më të plotë”), ai nuki nënshtrohet asnjë fuq- 
ie, madje beson në supremacinë e tij mbi çdo pushtet, 

mbi përparësinë e tij absolute ndaj çdo pushteti - beson 
se mbi tokë nuk ekziston asnjë fuqi që s'duhet të marrë 
në mënyrë ekskluzive një domethënie nga ana e tij, një 
të drejtë ekzistence, një vlerë, si instrument i veprës 
së tij, si udhë dhe mjet drejt synimit të tij, drejt një qël- 
limi unikal... Ku është e kundërta e këtij sistemi të mby- 
Ilur vullneti, synimi dhe interpretimi” Përse mungon e 
kundërta”... Ku është “gëllimi unik” tjetër”... Më thonë, 
ama, se ai nuk mungon, që jo vetëm ka bërë një luftë 
të gjatë dhe fitimtare kundër atij ideali, por që sakaq e 
ka mposhtur atë ideal në të gjitha gjërat më të rëndë- 
sishme: e gjithë shkenca jonë moderne qenka dëshmia 
e kësaj - kjo shkencë moderne që, si një filozofi tipike 
e realitetit, beson, në mënyrë të dukshme, vetëm tek 
vetvetja, zotëron, në mënyrë të dukshme, guximin e 
vetvetes, vullnetin e vetvetes dhe deri më sot ka arri- 
tur t'ia dalë mjaft mirë pa Zotin, përtejsinë dhe virtytet 
mohuese. 

Ndërkohë një rrumpallë e tillë dhe kaq shumë llafe 
agjitatorësh nuk më lëvizin as qimen: këta trumbetues 
të realitetit janë muzikantë të këqij, ndihet mjaft qartazi 
se zërat e tyre nuk vinë nga aq thellë sa duhet, me gojën 
e tyre nuk flet honi i ndërgjegjes shkencore - pasiqë sot 
ndërgjegjja shkencore është një hon -, fjala “shkencë” 
në gojë të tilla trumbetuesish nuk është asgjë tjetër pos 
një prostitucion, një abuzim, një pacipësi. Pikërisht e 
kundërta e asaj që pohohet këtu, është e vërtetë: shken- 
ca sot nuk ka asnjë besim në vetvete, për të mos folur 
për një ideal mbi veten - dhe aty ku ajo akoma arrin 
të jetë pasion, dashuri, zjarr, dhimbje, nuk është sigur- 
isht ideali i kundërt i atij ideali asketik, por më tepër 

forma e tij përfundimtare është më aristokrate. Ju duket 
e çuditshme”... Edhe mes të diturve të sotëm ekzisto- 
jnë shumë njerëz të mirë modestë që punojnë, kënaqen 
me qoshkun e vet dhe, për faktin se kënaqen, herë pas 
here rivendikojnë me shumë pak modesti detyrën për 
t'u kënaqur, sot, sidomos te shkenca - pasi pikërisht në 
këtë fushë do të kishte shumë gjëra të dobishme për të 
bërë. Nuk kam asnjë vërejtje, më pak se kurrë do të doja 
ta helmoj gëzimin që kanë këta punëtorë të ndershëm 
për zanatin e tyre. Por me faktin se tash, në shkencë, pu- 
nohet rëndshëm dhe se ekzistojnë punëtorë të kënaqur, 
nuk është aspak e vërtetuar që shkenca, si tërësi, ka sot 
një qëllim, vullnet, ideal, besim të madh të pasionuar. 
Siç kam thënë, shtrohet çështja e kundërt: aty ku nuk 
është shpërfaqja më e rishtë e idealit asketik - bëhet 
fjalë për ato raste të rralla, të kërkuara, të përzgjed- 
hura ku gjykimi i përgjithshëm mund të ndryshohet 
- sot shkenca është një strofkë për çdo lloj burracakë- 
rie, mungese besimi, brejtje ndërgjegjeje, despectio sui, 
ndërgjegjeje të keqe — ajo është shqetësimi i vetë mung- 
esës së idealit, dhimbja për mungesën e dashurisë së 
madhe, pamjaftueshmëria e një modestie të pavullnet- 
shmel Zotësia e të diturve tanë, zelli i tyre i pakuptimtë, 
vetë mjeshtëria e tyre artizanale — sa shpesh e gjitha kjo 
merr kuptimin e një parandalimi që i bëjnë vetes për të 
parë diçkal Shkenca si mjet i vetë-anestetizimit: e dinit 
këtë2.., I lëndojmë ata - kushdo që frekuenton të ditu- 
rit e di - qoftë edhe vetëm me një fjalë të pafajshme, i 
bëjmë armiq të diturit tanë në momentin kur besojmë 
se iu bëjmë nder, i bëjmë të lozin nga fiqiri thjesht ngase 

nuk e patëm finesën për të gjetur me kë kishim të bënim, 
në të vërtetë, kishim të bënim, me të vuajtur, (që nuk 
duan t'i rrëfejnë vetes atë çka janë realisht), me njerëz 
të përçudnuar dhe të pavetëdijshëm që kanë frikë nga 
një gjë e vetme: me mbërritë tek ndërgjegjësimi. 


24. 


Dhe tani le të shohim anën tjetër, një nga ato rastet e 
rralla për të cilat ju flisja, idealistët e fundit që ekzistoj- 
në sot mes filozofëve dhe të diturve: a kemi vallë tek 
ata kundërshtarët e kërkuar të idealit asketik, kundër- 
idealistët e tijt Në të vërtetë, ata e besojnë veten si të tillë, 
këta “mosbesues” (pasi kështu janë të gjithë): duket se 
pikërisht ky është kusuri i tyre i fundmë i besimit, me 
qenë kundërshtarë të këtij ideali, aq seriozë janë mbi 
këtë pikë, aq të pasionuara bëhen fjalët e tyre, gjestet e 
tyre në lidhje me këtë - dhe prandaj u dashka të jetë e 
vërtetë, ajo që besojnë ata2 Ne “njohësit” jemi bërë pak 
nga pak mosbesues kundrejt çdo lloj besimtari, dys- 
himi ynë na ka stërvitur pak nga pak të nxjerrim për- 
fundime të kundërta me ato që kanë nxjerrë më parë 
njerëzit, simethënë, sa herë që forca e një besimi duket 
shumë në pah, jemi mësuar të nxjerrim si përfundim 
një dobësi të vërtetueshmërisë - madje pagjasinë e asaj 
që besohet. As ne nuk mohojmë se “besimi të shpëton”: 
pikërisht për këtë arsye mohojmë se besimi provon diçka - 
një besim i fortë, që të jep lumturinë, shkakton dyshim 
mbi objektin e atij besimi, nuk e vendos “të vërtetën” 
e tij, vendos njëfarë probabiliteti — të iluzionit. Çfarë 
ndodh pra në këtë rast2 - Këta mohues dhe vetmitarë 

të sotëm, këta fanatikë të një gjëje të vetme, të nevojës, 
pra, për një pastrim intelektual, këta shpirtra të fortë, të 
rreptë, të përkorë, heroikë, që janë nderi i epokës sonë, 
të gjithë këta ateistë të zbehtë, anti-kristianë, imoralistë, 
nihilistë, këta skeptikë, “efektikë,” veremlinj të shpirtit 
(gjë kjo që është e zakonshme, në njëfarë kuptimi, për 
të gjithë, pa përjashtuar kënd), këta idealistë të fundit 
të njohjes, të vetmit tek të cilët sot është e gjallë dhe 
e mishëruar ndërgjegjja intelektuale - dhe mëtojnë, në 
të vërtetë, se janë sa më larg që është e mundur nga 
ideali asketik, këta “shpirtra të lirë, shumë të lirë”: e 
prapë do të më duhet t'u zbuloj atyre, atë që as vetë 
nuk mund ta shohin - ngaqë janë tepër afër - ky ideal 
është në të vërtetë edhe ideali i tyre, ata e përfaqësojnë 
sot atë dhe mbase askush tjetër, ata vetë janë produk- 
ti i tij më i spiritualizuar, suaza e tij më e përparuar e 
luftëtarëve dhe eksploratorëve, forma e tij më kanosëse 
e joshjes, më shpirtbutë, më pak e kapshme - nëse në 
njëfarë mënyre jam një zgjidhës enigmash, dua të jem 
me këtë pohimi... Ata janë akoma fort larg nga të qenit 
shpirtra të lirë: ngaqë ata i besojnë akoma të vërtetës... Kur 
kryqtarët e krishterë n'Orient u përplasën me urdhrin 
e pamposhtur të Hashishinëve, atë urdhër shpirtrash të 
lirë par excellence, gradat më të ulëta të të cilëve jetonin 
në një bindje të paarritur ndonjëherë nga asnjë urdhër 
oshënar, ata morën disi edhe udhëzime mbi atë simbol 
dhe atë besëlidhje sakramentale, që u rezervohej vetëm 
gradave më të larta, si secretumi tyre: “ Asgjë nuk është e 
vërtetë, gjithçka lejohet”... E pra, kjo ishte liria e shpirtit, 
me atë edhe besimi tek e vërteta liktridohej... Një shpirt i 
lirë evropian, i krishterë, a është humbur ndonjëherë në 

këtë pohim dhe në pasojat e tij labirintiket A e njeh vallë 
nga përvoja minotaurin e kësaj shpelle2... E dyshoj dhe, 
për më tepër, e di se gjërat janë ndryshe. Asgjë nuk është 
saktësisht më e huaj për këta monofanatikë, për këta të 
ashtuquajtur “shpirtra të lirë”, se liria dhe çlirimi në atë 
kuptim, në asgjë tjetër nuk janë të lidhur më ngushtë, 
fanatizmi i tyre absolut në besimin tek e vërteta nuk ka 
të krahasuar. Të gjithë këtë mbase e njoh nga shumë 
afër: atë përkohësinë e përnderueshme filozofike, tek e 
cila të çon një besim i tillë, atë stoicizëm të intelektit, që 
përfundon duke i ndaluar vetes jo-në po aq rreptësisht 
sa edhe po-në, atë dëshirën për të qëndruar të ndalur 
përpara efektikes, para factum brutum,t atë fatalizëm të 
“petits faits”$ (ce petit fataliste, 9“ e përkufizoj unë), ku 
shkenca franceze kërkon sot njëfarë primati moral mbi 
atë gjermane, atë dëshirën për të hequr dorë nga çdo 
interpretim (për të përdhunuar, doktoruar, shkurtuar, 
nëpërkëmbur, mbushur, shpikur, falsifikuar dhe për të 
bërë gjithçka që është pikërisht thelbi i çdo interpretimi) 
- e gjitha kjo, e parë gjerësisht, shpreh aq asketizëm të 
virtytit, sa shpreh çfarëdo mohimi i sensualitetit (në 
fund, është vetëm një modus i këtij mohimi). Ajo çka e 
çon atë pastaj tek ai vullnet absolut për të vërtetën, është 
besimi tek vetë ideali asketik, edhe pse si shpirt i imperati- 
vit të tij të pandërgjegjshëm - të mos vetëmashtrohemi 
në lidhje me këtë - është besimi në një vlerë metafizike, 
në një vlerë në vetvete të së vërtetës, sikundër vetëm ai 
ideal garanton dhe bën të vlefshme (mbahet në këm- 
“ Lat: fakti bruto. 


1 Fr.: faktet e vogla. 
me Fr.: ky fatalist i vogël. 





Gjenealogjia e moralit 181 


bë dhe rrëzohet bashkë me atë ideal). Nuk ekziston, 
po të gjykojmë rigorozisht, asnjë shkencë pa “hipote- 
zat” e saj, mendimi i një shkence të tillë është i pakon- 
ceptueshëm, paralogjik: një filozofi, një “besim”, duhet 
të paraekzistojë gjithmonë, që ta aftësojë shkencën të 
nxjerrë prej saj një drejtim, një kuptim, një cak dhe një 
metodë, një të drejtë ekzistence. (Kush e mendon ndry- 
she, kush për shembull, merr përsipër ta konsiderojë 
filozofinë “mbi baza mirëfilli shkencore”, duhet më 
parë, me këtë qëllim, të kthejë përmbys jo vetëm filo- 
zofinë, por edhe vetë të vërtetën: fyerja më e madhe 
e erzit që mund të ekzistojë në lidhje me dy vashëza 
kaq të denjal) Po, nuk ka dyshim - dhe këtu ia lë fjalën 
Shkencës gazmore cit. libri i pestë - : “Njeriu i vërtetë, në 
atë domethënie të guximshme dhe ekstreme që është 
parakushti i besimit te shkenca, pohon në këtë mënyrë një 
botë të ndryshme nga ajo e jetës, e natyrës dhe e historisë: 
dhe përderisa pohon këtë “botë të ndryshme”, si2 nuku 
dashka ta mohojë antitezën e saj këtë botë, botën tonë”... 
Sidoqoftë është besint metafizik ai mbi të cilën bazohet 
besimi ynë tek shkenca - edhe ne, subjektet e sotme të 
njohjes, ne ateistët dhe antimetafizikët, edhe ne e mar- 
rin akoma zjarrin tonë nga ajo flakë që e ka ndezur një 
besim mijëravjeçar, ai besim i krishterë që ishte përn- 
dryshe besimi i Platonit, për të cilin Zoti është e vërteta 
dhe e vërteta është hyjnore... Por si mund të ndodhë kjo, 
nëse pikërisht ky besim vjen duke u bërë gjithmonë 
e më i pabesueshëm, kur asgjë më nuk shpërfaqet si 
hyjnore në mos gabimi, verbëria, gënjeshtra - kur vetë 
Zoti shpërfaqet si gënjeshtra jonë më e gjatë”... Në këtë 
pikë është e domosdoshme të ndalemi e ta mendojmë 

situatën më gjatë. Vetë shkenca ka nevojë tashmë për një 
justifikim (çka nuk do të thotë aspak se ekziston një i 
tillë për të). Në këtë kontekst mjafton t'u drejtohemi 
filozofëve më të hershëm dhe atyre më modernë: tek 
të gjithë mungon një vetëdije se sa nevojë ka për një 
justifikim vetë vullneti për të vërtetën, dhe ky është një 
boshllëk në çdo filozofi - po kjo përse ndodh” Sepse 
ideali asketik deri më sot i ka dominuar të gjitha filo- 
zofitë, sepse e vërteta është vendosur si qenie, si Zot, si 
gjykata më e lartë e apelit, sepse të vërtetës nuk i është 
lejuar kurrë të jetë një problem. Kjo “lejuar”, a kupto- 
het2 - Qysh nga momenti kur mohohet besimi te Zoti 
i idealit asketik, shtrohet një problem i ri: ai i vlerës së të 
vërtetës. - Vullneti për të vërtetën ka nevojë për një kri- 
tikë - me këtë përkufizojmë vetë detyrën tonë -, vlera 
e së vërtetës duhet të vihet njëherë në diskutim në rrugë 
eksperimentale. (Kush mëton se qeshë tepër konciz, 
mund të rilexojë pasazhin e Shkencës gazmore me titull: 
“Në ç'masë edhe ne jemi ende të devetë”, ose më mirë 
akoma të gjithë librin e pestë të kësaj vepre, sikundër 
edhe parathënien e librit Agu i mëngjesit). 


25. 


Jol Mos m'u vardisni me shkencë teksa po kërkoj antag- 
onistin natyral të idealit asketik, teksa pyes: “Ku është 
vullneti i kundërt, ku shprehet ideali i kundërt i tijt”. Në 
lidhje me këtë, shkenca është shumë larg nga të qenit e 
pavarur mjaftueshëm, në çdo aspekt shkenca ka nevojë 
më parë për një ideal vlere, për një fuqi prodhuese vle- 
rash, në shërbimin e të cilës të mund të besojë tek vetja - ajo 

vetë nuk prodhon kurrë vlera. Raporti i saj me idealin 
asketik në vetvete nuk është aspak antagonist: përkun- 
drazi, ajo madje përfaqëson akoma thelbësisht forcën 
impulsive, në procesin e brendshëm të zhvillimit të 
atij ideali. Kundërvënia dhe lufta e saj nuk i referohen, 
nëse konsiderohen më vëmendshëm, idealit vetë, por 
vetëm veprave të tij të jashtme, shfytyrimeve të tij, lojës 
së tij me maska, ashpërsimit të tij kalimtar, ngurtësimit, 
dogmatizimit të tij - kthehet të çlirojë jetën, duke mo- 
huar elementet sipërfaqësorë tek ai. Të dyja këto du- 
kuri, shkencë dhe ideal asketik së bashku, kanë në fakt 
të njëjtën bazë - e kam qartësuar sakaq - pra, mbi të 
njëjtin mbivlerësim të së vërtetës (më saktë: mbi vetë 
besimin tek pamundësia për të vlerësuar dhe kritikuar të 
vërtetën), dhe pikërisht për këtë ato janë doniosdoshmër- 
isht aleate - kështu që, gjithë nëse sulmohen, duhet të 
sulmohen dhe duhet të vihen në diskutim së toku. Një 
zhvlerësim i idealit asketik mbart pashmangshëm me 
vete edhe një zhvlerësim të shkencës: prandaj duhen 
hapur sytë në kohë dhe duhen mprehur veshëti (Arti, 
po flas provizorisht, pasi do të kthehem në një moment 
tjetër dhe më gjatë mbi këtë temë, — arti, ku pikërisht 
gënjeshtra shenjtërohet dhe vullneti për iluzion e ka nga 
ana e vet ndërgjegjen e mirë, i kundërvihet shumë më 
rrënjësisht se shkenca idealit asketik: këtë e pat kup- 
tuar instinkti i Platonit, armikut më të madh të artit që 
ka pasur deri më sot Evropa. Platoni kundër Homerit: 
ky është i tëri antagonizmi i vërtetë - nga njëra anë, ai 
që i “qëndron përtejsisë” me dëshirë, shpifësi i madh 
kundër jetës, nga ana tjetër, hyjnizuesi i saj i pavullnet- 
shëm, natyra e artë. Vënia e artit në shërbim të idealit 

asketik është, për këtë arsye, korruptimi më autentik që 
mund të ekzistojë dhe, për fat të keq, një nga më të za- 
konshmit: sepse asgjë nuk është më e korruptueshme 
se artisti.) Edhe nga pikëvështrimi fiziologjik, shkenca 
ka të njëjtën bazë me idealin asketik: njëfarë varfërimi i 
Jetës është premisa si për njërën, ashtu dhe për tjetrën 
- emocionet e ngrira, tempo-ritmi i ngadalësuar, di- 
alektika në vend të instinktit, sertësin e stampuar mbi 
fytyrat dhe gjestet (sertësia, kjo simptomë e pak- 
eqkuptueshme e një metabolizmi të lodhur, e njëjete që 
lufton dhe rraskapitet). Le të konsiderojmë periudhat e 
një populli ku i dituri na shfaqet në plan të parë: janë 
epoka lodhjeje, shpesh mugullimi, dekadence - forca 
gurgulluese, besimi tek jeta, besimi tek e ardhmja janë 
zhdukur. Epërsia e mandarinëve nuk nënkupton kurrë 
asgjë të mirë: aspak ndryshe nga ardhja e demokracisë, 
e arbitrimit të paqes në vend të luftës, e barazisë së të 
drejtave për gratë, e fesë së mëshirës dhe të çfarëdo 
simptome tjetër të jetës që rrënohet. (Shkenca e pame si 
problem: çfarë do të thotë shkencë2 Në lidhje me këtë 
shih parathënien e Lindja e tragjedisë). — Jol kjo “shkencë 
moderne” - hapini mirë sytël — është tash për tash ale- 
atja më e mirë e idealit asketik, dhe kjo pikërisht për 
faktin se është më e pavetëdijshmja, më pak e vullnet- 
shmja, më e fshehta dhe më e nëndheshmjal Deri më 
sot kanë luajtur të njëjtën lojë, “të varfrit në shpirt” dhe 
kundërshtarët shkencorë të atij ideali (të ruhemi mirë, 
kjo e thënë kalimthi, nga të menduarit se këta janë e 
kundërta e atyre, diçka si të pasurit në shpirt - nuk janë 
aspak, unë i kam quajtur veremlinjtë në shpirt). Fitoret 
e famshme të këtyre të fundit: janë fitore, nuk ka dy- 

shim - por mbi çfarë2 Tek ata ideali asketik nuk është 
mposhtur fare, madje është bërë më i fortë, pra më i pa- 
kapshëm, më spiritual, më i rrezikshëm, sepse shkenca 
ka shkatërruar gjithmonë e më shumë pa mëshirë, ka 
shkatërruar një mur, një kundërfortesë që i qe vënë në 
shpinë dhe që ia bënte më të pagdhendur pamjen. Me të 
vërtetë mendoni se mposhtja e astronomisë teologjike 
do të thotë mposhtje e atij ideali2... A është bërë vallë 
njeriu më pak nevojtar për një zgjidhje të përtej-jetshme 
të enigmës së tij ekzistenciale, sepse kjo ekzistencë, 
qysh prej atëherë, paraqitet më e rëndomtë, më e pado- 
bishme, më sipërfaqësore në rendin e dukshëm të uni- 
versit2 Nga Koperniku e këndej vetëzvogëlimi i njeriut, 
vullneti i tij për t'u vetëzvogëluar, a nuk përparon vallë 
në mënyrë të pandalshme” Për fat të keq, besimi i tij 
në dinjitetin, unicitetin, pazëvendësueshmërinë e tij në 
skemën hierarkike të qenieve, është zhdukur —- ai është 
bërë kafshëror, tekstual, i pacilësueshëm dhe një kafshë 
e pazbutur, ai që në besimin e tij të dikurshëm ishte gati 
Zoti ('ibiri i Zotit”, “Njeriu-Zot”)... Nga Koperniku e 
këndej, njeriu duket sikur ka përfunduar mbi një sipër- 
faqe të përthyer - tashti rrokulliset gjithnjë e më shpejt 
larg nga pika qendrore - ku” në hiç” drejt “ndjenjës 
gërryese të hiçit të vet”7... Dalel kjo do të ishte rruga e 
drejtë - drejt idealit të lashtë... Çdo shkencë (dhe aspak 
vetëm astronomia mbi efektet demoralizuese dhe de- 
gjeneruese të së cilës Kanti ka bërë atë rrëfimin për t'u 
mbajtur mend se “ajo e asgjëson rëndësinë time”), çdo 
shkencë sot, si ajo natyrore, si ajo jo natyrore, - kështu 
e përkufizoj autokritikën e njohjes - priret të heqë tek 
njeriu sensin e respektit që ka pasur deri më sot për 

veten, thua se nuk ishte tjetër përpos një mendjemad- 
hësi e çuditshme, gati mund të thuhet se ajo e bazon 
krenarinë e vet, formën e saj të vrazhdë të ataraksisë 
stoike në mbajtjen pranë vetes të këtij vetë-përçmimi të 
njeriut të fituar me mund, si pohimi i saj i mbramë dhe 
më serioz i vetë-vlerësimit (dhe me të drejtë, në fakt: 
pasi ai që përçmon, sidoqoftë është dikush që “nuk e ka 
harruar çmuarjen”...). Por a përfshin e gjithë kjo ndonjë 
përpjekje reale kundër idealit asketik2 A besohet akoma 
realisht dhe seriozisht (siç kanë imagjinuar, për njëfarë 
periudhe kohe, teologët), që fitorja e Kantit mbi dogma- 
tizmin teologjik (“Zot”, “liri”, “shpirt”, “pavdekësi”) e 
ka dëmtuar njëfarësoj atë ideal2 - dhe këtu tashti nuk 
duhet të na interesojë nëse Kanti vetë ka pasur diçka 
të tillë qoftë edhe në qëllimet e tij. Fakti është se duke 
u nisur nga Kanti çdo lloj transhendentalisti ka luajtur 
për të fituar - janë emancipuar nga teologët: çfarë fatil 
— ai u ka treguar atyre atë arterien e fshehtë falë të cilës 
mund të ndjekin në mënyrë autonome dhe me dinjite- 
tin më të madh “dëshirat e zemrës së tyre”. Kësodore, 
kush do të mund t'i qortonte vallë agnosticistët nëse 
këta, si adhurues të së panjohurës dhe të së mister- 
shmes në vetvete, adhurojnë tani vetë pikëpyetjen e tyre 
si të ishte Zoti2 (Ksavier Dodani flet për ravages” që iu 
ka shkaktuar “Thabitude d'admirer Tinintelligible au 
lieu de rester tout simplement dans l'inconnu”'“t, më- 
ton se të lashtët do kishin bërë pa të). Duke supozuar 
se gjithçka që “njeh” njeriu nuk i kënaq dëshirat e tij, 


t Fr.: rrënim. 
t Fr.: zakoni për të admiruar të pakonceptueshmen në vend që të rrinë 


fare thjesht në padije. 

por që përkundrazi i kundërshton dhe i terrorizon ato, 
ç'rrugëdalje hyjnore është ta kërkosh fajin jo tek “të 
dëshiruarit”, por tek “të njohurit”1... “Nuk ekziston 
asnjë njohje: për pasojë - ekziston një Zot”: çfarë clegan- 
tia syllogismi” e rel çfarë triumfi i idealit asketiki — 


26. 


Apo mbase e gjithë historiografia moderne ka pasur në 
përuljen e saj një qëndrim të mbushur me më shumë 
besim tek jeta dhe tek idealet2 Pretendimi i saj më fis- 
nik tani është ai për të qenë pasqyrë, ajo refuzon çdo 
teleologji: nuk don të “vërtetojë” më asgjë, refuzon 
me përbuzje rolin e gjykatësit dhe në këtë gjë ka shije 
të mirë - pohon aq pak sa mohon, konstaton, “përsh- 
kruan”... E gjithë kjo është diçka asketike në maksi- 
mum, por, në të njëjtën kohë, dhe në një nivel akoma 
më të lartë, është nihiliste, të mos gabojmë te kjo pikël 
Shihet një shikim i trishtë, i vrazhdë, por i vendosur - 
një sy që zhbirilon larg, siç bën një udhëtar i vetmuar 
në Polin e Veriut (mbase për të mos parë brenda” për 
të mos parë prapa”...). Këtu është borë, këtu jeta është 
pa gojë: sorrat e fundit që dëgjohen thonë “Për çfarë””, 
“Më koti”, “Nadal” - këtu nuk rritet dhe nuk jep më 
frute asgjë, maksimumi veç metapolitika pjetërbur- 
gase ose “mëshira” tolstojane. Por për sa i përket tipit 
tjetër të historianëve, një tip mbase edhe më “mod- 
ern”, një tip i dhënë pas qejfit, epsharak, që ia bën me 
vv Lat.. Elegancë silogjizmi. Në kuptimin ironik të përdorimit që i 


bënin sofistët. 
 Sp.: asgjë. 

sy si jetës ashtu edhe idealit asketik, që përdor fjalën 
“artist” si një dorashkë dhe sot ka në dorë marrë menax- 
himin e lavdërimit të soditjes: oh, çfarë etje madje edhe 
për asketë dhe për peizazhe dimërore shkaktojnë këta 
njerëz të ëmbël plot zgjuarsil Jol këta njerëz “soditës” 
djalli t'i marrël Aq më me ëndje dua të bredh nëpër ato 
mjegullat më të zymta, të ftohta dhe gri, me ata histo- 
rianët nihilistët - madje, gjithë nëse më duhet të zgjedh, 
nuk duhet të jetë e rëndësishme për mua t'ia vë veshin 
edhe dikujt që është absolutisht ahistorik, antihistorik 
(si Dyhringu, që me kumbimin e zërit të tij dalldis në 
Gjermaninë e sotme një soj “shpirtrash të bukur” ako- 
ma të ndrojtur, akoma të parrëtyer, species anarchistica”t 
brenda proletariatit të kulturuar). “Soditësit” janë njëq- 
ind herë më të këqij - nuk njoh asgjë kaq krupërndje- 
llëse sa një poltronë e tillë “objektive”, një kodosh të 
historisë, gjysmë prift, gjysmë satir, parfum Renan, që 
qysh me falseton e mprehtë të miratimit të tij zbulon 
atë që i mungon, kit i mungon, ku, në këtë rast, Shorti i 
ka manovruar gërshërët e tij mizore në mënyrë, ajmel, 
edhe tepër kirurgjikel Kjo më neverit dhe më bën ta 
humb durimin: ai që nuk ka asgjë për të humbur, le ta 
ruajë durimin e tij para këtyre pamjeve - këto shpër- 
faqje më irritojnë, këta “spektatorë”, më shtien të keq 
kundër “spektaklit”, edhe më shumë se spektakli (vetë 
historia, kuptohet), dhe papritur më vijnë kapriçio ana- 
kreontike. Kjo natyrë, që i ka dhënë demit brirë, luanit 
GXlozO odovtOV, me çfarë qëllimi ma ka dhënë mua 
këmbën”... Për të shkelmuar, për Shën Anakreontini 


“ Lat. lloj anarkist. 





Gjenealogjia e moralit 189 


dhe jo vetëm për t'u arratisur, për të shkelmuar pol- 
tronat e krimbur, soditësit burrecë, langaraqësinë prej 
eunuku përpara historisë, flirtuesit me idealin asketik, 
drejtësinë hipokrite të impotencësi Ideali asketik ka 
të gjithë respektin tim për sa kohë që ni është i nder- 
shëmi Për sa kohë ai i beson vetes dhe nuk shfaqet 
në farsal Por nuk më pëlqejnë të gjithë ato çimkat 
lozonjare, që kanë ambicie të pangishme në nuhatjen 
e të pafundmes deri sa e pafundmja merr shije çim- 
kash, nuk i duroj varrezat e lyera me të bardhë, që 
recitojnë jetën: nuk më pëlqejnë të lodhurit dhe “rrj- 
epacakët”, që mbështillen në urtësi dhe shohin “ob- 
jektivisht”, nuk i duroj agjitatorët e veshur si heronj, 
që i fshehin kokat e tyre prej kashte prapa pretekstit 
të një ideali, nuk i dua artistët ambiciozë, që do të 
donin të përshfaqnin asketin dhe priftin, dhe në fund 
nuk janë tjetër përpos bufonë tragjikë, nuki duroj as 
këta spekulatorë të mbramë në idealizëm, antisemi- 
tët, që sot i shtrembërojnë sytë e tyre me qëndrimin 
pa-të-keq kristiano-arian dhe përpiqen të eksitojnë 
të gjithë elementët gjedhë të popullit me abuzimin, 
në kufirin e durimit, e një mjeti provokues mjaft me 
leverdi, qëndrimin moralist (- suksesi i padiskutu- 
eshëm i turli sharlatanizmi intelektual në Gjermani, 
varet nga ndyrësia tashmë e pamohueshme dhe sakaq 
e dukshme e shpirtit gjerman, gjenezën e së cilës unë e 
kërkoj tek një ushqim ekskluzivisht me bazë gazetash, 
politike, birre dhe muzike vagneriane, pa harruar atë 
që është premisa e kësaj diete: para së gjithash, ekskluz- 
ivizmi dhe kapadaillëku kombëtar, parimi i fortë, por 
i ngushtë i “Deutschland Deutschland tiber alles”: dhe 

mandej paralysis agitans”t 1 “ideve moderne”). Ev- 
ropa sot është e pasur me shpirt shpikës sidomos në 
fushën e stimulantëve, duket se për asgjë tjetër s'ka 
nevojë përpos që për eksitues dhe alkool: nga kjo rrjedh 
edhe falsifikimi i përbindshëm i idealeve, këto pije 
shumë të forta të shpirtit, nga kjo edhe ajri krupëndjel- 
lës, kutërbues, i rremë, pseudo-alkoolik, i pranishëm 
kudo. Do të doja të dija sa ngarkesa me imitime ide- 
aliste, me kostume heroike dhe me gjepura pompoze, 
sa fuçi me përdëllim të ëmbëlsuar alkoolik (firma: 
la religion de la souffrance),“S sa paterica “indinjate 
fisnike” në mbështetje të këtyre hafijeve të shpirtit, sa 
komedianë të idealit kristiano-moral duhet të eksporto- 
hen sot nga Evropa, në mënyrë që atmosfera e saj të 
kthehet e pastër... Është krejt e dukshme se, në lidhje 
me këtë mbiprodhim, çelen mundësi të reja shkëmbimi, 
është e qartë se me idhuj të vegjël ideali dhe me “ideal- 
istët” përkatës janë të mundshme “afera” të reja - mos 
e nënvlerësoni këtë ofertë. të hapuri Kush ka guxim të 
mjaftueshëm për këtë2 - është në duart tona, “të ideal- 
izojmë” të gjithë tokëni... Por përse të flasim për kurajë: 
këtu ka nevojë për një gjë të vetme, pra për një dorë, një 
dorë të lirë, një dorë shumë të lirë... 


27. 


- Mjafti Mjafti T'i braktisim këto kuriozitete dhe këto 
kompleksitete të shpirtit modern, që të shkaktojnë sa 
“ Lat, paralizë me dridhje, e njohur sot me emrin sëmundja e Parkin- 


sonit. 
“9 Er.: feja e vuajtjes. 

të qeshura aq edhe bezdi. Problemi yrë mund të bëjë 
pa to, problemi i domethënies së idealit asketik - çfarë 
ka të bëjë me të djeshmen dhe të sotmeni Këto çështje 
do t'i trajtoj në një kontekst tjetër në mënyrë shumë 
më të thelluar dhe më të vendosur (me titullin “Për 
një histori të nihilizmit evropian”: ju sugjeroj për këtë 
arsye një vepër që po përfundoj: Vullneti për push- 
tetin, Sprovë për një shpërçmuarje të të gjitha vlerave). 
E vetmja arsye pse e përmend këtu këtë gjë është se, 
edhe në sferën shpirtërore, ideali asketik ka gjithnjë, 
tani për tani, një lloj të vetëm armiqsh realë dhe dëni- 
tuesish: pra komedianët, e idealit - pasiqë ata zgjojnë 
mosbesimin. Përndryshe, kudo që shpirti sot është 
në punë me seriozitet, me forcë dhe pa falsifikime, 
në përgjithësi, bën edhe pa këtë ideal (fjala popullore 
për këtë abstinencë është “ateizëm”) - pa llogaritur 
vullnetin e saj për të vërtetën. Por ky vullnet, ky kusur 
ideali, nëse doni të më besoni, është po ai ideal në fot- 
mulimin e tij më të rreptë, më shpirtëror, absolutisht 
ezoterik, i çliruar nga çdo superstrukturë e jashtme, 
dhe prandaj jo dhe aq kusuri i tij, sesa bërthama e tij. 
Ateizmi i pakushtëzuar, i ndershëm (- dhe thithim 
vetëm ajrin e tij, ne njerëzit më spiritualë të kësaj ere) 
nuk qëndron, pra, në kundërshti me atë ideal, në atë 
masë sa ngjan ashtu, ai përkundrazi, është vetëm një 
nga fazat e tij të fundme të zhvillimit, një nga format , 
e tij përfundimtare dhe nga rrjedhojat e tij të brend- 
shme - është katastrofa, që ngjall respekt, e një eduki- 
mi të rreptë dymijëvjeçar me të vërtetën, që në fund 
ia ndalon vetes gënjeshtrën e besimit te Zoti. (E njëjta 
ecuri zhvillimi në Indi - në mënyrë krejt të pavarur, 

e për pasojë në gjendje me vërtetue diçka - i njëjti 
ideal që çon tek i njëjti konkluzion, pika vendimtare 
është mbërritur pesë shekuj para erës evropiane, me 
Budën, ose më saktë me filozofinë Sankhiame që u 
përhap mandej nga Buda dhe u transformua mandej 
në fë.) 

Çfarë, e shtroj si pyetje me rigorozitetin më të madh 
të mundshëm, ka triumfuar në të vërtetë, mbi Zotin e 
krishterë” Përgjigja gjendet tek Shkenca gazmore: “Vetë 
moralitetiti i krishterë, koncepti i vërtetësisë i marrë 
në një kuptim gjithmonë e më rigoroz, finesa e etërve 
rrëfyes të ndërgjegjes kristiane, e përkthyer dhe e sub- 
limuar në ndërgjegjen shkencore, në pastërtinë intele- 
ktuale me çdo çmim. Të vëzhgosh natyrën, si të ishte 
një provë e mirësisë dhe e mbrojtjes së një zoti, të in- 
terpretosh historinë në nderim të një arsyeje hyjnore, 
si dëshmi konstante e një rendimi etik të botës dhe e 
do qëllimeve etike përfundimtare, të interpretosh për- 
vojat vetjake intime siç i kanë interpretuar mjaft gjatë 
njerëzit e devotshëm, a thua se gjithçka qenkësh një 
rendim, gjithçka qenkësh një shenjë, gjithçka qenkësh 
e sajuar dhe e paravendosur për dashurinë dhe për 
shpëtimin e shpirtit: gjithçka që tashmë ka kaluar, e ka 
ndërgjegjen kundër vetes, për të gjitha ndërgjegjet më 
të mprehta konsiderohet e pavend, e pandershme, e 
gënjeshtërt, muhabet femrash, dobësi dhe burracakëri: 
falë këtij rigoroziteti, në mos tjetër, ne jemi saktësisht 
evropianë të mirë dhe trashëgimtarë të tejkalimit më të 
gjatë dhe më të vlefshëm të Evropës”... Të gjitha gjërat 
e mëdha asgjësohen vetë, me një akt vetë-eliminimi: 
kështu do ligji i natyrës, ligji i “vetë-tejkalimit” të ne- 

vojshëm në esencën e jetës - britma “patere legen, quam 
ipse tulisti”“ përfundon gjithmonë duke mbërritur vetë 
legjislatorin. Kështu ka rënë krishterimi si dogmë, për 
shkak të vetë moralit të tij, kështu edhe krishterimit 
si moral i mbetet të rrënohet - të rrënohemi ne - jemi 
në pragun e kësaj ngjarjeje. Pasi vërtetësia kristiane ka 
nxjerrë një përfundim pas tjetrit, do të nxjerrë në fund 
edhe përfundimin e saj më radikal, atë kundër vetes, por 
kjo ndodh kur ajo pyet veten “cila është domethënia e çdo 
vullneti për të vërtetënt”... Dhe në këtë moment e cek 
edhe njëherë problemin tim, problemet tona, miqtë e 
mi të panjohur (- meqë akoma nuk di ku kam ndonjë 
mik): ç'kuptim ka vallë e gjithë qenia jonë, nëse nuk do 
të thotë se brenda nesh ai vullnet për të vërtetën është 
bërë i ndërgjegjshëm për veten si problem”... Falë këtij 
vetë-ndërgjegjësimi të vullnetit për të vërtetën, morali 
- nuk ka asnjë dyshim - do të përfundojë duke shkuar pro- 
gresivisht në rrënim: kjo është ajo shfaqje e madhe me 
njëqind akte, që u rezervohet dy shekujve evropianë 
që po vijnë, më e tmerrshmja, më problematikja dhe 
mbase edhe më shpresëdhënësja nga të gjithë shfaqjet... 


28. 


Nëse përjashtohet ideali asketik, atëherë njeriu, kafsha 
njeri, nuk ka pasur deri më sot asnjë kuptim. Ekzis- 
tenca e tij mbi tokë nuk ka pasur asnjë qëllim, “përse 
pra u dashka njeriu”” - ka qenë një pyetje pa përgjigje: 
vullneti për njeriun dhe tokën mungonte, pas çdo fati 


ët 
et Lat.: O atë përse hoqe dorë prej meje. (britma e Krishtit në kryq). 

të madh njerëzor kumbonte, si refren një “më koti” 
akoma më i madh. Ideali asketik nënkupton pikërisht 
këtë: se diçka mungonte, se njeriu ishte i rrethuar nga 
një boshllëk shumë i madh - ai nuk dinte të përligjte, 
të shpjegonte, të afirmonte veten, vuante për problemin 
e domethënies së vet - Vuante në gjithfarë mënyrash, 
madje ishte, në radhë të parë, një kafshë e sëmurë: amë 
problemi i tij nuk ishte vetë vuajtja, porse fakti se nuk 
kishte përgjigje për britmën e dhimbshme: “përse me 
vnejtët” Njeriu, kafsha më e guximshme dhe më e ve- 
lur nga dhimbja, nuk e mohon vuajtjen në vetvete, e do, 
madje e kërkon, gjithë nëse i tregohet një domethënie 
e vetë vuajtjes, një “përse” i të vuajturit. Absurditeti 
i vuajtjes, jo vuajtja, ka qenë mallkimi që ka rënduar 
deri më sot mbi njerëzimin - dhe ideali asketik i caktoi 
një kuptimi Deri më sot ka qenë kuptimi i vetëm, një 
kuptim çfarëdo është më mirë se asnjë kuptim: nën çdo 
pikëvështrim, ideali asketik ka qenë “faute de mieux”t 
par excellence që ka ekzistuar ndonjëherë deri më sot. 
Tek ai, dhimbja interpretohej, boshllëku i pamasë u duk 
i mbushur, iu mbyll porta çdo nihilizmi vetëvrasës. 
Është jashtë çdo dyshimi se interpretimi solli me vete 
dhimbje të re, më të thellë, më intime, më toksike, më 
brejtëse për jetën: ai e vendosi çdo dhimbje në perspe- 
ktivën e fajit... Por pavarësisht të gjitha këtyre - njeriu 
kështu u shpëtua, pati një kuptim, nuk qe më, duke fil- 
luar nga ai çast, një gjethe n'erë, një shaka e absurdit, 
e “mos-kuptimit”, tashmë mund të donte diçka - dhe 
sidomos nuk kishte rëndësi se në çfarë drejtimi, me cil- 


“Fr. Ajo që zgjedh në mungesë të diçkaje më mirë. Kur s'ke pulën ha 
sorrën, thotë populli. 

indo qëllim, me cilindo mjet të donte: vullneti vetë kishte 
shpëtuar. Nuk mund të fshehim absolutisht se çfarë, re- 
alisht, e shpreh tërë këtë vullnet që e kishte nxjerrë nga 
ideali asketik linjën e tij: kjo urrejtje kundër njerëzores, 
akoma më tepër kundër asaj që është kafshërore, ako- 
ma më shumë kundër asaj që është lëndë, kjo lemeri e 
shqisave, për vetë arsyen, tmerri nga lumturia dhe bu- 
kuria, kjo dëshirë me dalë nga gjithë çka është paraq- 
itje, mutacion, shndërrim, vdekje, dëshirë, nga vetë të 
dëshiruarit — e gjithë kjo do të thotë, guxojmë të bëhemi 
të vetëdijshëm - një vullnet për hiçin, një urrejtje ndaj 
jetës, megjithatë, është dhe mbetet një vullneti... Dhe 
për të thënë, duke e përmbyllur, atë që kam thënë në 
fillim: njeriu do të dojë më mirë hiçin, sesa të mos dojë 
fare... 

JETA E NIÇES MES VERËS SË 1886-ës DHE VJESHTËS SË 
1887ës. 1886, fund qershori - fund shtatori, Sils-Maria 


Pas një qëndrimi të shkurtër në Koira, Niçja e kalon 
verën në Sils-Maria. Shtypja e Përtej së mirës dhe së keqes 
ia zë kohën deri në fund të korrikut (për leximin e bo- 
cave e ndihmon, si gjithmonë, Gasti). Njohja me Helen 
Cimern. Gastit: “Komikel mbrohu sa të duash kundër 
emancipimit femëror: prapë mbërriti deri tek unë një 
ekzemplar tipik femre të kulturuar, zonjusha Helen 
Cimern (që i ka bërë të njohur Shopenhauerin an- 
glezëve) - besoj madje se ka përkthyer veprën Schoper- 
hauer si eduktor. Natyrisht hebreje: është e jashtëza- 
konshme, në ç'masë kjo racë e mban tani në duart e 
saj “spiritualitetin” evropian (sot më ka mbajtur gjatë 
me muhabet për racën e saj)” (5 korrik). Pas tratati- 
vash të zgjatura me Shmajcerin, Fricsh arrin t'i riblejë 
pjesën e mbetur të shkrimeve të Niçes (5 gusht). Del 
Përtej së mirës dhe së keqes. Overbekut: “Libri i ri, një re- 
zultat që nga larg dukej i parritshëm, tani ka mbaruar: 
kërkesa për të të dërguar një kopje në Bazel është ni- 
sur prej do ditësh. Të lutem tani për diçka, mik i vjetër: 
lexoje, nga fillimi në fund, mos u zemëro dhe mos u 
largo prej meje - “mblidhi të gjitha forcat”, të gjitha 
forcat e dashamirësisë tënde për mua, e dashamirë- 
sisë tënde të durueshme dhe të provuar njëqind herë 
- nëse libri të duket i padurueshëm, megjithatë mbase 
nuk do të jenë të tillë njëqind detaje të tiji Mbase ai do 
të ndriçojë nja dy vende të Zarathustrës sim: ky është 
një libër i pakuptueshëm për faktin se buron nga përvo- 
ja mirëfilli të brendshme, që unë nuk i ndaj me asnjë. 

Sikur të mundja të të jepja një ide të ndenjës sime të 
vetmisël As mes të gjallëve as mes të vdekurve nuk gjej 
diçka me të cilën të ndihem i afërt. Kjo është mizore në 
mënyrë të papërshkrueshme: dhe vetëm ushtrimi në 
durimin e kësaj ndjenje qysh kur isha fëmijë ma bën 
të kuptueshëm faktin se unë nuk ka vdekur ende për 
këtë arsye. Veç të tjerash, detyra për të cilën jetoj është 
e qartë para meje - si një factum i trishtë në mënyrë të 
papërshkrueshme, por i shpërfiguruar nga ndërgjegjja 
se këtu ka madhështi, nëse është shoqëruar ndonjëherë 
ndonjë madhështi me detyrën e një të vdekuri” (5 gusht). 


Niçja i dërgon Fricshit parathënien përkatëse të 
Njerëzor, tepër njerëzor dhe poezinë përkatëse mbyllëse 
(16 gusht). Veç kësaj Fricshi nxjerr në shitje tre pjesët e 
parë të Kështu foli Zarathustra, të lidhura së bashku. Më 
29 gusht Niçja i dërgon Fricshit “Përçapjen për autokri- 
tikë”, për një botim të ri të Lindjes së tragjedisë. Fricshit: 
“Kjo “përpjekje”, bashkë me Parathënien për Njerëzor, 
tepër njerëzor, jep një ndriçim të vërtetë mbi mua - dhe 
përgatitjen më të mirë për birin tim guximtar Zarafiuis- 
trën” (29 gusht). J. V. Vidman recenson Përtej së mirës 
e së keqes tek “Bund-i” i Bernës (16-17 shtator): “Ato 
ngarkesa me dinamit” thuhet tek recensioni “që u për- 
dorën për të ndërtuar hekurudhën e Gotardit, qenë të 
sinjalizuara nga një flamur i zi, për të treguar rrezik 
vdekjeje. Vetëm në këtë kuptim flasim për librin e ri 
të filozofit Niçe si për një libër të rrezikshëm. Në këtë 
shenjim nuk ka hije qortimi kundrejt autorit dhe veprës 
së tij, sikundër ai flamur i zi nuk donte ta qortonte atë 
dinamit... Niçja është i pari që e njeh një rrugëdalje, por 

është një rrugë kaq e frikshme sa vërtet të zë frika kur e 
sheh duke përshkuar shtegun e tij të vetmuar, të pash- 
kelur deri më tasht...”. Ndërkaq është gati edhe Parathë- 
nia ndaj vëllimit të dytë të Njerëzor, tepër njerëzor. Në- 
nës: “Qielli pastë mëshirë për inteligjencën evropiane, 
gjithë nëse do njeri t'ia largojë inteligjencën hebraike 
Më kanë treguar për një matematikan të ri nga Pontre- 
sina, që e ka humbur qetësinë e natës nga ngazëllimi 
dhe entuziazmi që i ka ngjallur libri im i fundit, kur 
unë i kërkova detaje më të mëdha, rezultoi se bëhej fjalë 
edhe një herë për një hebre (një gjerman nuk të lë ta 
shqetësosh në gjumë kaq lehtë)” (19 shtator). 


Franc Listi kishte vdekur në Bajrojt më 31 korrik, Niçja 
i shkruan në lidhje me këtë Malvida fon Majsenbugut: 
eKështu plaku List, që merrte erë nga jeta dhe vdekja, 
hyri në dhë, si të themi, në kauzën vagneriane dhe në 
botën e saj, si t'i përkiste në mënyrë të pandashme dhe të 
pandreqshme. Më vjen shumë keq për shpirtin e Kozi- 
mas: është një falsitet më tepër në faturën e Vagnerit, 
një nga ato keqkuptimet gati të pamposhtshme, mes 
të cilave sot lavdia e Vagnerit rritet dhe lëshon shumë 
gjethe. Duke gjykuar nga ajo që kam mësuar deri më 
tash mbi vagnerianët, vagnerizmi i sotëm më duket se 
i afrohet pa e vënë re Romës, çka së brendshmi është e 
njëjta gjë me atë që bën Bismarku së jashtmi” (24 shta- 
tor). Kah fundi i shtatorit Niçja largohet nga Sils-Maria 
i drejtuar në Gjenova. 


Tetor, Gjenovë, Ruta Ligure 
Niçja qëndron në Ruta së bashku me Paul Lanzkin (me 

ekskursione në Gjenova dhe në vendet pranë bregut li- 
gur). Mbi Rutan: “Majtas gjiri i Gjenovas deri tek fari, 
nën dritare dhe drejt maleve gjithçka është e gjelbër, 
ezmerc, të kënaq syrin. Hoteli Italia është i pastër dhe i 
mobiluar për qejf: kuzhina është e shpifur: akoma s'kam 
mundur të shoh një kafshë mishi të hajrit. Aq më i çm- 
ueshëm është ajri i pastër dhe nuk t'i gërric nervat, si- 
kundër shëtitjet lart mes dy deteve, një pyll pishash me 
një harlisje gati tropikale. Kemi ndezur deri më tani tre 
flakadanë: nuk ka asgjë më të bukur se të shohësh kah 
flakërojnë ndaj qiellit të pastër. Ka një vetmi si mbi një 
ishull të arkipelagut grek: përreth ka vargmale pan- 
umërr (Emili Finit, 2 tetor). 


Përgjigje e rezervuar e Burkhardit në dërgimin e Përtej 
së mirës dhe së keqes. Overbekut: “Letra e Burkhardit, e 
mbërritur prej pak kohe, me trishtoi, megjithëse ishte 
plot me konsideratën më të madhe për mua. Por tani 
ç'rëndësi ka kjo”” Doja të dëgjoja “për këtë kam nevojël 
më la pa fjalët”. Vetëm në këtë kuptim, miku im i vjetër 
Overbek, vuaj për “vetminë” time...” (12 tetor). 


Niçja punon në parathëniet për botimet e reja të Agut 
dhe Shkencës gazmore.Fund tetori 1886 — fillim prilli 1887, 
Nisë 


Rreth 22 tetorit Niçja është prapë në Nisë. Punon mbi 
librin e pestë të Shkencës gazmore. Fricshit: “Ja pra, para 
fundit të vitit do të kemi mbaruar gjithçka që kishte 
paracaktuar të bëja për të mirën e librave të mi të për- 
parshëm. Gjëja e fundit - që po ju dërgoj si dorëshkrim 

— është pjesa finale (pjesa e pestë) e Shkencës gazmore, që 
qe projektuar qysh në fillim dhe që atëherë nuk u plotë- 
sua për pasojë të një dobësie shëndeti fatale” (fund 
dhjetori 1886). Overbekut: “Letër e shkëlqyer e Henrisë 
(sic) Taine, që më merr aq seriozisht sa mund ta dëshi- 
roj: ka një kulturë universale, pasazhet që sinjalizon janë 
një provë se sa mirë më kupton. Veç tjerash unë jam 
për të infiniment suggestif, dhe për sa i takon gjykimit 
tim kompleksiv mbi popujt evropianë dhe fuqitë e tyre, 
është krejt i magjepsur dhe premton se do t'i shohë sër- 
ish këto pika. Ai bën pjesë tek tre lexuesit e mi që lexo- 
jnë mes rreshtave” (29 tetor). 


Në “Zircher Zeitung”, H. Velti recenson Përtej së mirës 
dhe së keqes. Lexim i komentit të Simplicit dhe të Epik- 
tetit: “Tek ai vihet qartazi para syve tërë skema filozo- 
fike ku është brendashkruar krishterimi... Falsifikimi 
i gjithçkaje që është reale përmes moralit del këtu në 
dritë të plotë, psikologji për t'u dhimbsur: filozofi ka- 
tandiset në “famullitar fshati”. Dhe për të gjitha këto 
fajtori është Platoni: ai mbetet më e madhja malheur i 
Evropësi” (Overbekut, më 9 janar 1887). Gastit Niçja i 
shkruan, në lidhje me meditimet e tij të kësaj periudhe: 
“Sulm i përgjithshëm kundër shkakësisë së tërë filozo- 
fisë së shkuar” (21 janar). Në Montekarlo dëgjon për 
herë të parë preludin e Parsifalit: “Vagneri, a kompozoi 
diçka më të bukur se kjo)” (Gastit, tek e njëjta letër). 
Niçja lexon Renanin, Sibelin, Montalembertin, dhe 
zbulon Dostojevskin. “Përpos Stendalit, askush nuk 
më ka shkaktuar kënaqësi e befasi më të madhe, ja një 
psikolog me të cilin merrem vesh” (Gastit, 13 shkurt). 

Overbekut: “Këtë dimër lexova edhe Origenes të Rena- 
nit, me shumë ligësi e pak avantazh. E gjithë kjo his- 
tori shtetesh dhe ndjenjash të Azisë së Vogël më duket 
e ngrefur në ajër në mënyrë qesharake. Në fund mos- 
besimi im shtrihet deri tek pyetja nëse në përgjithësi 
është e mundshme historia. Çfarë dëshirohet të vendo- 
set vallë2 - diçka që në vetë çastin e ngjarjes nuk ishte e 
“fiksuar” 29 (23 qershor 1887). 


Tërmet në Rivierë: “Jetojmë në pritshmërinë intere- 
sante për të shkuar në djall, falë një tërmeti me qëllime 
të mira që i bën jo vetëm qentë të lehin sa gjerë gjatër 
(Overbekut, 24 shkurt). Me bashkëpunimin e Gastit (që 
është në Venedik) mbaron në mars leximin e bocave të 
parathënies së Shkencës gazmore dhe të Këngëve të princit 
Vogelfrei. 


Prill — mes qeshori, Kanobio, Zyrih, Koira, Lenz 


Gjithnjë me ndihmën e Peter Gastit përkujdeset për 
shtypin e librit të pestë të Shkencës gazmore. Nga fillimi 
i majit është në Zyrih dhe sheh Overbekun. Gastit: “Vi- 
zita e Overbekut më bëri shumë mirë, pjesa tjetër është 
- Zyrihu”. 4 maj). Në maj nga Koira një letër prishjeje 
me Rohden. Frekuenton bibliotekën e Koiras. Lezit 
(Lenzer Hajde) kompozim i një fragmenti të gjatë mbi 
“nihilzmin evropian” (e masakruar pastaj nga Peter 
Gasti dhe Elisabeth Fërster-Niçja në të ashtuquajturën 
“Vullnet për pushtet”. Me gjasë fillimi i hartimit të Gje- 
nealogjisë së moralit. 

Mes qershori - fund shtatori, Sils-Maria 


Më 12 qershor Niçja mbërrin në Sils-Maria. Mallëngjim 
për vdekjen e parakohshme të Hajnrih fon Shtajnit: 
“Një nga krejt të paktit ekzistenca e të cilit më ishte 
gëzim: edhe ai kishte shumë besim tek unë... Kjo ng- 
jarje më dhemb kaq shumë sa vazhdoj të mos e besoj”. 
(Gastit, 27 qershor). Në korrik thërret nga tipografia 
dorëshkrimin e Gjenenlogjisë për t'i bërë do ndryshime, 
më 30 korrik e ridërgon të korrigjuar në Lajpcig. Pas 
katërmbëdhjetë vitesh largësi, takim me mikun e rinisë 
Paul Dojsen dhe nusen e tij në Sils-Maria (shtator)”. 


21 shtator — 21 tetor, Venedik 


Pas një qëndrimi të shkurtër në Menaxho, në vizitë tek 
zonja Fin dhe e bija, mbërrin në Venedik, ku rri një muaj 
me Peter Gastin. Në këtë muaj mbaron shtypja e Gjen- 
enlogjisë së moralit. lu dërgon miqve por edhe Hans fon 
Bylovit Himnin për jetën, “për kor të përzier e orkestër”, 
me fjalë nga Lu fon Salomeja, orkestrimi i kësaj vepre 
të Niçes është vepër e Peter Gastit: “Duhet të këndohet 
në ndonjë të ardhme të afërt ose të largët në kujtimin 
tim, në kujtim të një filozofi që nuk ka pasur dhe, me të 
vërtetë, as nuk ka dashur të ketë një të tashme”. (Hans 
fon Bylovit, 22 tetor). 


1. Cit. Mateu, 6, 21. 
pa Inversion i proverbit egjithkush është për veten 
më i afërtin (cit, Terenci, Andria, IV, 1, 12). 


pal 


14. 

Cit. Goethe, Faust, tek VVerke, Ziirich, 1949, 
vëll. V, pjesa I. 

Nietzschekishtelexuar nëatë kohë, tek biblioteka 
e Chur, Historinë e qytetërimit në Angli të Baklit, 
në lidhje me këtë i shkroi Gastit, më 20 maj 1887: 
x... çudil doli që Bakli është një nga antagonistët e 
mi më të fortëv. 

Silas VVeir Mitchell (1829-1914), mjek dhe 
shkrimtar amerikan. 

Cit. Tukiditi, II, 41. 

Cit. Tukiditi, II, 39. 

Cit. Luka, 23, 34. 

Cit. Mateu, 5, 44. 

Cit. Letra Romakëve, 13, 1. 

Cit. Homeri, Iliada, XVIIL, 109. 

Cit. Letra e parë Thesalonikasve, 3, 12. 

Cit. Dante, Ferri, II1,5-6: eVetë pushteti hyjnor më 
ka sajue, 4 Ma e larta dije, e para dashuni.” 
(Përkthimi klasik i P. Gjeçit.) 

gPor ka akoma spektakle të tjera, në atë ditë të 
gjykimit, të mbramë e të përhershëm, atë ditë të 
papritur për popujt, atë ditë të përqeshur, kur 


nga një zjarri vetëm do kapërdihen një ekzistencë kaq e 
gjatë e botës dhe gjithë ato breza të saj. Çfarë gjerësie do 
ketë atëherë spektaklit Ç'mrekulli do shohi Për çfarë do 
qeshi Atje poshtë do shijoj' Atje poshtë do galdoj, duke 
vëzhguar gjithë ata mbretër të mëdhenj - që shpalleshin 
si të zgjedhur në qiell - tek ankohen në thellësi të er- 
rëta bashkë me vetë Jovin dhe me vetë spektatorët e 
tyre. Duke parë njësoj kryetarët, persekutues të emrit 
të Tënzot, që shkërmoqen ndër flakë më mizore se ato 

me anë të të cilave i sulmuan me përtallje të krishterëti 
dhe veç kësaj ata filozofë diturakë, të përcëlluar nga 
zjarri para dishepujve që digjen bashkë me ta, dishepuj 
që qenë kandisur prej tyre se asgjë nuk i takon Zotit, 
dhe të cilëve u qenë dhënë prej tyre siguria se shpirtrat 
nuk ekzistojnë ose se nuk do kthehen tek trupat filli- 
morël Duke vëzhguar edhe poetët kah gufmojnë jo 
para tribunalit të Radamantit ose të Minosit, por para 
tribunalit të një Krishti të pamenduari Atëbotë do dëg- 
johen më mirë tragjedianët, me zë më të qartë rreth 
fatkeqësive të tyre, atëbotë do njihen histrionët, të bërë 
shumë më të shkujdesur prej zjarrit, atëbotë do duhet 
fituar karroca, e gjitha zjarrmuese në rrotën e përflakur, 
atëbotë do jenë për sehir atletët, teksa vërvisin shtizën 
jo në palestra, por në zjarr, veçse nuk do i doja as këto 
spektakle (duke lexuar visos në vend të vijos), pasi do 
preferoja të ofroj më mirë një vizion që të ketë të ngime 
për ata që bënë mizori kundër Zotit. “Ja,” do them “i 
biri i artizantit dhe i prostitutës, shkatërruesi i Sabatit, 
Samaritani, ai që ka demonin. Ja ai që bletë prej Judës, 
ja ai që u rrah me thupër e me grushte, që u turpërua 
me pështymje, të cilit iu dha për të pirë vrer dhe uthull. 
Ja ai që dishepujt e hoqën fshehurazi, në mënyrë që të 
thuhej se qe ringjallur, ose ai që një kopshtar e uli, që 
të mos i prisheshin marulet nga vajte-ardhjet e shumta 
të njerëzve që kalonin”. Të pamët e këtyre spektak- 
leve, mundësinë për të galduar për këso gjërash, cili 
pretor a konsull a kuestor a oshënar do arrijë të ta japë 
me liberalitetin e tij” Dhe megjithatë këto gjëra, të re- 
vokuara nga imagjinata e shpirtit, në njëfarë mënyrë 
e zotërojmë sakaq nëpërmjet besimit. Fundja cilat janë 

ato gjëra, që as syri s'i ka parë as veshi s'i ka dëgjuar as 
nuk janë ngritur në zemrën e njeriut” Besoj se janë më 
të pëlqyeshme se cirku, se skena komike dhe tragjike, 
dhe se gjithçka që shihet në stadiumer. 


15. 
16. 


17. 


18. 


28. 


Cit. Taciti, Vjetaret, XV, 44. 

Cit. P. Mërimëe, Lettres 4 une inconnue, Paris, 
1874, vëll. L, £. 8. 

Cit. E. Diihring, Sache, Leben und Feinde, 
Karlsruhe-Leipzig, 1882, f. 283. 

Cit. J. Kohler, Das chinesische Strafrecht. Ein 
Beitrag zur Univeralgeschichte des Strafrechts 
JE drejta penale kineze. Një kontribut për 
historinë universale të të drejtës penale), 
VYtirzburg, 1886. 

Cit. Spinoza, Ethica, I, prop. 33. schol. 2. 

Cit. Herakliti (Diels-Kranz), £. 52. 

Cit. poezia An den Mond IHënësl, bot. cit, 
vëll. L £. 71. 

Cit. Homeri, Odisea, I, 32-33. 

Cit. Stendhal, Rome, Naples et Florence, Paris, 
1854, £. 30: gLa beautë n'estjamais, ce me semble, 
qu'une promesse de bonheurr. 

Cit. H. Oldenberg, Buddha. Sein Leben, seine 
Lehre, seine Gemcinde, Berlin, 1881, f. 122, 

Cit. H. Oldenberg, po aty, £. 124. 

Cit. Luka, 10, 42. 

Cit. P. Deussen, DasSystem des Vedaënta, Leipzig, 
1883, Die Sttras des Vedënta, aus dem Sanskrit 
ibersetzt von P. Deussen, Leipzig, 1887. 

Cit. Platoni, Republika, 414 b-c (ce ndershme 
“ yevvaiov): 382 c, 389 bj 459 c-d, Ligjet, 663 e. 

29. 


30. 


31. 


32. 


33. 
34. 


Friedrich Nietzsche 


Cit. VV. Gvvinner, 

A. Schopehaueraus personliciem Umgange 
dargestellt, Leipzig, 1862. 

Cit. a. VY. Thayer, L. Van Beethoven's Leben, 
Berlin, 1866 seg. 

U botua vetëm në në1911n, por Nietzsche njihte 
qyshnëperiudhëne Baselitsi shtypje private, dhe 
ai e ndihmoi edhe Vagnerin në korrigjimin e 
bocave (1868-1870). 

Cit. J. Janssen, Geschichte des deutschen Volks 
seit dem Mittelalter, Freiburg, 1877. 

Cit. Gjoni, 18, 36. 

Cit. Goethe, Geschprëche mit Eckermann, bot. 
cit., vëll. XXIV, ff. 718 sgg., 14 shkurt 1830: 
sGoethe flet në vijim për Gozzi... GOZZI ka pasur 
opinionin se ka vetëm tridhjetegjashtë situata 
tragjike, Schilleri ka besuar se ka më tepër, 
megjithëse nuk do kishte arritur kurrë të gjente 
as tridhjetë e gjashtën. 

